
Žodžiai buvo užrašyti pieštuku ant popieriaus skiautės, 
gulėjusios ant kūno. Trys žodžiai, visiškai nesuprantami Er- 
lendurui. 

Tai buvo maždaug septyniasdešimties metų vyro kūnas, 
gulintis ant dešiniojo šono priešais sofą mažoje svetainėje. 
Jis dėvėjo mėlynus marškinius, rusvas velvetines kelnes ir 
avėjo šlepetes. Vyriškio plaukai buvo praretėję ir beveik vi- 
siškai žili, sutepti krauju iš didelės žaizdos galvoje. Netoli 
kūno ant žemės gulėjo stiklinė peleninė aštriomis briauno- 
mis. Ji taip pat buvo kruvina, kavos staliukas nuverstas. 

Tai buvo butas dviaukščio pastato rūsyje, Nordurmyryje. 
Jis stovėjo nedideliame sode, iš trijų pusių apsuptame akme- 
ninės tvoros. Medžiai buvo numetę lapus, kurie tarsi kilimas 
užklojo sodą ir uždengė žemę. Susipynusios šakos kilo aukš- 


tyn į dangaus tamsą. Akmenuotu keliu, vedančiu į garažą, 

Reikjaviko kriminalistai važiavo į įvykio vietą. Buvo laukia- 
ma vietinio gydytojo, turinčio pasirašyti mirties liudijimą. 
Apie rastą kūną buvo pranešta prieš penkiolika minučių. 
Erlenduras, Reikjaviko policijos detektyvas inspektorius, 
vienas pirmųjų atvyko į nusikaltimo vietą ir bet kurią minu- 
tę tikėjosi sulaukti savo kolegos Sigurduro Olio. 

Spalio sutemos apgaubė miestą ir lietų blaškė rudenio 
vėjas. Kažkas uždegė lempą, stovinčią svetainėje ant stalo, 
ji blausiai apšvietė kambarį. Iš pirmo žvilgsnio niekas įvykio 
vietoje nebuvo paliesta. Teismo ekspertizės komanda ant tri- 
kojų sustatė galingas Auorescencines lempas, kad apšviestų 
butą. Erlenduras pastebėjo knygų lentyną, aptrintą minkštų 
baldų komplektą, nuverstą kavos staliuką ir seną rašomąjį 
stalą kampe, kruviną kilimą ant grindų. Iš svetainės atsivėrė 
vaizdas į virtuvę, duris į darbo kambarį ir nedidelį korido- 
rių, vedantį į kitus du kambarius ir tualetą. 

Policijai pranešė kaimynas iš viršutinio aukšto. Tą popie- 
tę jis parsivežė savo du berniukus iš mokyklos ir jam pasiro- 
dė keista, kad rūsio durys plačiai atvertos. Jis pamatė atvirą 
kaimyno butą ir šūktelėjo, kad sužinotų, ar tas viduje. Nie- 
kas neatsakė. Jis dirstelėjo vidun ir dar kartą pašaukė kaimy- 
ną vardu, bet niekas neatsiliepė. Nors viršutiniame aukšte 
jie gyvena jau kelerius metus, senyvo vyriškio rūsyje gerai 
nepažinojo. Devynerių vyresnysis sūnus nebuvo toks atsar- 


gus kaip jo tėvas ir akimirksniu atsidūrė kaimyno svetainėje. 

Netrukus berniukas grįžo ir pasakė, kad bute yra negyvas 
vyriškis, tačiau neatrodė dėl to per daug susijaudinęs. 

— Tu žiūri per daug filmų, - tarė vaiko tėvas ir atsargiai 
įėjo į butą, kuriame pamatė negyvą kaimyną, gulintį ant sve- 
tainės grindų. 

Erlenduras žinojo mirusio vyriškio vardą. Jis buvo užrašy- 
tas prie durų skambučio. Tačiau nenorėdamas apsikvailinti 
jis užsimovė plonas gumines pirštines ir iš švarko, kabančio 
ant kablio prie pagrindinių durų, ištraukė mirusiojo pini- 
ginę, kurioje rado banko kortelę su nuotrauka. Vyras buvo 
Holbergas, šešiasdešimt devynerių metų amžiaus. Miręs 
savo namuose, spėjama - nužudytas. 

Erlenduras vaikštinėjo po butą ir apsvarstė pačius pa- 
prasčiausius klausimus. Tai buvo jo darbas — ištirti tai, kas 
akivaizdu; teismo ekspertai buvo atsakingi už tai, ko nema- 
tyti. Jis nematė jokių įsilaužimo žymių nei ant langų, nei ant 
durų. Iš pirmo žvilgsnio atrodė, kad vyriškis pats įsileido 
užpuoliką. Kaimynai iš viršaus paliko daug pirštų atspaudų 
prieškambaryje ir ant svetainės kilimo, kai sulyti įėjo vidun. 
Matyt, užpuolikas bus pasielgęs taip pat. Nebent jis nusiavė 
batus tik įžengęs. Tačiau Erlendurui atrodė, jog jis pernelyg 
skubėjo, kad atsirastų proga avalynei nusiauti. 

Teismo ekspertizės komanda pasiėmė ir dulkių siurblį, 
kad galėtų surinkti mažiausias dalelytes ir granules, kurios 


gali tapti įkalčiais. Jie ieškojo pirštų atspaudų ir purvo, kurie 

neturėtų būti bute. Jie dairėsi kažko svetimo. Kažko, kas at- 
nešė pražūtį į šiuos namus. 

Erlenduras pastebėjo, kad vyras nebuvo itin sveringas 
savo lankytojui. Jis neišvirė kavos. Kavinukas akivaizdžiai 
nebuvo naudotas kelias paskutines valandas. Nebuvo jokių 
arbatos gėrimo žymių ar puodelių išimtų iš indaujos. Stikli- 
nės stovėjo nepaliestos. Nužudytasis vyras buvo vienas iš tų 
tvarkingųjų. Viskas švaru ir tvarkinga. Tikriausiai jis gerai 
nepažinojo savo užpuoliko. Greičiausiai lankytojas užpuolė 
jį be jokio įspėjimo - tik pravėrus duris. Nenusiavęs batų. 

Ar gali ką nors nužudyti būdamas vien tik su kojinėmis? 
Erlenduras apsižvalgė aplink ir pagalvojo, kad iš tiesų jam 
derėtų geriau sudėlioti mintis. 

Bet kokiu atveju, svečias tikrai skubėjo. Išeidamas jis nesi- 
vargino uždaryti durų. Pats užpuolimas buvo skubotas, tarsi 
perkūnas iš giedro dangaus, be jokio įspėjimo. Bute nebuvo 
jokių muštynių įrodymų. Vyriškis, matyt, iškart susmuko 
ant grindų, užkliudydamas ir nuversdamas kavos staliuką. 
Visa kita iš pirmo žvilgsnio atrodė nepaliesta. Erlenduras 
nepastebėjo apiplėšimo žymių: visos indaujos ir stalčiai 
buvo tvirtai uždaryti, ganėtinai naujas kompiuteris ir senas 
muzikos grotuvas stovėjo savo vietose, piniginė vis dar buvo 
vyriškio švarke, kabančiame ant kablio prieškambaryje. Joje 
vis dar buvo dviejų tūkstančių kronų banknotas ir dvi banko 


kortelės — viena debetinė, kita kreditinė. 

Atrodė, lyg užpuolikas būtų griebęs pirmą po ranka pasi- 
taikiusį daiktą ir trenkęs juo aukai per galvą. Peleninė buvo 
iš storo žalio stiklo ir, Erlenduro nuomone, svėrė mažiausiai 
pusantro kilogramo. Tai buvo lengvai pasiekiamas nužudy- 
mo įrankis. Vargu ar užpuolikas atsinešė ją ir kruviną paliko 
ant svetainės grindų. 

Kai kurie įkalčiai buvo akivaizdūs: vyriškis atvėrė du- 
ris ir pakvietė vidun savo svečią arba palydėjo jį į svetainę. 
Greičiausiai jis pažinojo lankytoją, tačiau nebūtinai. Aukai 
trenkė pelenine - vienas stiprus smūgis ir užpuolikas greitai 
pabėgo palikdamas priekines duris atviras. Paprasta. 

Išskyrus žinutę. 

Ji buvo parašyta ant A4 formato popieriaus lapo linijo- 
mis, kuris atrodė lyg būtų išplėštas iš spirale susegto sąsiuvi- 
nio - vienintelis įrodymas, kad tai buvo iš anksto suplanuo- 
ta žmogžudystė - lankytojas į butą įėjo su tikslu nužudyti. 
Svečias, stovėdamas svetainėje, nebuvo staiga užvaldytas 
įniršio, verčiančio žudyti. Jis įžengė į butą ketindamas nu- 
žudyti. Ir paliko žinutę. Trys Erlendurui nesuprantami žo- 
džiai. Ar jis užrašė žinutę prieš įeidamas į namą? Dar vie- 
nas aiškus klausimas, kuris reikalavo atsakymo. Erlenduras 
priėjo prie rašomojo stalo, stovinčio svetainės kampe. Ant 
jo padrikai mėtėsi dokumentai, sąskaitos, vokai ir kiti po- 
pieriai. Ant jų visų gulėjo spirale susegtas sąsiuvinis. Vieno 


puslapio kampas buvo nuplėštas. Detektyvas ieškojo pieštu- 

ko, kuriuo galėjo būti užrašyta žinutė, tačiau nieko nerado. 
Apžiūrėdamas stalą Erlenduras pastebėjo pieštuką po juo. 
Jis nieko nelietė. Tiesiog žiūrėjo ir mąstė. 

— Ar tai ne tipiška islandiška žmogžudystė? - paklausė 
detektyvas Sigurduras Olis, kuris Erlendurui nepastebėjus 
įžengė į rūsį ir dabar stovėjo prie kūno. 

— Ką? - ištarė Erlenduras, įnikęs į savo mintis. 

— Niekinga, betikslė ir įvykdyta nebandant nuslėpti ar 
pakeisti įkalčių bei įrodymų. 

— "Taip, - pritarė Erlenduras. - Apgailėtina islandiška 
žmogžudystė. 

— Nebent jis griuvo ant stalo ir galva trenkėsi į peleni- 
nę, - svarstė Sigurduras Olis. 

Jų kolegė Elinborg stovėjo greta. Kol žvalgėsi name, Er- 
lenduras stengėsi apriboti policininkų ir teismo ekspertizės 
pareigūnų bei paramedikų veiklą. 

— Ir nukritęs užrašė nesuprantamą žinutę? — nusistebėjo 
Erlenduras. 

— Jis galėjo ją laikyti rankoje. 

— Ar ši žinutė tau ką nors sako? 

— Galbūc tai Dievas, - spėliojo Sigurduras Olis. - Galbūt 
žudikas, nenumanau. Paskutiniojo žodžio pabrėžimas intri- 
guoja — jis parašytas didžiosiomis raidėmis. 

— Man tai neatrodo užrašyta paskubomis. Paskutinis 


žodis parašytas didžiosiomis raidėmis, tačiau du pirmieji — 

dailyraščiu. Juos rašydamas svečias neskubėjo. Tačiau išeida- 
mas jis neuždarė durų. Ką gi tai reiškia? Užpuola žmogų bei 
greitai išbėga, tačiau palieka paslaptingą raštelį ant popie- 
riaus skiautės ir labai stengiasi pabrėžti paskutinį žodį. 

— Tai buvo skirta jam, - nutarė Sigurduras Olis. - Turiu 
galvoje lavoną. Jis negalėjo būti skirtas niekam kitam. 

— Nebūčiau tuo tikras, - paprieštaravo Erlenduras. — 
Koks tikslas palikti tokią žinutę ant mirusio kūno? Ką jis 
bandė pasakyti tai darydamas? Ar žudikas bando bendrauti 
su mumis, ar kalbasi su savimi? O gal jis kalba su auka? 

— Prakeiktas kvaiša, - burbtelėjo Elinborg siekdama raš- 
telio, tačiau Erlenduras ją sustabdė. 

— Jų galėjo būti daugiau nei vienas, - pastebėjo Sigurdu- 
ras Olis. - Užpuolikų, turiu galvoje. 

— Nepamiršk pirštinių, Elinborg, - priminė Erlenduras, 
lyg kalbėtų su vaiku. - Nesugadink įrodymų. Žinutė buvo 
parašyta ant stalo, štai ten, — pridūrė jis rodydamas į kam- 
pą. - Popieriaus lapas išplėštas iš aukos sąsiuvinio. 

- Jų galėjo būti daugiau nei vienas, - pakartojo Sigurdu- 
ras Olis, manydamas, kad jo mintis verta dėmesio. 

— Taip, taip, - pritarė Erlenduras. - Galbūt. 

- Šiek tiek šalrakraujiška, - pastebėjo Sigurduras Olis. — 
Pirmiausia nužudai seną vyriškį, o tada prisėdi užrašyti ži- 
nutės. Argi tam nereikia plieninių nervų? Argi žmogus, ga- 


lintis šitaip pasielgti, nėra visiškas šunsnukis? 

— Arba bebaimis, - paprieštaravo Elinborg. 
— Arba žmogus, turintis mesijo kompleksą, - svarstė Er- 
lenduras. 
Jis pasilenkė, kad pakeltų raštelį, ir studijavo jį tyloje. 


„Vienas ryškus mesijo kompleksas“, - pamanė jis. 


Erlenduras sugrįžo į daugiabutį, kuriame gyveno, tik 
dešimtą valandą vakare ir įkišo pusfabrikatį į mikrobangų 
krosnelę. Stovėjo ir stebėjo už stiklo besisukantį maistą. 
„Geriau nei televizija“, - pamanė jis. Lauke stūgavo rudeni- 
niai vėjai — tik lietus ir tamsa. 

Jis galvojo apie žmones, kurie palikdavo raštelius ir ding- 
davo. Ką jis užrašytų būdamas tokioje situacijoje? Kam skir- 
tų žinutę? Mintyse šmėstelėjo jo dukra Eva Linda. Ji buvo 
priklausoma nuo narkotikų ir tikriausiai norėtų žinoti, ar jis 
turi pinigų. Jo sūnus Sindris Snaeras neseniai baigė trečiąjį 
reabilitacijos kursą. Žinutė jam būtų paprasta: „Daugiau jo- 
kios Hirosimos“ 

Mikrobangų krosnelei supypsėjus tris kartus, Erlenduras 


nusišypsojo. Jis niekad nė negalvojo dingti. 

Erlenduras ir Sigurduras Olis apklausė kaimyną, radu- 
sį kūną. Tuo metu jo žmona buvo namuose ir kalbėjo apie 
berniukų išvežimą pas savo motiną. Kaimynas, vardu Olafu- 
ras, pasakė, kad visa jo šeima - žmona ir du sūnūs - kasdien 
išeidavo į mokyklą ir darbą aštuntą valandą ryte ir be ket- 
virtos valandos popiet namuose nieko nebūdavo. Parvežti 
berniukus iš mokyklos buvo jo darbas. Jie nepastebėjo nieko 
neįprasto, kai išvyko ryte. Vyriškio buto durys buvo užda- 
rytos. Praeitą naktį jie kietai miegojo. Nieko negirdėjo. Su 
savo kaimynu jie neturėjo bendrų reikalų. Nors jie kelerius 
metus gyveno aukštu aukščiau, kaimyno gerai nepažinojo. 

Patologai dar nenustatė tikslaus mirties laiko, tačiau Er- 
lenduras įsivaizduoja, kad žmogžudystė buvo įvykdyta maž- 
daug vidudienį - intensyviausiu paros metu. „Kaip kas nors 
šiais laikais išvis gali atrasti laiko tokiems dalykams?“ — mąs- 
tėjis. Žiniasklaida pranešė, kad maždaug septyniasdešimties 
metų vyriškis, vardu Holbergas, rastas negyvas savo bute 
Nordurmyryje, greičiausiai nužudytas. Visų, kas per pasku- 
tines dvidešimt keturias valandas pastebėjo ką nors įtartino 
rajone, kuriame gyveno Holdbergas, buvo prašoma susisiek- 
ti su Reikjaviko policija. 

Erlenduras buvo apytikriai penkiasdešimties, išsiskyręs 
prieš daugelį metų, dviejų vaikų tėvas. Jis niekada neleido 
niekam sužinoti, kad negali pakęsti savo vaikų vardų. Jo bu- 


vusi žmona, su kuria beveik nekalbėjo jau du dešimtmečius, 

tuo metu manė, kad šie vardai skambėjo mielai. Skyrybos 
buvo ganėtinai bjaurios, ir Erlenduras daugiau ar mažiau 
prarado ryšį su savo vaikais, kai jie dar buvo maži. Šiek tiek 
ūgtelėję, jie kreipėsi į tėvą ir jis priėmė juos, tačiau gailėjosi 
to, kuo jie tapo. Labiausiai jis sielvartavo dėl Evos Lindos 
likimo. Sindriui Snaerui sekėsi geriau. Bet tik šiek tiek. 

Jis ištraukė maistą iš mikrobangų krosnelės ir atsisėdo 
prie virtuvės stalo. Tai buvo vieno kambario butas, kur tik 
įmanoma prikrautas knygų. Ant sienų kabėjo senos šeimos 
fotografijos su artimaisiais iš rytinių fiordų, kur jis gimė. Jis 
neturėjo savo ar savo vaikų nuotraukų. Senas „Nordmende“ 
televizorius stovėjo priešais sieną, o prieš jį - nutriušęs fo- 
telis. Erlenduras stengėsi išlaikyti butą ganėtinai tvarkingą, 
kad reikėtų kuo mažiau kuopti. 

Jis negalėjo tiksliai pasakyti, ką valgė. Įmantri pakuotė 
žadėjo gardų Rytų malonumą, tačiau paties patiekalo, ap- 
kepto su tešla, skonis buvo kaip plaukų aliejaus. Erlenduras 
pastūmė tai šalin. Jis svarstė, ar vis dar turi ruginės duonos, 
pirktos prieš keletą dienų, ir ėrienos pašteto. Suskambėjo 
durų skambutis - Eva Linda nusprendė užsukti. 

— Kaip tau stovi? — paklausė ji įeidama pro duris ir su- 
dribdama ant sofos. 

Jį erzino tokia kalbos maniera. 

— Ei, - pasipiktino Erlenduras ir uždarė duris. - Nekal- 


bėk man tokių nesąmonių. 

— Maniau, norėjai, kad atsargiau rinkčiausi žodžius, — 
atkirto Eva Linda, kuriai tėvas nuolat priekaištaudavo dėl 
kalbos. 

— Tuomet pasakyk ką nors protingo. 

Sunku buvo nuspėti, kokią asmenybę ji vaidino šįvakar. 
Eva Linda buvo geriausia jam žinoma aktorė, tačiau tai nie- 
ko nereiškia, nes jis niekuomet nebuvęs kine ar teatre ir per 
televiziją dažniausiai žiūrėdavo mokomąsias programas. 
Evos Lindos vaidinimai dažniausiai būdavo nuo vienos 
iki trijų dalių šeimos dramos, kurių pagrindinis tikslas — 
išvilioti pinigų iš tėvo. Tai nenutikdavo labai dažnai, nes 
pinigams gauti Linda žinojo ir kitų būdų, apie kuriuos Er- 
lenduras norėjo žinoti kuo mažiau. Tačiau retkarčiais Eva 
Linda kreipdavosi į jį neturėdama, kaip ji sakydavo, „nė 
prakeikto cento“. 

Kartais ji būdavo jo mažoji mergaitė - glaustydavosi ir 
murkdavo tarsi katė. Kartais apimta nevilties trepsendavo 
po butą lyg išprotėjusi, kaltindavo jį, kad buvo blogas tėvas, 
nes paliko ją ir Sindrių Snaerą, kai jie dar buvo maži. Ji taip 
pat galėjo tapti vulgari, pagiežinga, bjauri ir pikta. Tačiau 
kartais tėvas galvodavo, kad dukra būna savimi, beveik nor- 
mali, žinoma, jei tai įmanoma, ir Erlenduras jautė, kad gali 
su ja kalbėtis kaip su žmogumi. 

Ji dėvi nudriskusius džinsus ir juodą odinį švarką. Jos 


plaukai trumpi ir juodi it naktis. Mergina segi du sidabri- 

nius auskarus dešiniajame antakyje ir kabantį kryželį vie- 
noje ausyje. Kadaise jos dantys buvo gražūs ir balti, tačiau 
dabar jos plačiai šypsenai trūko dviejų viršutiniųjų. Ji labai 
liekna, o jos veidas perkreiptas, paakiai pajuodę. Kartais Er- 
lendurui atrodydavo, kad dukra panaši į jo paties motiną. 
Dėl to, kokia ji tapo, jis keikė Evos Lindos likimą ir kaltino 
savo paties aplaidumą. 

— Šiandien kalbėjau su mama. O gal tiksliau, ji kalbėjo 
su manimi ir klausė, ar galėčiau pakalbėti su tavimi. Šaunu 
turėti išsiskyrusius tėvus. 

— Ar tavo motinai ko nors reikia iš manęs? —- paklausė 
Erlenduras nustebęs. 

Po dvidešimties metų ji vis dar jo nekentė. Per visą tą laiką 
jis tik kartą trumpai ją matė, tačiau neapykantos veide buvo 
neįmanoma su niekuo supainioti. Tą kartą jie kalbėjosi apie 
Sindrių Snaerą, tačiau to pokalbio nenorėtų prisiminti. 

— Ji tokia snobiška kalė. 

— Nekalbėk taip apie savo motiną. 

— Tai dėl kažkokių jos baisiai turtingų draugų iš Garda- 
bairo. Jie ištekino savo dukrą savaitgalį, o ji paspruko iš ves- 
tuvių. Tikrai gėdinga. Tai įvyko šeštadienį ir nuo tada ji su 
niekuo nesusisiekė. Mama buvo vestuvėse, ir šis skandalas ją 
visiškai pribloškė. Taigi, aš turiu paklausti, ar pakalbėsi su 
merginos tėvais. Tie prakeikti snobai nenori nieko skelbti 


laikraščiuose, tačiau jie žino, kad tu kriminalistas, ir įsivaiz- 

duoja, jog gali viską padaryti tyliai bei ramiai. Taigi, aš esu 
ta, kuri turi paklausti, ar pakalbėsi su ta šutve. Ne mama. 
Aišku? Negaliu pakęsti! 

— Ar tu pažįsti tuos žmones? 

— Na, aš nebuvau pakviesta į vestuves. Ta sumauta merg- 
šė. 

— Bet tu pažinojai merginą? 

— Šiek tiek. 

— Kurji galėjo pabėgti ? 

— Iš kur man žinoti? 

Erlenduras gūžtelėjo pečiais. 

— Kaip tik mąsčiau apie tave, - pasakė jis. 

— Šaunu, - nudžiugo Eva Linda. - Aš kaip tik svarsčiau, 
ar... 

— Neturiu pinigų, - pertraukė ją Erlenduras, sėdėdamas 
fotelyje priešais. - Ar tu alkana? 

Eva Linda pasirąžė. 

— Kodėl tu visada pradedi šnekėti apie pinigus? - paklau- 
sė ji, ir Erlenduras pasijuto, lyg dukra ką tik būtų pavogusi 
jo Mintis. 

— O kodėl aš niekada negaliu su tavimi pasišnekėti ? Taš- 
kas. 

— Ai, eik po velnių. 

— Kodėl tu taip kalbi? Kas tau negerai? „Eik velniop! 


Kaip tau stovi?“ Kokia čia kalba? 

- Jėzau, - sunkiai atsiduso Eva Linda. 

— Kas tu esi dabar? Su kuriuo personažu dabar kalbu? 
Kuri dabar iš tos kvailių minios? 

— Nepradėk savo nesąmonių. „Kas tu esi dabar?“ — pa- 
mėgdžiojo jį, - „Kuri esi iš tos kvailių minios?“ Aš čia. Sė- 
džiu priešais tave. Aš esu tokia! 

— Eva. 

— Dešimt tūkstančių kronų! - sušuko ji. - Ką tau reiš- 
kia? Nejau negali surasti dešimt tūkstančių? Juk maudaisi 
piniguose. 

Erlenduras žiūrėjo į savo dukrą. Jai kažkas nutiko, tą jis 
pastebėjo tik jai atvykus. Mergina sunkiai kvėpavo, ant jos 
kaktos blizgėjo prakaito lašai ir sėdėdama ji nuolat muistėsi. 
Atrodė, kad ji sirgo. 

— Ar tu prastai jautiesi? - paklausė jis. 

— Viskas gerai. Man tiesiog reikia šiek tiek pinigų. Pra- 
šau, nebūk toks nesukalbamas. 

— Ar tu sergi? 

— Prašau. 

Erlenduras toliau žiūrėjo į savo dukrą. 

— Ar tu bandai mesti? - pasiteiravo jis. 

— Prašau, dešimt tūkstančių. Juk tai niekis. Tau nieko ne- 
reiškia. Aš pažadu daugiau niekuomet neprašyti tavęs pini- 

— Taip, panašiai. Kiek laiko tu... - Erlenduras dvejojo ne- 
žinodamas, kaip tai pasakyti, - nevartoji to dalyko? 

— Nesvarbu. Aš mečiau. Mečiau! Mečiau! Mečiau! Me- 
čiau! Mečiau! Mečiau! Mečiau! — Eva Linda atsistojo. — 
Duok man dešimt tūkstančių. Prašau. Penkis. Duok man 
penkis tūkstančius. Argi neturi tiek pinigų savo kišenėje? 
Penkis! Juk tai skatikai. 

— Kodėl dabar tu bandai sustoti ? 

Eva Linda spoksojo į tėvą. 

— Daugiau jokių kvailų klausimų. Aš nemetu. Mesti ką? 
Kodėl aš turėčiau mesti ? Nustok šnekėti tas nesąmones! 

— Kas vyksta? Dėl ko tu taip jaudiniesi? Ar tu sergi? 

— Taip. Aš sergu kaip kiaulė. Ar gali man paskolinti de- 
šimt tūkstančių? Tai paskola, todėl aš grąžinsiu. Na, godus 
šunsnuki? 

— „Godus“ yra puikus žodis. Ar tu prastai jautiesi, Eva? 

— Kodėl tu vis klausinėji? — riktelėjo ji labai susijaudi- 
nusi. 

— Ar tu karščiuoji? 

— Duok man pinigų. Du tūkstančius! Tai niekis! Tu ne- 
supranti. Kvailas senas vėpla! 

Dabar jau ir Erlenduras atsistojo, o ji priėjo lyg ruoštųsi 
pulti. 

Jis negalėjo suvokti šio staigaus agresyvumo. Nužvelgė ją 


nuo galvos iki kojų. 

— Į ką tu spoksai? — ji išrėkė jam tiesiai į veidą. - Geidi 
manęs? Ar ištvirkęs senas tėtukas geidžia manęs? 

Erlenduras sudavė jai per veidą, tačiau nestipriai. 

— Ar mėgaujiesi tuo? —- nenurimo ji. 

Jis trenkė jai dar kartą, šįkart stipriau. 

— Tau jau stovi? — iškošė ji. 

Erlenduras atšoko. Duktė niekada šitaip su juo nekal- 
bėjo. Akimirksniu ji tapo monstru. Jis niekada nematė jos 
tokios. Vyras jautėsi bejėgis prieš ją ir palaipsniui jo pyktis 
peraugo į gailestį. 

— Kodėl dabar bandai mesti? 

— Aš nebandau mesti! - šaukė ji. - Kas tau negerai? Argi 
nesupranti, ką tau sakau? Kas prakalbo apie metimą? 

— Kas negerai, Eva? 

— Baik su tais „kas negerai, Eva“. Ar gali man duoti pen- 
kis tūkstančius? 

Atrodė, kad ji po truputį rimsta. Galbūt suprato, kad nu- 
ėjo per toli. Ji negalėjo taip kalbėti su savo tėvu. 

— Kodėl ne? - neatlyžo Erlenduras. 

— Ar duosi man dešimt tūkstančių, jei tau pasakysiu? 

— Kas nutiko? 

— Penkis tūkstančius. 

Erlenduras spoksojo į savo dukrą. 

— Ar tu laukiesi? - nustebo jis. 


Eva dėbtelėjo į tėvą ir nuolankiai nusišypsojo. 

— Bingo! - ištarė ji. 

— Ber kaip? - sunkiai atsiduso Erlenduras. 

— Ką turi galvoje „kaip“? Ar nori, kad viską smulkiai pa- 
pasakočiau? 

— Nereikia tų gudrių šnekų. Juk tu, be abejo, saugaisi? 
Prezervatyvai? Tabletės? 

— Aš nežinau, kas nutiko. Tai tiesiog įvyko. 

— Ir tu nori mesti kvaišalus? 

— Jau nebe. Jau negaliu. Dabar pasakiau tau viską. Viską! 
Tu skolingas man dešimt tūkstančių. 

— Kad apsvaigintum savo kūdikį? 

— Tai ne kūdikis, kvaily. Tai niekas. Smėlio smiltelė. Aš 
negaliu tuojau pat mesti. Mesiu rytoj, prižadu. Tik ne da- 
bar. Du tūkstančiai. Ką tau reiškia? 

Erlenduras priėjo arčiau. 

— Bet tu bandei. Juk nori mesti. Aš tau padėsiu. 

— Aš negaliu! - išrėkė Eva Linda. 

Prakaitas tekėjo jos veidu ir ji bandė nuslėpti visą kūną 
krečiantį drebulį. 

— Štai kodėl atėjai pas mane, - svarstė Erlenduras. - Ga- 
lėjai eiti bet kur kitur, kad gautum pinigų. Jau esi tai dariusi 
anksčiau. Tačiau atėjai pas mane, nes norėjai... 

— Nustok taukšti niekus. Aš atėjau, nes manęs paprašė 


mama ir todėl, kad turi pinigų. Jokių kitų priežasčių. Jei tu 


SS UŽNUODYTAS KRAUJAS PD 


man jų neduosi, gausiu kitur. Tai ne problema. Daugybė 
senų vyrukų, tokių kaip tu, yra pasirengę man sumokėti. 

Erlenduras neleido jai išmušti savęs iš vėžių. 

— Ar kada nors jau buvai nėščia? 

— Ne, - atsakė Eva Linda, nežiūrėdama jam į akis. 

— Kas vaiko tėvas? 

Eva Linda neteko žado ir žiūrėjo į tėvą išplėtusi akis. 

— Ei! - sušuko ji. - Ar aš atrodau lyg ką tik atėjusi iš jau- 
navedžių apartamentų prakeiktame „Sagos“ viešbutyje? 

Ir prieš Erlendurui sureaguojant, ji nustūmė jį šalin, laip- 
tais žemyn išbėgo iš buto į gatvę, kur pranyko šaltame ru- 
dens lietuje. 

Jis lėtai uždarė duris, svarstydamas, ar jo reakcija buvo 
tinkama. Atrodė, kad jie nebegali kalbėtis vienas su kitu ne- 
siginčydami, nešaukdami, ir jau buvo pavargęs nuo to. 

Nebeturėdamas apetito jis sėdėjo savo fotelyje, pasken- 
dęs mintyse spoksojo į nieką ir jaudinosi dėl Evos Lindos. 
Galiausiai jis paėmė skaitomą knygą, kuri atversta gulėjo ant 
stalo. Tai buvo viena iš mėgstamiausių serijų, aprašanti sun- 
kius išbandymus ir lemtingus įvykius laukinėje gamtoje. 

Jis skaitė nuo to vietos, kur buvo baigęs. Vyras toliau skai- 
tė istoriją „Prarasti gyvenimai ant Mostelšeido kalno“ ir taip 
įsijautė, kad netrukus jau atsidūrė negailestingoje pūgoje, 


kuri mirtinai sustingdė jaunus vyrus. 


Lietus pylė kaip iš kibiro, kol Erlenduras ir Sigurduras 
Olis skubėjo iš automobilio, užbėgo laipteliais į daugiabu- 
tį Stigahlide ir paskambino durų skambučiu. Iš pradžių jie 
laukė susimąstę, kol nustos stipriai lyti, tačiau Erlendurui 
pasidarė nuobodu ir jis iššoko iš automobilio. Nenorėdamas 
būti paliktas, Sigurduras Olis sekė iš paskos. Akimirksniu 
jie permirko. Lietus nuo Sigurduro Olio plaukų varvėjo že- 
myn, ir jis rūsčiai žiūrėjo į Erlendurą, kol jie laukė, kada bus 
atvertos durys. 

Per rytinį susirinkimą policininkai, kurie buvo atsakingi 
už tyrimą, svarstė įvairias versijas. Viena iš teorijų buvo ta, 
kad Holbergo žmogžudystė neturėjo visiškai jokio motyvo 
ir kad užpuolikas kvartale klaidžiojo jau kurį laiką, greičiau- 
siai keletą dienų: vagis, ieškantis kur įsilaužti. Jis pabeldė į 


Holbergo duris, kad sužinotų, ar kas namie, ir supanikavo, 

kai šeimininkas jas atidarė. O raštelis buvo paliktas siekiant 
suklaidinti policininkus. Jis neturėjo jokios kitos akivaiz- 
džios reikšmės. 

Tą dieną, kai Holbergas buvo nužudytas, daugiabučio 
Stigahlide gyventojai pranešė, kad dvi senyvo amžiaus mo- 
terys, sesės dvynės, buvo užpultos jauno vyro, dėvinčio žalią 
kareivišką švarkelį. Kažkas jį įleido pro paradines duris ir jis 
pabeldė į jų butą. Kai moterys atidarė, vyriškis įsiveržė vidun, 
užtrenkė duris ir reikalavo pinigų. Kai jos atsisakė, užpuoli- 
kas trenkė kumščiu vienai iš moterų, o kitą partrenkė ant 
žemės ir spardė ją, kol pagaliau išbėgo. Galiausiai pasigirdo 
balsas iš vidinio telefono ryšio ir Sigurduras Olis ištarė savo 
vardą. Durys zvimbtelėjo ir jie įėjo vidun. Laiptinė buvo 
prastai apšviesta ir šlykščiai dvokė. Kai jie pasiekė viršutinį 
aukštą, viena iš moterų stovėjo tarpduryje ir laukė jų. 

— Arjau sučiupote jį? - paklausė ji. 

— Deja ne, - atsakė Sigurduras Olis purtydamas galvą. — 
Bet norėtume pakalbėti su jumis apie... 

— Ar jie sučiupo jį? — pasigirdo balsas iš buto gilumos ir 
pirmosios moters kopija pasirodė prieškambaryje. 

Jos buvo maždaug septyniasdešimties ir abi dėvėjo juodus 
sijonus ir raudonus nertinius. Jų sudėjimas buvo apkūnus, 
plaukai pražilę ir išpūsti, o žvilgsnis apvaliame veide neabe- 


jotinai kažko tikėjosi. 

— Dar ne, - atsakė Erlenduras. 

— Tai buvo tikras vargšelis, - pasakė pirmoji moteris, ku- 
rios vardas buvo Fjola. 

Ji pakvietė detektyvus vidun. 

— Nedrįsk jo gailėtis, - pasipiktino antroji moteris, vardu 
Birna, ir uždarė duris. - Jis buvo šlykštus gyvulys, trenkęs 
tau per galvą. Koks jis vargšelis?! 

Atsisėdę svetainėje pareigūnai nužvelgė moteris, o tada 
atsisuko vienas į kitą. Tai buvo mažas butas. Sigurduras Olis 
pastebėjo du gretimus miegamuosius. Iš svetainės buvo gali- 
ma matyti nedidelę virtuvėlę. 

— Mes perskaitėme jūsų pareiškimą, — ištarė Sigurduras 
Olis, kuris važiuodamas pas seseris perskaitė jį automobily- 
je. - Ar jūs galėtumėte dar smulkiau apibūdinti jus užpuo- 
lusį vyrą? 

— Vyrą? — nusistebėjo Fjola. - Tai greičiau buvo berniu- 
kas. 

— Tačiau pakankamai suaugęs, kad mus užpultų, - pri- 
dūrė Birna. - Tam jis buvo pakankamai suaugęs. Pargriovė 
mane ant grindų ir spardė. 

— Mes visiškai neturėjome pinigų, - tęsė Fjola. 

— Mes nelaikome pinigų čia, - paaiškino Birna. - Taip 
jam ir pasakėme. 


— Tačiau jis nepatikėjo. 

- Ir užpuolė mus. 

- Jis buvo laukinis. 

— Ir keikė mus šlykščiausiais žodžiais. 

— Vilkėjo siaubingą žalią švarkelį. Kaip kareivis. 

— Ir avėjo tokius masyvius juodus batus, standžiai suvars- 
tytus. 

- Bet jis nieko nesulaužė. 

— Ne, tiesiog pabėgo. 

— Arjis ką nors paėmė? - paklausė Erlenduras. 

— Atrodė, lyg jis būtų ne viso proto, - ištarė Fjola, labai 
stengdamasi atrasti savyje gailesčio užpuolikui. - Jis nieko 
nesulaužė ir nieko nepaėmė. Tiesiog užpuolė mus, kai suvo- 
kė, kad negaus pinigų. Vargšelis. 

— Greičiau apsvaigęs nei ne viso proto, — paprieštaravo 
Birna. - Vargšelis? Kartais tu būni tikra kvaiša. Jis buvo vi- 
siškai apdujęs. Galėjai nuspėti iš jo akių. Nemalonios stikli- 
nės akys. Ir jis stipriai prakaitavo. 

— Prakaitavo? - nustebo Erlenduras. 

— Prakaitas tiesiog tekėjo jo veidu. 

— "Tai buvo lietus, - patikslino Fjola. 

— Ne. Ir jis visas drebėjo. 

— Lietus, - pakartojo Fjola ir Birna į ją piktai pažiūrėjo. 

— Jis trenkė tau per galvą, Fjola. Tau mažiausiai to rei- 


kėjo. 

— Ar tau vis dar skauda ten, kur jis įspyrė? - paklausė Fjo- 
la ir pažvelgė į Erlendurą. 
Jis galėjo prisiekti, kad jos akys džiūgavo. 

Vis dar buvo ankstus rytas, kai Erlenduras ir Sigurduras 
Olis atvyko į Nordurmyrį. Holbergo kaimynai iš pirmo ir 
antro aukšto laukė jų. Policija jau apklausė šeimą, kuri rado 
Holbergą, bet Erlenduras norėjo dar su jais pakalbėti. Vir- 
šutiniame aukšte gyveno pilotas. Tos dienos, kai buvo nu- 
žudytas Holbergas, vidudienį, jis grįžo iš Bostono, popiet 
nuėjo miegoti ir nė nekrustelėjo, kol policija nepabeldė į jo 
duris. 

Jie pradėjo nuo piloto, kuris atvėrė duris nesiskutęs, už- 
sivilkęs liemenę ir šortus. Jis buvo trisdešimties ir gyveno 
vienas, o jo butas atrodė kaip šiukšlių krūva: drabužiai mė- 
tėsi visur, atviri lagaminai gulėjo ant apynaujės odinės sofos, 
plastikiniai maišeliai iš neapmuitinamų prekių parduotuvės 
tysojo ant grindų, ant stalo stovėjo vyno buteliai, o alaus 
skardinės mėtėsi kur tik papuola. Jis pažiūrėjo į juodu ir 
netaręs nė žodžio nuėjo atgal į vidų ir sudribo ant kėdės. 
Jie stovėjo priešais, negalėdami rasti kur prisėsti. Erlenduras 
žvalgėsi aplink ir galvojo, kad nesėstų net į skrydžio simulia- 


torių, valdomą šio vyro. 

Dėl kažkokių priežasčių pilotas pradėjo šnekėti apie savo 
skyrybas su žmona ir domėjosi, ar tai galėtų tapti policijos 
reikalu. Kol jis buvo išvykęs, ta kalė susitikinėjo su kitais. 
Vieną dieną grįžęs iš Oslo jis rado žmoną su savo senu mo- 
kyklos draugu. Jam tai atrodė šlykštu, tačiau detektyvai ne- 
suprato, kas jam buvo šlykščiau - žmonos neištikimybė, ar 
tai, kad jis turėjo apsistoti Osle. 

— Mes čia dėl žmogžudystės, įvykdytos bute rūsyje, - Er- 
lenduras įsiterpė į užgaulų piloto monologą. 

- Arjūs kada nors buvote Osle? - paklausė pilotas. 

— Ne, - atsakė Erlenduras. - Mes neketiname kalbėti 
apie Oslą. 

Iš pradžių pilotas žiūrėjo į Erlendurą, paskui į Sigurdurą 
Olį, kol galiausiai atrodė, jog jis susiprato. 

- To vyro aš visiškai nepažinojau. Šį butą nusipirkau 
prieš keturis mėnesius, ir, kaip suprantu, prieš tai jis buvo 
ilgai negyvenamas. Keletą kartų buvau sutikęs jį lauke. Jis 
atrodė normalus. 

— Normalus? - pasitikslino Erlenduras. 

— Turiu galvoje toks, su kuriuo galima pašnekėti. 

— Apie kąjūs kalbėjotės? 

— Daugiausia apie skraidymą. Jis domėjosi skraidymu. 

— Ką turite galvoje sakydamas, kad jis domėjosi skraidy- 


mų? 

— Lėktuvus, - ištarė pilotas, atidarydamas alaus skardinę, 
kurią ištraukė iš plastikinio maišelio. - Miestus, - jis godžiai 
nurijo šiek tiek alaus. - Skrydžių palydoves, - atsirūgo jis. — 
Senis daug klausinėjo apie palydoves. Na, žinote. 

— Ne, - nesutiko Erlenduras. 

— Na, žinote, laukiant skrydžių. Užsienyje. 

— Taip. 

— Kas vyko, ar jos buvo karštos, ir panašių dalykų. Jis gir- 
dėjo, kad vyksta beprotiški dalykai... per tarptautinius skry- 
džius. 

— Kada jį paskutinį kartą matėte? - paklausė Sigurduras 
Olis. 

Pilotas galvojo, tačiau neįstengė prisiminti. 

— Prieš keletą dienų, - galiausiai ištarė jis. 

— Ar pastebėjote, kad paskutiniu metu jį kas nors lanky- 
tų? — toliau klausinėjo Erlenduras. 

— Ne, aš retai būnu namuose. 

— Ar pastebėjote kaimynystėje šniukštinėjančių žmonių, 
kurie atrodė įtartinai, arba tiesiog slankiojančių aplink na- 
mus? 

— Ne. 

— Ką nors, dėvintį žalią kareivišką švarkelį ? 

— Ne. 

— Jauną vyrą, avintį kareiviškais batais? 


— Ne. Ar tai buvo jis? Ar žinote, kas tai padarė? 


S UNS TAS BRAVA, 
— Ne, - atsakė Erlenduras ir pasisukdamas išeiti nuvertė 


puspilnę alaus skardinę. 
ė 


Moteris nusprendė kelioms dienoms išsivežti vaikus pas 
motiną ir jau buvo pasirengusi išvykti. Ji nenorėjo, kad vai- 
kai būtų name po to įvykio. Jos vyras pritarė. Tai jiems atrodė 
geriausia. Tėvai akivaizdžiai patyrė šoką. Butas buvo pirktas 
prieš ketverius metus, jiems patiko gyventi Nordurmyryje. 
Tai puiki vieta gyventi. Ypač šeimoms su vaikais. Berniukai 
stovėjo šalia savo motinos. 

— Buvo siaubinga rasti jį tokį, - ištarė vyras prislopintu 
balsu, tarsi šnibždėtų ir pažiūrėjo į berniukus. - Pasakėme 
jiems, kad kaimynas miega, - pridūrė, - bet... 

— Mes žinome, kad jis buvo negyvas, — ištarė vyresnysis 
sūnus. 

— Nužudytas, - patikslino jaunesnysis. 

Sumišusi pora šyptelėjo. 

- Jie laikosi gerai, - nutarė motina ir paglostė vyresniojo 
berniuko skruostą. 

— Aš prieš Holbergą nieko blogo neturėjau, - pasakė vy- 
ras. - Kartais mes šnekučiuodavomės lauke. Jis ilgai gyveno 
šiame name, todėl mes kalbėdavomės apie sodą ir jo priežiū- 


rą bei panašius dalykus, apie kuriuos kalbi su kaimynais. 

— Bet tai nebuvo artima, - toliau tęsė žmona. - Turiu 
galvoje mūsų bendravimą. Manau, kad jis buvo toks, koks 
turėjo būti. Nemanau, kad reikia bendrauti per daug arti- 
mai. Na, žinote, privatumas. 

Jie nepastebėjo jokių svetimų žmonių netoli namo ir ne- 
matė, kad žmogus, dėvintis žalią kareivišką švarkelį, klajotų 
gretimai. Moteris nekantravo išsivežti berniukus. 

— Ar Holbergas dažnai turėdavo svečių? - paklausė Si- 
gurduras Olis. 

— Nė vieno nemačiau, - atsakė moteris. 

— Atrodė, kad jis vienišas, - pridūrė jos vyras. 

— Jo butas dvokė, - ištarė vyresnėlis. 

— Dvokė, - pakartojo jo brolis. 

— Rūsyje kaupiasi drėgmė, - norėdamas atsiprašyti už 
vaikus paaiškino tėvas. 

— Drėgmė kartais išplinta ir čia, - tarė žmona. 

— Apie tai kalbėjomės su juo. 

— Jis sakė pažiūrėsiąs, ką dėl to gali padaryti. 


— Tai buvo prieš dvejus metus. 


Jų mažoji duktė dingo. Jie tris dienas nesulaukė iš jos jokių 
žinių. Netgi nuo vestuvių, iš kurių ji pabėgo. Jų mažoji mer- 
gaitė. Erlenduras įsivaizdavo vaiką su didžiulėmis auksinė- 
mis garbanomis, kol sužinojo, kad ji buvo dvidešimt trejų 
metų psichologijos studentė Islandijos universitete. 

— Iš vestuvių? — paklausė Erlenduras, nužvelgdamas erd- 
vų vestibiulį, atrodantį tarsi visas daugiabučio aukštas, ku- 
riame jis gyvena. 

— Savo pačios vestuvių! — ištarė tėvas, lyg vis negalėtų to 
suprasti. - Mergaitė pabėgo iš savo vestuvių. 

Motina priglaudė suglamžytą nosinę prie veido. 

Buvo vidurdienis. Dėl kelio darbų Erlendurui prireikė 
pusės valandos iš Reikjaviko nuvykti į Gardabairą, kur po 


ilgų ieškojimų rado privatų namą, apsuptą didžiulio sodo su 

įvairiais medžiais, siekiančiais šešis metrus — nuo gatvės jis 
buvo beveik nematomas. 

Pora pasitiko jį šoko būsenos. Erlenduras pagalvojo, kad 
tai laiko švaistymas. Jo laukė kiti, daug svarbesni dalykai, 
tačiau jis jautėsi taip, lyg vis dar būtų skolingas savo buvu- 
siai žmonai, nors du dešimtmečius su ja beveik nešnekėjo. 
Motina vilkėjo puošnų, blyškiai žalios spalvos kostiumėlį, 
tėvas - juodą kostiumą. Jis prasitarė, kad vis labiau jaudinasi 
dėl dukters. Nors žinojo, kad galiausiai ji grįš namo gyva ir 
sveika — atsisakė galvoti kitaip — tačiau vis tiek norėjo pasi- 
tarti su policija, net ir nematydamas priežasties tuojau pat 
kviesti paieškų ir gelbėjimo tarnybas ar siųsti pranešimus į 
radiją, laikraščius ir televiziją. 

— Ji tiesiog dingo, - tarė motina. 

Pora atrodė šiek tiek vyresnė už Erlendurą, greičiausiai 
šešiasdešimties. Jie vertėsi vaikiškų drabužių importu, kuris 
suteikė galimybę mėgautis prašmatniu gyvenimu. Naujieji 
turtuoliai. Laikai jiems buvo geri. Priešais dvivietį garažą 
Erlenduras pastebėjo du naujus blizgančius automobilius. 
Moteris suėmusi save į nagą pradėjo Erlendurui pasakoti 
istoriją: 

— Tai nutiko šeštadienį — prieš tris dienas. Dieve, kaip 
greitai bėga laikas... Buvo tokia nuostabi diena. Jie buvo ką 


tik sutuokti populiaraus pastoriaus. 

— Absurdiška, - pareiškė jos vyras, - skubėdamas atvyko, 
perskaitė kelias klišė ir vėl išvyko su savo lagaminėliu. Nesu- 
prantu, kodėl jis toks populiarus. 

Motina niekam nebūtų leidusi sugadinti vestuvių iškil- 
mių: 

— Žavinga diena! Saulėtas ir gražus rudens oras. Neabe- 
jotinai šimtas žmonių vien tik bažnyčioje. Ji turėjo tiek daug 
draugų. Tokia populiari mergaitė. Svečius sukvietėme į po- 
kylių salę čia, Gardabaire. Kaip ta vieta vadinama? Visuo- 
met pamirštu. 

— „Gardaholt“, - priminė tėvas. 

— Tokia nuostabi, jauki vieta, - toliau kalbėjo ji. - Mes ją 
užpildėme. Turiu galvoje salę. Šitiek daug dovanų. Ir tada, 
kai... tada, kai... 

— Tai turėjo būti jų pirmasis šokis, - pratęsė tėvas, kai jo 
žmona paplūdo ašaromis. - O vaikinas kaip kvailys stovėjo 
vienas šokių aikštelėje. Mes kvietėme Disą Ros, bet ji nepa- 
sirodė. Pradėjome jos ieškoti, bet atrodė, kad žemė prasivėrė 
ir ją prarijo. 

— Disą Ros? - paklausė Erlenduras. 

— Paaiškėjo, kad ji išvažiavo vestuviniu automobiliu. 

— Vestuviniu automobiliu? 

— Limuzinu su gėlėmis ir kaspinais. Tuo, kuriuo jie atvy- 
ko iš bažnyčios. Ji tiesiog pabėgo iš vestuvių. Jokio įspėjimo! 


Jokio paaiškinimo! 

— Iš savo vestuvių! — sušuko motina. 

- Ir jūs nežinote, kas privertė ją taip pasielgti ? 

— Matyt, ji apsigalvojo, - atsakė motina. - Matyt, gailė- 
josi dėl visko. 

— Tačiau kodėl? - pasiteiravo Erlenduras. 

— Prašau, ar galite ją surasti? — paklausė tėvas. - Ji nesu- 
sisiekė su mumis, ir mes beprotiškai jaudinamės. Vakarėlis 
buvo visiška nesėkmė. Vestuvės sugadintos. Mes visiškai su- 
glumę, o mūsų mažoji mergaitė dingusi. 

— Vestuvių automobilis. Ar jį rado? 

— Taip, Gardastraetyje. 

— Kodėl ten? 

— Nežinau. Ji ten nieko nepažįsta. Jos drabužiai buvo au- 
tomobilyje. 

Erlenduras susimąstė. 

— Jos drabužiai buvo vestuvių automobilyje? - galų gale 
ištarė jis, trumpai apsvarstęs, kurlink pasisuko šis pokalbis ir 
ar jis dėl to kaltas. 

— Ji nusivilko nuotakos suknelę ir apsirengė drabužius, 
kuriuos, matyt, laikė automobilyje, - paaiškino motina. 

— Kaip manote, ar galėsite ją surasti? - paklausė tėvas. — 
Susisiekėme su visais jos pažįstamais, bet niekas apie ją nie- 
ko negirdėjo. Mes tiesiog nežinome ko griebtis. Turiu jos 


nuotrauką. 

Jis įdavė Erlendurui mokyklinę jaunos, dailios šviesia- 
plaukės, kuri dabar slapstosi, fotografiją. 

— Ir jūs neįsivaizduojate, kas nutiko? 

— Nė menkiausios užuominos, - atsakė mergaitės mo- 
tina. 

— Nieko, - pritarė tėvas. 

— Ar čia vestuvinės dovanos? - Erlenduras pažiūrėjo į di- 
delį pietų stalą, nukrautą spalvingomis dėžėmis su dailiais 
kaspinais ir gėlėmis. Stebimas poros jis priėjo prie stalo. Nė 
karto gyvenime nematęs tokios gausybės dovanų, svarstė, 
kas galėtų būti jų viduje. Indai ir dar daugiau indų - įsivaiz- 
davo jis. 

Na ir gyvenimas. 

— O kas yra čia? — paklausė jis, pirštu rodydamas į me- 
džio atraižą didelėje vazoje, stovinčią stalo gale. 

Prie medžio šakų kaspinais buvo pririštos širdies formos 
raudonos kortelės. 

— Tai linkėjimų medis. 

— Kas? - nustebo Erlenduras. 

Per savo gyvenimą jis dalyvavo tik vieneriose vestuvėse, 
kurios vyko ganėtinai seniai, ir ten nebuvo jokių linkėjimų 
medžių. 

— Svečiai parašė sveikinimus nuotakai bei jaunikiui ir 


korteles kabino ant medžio. Daug linkėjimų buvo parašyta 

ir pakabinta prieš Disai Ros dingstant, - pasakojo motina, 
vis dar laikydama nosinę sau prie veido. 

Mobilusis telefonas suskambo Erlenduro palto kišenėje. 
Jis bandė apgraibomis ištraukti telefoną, tačiau šis įstrigo 
kišenėje ir, užuot kantriai bandęs jį išlaisvinti, Erlenduras 
energingai truktelėjo ir kišenė jį pagaliau atidavė. Ranka, 
laikanti telefoną, atšoko ir sulaužė linkėjimų medį. Erlen- 
duras žvilgsniu atsiprašė poros ir atsiliepė. 

— Ar tu važiuosi su mumis į Nordurmyrį? — be jokių 
įžangų paklausė Sigurduras Olis. - Kad geriau apžiūrėtume 
butą. 

— Ar tujau ten? - paklausė Erlenduras ir paėjo atokiau. 

— Ne. Aš lauksiu tavęs, - atsakė Sigurduras Olis. - Kur, 
po velnių, tu esi? 

Erlenduras nutraukė pokalbį. 

— Pažiūrėsiu, ką galiu padaryti, - pažadėjo jis porai. — 
Nemanau, kad jai gresia pavojus. Jūsų dukra tikriausiai tik 
pabūgo ir dabar yra apsistojusi pas draugus. Neturėtumėte 
per daug jaudintis. Esu tikras, kad ji netrukus paskambins. 

Pora pasilenkė prie atvirukų, nukritusių ant žemės. Er- 
lenduras pastebėjo, kad jie nepamatė keleto atvirukų, kurie 
nukrito po kėde, todėl pasilenkė jų pakelti. Perskaitęs linkė- 
jimus jis pažvelgė į porą. 

— Ar jūs tai matėte? — paklausė jis ir padavė jiems atvi- 


ruką. 

Tėvas perskaitė žinutę ir nuostaba perkreipė jo veidą. Jis 
perdavė atviruką žmonai. Ji perskaitė jį keletą kartų, tačiau 
nieko nesuprato. Erlenduras paėmė atviruką iš jos rankų ir 
dar kartą jį peržvelgė. Žinutė buvo nepasirašyta. 

— Ar tai jūsų dukters raštas? — paklausė jis. 

— Manau, taip, - atsakė motina. 

Erlenduras rankose apvertė atviruką ir dar kartą perskai- 
tė žinutę: 


Jis yra monstras. Ką aš padariau? 


— Kur tu buvai? - Sigurduras Olis pasiteiravo Erlenduro, 
kai šis grįžo iš darbo, tačiau atsakymo nesulaukė. 

— Ar Eva Linda bandė su manimi susisiekti? — paklausė 
jis. 

Sigurduras Olis atsakė taip nemanantis. Jis žinojo apie 
Erlenduro dukrą ir jos problemas, bet jie vengė apie tai kal- 
bėti. Asmeniniai reikalai būdavo aptarinėjami itin retai. 

— Kas nors naujo dėl Holbergo? - paklausė Erlenduras ir 
nuėjo tiesiai į savo kabinetą. 

Sigurduras Olis nusekė iš paskos ir užvėrė duris. Žmog- 
žudystės nebuvo dažnos Reikjavike ir tais retais atvejais, kai 
būdavo įvykdytos, susilaukdavo didelio dėmesio. Krimina- 
linis skyrius laikosi taisyklės - neinformuoti žiniasklaidos 
dėl tyrimo detalių, nebent tai būtina. Tai netaikoma šiuo 


atvėju. 

— Sužinojome apie jį šiek tiek daugiau, - pranešė Sigur- 
duras Olis, atversdamas aplanką, kurį laikė. - Jis yra šešias- 
dešimt devynerių metų amžiaus, gimė Soidaurkroukure. 
Paskutinius metus dirbo sunkvežimių vairuotoju „Islandi- 
jos transporte“. Kartais ten uždarbiaudavo. 

Sigurduras Olis trumpam nutilo. 

— Ar neturėtume pakalbėti su jo bendradarbiais? — pa- 
klausė Sigurduras Olis, tiesindamas kaklaraištį. 

Sigurduras Olis vilkėjo naują kostiumą - aukštas ir gražus, 
baigęs kriminologiją Amerikos universitete. Jis buvo toks, 
koks nebuvo Erlenduras - šiuolaikiškas ir organizuotas. 

— Ka apie tai mano žmonės biure? - paklausė Erlenduras, 
sukinėdamas vos besilaikančią megztinio sagą, kuri galiau- 
siai įkrito jam į delną. 

Jis buvo stambus, tvirtai sudėtas, tankiais gelsvai rusvais 
plaukais, vienas iš labiausiai patyrusių detektyvų komando- 
je. Jis viską darydavo savaip. Jo viršininkai ir kolegos seniai 
pasidavė kovoje su juo. Tai truko metų metus. Erlenduras 
tam neprieštaravo. 

— Tikriausiai koks nors pakvaišėlis, - atsakė Sigurduras 
Olis. —- Šiuo metu ieškome to žalio kareiviško švarkelio, vai- 
kio, kuris norėjo pinigų, bet supanikavo, kai Holbergas at- 
sisakė jų duoti. 


— O kaip Holbergo šeima? Ar jis apskritai turėjo šeimą? 

— Jokios šeimos, tačiau mes dar neturime visos informaci- 
jos. Bandome ją sulipdyti: šeima, draugai, bendradarbiai. 

— Pagal jo buto vaizdą manau, kad jis ilgai buvo viengun- 
gis. 

— Tu, be abejo, žinotum, - leptelėjo Sigurduras Olis, ta- 
čiau Erlenduras apsimetė negirdėjęs. 

— Ar kas nors girdėti iš patologų, teismo ekspertizės? 

— Pirminė ataskaita parengta. Joje nieko, ko mes nežino- 
tume. Holbergas mirė nuo smūgio į galvą. Smūgis buvo stip- 
rus, tačiau iš tiesų viską lėmė peleninės forma ir aštrūs jos 
kraštai. Kaukolė skilo ir jis mirė akimirksniu... Arba beveik. 
Atrodo, griūdamas kliudė staliuko kampą. Kaktoje jis turė- 
jo gilią žaizdą, kuri atitiko stalo kampą. Ant peleninės rasti 
Holbergo ir dar du pirštų atspaudų rinkiniai, iš kurių vienas 
rastas ir ant pieštuko. 

— Ar tai reiškia, kad jie žudiko? 

— Labai tikėtina, kad jie yra žudiko, taip. 

— Teisingai, tipiška, šiurkšti islandiška žmogžudystė. 


— Tipiška, ir tai yra prielaida, prie kurios mes dirbame. 
4 


Vis dar lijo. Žemo slėgio frontas, kuris šiuo metų laiku at- 


eina iš Atlanto gilumos, sėkmingai judėjo rytų kryptimi per 

Islandiją, atnešdamas vėją, drėgmę ir žiemišką tamsą. Krimi- 
nalistų komanda vis dar dirbo pastate Nordurmyryje. Gel- 
tona policijos juosta, aptvėrusi pastatą, Erlendurui priminė 
elektros požeminių linijų šulinį: anga kelyje, purvinas gaub- 
tas viršjos, šviesos mirkčiojimas viduje ir kruopščiai apsukta 
geltona juosta. Tuo pačiu būdu policija aptvėrė nusikalti- 
mo vietą geltona plastikine juosta su įstaigos pavadinimu, 
atspausdintu ant jos. Erlenduras ir Sigurduras Olis sutiko 
Elinborg bei kitus detektyvus, kurie per visą rudenišką naktį 
iki pat ryto nuodugniai apieškojo pastatą ir kaip tik baigė 
savo darbus. 

Žmonės iš gretimų pastatų buvo apklausti, tačiau niekas 
nepastebėjo įtartinos veiklos nusikaltimo vietoje nuo pir- 
madienio ryto iki kol buvo surastas kūnas. 

Netrukus pastate neliko nieko, išskyrus Erlendurą ir Si- 
gurdurą Olį. Kraujas ant kilimo pajuodavo. Peleninė, pieš- 
tukas ir aplankas buvo paimti kaip įkalčiai. Visgi galėjai pa- 
manyti, kad nieko neįvyko. Sigurduras Olis nuėjo apžiūrėti 
darbo kambario ir koridoriaus į miegamąjį, kol Erlenduras 
žvalgėsi svetainėje. Jie užsimovė baltas gumines pirštines. 
Nuotraukos buvo užklijuotos ant kartono, pakabintos ant 
sienų ir atrodė tarsi pirktos iš į namus atėjusio prekybos 
agento. Knygų lentynose buvo verstiniai trileriai, knygos 


minkštais viršeliais iš knygų klubo. Kai kurios perskaitytos, 

kitos - akivaizdžiai nepaliestos. Jokių įdomių knygų kietais 
viršeliais. Erlenduras pasilenkė beveik iki pat grindų, kad 
perskaitytų knygų iš apatinės lentynos pavadinimus, tačiau 
atpažino tik vieną - Nabokovo „Lolitą“ minkštu viršeliu. 
Jis ištraukė ją iš lentynos. Šis leidinys anglų kalba tikrai 
buvo skaitytas. 

Jis padėjo knygą atgal ir lėtai nuėjo prie stalo. Baldas buvo 
„L“ formos ir užėmė vieną svetainės kampą. Nauja, patogi 
darbo kėdė stovėjo prie rašomojo stalo ant plastikinio pa- 
kloto kilimui apsaugoti. Stalas atrodė daug senesnis už kėdę. 
Stale buvo devyni stalčiai: vienas ilgas per vidurį ir po keturis 
iš abiejų plataus stalviršio šonų. Ant trumpesniojo stalviršio 
stovėjo septyniolikos colių kompiuterio ekranas, o po juo 
ištraukiama lentynėlė klaviatūrai. Pagrindinė kompiuterio 
įranga buvo laikoma ant žemės. Visi stalčiai užrakinti. 

Sigurduras Olis apieškojo drabužių spintą miegamajame. 
Viskas buvo protingai išdėliota - kojinės viename stalčiuje, 
apatiniai drabužiai - kitame, kelnės ir megztiniai — dar ki- 
tuose. Keletas marškinių ir trys kostiumai kabojo ant meta- 
linio skersinio. Seniausias iš jų buvo, kaip Sigurduras manė, 
disko laikų — rudas, dryžuotas. Keletas porų batų buvo spin- 
tos apačioje. Patalynė — viršutiniame stalčiuje. Vyras pasi- 
klojo lovą prieš svečiui atvykstant. Baltas apklotas uždengė 


pūkinę antklodę ir pagalvę. 

Ant stalelio prie lovos stovėjo žadintuvas ir dvi knygos. 
Viena buvo apie interviu su gerai žinomu politiku, kita — 
„Scania-Vabis“ sunkvežimių fotografijos. Stalelyje prie lovos 
taip pat buvo stalčius su vaistais, medicininiu spiritu, mig- 
domaisiais, vaistais nuo skausmo ir mažu stikliniu indeliu 
vazelino. 

— Ar kur nors matei kokius raktus? - paklausė Erlendu- 
ras, stovėdamas tarpduryje. 

— Nemačiau. Turi galvoje, durų raktus? 

— Ne, nuo rašomojo stalo. 

— Tokių taip pat nemačiau. 

Erlenduras nuėjo į darbo kambarį, o iš ten į virtuvę. Jis 
atidarė stalčius ir spinteles, bet pastebėjo tik stalo įrankius ir 
stiklines, samčius ir lėkštes. Jokių raktų. Jis nuėjo atgal prie 
kabyklos prieškambaryje, apčiupinėjo paltus, bet nerado 
nieko, išskyrus mažą juodą maišelį su žiedu raktams ir kelio- 
mis monetomis viduje. Du rakčiukai kabėjo ant žiedo greta 
raktų nuo pagrindinių durų, buto ir kambarių. Erlenduras 
pabandė atrakinti jais rašomąjį stalą. Tas pats raktas tiko vi- 
siems devyniems stalčiams. 

Pirmiausia jis ištraukė didįjį stalčių stalo viduryje. Ten 
buvo laikraščio prenumerata ir sąskaitos - telefono, elektros, 
šildymo ir kreditinės kortelės. Dveji apatiniai stalčiai kairė- 


je buvo tušti. Aukščiau esančiame buvo mokesčių formos 

ir darbo užmokesčio kvitai. Viršutiniame stalčiuje gulėjo 
nuotraukų albumas. Tai buvo senos nespalvotos įvairių lai- 
kotarpių žmonių fotografijos, kartais jie pasipuošę sėdėdavo 
svetainėje, panašioje į šią Nordurmyryje, kartais iškylauda- 
vo: žemaūgiai beržai, Gudlfoso krioklys ir geizeriai. Jis rado 
dvi fotografijas, kuriose, jo manymu, galėjo būti nužudytasis 
vyras jaunystėje, tačiau jokių nuotraukų, darytų pastaruoju 
metu. 

Jis atitraukė stalčius dešinėje pusėje. Du viršutiniai buvo 
tušti. Trečiame jis rado kortų malką, sulankstomą šachmatų 
rinkinį ir seną rašalinę. 

Po apatiniu stalčiumi jis rado nuotrauką. 

Erlenduras uždarinėjo apatinį stalčių ir išgirdo garsą, 
panašų į tylų šlamesį jo viduje. Kai jis vėl atidarė ir uždarė 
stalčių, vėl išgirdo tą patį garsą. Kažkas trynėsi į stalčių jį 
uždarant. Jis giliai atsiduso ir pritūpė, bandė žiūrėti vidun, 
tačiau nieko nematė. Jis ištraukė stalčių, tačiau nieko neiš- 
girdo. Uždarė jį ir garsas vėl atsirado. Vyras atsiklaupė ant 
žemės, visiškai ištraukė stalčių ir pamatęs kažką įstrigusį pa- 
silenkė, kad pasiekų. 

Tai buvo maža nespalvota kapavietės nuotrauka, daryta 
žiemą. Jis neįstengė atpažinti kapinių. Tai buvo antkapis ir 
beveik visas užrašas buvo aiškiai matomas. Ten buvo iškaltas 


moters vardas: Audur. Jokios pavardės. Erlenduras negalėjo 

įžiūrėti datų. Jis apgraibomis kišenėje susirado akinius, už- 
sidėjo juos ir prisikišo nuotrauką prie nosies. 1964-1968. 
Jis šiek tiek įžiūrėjo antkapio įrašą, tačiau raidės buvo labai 
mažos, tad negalėjo jo perskaityti. Vyras atsargiai nupūtė 
dulkes nuo fotografijos. 

Mergaitė buvo vos ketverių, kai mirė. 

Erlenduras pažvelgė į rudenišką lietų, besidaužantį stiklą. 


Nors buvo vidurdienis, dangus atrodė rūškanai juodas. 


Didžiulis sunkvežimis siūbavo audroje tarsi priešistorinė 
pabaisa, ir stiprus lietus beldė į jį. Policija šiek tiek užtru- 
ko bandydama nustatyti, kur jis yra, nes stovėjo ne ten, kur 
Nordurmyryje gyveno Holbergas, o automobilių stovėjimo 
aikštelėje Snorabrauto vakaruose, prie „Domus Medica“ 
sveikatos centro, už kelių minučių kelio pėsčiomis nuo Hol- 
bergo namų. Galų gale per radiją nuskambėjo policijos pra- 
šymas suteikti informacijos apie apytikrę sunkvežimio vietą. 
Policijos patrulis rado jį maždaug tuo pat metu, kai Erlen- 
duras ir Sigurduras Olis kartu su fotografu išėjo iš Holber- 
go buto. Teismo ekspertizės komanda buvo iškviesta, kad 
apieškotų transporto priemonę. Tai buvo „MAN“ vilkikas 
su raudona vairuotojo kabina. Viskas, ką rado per trumpą 


apžiūrą, buvo „juodosios“ pornografijos žurnalų kolekcija. 

Sunkvežimį buvo nuspręsta nugabenti į kriminalinio sky- 
riaus būstinę tolesniems tyrimams. 

Kol visa tai vyko, teismo tyrėjai nagrinėjo nuotrauką. Pa- 
aiškėjo, kad ji buvo atspausdinta ant „Ilford“ fotopopieriaus, 
kuris buvo populiarus šeštajame dešimtmetyje, tačiau jo 
gamyba seniai nutraukta. Greičiausiai fotografiją išryškino 
pats fotografas arba mėgėjas: ji pradėjo blukti dėl nerūpes- 
tingai atlikto darbo. Ant nuotraukos nebuvo jokių užrašų ar 
vietovės orientyrų, kurie padėtų nustatyti kapinių buvimo 
vietą. Tai galėjo būti bet kur šalyje. 

Fotografas stovėjo atsitraukęs maždaug tris metrus nuo 
antkapio. Kadras buvo padarytas daugiau ar mažiau iš prie- 
kinės jo pusės. Greičiausiai fotografas turėjo pritūpti, ne- 
bent jis buvo labai žemas. Netgi iš tokio atstumo jo matymo 
lauko kampas buvo ganėtinai siauras. Aplink kapą niekas 
neaugo - žemę buvo užklojęs purus sniegas. Už šio antka- 
pio nesimatė jokių kitų kapų - viskas buvo apgaubta baltos 
miglos. 

Tyrėjai susitelkė į užrašą, kuris buvo beveik neįskaitomas, 
nes fotografas stovėjo gana toli. Buvo padaryta daugybė to- 
tografijos kopijų, užrašas išdidintas, o kiekviena raidė buvo 
atspausdinta ant atskiro A5 formato popieriaus, sunume- 
ruota ir jos buvo išdėliotos ta pačia tvarka, kaip ir ant ant- 


kapio. Nuotraukos atrodė lyg mozaikos — šviesos ir šešėlių 

kontrastai buvo atvaizduoti vien tik nespalvotais taškais, — 
tačiau perkėlus fotografijas į kompiuterį, šviesoramsos raiš- 
ka pagerėjo. Kai kurios raidės buvo ryškesnės už kitas, todėl 
tyrėjų komandai teliko užpildyti tarpus. Raidės M, F ir O 
buvo aiškiai įskaitomos, o su kitomis buvo šiek tiek sudėtin- 
giau. Erlenduras paskambino Nacionalinio statistikos biuro 
vadovui į namus, kuris, nors ir keikdamasis, sutiko susitikti 
kontoroje „Skuggasund“ pastate. Erlenduras žinojo, kad ten 
buvo laikomi visi mirties liudijimai, išduoti nuo 1916 metų. 
Pastate nieko nebuvo - visi darbuotojai jau buvo išėję. Po 
pusvalandžio departamento vadovas išlipo iš automobilio 
prie Statistikos biuro ir krestelėjo Erlenduro ranką. Jis su- 
vedė slaptažodį į apsaugos sistemą ir su savo identifikacijos 
kortele atvėrė duris. Erlenduras trumpai nupasakojo situaci- 
ją, neatskleisdamas visų detalių. 

Jie peržiūrėjo visus mirties liudijimus, išduotus 1968 me- 
tais, ir dviejuose iš jų buvo su minimas Audur vardas. Viena 
jų buvo ketverių. Ji mirė vasarį. Jie greitai rado daktaro, pa- 
sirašiusio mirties liudijimą, vardą nacionaliniame registre. 
Jis gyveno Reikjavike. Liudijime buvo minima mergaitės 
motina. Informacija apie ją buvo surasta be jokių problemų. 
Ji buvo vardu Kolbrun. Jos paskutinė nuolatinė gyvenamoji 
vieta septintajame dešimtmetyje buvo nurodyta Keblavike. 


Tuomet jie dar kartą peržiūrėjo mirties liudijimus. Kolbrun 

mirė 1971 metais - praėjus trejiems metams po dukros mir- 
ties. 

Mergaitė mirė nuo piktybinio auglio smegenyse. 


Motina nusižudė. 


Jaunikis pakvietė Erlendurą į savo kabinetą. Jis yra ko- 
kybės ir rinkodaros vadybininkas didmenine prekyba užsi- 
imančioje bendrovėje, kuri importuoja pusryčių dribsnius 
iš Amerikos, ir Erlenduras, niekada gyvenime neragavęs 
amerikietiškų pusryčių dribsnių, sėdėdamas kabinete gal- 
vojo, ką iš tiesų kokybės ir rinkodaros vadybininkas veikia 
tokioje įmonėje. Tačiau jam neknietėjo paklausti. Jaunikis 
vilkėjo gerai išlygintus baltus marškinius ir plačias petnešas, 
jo rankovės buvo paraitotos, lyg kokybės klausimų sprendi- 
mai reikalautų visos jo stiprybės. Vidutinio ūgio, šiek tiek 
putlus, su ūsais ir barzda aplink storalūpę burną. Jo vardas 
buvo Vigo. 

— Jokių žinių iš Disos, - išbėrė Vigo ir atsisėdo prieš Er- 
lendurą. 


— Ar buvo kas nors, ką jai pasakėte, kas... 

— Visi taip mano, - pasipiktino Vigo. - Visi galvoja, kad 
tai mano kaltė. Tai blogiausias dalykas. Blogiausia dalis visa- 
me šiame reikale. Negaliu to pakęsti. 

— Ar prieš pabėgdama ji elgėsi kaip nors neįprastai? Ar 
įvyko kas nors, kas galėjo ją nuliūdinti ? 

— Visi tiesiog linksminosi. Na, žinote, vestuvės, juk su- 
prantate, apie ką kalbu? 

— Nesuprantu. 

- Ar tikrai niekad nedalyvavote vestuvėse ? 

— Kartą, labai seniai. 

— Buvo metas pirmajam šokiui. Kalbos buvo baigtos ir 
Disos draugės suorganizavo šiek tiek linksmybių - užgrojo 
akordeonistas ir mes turėjome šokti. Aš sėdėjau prie mūsų 
stalo, kai visi pradėjo ieškoti Disos, bet ji pradingo. 

— Kada paskutinį kartą ją matėte? 

- Ji sėdėjo greta manęs ir pasakė, kad jai reikia į tualetą. 

— Ar jūs padarėte ką nors, kas galėjo sukelti jos nepasi- 
tenkinimą? 

— Žinoma, ne! Aš ją pabučiavau ir pasakiau, kad pasku- 
bėtų. 

— Kiek laiko praėjo, kol pradėjote paieškas? 

— Nežinau. Aš sėdėjau su draugais ir tuomet išėjau į lauką 
parūkyti — visi rūkaliai privalėjo eiti į lauką. Lauke šnekučia- 
vausi su ateinančiais žmonėmis apie šį bei tą. Tuomet grįžau 


į savo vietą ir su priėjusiu akordeonistu kalbėjau apie šokį 

bei muziką. Aš taip pat kalbėjausi su keletu kitų žmonių. 
Manau, tai truko apie pusvalandį, tačiau nesu tikras. 

— Ir per tą laiką nė karto jos nematėte? 

— Ne. Kai supratome, kad ji dingo, kilo sumaištis. Visi 
spoksojo į mane, lyg tai būtų mano kaltė. 

— Kaip manote, kas jai galėjo nutikti ? 

— Aš ieškojau visur, kalbėjau su visais jos draugais ir arti- 
maisiais, bet niekas nieko nežinojo. Ar bent jau taip sakė. 

— Manote, kad kažkas melavo? 

— Na, ji turi kažkur būti. 

— Ar žinojote, kad ji paliko raštelį ? 

— Ne. Kokį raštelį? Ką jūs turite omenyje? 

— Ji pakabino kortelę ant to linkėjimų medžio su užrašu: 
„Jis yra monstras. Ką aš padariau?“ Ar žinote, ką ji tuo no- 
rėjo pasakyti ? 

— „Jis yra monstras“, - pakartojo Vigo. - Ką ji turėjo gal- 
voje? 

— Aš pamaniau, kad tai galėtumėte būti jūs. 

— Aš? - sunerimo Vigo. - Aš nesu padaręs jai nieko blo- 
go, ničnieko. Niekuomet. Tai ne aš. Tai negaliu būti aš. 

— Jos paimtą automobilį rado Gardastraetyje. Ar tai jums 
ką nors sako? 

— Ten ji nieko nepažinojo. Ar ketinate pranešti, kad ji 
dingo? 


— Manau, jos tėvai nori duoti jai šiek tiek laiko sugrįžti. 

— Ojeiji nesugrįš? 

— Tuomet ir pamatysime. 

Erlenduras trumpam nutilo. 

— Aš maniau, jog ji susisiekė su jumis, kad pasakytų, jog 
viskas gerai, — tęsė jis. 

— Luktelkite, ar jūs sakote, kad tai mano kaltė, ir ji su ma- 
nimi nekalbės, nes aš jai kažką padariau? Jėzau, kokia siau- 
binga istorija. Ar bent įsivaizduojate, koks buvo jausmas pir- 
madienį grįžti į darbą? Visi mano kolegos buvo vakarėlyje. 
Mano viršininkas buvo vakarėlyje! Nejaugi manote, kad tai 
mano kaltė? Po velnių! Visi mano, kad tai mano kaltė. 

— Moterys, - ištarė Erlenduras atsistodamas, - daug su- 


dėtingesnės nei kokybės kontrolė. 
kd 


Kai tik Erlenduras atvyko į savo biurą, suskambo telefo- 
nas. Jis iš karto atpažino balsą, nors ir ilgai nebuvo jo girdė- 
jęs. Jis vis dar buvo aiškus, stiprus ir ryžtingas, nors senyvas. 
Erlenduras pažinojo Marijoną Brym jau beveik trisdešimt 
metų ir jų santykiai ne visuomet buvo lengvi. 

— Aš ką tik grįžau iš vasarnamio, — ištarė balsas telefo- 
ne, — ir tik dabar,-pasiekusi miestą, išgirdau naujienas. 

— Ar tu kalbi apie Holbergą? - paklausė Erlenduras. 


— Ar peržiūrėjai pareiškimus apie jį? 

— Sigurduras Olis tikrino įrašus kompiuteryje, bet kol 
kas iš jo jokių žinių. Kokius pranešimus? 

— Nesu tikra, ar jie vis dar yra kompiuterio bylose. Gal- 
būt jau ištrinti. Ar yra koks nors įstatymas, kada pareiškimas 
tampa pasenęs? Ar jie sunaikinti? 

— Kurlink tu suki? 

— Paaiškėjo, kad Holbergas nebuvo pavyzdingas pilie- 
tis, - pranešė Marijona Brym. 

— Kodėl? 

— Tikėtina, kad jis buvo prievartautojas. 

— Tikėtina? 

— Jis buvo apkaltintas išprievartavimu, tačiau nepripažin- 
tas kaltu. Tai įvyko 1963 metais. Tau reikia peržiūrėti savo 
ataskaitas. 

— Kas apkaltino jį ? 

— Moteris, vardu Kolbrun. Ji gyveno... 

— Keblavike? 

— Taip, iš kur žinai? 

— Holbergo rašomajame stale radome nuotrauką. Atro- 
do, ji ten buvo paslėpta. Tai buvo mergaitės vardu Audur 
antkapio fotografija, tačiau dar nenustatėme, kuriose kapi- 
nėse. Aš pažadinau vieną gyvą numirėlį iš Nacionalinio sta- 
tistikos biuro ir mirties liudijime radau Kolbrun vardą. Ji 
buvo mažosios mergaitės motina. Audur motina. Ji taip pat 


mirusi. 

Marijona nieko neatsakė. 

— Marijona, - ištarė Erlenduras. 

- Ir ką tau tai sako? - atsiliepė balsas telefone. 

Erlenduras mąstė. 

— Na, jei Holbergas išprievartavo motiną, gali būti, kad 
jis yra mergaitės tėvas, ir todėl nuotrauka buvo jo rašoma- 
jame stale. Mergaitė buvo vos ketverių, kai mirė, ji gimė 
1964 metais. 

— Holbergas nebuvo pripažintas kaltu, - pasakė Marijo- 
na Brym. - Byla buvo nutraukta dėl įrodymų stokos. 

— Manai, kad ji išsigalvojo? 

— Tuo metu tai būtų nelabai tikėtina, bet mes nieko ne- 
galime įrodyti. Žinoma, moteriai labai sunku pateikti kalti- 
nimus dėl tokio smurto. Tu negali įsivaizduoti, ką jai teko 
patirti prieš beveik keturiasdešimt metų. Moteriai pakanka- 
mai sunku žengti tokį žingsnį net ir šiais laikais, bet tuomet 
tai buvo dar sunkiau. Vargu ar ji tai darė, kad pajuokautų. 
Galbūt nuotrauka yra tam tikras tėvystės įrodymas. Kitaip 
kodėl Holbergas laikė ją savo rašomajame stale? Išprievarta- 
vimas įvykdytas 1963 metais. Tu sakai, kad Kolbrun susilau- 
kė dukters po metų. Po ketverių metų duktė mirė. Kolbrun 
ją palaidojo. Holbergas čia kažkaip įsipainiojęs. Galbūt jis 
pats padarė nuotrauką, tačiau neįsivaizduoju kodėl. O gal- 


būt tai nesusiję. 

— Be abejo, jis negalėjo dalyvauti laidotuvėse, tačiau galė- 
jo nuvykti prie kapo vėliau ir jį nufotografuoti. Ar turi gal- 
voje kažką panašaus? 

— Tokia galimybė taip pat yra. 

— Taip? 

— Galbūt Kolbrun nuotrauką padarė pati ir nusiuntė ją 
Holbergui. 

Erlenduras akimirkai susimąstė. 

— Tačiau kodėl? Jei jis prievartautojas, kodėl ji siuntė ma- 
žos mergaitės kapo nuotrauką? 

— Geras klausimas. 

— Ar mirties liudijime nurodyta, nuo ko Audur mirė? — 
paklausė Marijona Brym. - Ar tai buvo nelaimingas atsiti- 
kimas? 

— Ji mirė dėl smegenų auglio. Ar manai, kad tai gali būti 
svarbu? 

— Ar buvo atliktas skrodimas? 

— Be abejo, daktaro vardas nurodytas mirties liudijime. 

— O motina? 

— Netikėtai mirė savo namuose. 

— Savižudybė? 

— Taip. 

— Tu nustojai man skambinti, - po trumpos tylos atsakė 
Marijona Brym. 

— Per daug užsiėmęs, - atsakė Erlenduras, - velniškai už- 


siėmęs. 

Kitą rytą vis dar lijo ir kelyje į Keblaviką automobiliai 
stengėsi išvengti vandens, susikaupusio giliose provėžose. 
Lietus buvo toks smarkus, kad Erlenduras vos matė pro au- 
tomobilio langus, kurie buvo padengti purslais ir nepaliau- 
jamai tarškėjo dėl audros, atslinkusios iš pietryčių. Valytuvai 
nespėjo braukti vandens nuo priekinio stiklo ir Erlenduras 
gniaužė vairą taip stipriai, kad jo krumpliai pabalo. Jis var- 
giai įžiūrėjo automobilio priešakyje galinius žibintus, tačiau 
kiek tik galėdamas stengėsi juos sekti. 

Jis važiavo vienas. Po sudėtingo rytinio pokalbio telefo- 
nu su Kolbrun seserimi manė, kad taip bus geriausia. Mirties 
liudijime ji buvo paminėta kaip artimiausia giminaitė. Sesuo 
nebuvo linkusi bendradarbiauti. Ji atsisakė susitikti su juo. 
Laikraščiuose buvo išspausdinta mirusio vyro nuotrauka su 


jo vardu. Erlenduras paklausė, ar ji matė pranešimą, ir buvo 

beklausiantis, ar prisimena šį vyrą, bet ji padėjo ragelį. Jis nu- 
sprendė pažiūrėti, kaip ji elgsis, jei detektyvas stovės ant durų 
slenksčio. Vyras tikėjosi, kad sesuo neiškvies jam policijos. 

Tą naktį Erlenduras miegojo blogai. Jis jaudinosi dėl Evos 
Lindos ir bijojo, kad ši neiškrėstų kokios nors kvailystės. Ji 
turėjo mobilųjį telefoną, tačiau kaskart jam paskambinus, 
atsiliepdavo mechaninis balsas, sakantis, kad šis abonentas 
nepasiekiamas. Erlenduras retai prisimindavo savo sapnus. 
Jis jausdavosi nepatogiai, kai jam atsibudus blogų sapnų 
nuotrupos vis dar klaidžiodavo mintyse. 

Policija turėjo itin mažai informacijos apie Kolbrun. Ji 
gimė 1934 metais ir apkaltino Holbergą išprievartavimu 
1963 metais lapkričio 23 dieną. Prieš Erlendurui išvykstant 
į Keblaviką, Sigurduras Olis bendrais bruožais nupasakojo 
kaltinimą išprievartavimu bei įvykio aprašymą, kurį po Ma- 
rijonos Brym patarimo rado policijos bylų archyve. 

Kolbrun buvo trisdešimties, kai pagimdė dukrą Audur 
po devynių mėnesių nuo išprievartavimo. Pasak Kolbrun 
liudininkų, ji susipažino su Holbergu „Kross“ šokių salėje, 
tarp Keblaviko ir Njardviko. Tai buvo šeštadienio naktis. 
Kolbrun nepažinojo jo ir niekada nebuvo mačiusi. Ji buvo 
su dviem draugėmis ir Holbergas bei dar du vyrai tą vakarą 
su jomis buvo šokiuose. Kai šokiai pasibaigė, visi išėjo į va- 


karėlį vienos iš Kolbrun draugių namuose. Gan vėlyvą naktį 

Kolbrun išsiruošė namo. Holbergas pasisiūlė palydėti ją sau- 
gumo labui. Ji neprieštaravo. Nė vienas jų nebuvo apsvaigęs 
nuo alkoholio. Kolbrun teigė, kad šokiuose išgėrė du degti- 
nės ir kokakolos kokteilius ir nieko daugiau. Holbergas tą 
vakarą negėrė svaigiųjų gėrimų visiškai. Jis teigė, kad vartoja 
peniciliną dėl ausies infekcijos. Daktaro pažyma, pridėta 


prie kaltinimo akto, tai patvirtino. 
+ 


Holbergas paklausė, ar galėtų išsikviesti taksi, kad nuvež- 
tų jį į Reikjaviką. Akimirką ji delsė, tada pasakė, kur yra tele- 
fonas. Jis nuėjo į svetainę paskambinti. Tuo metu ji nusivilko 
paltą prieškambaryje ir pasuko į virtuvę atsigerti vandens. Ji 
negirdėjo, kada jis baigė šnekėti telefonu, jei, žinoma, iš viso 
kalbėjo. Staiga moteris pajuto, kad vyras stovi tiesiai už jos. 
Ji taip išsigando, kad išmetė stiklinę ir vanduo pasipylė ant 
virtuvinio stalo. Kolbrun sušuko, kai rankomis jis sugriebė 
jos krūtinę, ir traukėsi nuo jo šalin į kampą. 

— Ką tu darai? - sušuko ji. 

— Ar neturėtume šiek tiek pasilinksminti? — ištarė prieš 
ją stovintis raumeningas vyras tvirtomis rankomis ir storais 
pirštais. 

— Noriu, kad išeitum, - užtikrintai pasakė ji. - Dabar! 


Prašau išeiti. 

— Ar neturėtume šiek tiek pasilinksminti? — pakartojo 
jis. 

Jis žengė žingsnį jos link, o ji laikė iškėlusi rankas lyg gin- 
damasi. 

— Eik šalin! - šaukė ji. - Aš iškviesiu policiją! 

Staiga ji pasijuto vieniša ir negalinti apsiginti prieš nepa- 
žįstamąjį, kurį pati įsileido į namus ir kuris priėjęs labai arti 
suėmė jos rankas jai už nugaros bei bandė pabučiuoti. 

Ji priešinosi, tačiau jos pastangos buvo bevaisės. Mergina 
bandė tartis su juo, atkalbėti, bet viskas, ką jautė, buvo jos 


pačios pažeidžiamumas. 

Erlenduras sugrįžo iš savo minčių tik pasigirdus milžiniš- 
ko sunkvežimio garso signalui, kai šis lenkdamas su dideliu 
dundesiu sukėlė lietaus vandens bangas, kurios užliejo jo 
automobilį. Jis suktelėjo vairą ir akimirką automobilis tarsi 
šoko ant vandens. Automobilio stabdžiai nesuveikė ir se- 
kundę Erlenduras pagalvojo, kad mašina taps nevaldoma ir 
nuslys į purvo lauką. Nuspaudęs stabdžių pedalą beveik iki 
galo jis sugebėjo išsilaikyti ant kelio ir pradėjo plūsti sunkve- 
žimio vairuotoją, jau seniai dingusį lietaus pursluose. 

Po dvidešimties minučių jis sustojo šalia mažo, banguo- 


tais geležies lakštais dengto namo seniausioje Keblaviko 

dalyje. Namas buvo nudažytas baltai, apsuptas neaukštos 
baltos tvoros ir pedantiškai prižiūrėto sodo. Sesers vardas 
buvo Elina. Ji buvo keleriais metais vyresnė už Kolbrun ir 
dabar jau išėjusi į pensiją. Kai Erlenduras paskambino į du- 
ris, ji stovėjo prieškambaryje jau su paltu ir rengėsi išeiti. Į jį 
nustebusi žiūrėjo žema, liekna moteris skvarbiomis akimis, 
atsikišusiais skruostikauliais ir griežta veido išraiška. 

— Maniau, kad aiškiai pasakiau telefonu, jog nenoriu tu- 
rėti jokių reikalų su jumis ar policija, - piktai išrėžė ji, kai 
Erlenduras prisistatė. 

— Aš žinau, - atsakė Erlenduras, - bet... 

— Prašau palikti mane ramybėje, - paprašė ji. - Jums ne- 
reikėjo švaistyti savo laiko ir važiuoti čia. 

Ji išėjo pro duris, jas uždarė, nusileido laipteliais į sodą ir 
atvėrė mažus vartelius tvoroje parodydama Erlendurui, kad 
nori, jog jis išeitų. Ji nežiūrėjo į vyrą. Erlenduras stovėjo ant 
laiptų ir stebėjo ją nueinančią. 

— Ar žinote, kad Holbergas negyvas? - sušuko jis. 

Ji neatsakė. 

- Jis buvo nužudytas savo namuose. Ar žinote tai? 

Erlenduras nusileido laiptais ir nuskubėjo paskui ją. Ji 
nešėsi juodą skėtį, kad apsisaugotų nuo lietaus. Jis neturėjo 
nieko, išskyrus skrybėlę. Moteris paspartino žingsnį ir jam 
teko bėgti, kad nearsiliktų. Vyras nežinojo, kodėl ji taip rea- 
gavo, ir ką sakyti, kad ji išklausytų. 

— Norėjau pakalbėti su jumis apie Audur, - ištarė jis. 

Elin staiga sustojo, apsisuko ir nužingsniavo prie jo su 
niekinančiu žvilgsniu veide. 

— Tu, prakeiktas fare, - sušnypštė ji pro sukąstus dan- 
tis. - Nedrįsk minėti jos vardo. Kaip tu drįsti? Po to, ką jūs 
padarėte jos motinai. Nešdinkis! Tuojau pat dink iš mano 
akių! Prakeiktas faras! 

Ji žiūrėjo į Erlendurą su neapykanta akyse, o jis spoksojo 
į ją: 

- Po to, ką mes padarėme jai? - perklausė jis. - Kam? 

— Eik šalin, - šaukė ji ir apsisukusi nuėjo palikdama Er- 
lendurą stovėti. 

Erlenduras nustojo vytis ir stebėjo ją išnykstančią lietu- 
je, šiek tiek susikūprinusią, dėvinčią žalią lietpaltį ir avinčią 
juodus batus. Jis apsisuko ir susimąstęs nuėjo atgal prie jos 
namų ir savo automobilio. Įsėdęs užsidegė cigaretę, šiek tiek 
pravėrė langą, užvedė variklį ir lėtai nuvažiavo. 

Įkvėpęs jis vėl pajautė nežymų skausmą krūtinėje. Tai 
nebuvo nauja. Jau beveik metus Erlendurui tai kėlė rūpes- 
tį. Neaiškus skausmas atsirasdavo rytais, tačiau dažniausiai 
greitai išnykdavo jam atsikėlus. Jis miegojo ant prasto čiuži- 
nio. Kartais jam mausdavo visą kūną, jei per ilgai gulėdavo 
lovoje. 

Vyras įtraukė dūmą ir tikėjosi, kad dėl to kaltas čiužinys. 


Erlendurui gesinant cigaretę, jo palto kišenėje suskambo te- 

lefonas. Tai buvo teismo ekspertizės viršininkas su naujie- 
nomis, kad jie sugebėjo iššifruoti užrašą ant kapo ir rasti jį 
Biblijoje. 

— Užrašas yra iš 64-osios psalmės, - pranešė viršininkas. 

— Taip, - atsakė Erlenduras. 

— „Saugok mano gyvastį nuo priešų keliamo klaiko: 

— Prašau? 

— Taip parašyta ant antkapio: „Saugok mano gyvastį nuo 
priešų keliamo klaiko“ Iš 64-osios psalmės. 

— „Saugok mano gyvastį nuo priešų keliamo klaiko“ 

— Ar tai jums nors kiek padeda? 

— Neturiu nė menkiausio supratimo. 

— Ant nuotraukos buvo dviejų žmonių pirštų atspaudai. 

— Taip, Sigurduras Olis man sakė. 

- Vieni priklauso Holbergui, tačiau kitų mes neradome 
savo bylose. Jie ganėtinai išblukę. Labai seni pirštų atspau- 
dai. 

— Ar galite pasakyti, kokiu fotoaparatu daryta nuotrau- 
ka? - paklausė Erlenduras. 


— Neįmanoma to nustatyti, bet abejoju, ar jis buvo labai 


kokybiškas. 


Sigurduras Olis pastatė automobilį „Islandijos transpor- 
to“ kiemo pakraštyje. Sunkvežimiai kieme stovėjo išrikiuoti 
eilėmis. Kai kurie iš jų buvo pakraunami, kai kurie išvažinė- 
jo, o kiti atbuline eiga riedėjo į prekių sandėlį. Oras buvo 
pritvinkęs dyzelinio kuro ir naftos dvoko, o sunkvežimių 
variklių triukšmas buvo kurtinantis. Darbuotojai ir klientai 
sukiojosi kieme ir sandėlyje. 

Meteorologai pranešė dar drėgnesnį orą. Sigurduras Olis 
stengėsi apsisaugoti nuo lietaus užsitempdamas paltą ant 
galvos, kai bėgo į sandėlį. Jis skubėjo pas sandėlio viršinin- 
ką, kuris sėdėjo stiklinėje kabinoje tikrindamas popierius ir 
atrodė ypač užsiėmęs. 

"Tai buvo išvargęs apkūnus vyras, dėvintis mėlyną striukę 
su gobtuvu ir vienintele saga ant pilvo, ir tarp pirštų laikė ci- 


garo nuorūką. Jis girdėjo apie Holbergo mirtį ir sakė jį gerai 

pažinojęs. Apibūdino senolį kaip patikimą vyrą ir gerą dar- 
bininką, kuris pažinojo Islandijos kelių tinklą kaip penkis 
savo pirštus ir važinėjo jais dešimtmečius iš vieno šalies galo 
į kitą. Pasakojo, kad vyras buvo uždaras, niekuomet nekal- 
bėdavo apie save ar asmeninius reikalus, niekada nesusidrau- 
gavo su kuo nors iš bendrovės ir nekalbėdavo apie tai, kuo 
dirbo anksčiau, todėl visi manė, jog jis visada buvo sunkve- 
žimio vairuotoju. Jis kalbėjo taip, lyg būtų dirbęs vairuotoju 
visą gyvenimą. Nevedęs, niekada neturėjo vaikų. Niekada 
nekalbėjo apie savo artimuosius ir brangius žmones. 

— "Tai viskas, ką žinau, - užbaigė viršininkas, lyg norėda- 
mas nutraukti pokalbį, išsiėmė žiebtuvėlį iš striukės kišenės 
ir užsidegė cigaro nuorūką. - Baisi gėda taip išeiti, - papsė- 
damas cigarą toliau šnekėjo jis. , 

— Su kuo jis čia daugiausia bendravo? - paklausė Erlen- 
duras stengdamasis neįkvėpti šlykščiai dvokiančio cigaro 
dūmo. 

— Pabandykite pasikalbėti su Hilmaru. Manau, jis paži- 
nojo jį geriausiai. Hilmaras ne vietinis. Jis iš Reidarfjorduro, 
todėl kartais, kai reikėdavo ilsėtis mieste, jis apsistodavo pas 
Holbergą Nordurmyryje. Vairuotojai turi laikytis poilsio 
taisyklių ir privalo apsistoti kur nors mieste. 

— Gal žinote, ar jis buvo apsistojęs ten praeitą savaitgalį ? 

— Ne, jis dirbo rytuose, bet gali būti, kad jis buvo ten už- 


pracitą savaitgalį. 

— Ar įsivaizduojate, kas būtų norėjęs pakenkti Holber- 
gui? Kokie nors nesutarimai darbe ar... 

— Ne, nieko panašaus, - po kiekvieno žodžio įtraukdamas 
dūmą šnekėjo viršininkas. - Pasikalbėk su Hilmaru, bičiuli. 
Galbūt jis galės tau padėti. 

Sekdamas viršininko nuorodomis, Sigurduras Olis rado 
Hilmarą. Jis stovėjo prie vienos iš sandėlio platformų ir pri- 
kas - dviejų metrų ūgio, raumeningas, išraudęs, barzdotas, 
plaukuotomis rankomis, kyšančiomis iš marškinėlių. Atrodė 
maždaug penkiasdešimties. Senamadiškos mėlynos petnešos 
prilaikė jo nudriskusius džinsus. Mažas autokrautuvas kėlė 
prekes į sunkvežimį. Kitas sunkvežimis įjungęs atbulinę pa- 
varą bandė privažiuoti prie kitos platformos. Tuo pat metu 
du vairuotojai pyptelėjo ir pradėjo keikti vienas kitą kieme. 

Sigurduras Olis priėjo prie Hilmoro ir nestipriai pa- 
plekšnojo jam per petį, tačiau vyras to nepastebėjo. Jis pa- 
plekšnojo stipriau ir galiausiai Hilmaras atsisuko. Jis matė, 
kad Sigurduras Olis kalbina jį, tačiau nieko negirdėdamas 
balsą, bet iš to nebuvo jokios naudos. Jis prakalbo dar gar- 
siau ir akimirką klaidingai pagalvojo, kad aptiko supratimo 
blyksnį Hilmaro akyse. Hilmaras tiesiog purtė galvą ir pirš- 


tu parodė į ausį. 

"Tuomet Sigurduras Olis padvigubino savo pastangas — 
išsitempė ir stovėdamas ant pirštų galiukų sušuko kiek tik 
įstengė, bet kaip tik tą akimirką viskas aplink nutilo ir jo 
žodžiai visu savo gražumu nuaidėjo per didžiulio sandėlio 
sienas laukan į kiemą: 


- AR TU MIEGOJAI SU HOLBERGU?! 

Jis grėbė lapus savo sode, kai Erlenduras jį pamatė. Jis nė 
karto nepakėlė akių, kol detektyvas ilgai stovėjo ir stebėjo, 
kaip šis senas vyriškis lėtai judėdamas sunkiai dirbo. Vyras 
nubraukė lašą, kabantį ant nosies galo. Atrodė, kad jam vi- 
siškai nerūpi lietus ir kad dėl to sunku tvarkytis su sulipu- 
siais lapais. Jis nieko nedarė skubėdamas, užkabindavo lapus 
grėbliu ir bandydavo sumesti juos į mažas krūvelės. Žmogus 
vis dar gyveno Keblavike. Gimė ir užaugo čia. 

Erlenduras paprašė Elinborg surinkti informaciją apie jį, 
ir pareigūnė iškasė svarbiausias detales apie seną vyrą, kurį 
Erlenduras dabar stebėjo sode: apie jo, kaip policininko, 
karjerą, gausią kritiką dėl vadovavimo ir darbo metodų per 
daugelį metų policijoje, apie tai, kaip tyrė Kolbrun bylą ir 
kaip buvo papeiktas dėl to. Ji perskambino ir perdavė infor- 


maciją, kol Erlenduras pietavo Keblavike. Jis galvojo aplan- 

kyti jį kitą dieną, tačiau stengdamasis išvengti kelionės siau- 
čiančioje audroje nusprendė vykti pas jį dar šiandien. 

Jis dėvėjo žalią, šiltą žieminę striukę ir beisbolo kepurai- 
tę. Jo baltos kaulėtos rankos laikė grėblio kotą. Vyras buvo 
aukštas ir aiškiai matėsi, kad kadaise buvo stiprus ir atrodė 
daug autoritetingesnė asmenybė nei dabar, būdamas senas, 
raukšlėtas ir varvančia nosimi. Erlenduras stebėjo jį, seną 
vyrą, besikrapštantį savo sode. Vyras pakėlė akis nuo lapų, 
tačiau nekreipė ypatingo dėmesio į stebėtoją. Praėjo nema- 
žai laiko, kol Erlenduras nusprendė pradėti pokalbį. 

— Kodėl jos sesuo nenori su manimi kalbėti? - paklausė 
jis, ir senas vyriškis krūptelėjęs pažvelgė į jį. 

— A? Apie ką jūs? , 

Vyriškis nustojo grėbti. 

— Kas jūs esate? - paklausė jis. 

— Kaip jūs elgėtės su Kolbrun, kai ji atėjo pareikšti kalti- 
nimų? - kamantinėjo Erlenduras. 

Senas vyriškis spoksojo į nepažįstamąjį, įėjusį į jo sodą, 
ir nusišluostė ranka nosį. Jis nužvelgė Erlendurą nuo galvos 
iki kojų. 

— Araš pažįstu jus? - paklausė jis. - Apie ką jūs kalbate? 
Kas jūs esate? 

— Mano vardas Erlenduras, aš tiriu vyriškio iš Reikjaviko, 
vardu Holbergas, nužudymą. Prieš beveik keturiasdešimt 


metų jis buvo apkaltintas išprievartavimu. Jūs buvote atsa- 

kingas už tą bylą. Išprievartauta moteris buvo vardu Kolb- 
run. Ji mirusi. Jos sesuo atsisako kalbėti su policija, ir aš 
bandau išsiaiškinti kodėl. Ji man pasakė: „Po to, ką jūs jai 
padarėte. Norėčiau, kad jūs man paaiškintumėte, kodėl ji 
taip kalbėjo. 

Vyriškis žiūrėjo į Erlendurą nepratardamas nė žodžio. 
Žvelgė jam tiesiai į akis ir tylėjo. 

— Kąjūs jai padarėte? - pakartojo Erlenduras. 

— Aš neatsimenu... Kokią teisę turite mane įžeidinėti?! - 
ištarė jis šiek tiek drebančiu balsu. - Dinkite iš mano sodo, 
arba aš iškviesiu policiją. 

— Ne, Runarai, aš ir esu policija. Neturiu laiko šioms ne- 
sąmonėms. 

— Ar tai koks nors naujas metodas - užsipulti žmogų kal- 
tinimais ir užgaulioti? — viską pergalvojęs pasipiktino Ru- 
naras. 

— Gerai, kad paminėjote metodus ir užgauliojimus, - 
pradėjo Erlenduras. - Kadaise jūs aštuonis kartus buvote 
apkaltintas tarnybiniais pažeidimais, įskaitant brutalumą. 
Aš nežinau, kam jūs turėjote tarnauti, kad išlaikytumėte 
savo darbą, tačiau neatlikote jo pakankamai gerai tarnybai 
einant į pabaigą, nes galiausiai palikote policiją ir užsitrau- 
kėte sau gėdą. Atleistas dėl... 

— Užsičiaupkite, - pertraukė jį Runaras suktai žvalgyda- 


masis aplink. - Kaip jūs drįstate? 

— „dėl pasikartojusio seksualinio priekabiavimo. 

Jo baltos kaulėtos rankos stipriai suspaudė grėblį, net 
blyški oda išsitempė, o krumpliai išsišovė. Veidas apsiniau- 
kė. Neapykantos raukšlelės išryškėjo aplink burną, žvilgsnis 
susiaurėjo, kol akys tapo beveik užmerktos. Važiuodamas 
pamatyti jo ir pergalvodamas informaciją, gautą iš Elinborg, 
Erlenduras svarstė, ar Runaras, atgimęs nauju žmogumi, tu- 
rėtų būti nubaustas už tai, ką padarė praeitame gyvenime. 
Erlenduras dirbo policijoje pakankamai ilgai, kad būtų gir- 
dėjęs istorijas apie pareigūną, apie nemalonumus, kuriuos 
yra sukėlęs. Tiesą sakant, anksčiau jis buvo sutikęs Runarą 
keletą kartų, tačiau vyras, kurį jis dabar pamatė sode, buvo 
toks senas ir nukaršęs, todėl Erlendurui reikėjo šiek tiek lai- 
ko įsitikinti, kad tai tas pats asmuo. Istorijos apie Runarą vis 
dar sklandė policijoje. Kartą Erlenduras skaitė, jog anksčiau 
ši šalis buvo kitokia ir jis galėjo tai suprasti. Jis suprato, kad 
laikai keičiasi taip pat kaip ir žmonės, tačiau nebuvo pasi- 
rengęs ištrinti praeities. 

Jie stovėjo sode vienas priešais kitą. 

— Tai kaip dėl Kolbrun? 

— Nešdinkis! 

— Kai papasakosi man apie Kolbrun. 

— Ji buvo sumauta kekšė! — staiga ištarė Runaras pro su- 


kąstus dantis. - O dabar nešdinkis! Viskas, ką ji sakė man ir 

apie mane, buvo prakeiktas melas. Nebuvo jokio sumauto 
išprievartavimo. Ji visą laiką melavo! 

Erlenduras mintyse piešė vaizdą apie Kolbrun, sėdinčią 
priešais šį vyrą tuomet, kai ji parašė pareiškimą dėl išprievar- 
tavimo. Jis įsivaizdavo, kad ji palaipsniui kaupė savo drąsą, 
kol galiausiai išdrįso nueiti į policiją ir papasakoti, kas jai nu- 
tiko. Jis įsivaizdavo siaubą, kurį ji patyrė, ir norėjo pamiršti, 
lyg tai niekad nebūtų nutikę, lyg tai būtų buvęs tik košma- 
ras, iš kurio galiausiai pabus. Ir tada suprato, kad niekada 
nepabus. Ji buvo išniekinta. Ją užpuolė, ir ji tapo grobiu. 

— Ji pasirodė trys dienos po įvykio ir apkaltino vyrą iš- 
prievartavimu, - pradėjo pasakoti Runaras. - Tai neatrodė 
labai įtikinama. 

- Ir jūs nepatikėjote ja. 

— Ji melavo. 

— Jūs juokėtės iš jos, menkinote ją ir liepėte pamiršti visa 
tai. Tačiau ji nepamiršo, ar ne? 

Senasis vyras pasižiūrėjo į Erlendurą su pasišlykštėjimu 
akyse. 

- Ir ji nuvyko į Reikjaviką? — toliau tęsė Erlenduras. 

— Holbergas niekuomet nebuvo pripažintas kaltu. 

— Ir kam už tai reikėtų padėkoti? 

Erlenduras įsivaizdavo Kolbrun, besivaidijančią su Runa- 


ru biure. Besiginčijančią su juo! Su šiuo vyru! Įrodinėjančią 

tiesą, kurią jai teko patirti. Bandančią įrodyti jam, kad ji ne- 


meluoja, lyg jis būtų buvęs aukščiausiasis teisėjas jos byloje. 


Ji turėjo sukaupti visas jėgas, kad susietų tos nakties įvy- 
kius su juo, ir bandė nuosekliai viską papasakoti, tačiau tai 
buvo per daug skausminga. Ji negalėjo apibūdinti to. Nega- 
lėjo apibūdinti kažko, kas buvo neapibūdinama, šlykštu ir 
pasibjaurėtina. Kažkaip ji sugebėjo sudėlioti savo nerišlią 
istoriją. Ar tai buvo vaipymasis? Ji nesuprato, kodėl polici- 
ninkas turėtų vaipytis. Jai susidarė įspūdis, kad jis šaiposi, 
tačiau to būti negalėjo. Tuomet jis pradėjo klausinėti jos 
apie įvykio detales. 

— Papasakokite tiksliai, kaip viskas įvyko. 

Ji žiūrėjo į jį sumišusi. Dvejodama pradėjo savo istoriją iš 
pradžių. 

— Ne, aš tai jau girdėjau. Papasakokite tiksliai, kas nuti- 
ko. Jūs mūvėjote kelnaites. Kaip jis nutraukė jums kelnaites ? 
Kaip jis įėjo į jus? 

Ar jis kalbėjo rimtai? Galiausiai ji paklausė, ar čia dirba 
kokia nors moteris. 

— Ne. Jei norite apkaltinti šį vyrą išprievartavimu, jūs tu- 
rite papasakoti tiksliau. Suprantate? Galbūt jūs kaip nors 


suklaidinote jį, ir jis pamanė, kad pati to norėjote? 

Beveik negirdimu balsu ji ištarė, kad tikrai nieko pana- 
šaus nebuvo. 

- Jūs privalote kalbėti garsiau. Kaip jis numovė jums kel- 
naites? 

Ji buvo tikra, kad tai patyčios. Jis akiplėšiškai kamantinėjo 
ją, abejojo tuo, ką ji sakė, buvo šiurkštus, kai kurie klausimai 
buvo tiesmuki, užgaulūs ir nepadorūs. Jis elgėsi lyg manyda- 
mas, kad ji išprovokavo užpuolimą, lyg būtų norėjusi turėti 
lytinių santykių su vyru, galbūt apsigalvojo, bet tuomet jau 
buvo per vėlu. Per vėlu atsitraukti. 

— Nėra jokio reikalo eiti į šokius, flirtuoti su vyru ir tada 
sustoti pusiaukelėje. Visiškai jokio reikalo, - pareiškė jis. 

Galiausiai ji kūkčiodama atsisegė rankinę, išėmė plastiki- 
nį maišelį ir padavė jam. Jis atvėrė maišelį ir išėmė jos per- 


plėštas kelnaites... 


+ 


Runaras paleido grėblį iš rankų ir ketino nueiti, tačiau 
Erlenduras užtvėrė jam kelią ir prispaudė jį prie namo sie- 
nos. Jie žiūrėjo vienas kitam į akis. 

- Ji pateikė jums įkaltį, - piktinosi jis. - Vienintelį įrody- 
mą, kurį turėjo. Ji buvo tikra, kad su tuo bus galima susieti 


Holbergą. 

— Ji niekuomet man nieko nepadavė, - sušnypštė Runa- 
ras. - Palikite mane ramybėje. 

— Ji padavė jums kelnaites. 

— Ji melavo. 

— Jie privalėjo tave nedelsiant atleisti. Tu apgailėtinas 
nusmurgęs pabaisa. 

Su pasibjaurėjimo išraiška Erlenduras lėtai atsitraukė nuo 
nukaršusio seno vyro, kuris buvo prispaustas prie sienos. 

— Tik norėjau jai parodyti, ko ji gali tikėtis, jei pareikš 
kaltinimus, - pasakė jis girgždančiu balsu. — Aš dariau jai 
paslaugą. Teismas juokiasi iš tokių bylų. 

Erlenduras apsisuko ir nuėjo šalin stebėdamasis, kaip 

, 
Dievas, jei toks egzistuoja, gali leisti tokiam kaip Runaras 


gyventi iki senatvės, tačiau atimti nekaltos ketverių metų 


mergaitės gyvybę. 
+ 


Jis planavo grįžti pas Kolbrun seserį, tačiau pirmiausia 
paskambino į Keblaviko biblioteką. Vaikščiojo tarp lentynų 
žvalgydamasis į knygų nugarėles, kol rado Bibliją. Erlendu- 
ras buvo skaitęs Bibliją daug kartų. Jis atvertė ją ir surado 
64-ąją psalmę. Surado eilutę, kuri buvo užrašyta ant antka- 


pio: „Saugok mano gyvastį nuo priešų keliamo klaiko: 

Jis prisiminė tiksliai. Užrašas buvo pirmosios psalmės ei- 
lutės tęsinys. Erlenduras perskaitė ją keletą kartų. Paskendęs 
mintyse pirštais sekė skaitomą vietą ir stovėdamas tarp len- 
tynų tyliai kartojo sakinį. 

Pirmoji psalmės eilutė buvo kreipimasis į Viešpatį. Er- 
lenduras beveik galėjo girdėti moters verksmą prieš daugelį 
metų. 


— Išgirsk mano balsą, Dieve, kai skundžiuosi. 

Erlenduras sustojo greta banguotomis geležies plokštė- 
mis apdengto balto namo ir išjungė variklį. Jis liko automo- 
bilyje ir baigė rūkyti cigaretę. Vyras bandė rūkyti mažiau — 
iki penkių cigarečių per dieną, kai reikalai klostėsi gerai. 
Tądien tai jau buvo aštuntoji, nors dar tik trečia valanda 
dienos. 

Jis išlipo iš automobilio, pakilo laipteliais ir paskambi- 
no į duris. Šiek tiek palaukė, tačiau nieko neįvyko. Vyriškis 
paskambino dar kartą, bet rezultato nebuvo. Jis prispaudė 
veidą prie lango ir pamatė žalią lietpaltį, skėtį ir batus. Vy- 
ras paskambino trečią kartą stovėdamas ant paskutiniosios 
laiptų pakopos ir stengėsi išvengti lietaus. Staiga durys atsi- 
darė ir Elina pervėrė jį žvilgsniu. 


— Palik mane ramybėje, girdi? Eik šalin! Nešdinkis! 

Ji pabandė užtrenkti duris, bet Erlenduras įkišo pėdą 
tarpdurin. 

— Mes ne visi tokie kaip Runaras, - prakalbo jis. - Aš 
žinau, kad su jūsų seserimi nebuvo elgiamasi teisingai. Aš 
buvau pas Runarą ir kalbėjau su juo. Tai, ką jis padarė, yra 
neatleistina, bet dabar to nebepakeisi. Jis senas ir nukaršęs, 
ir niekada nematys nieko blogo savo elgesyje. 

— Ar nepaliksite manęs ramybėje? 

— Aš privalau su jumis pasikalbėti. Jei nepavyks čia, aš tu- 
rėsiu jus išsivežti apklausai. Norėčiau to išvengti. 

Jis ištraukė fotografiją, darytą kapinėse, ir įkišo ją pro tar- 
pą duryse. 

— Radau šią nuotrauką Holbergo bute, - tęsė jis. 

Elina neatsakė. Praėjo šiek tiek laiko. Jis vis dar laikė 
nuotrauką durų plyšyje, tačiau negalėjo matyti Elinos, kuri 
stūmė ją atgal. Vyras pajuto, kad pėdos spaudimas slopsta ir 
Elina paėmė nuotrauką. Netrukus durys buvo atviros. Lai- 
kydama nuotrauką ji nuėjo vidun. Erlenduras žengė iš pas- 
kos ir rūpestingai uždarė duris. 

Elina išnyko mažoje svetainėje, ir akimirką Erlenduras 
svarstė, ar turėtų nusiauti šlapius batus. Jis nusišluostė juos 
į kilimėlį prie durų bei nusekė paskui Eliną į svetainę, pra- 
eidamas tvarkingą virtuvę ir darbo kambarį. Svetainėje ant 
sienų kabėjo nuotraukos ir siuviniai paauksuotuose rėme- 


liuose, maži elektriniai vargonai stovėjo viename kampe. 

— Ar atpažįstate šią nuotrauką? — atsargiai paklausė Er- 
lenduras. 

— Niekuomet anksčiau nesu jos mačiusi. 

— Ar jūsų sesuo turėjo kokių nors ryšių su Holbergu po... 
to įvykio? 

— Kiek man žinoma, ne. Niekuomet. Juk galite įsivaiz- 
duoti. 

— Ar buvo atliktas kraujo tyrimas įrodantis, kad jis buvo 
tėvas? 

- O kam? 

— Tai būtų patvirtinę jūsų sesers pareiškimą apie išprie- 
vartavimą. 

Jr pakėlė akis nuo nuotraukos ir ilgai žiūrėjusi į jį paga- 
liau ištarė: 

— Jūs, policininkai, visi tokie patys. Tingite atlikti savo 
namų darbus. 

— Ką turite galvoje? 

— Arjūs neperžiūrėjote bylos? 

— Pagrindines detales. Bent jau taip maniau. 

— Holbergas neneigė, kad jie turėjo lytinių santykių. Jis 
nebuvo toks kvailas. Jis neigė, kad tai buvo išprievartavimas. 
Vyras teigė, kad mano sesuo to norėjo, kad suviliojo jį ir to- 
dėl pasikvietė į savo namus. Tai buvo jo ginamoji kalba — 
Kolbrun turėjo lytinių santykių su juo savo noru. Jis vaidino 


nekaltą. Tas šunsnukis vaidino nekaltą. 

— Bet... 

— Kolbrun nerūpėjo įrodyti tėvystę. Ji nenorėjo, kad jis 
turėtų kokių nors ryšių su jos vaiku. Įrodymas, kad Holber- 
gas buvo Audur tėvas, nebūtų patvirtinęs išprievartavimo, 
todėl kraujo tyrimas būtų buvęs beprasmis. 

— Aš nesupratau. 

— Viskas, ką mano sesuo turėjo, buvo suplėšytos kelnai- 
tės, - tęsė Elina. - Ji neatrodė labai tvirto sudėjimo. Nebuvo 
stipri, negalėjo ilgai priešintis ir ji pasakojo man, kad buvo 
beveik paralyžiuota iš išgąsčio, kai jis pradėjo grabalioti ją 
virtuvėje. Jis nutempė ją į miegamąjį ir tai atsitiko. Dukart. 
Laikė ją prispaudęs, grabaliojo ir kalbėjo nešvankybes, kol 
buvo pasirengęs padaryti tai dar kartą. Jai prireikė trijų die- 
nų, kad sukauptų drąsą ir nueitų į policiją. Vėliau atlikta 
medicininė apžiūra taip pat negelbėjo. Sesuo niekuomet ne- 
suprato, kodėl jis užpuolė ją. Kaltino save, kad išprovokavo 
tai, ką jis padarė. Ji manė, kad galbūt klaidingai jį suviliojo 
tame vakarėlyje, kuriame buvo po šokių. Manė, kad galbūt 
pasakė ar pasiūlė ką nors, kas galėjo vyrą sujaudinti. Ji kalti- 
no save. Manau, tai gana įprasta reakcija. 

Minutėlę Elina nustojo kalbėti. 

— Kai galiausiai pradėjo veikti, susidūrė su Runaru, - tęsė 
ji. - Aš būčiau ėjusi kartu su ja, bet ji taip gėdijosi to, kas 
nutiko, kad dar ilgai apie tai niekam neužsiminė. Holber- 


gas gąsdino ją. Jis sakė, kad jei ji ko nors imsis, sugrįš ir ją 

kankins. Kai ji kreipėsi į policiją, manė, kad jausis saugesnė. 
Kad jai padės. Kad pasirūpins ja. Ji viską papasakojo man tik 
tuomet, kai Runaras išsityčiojo iš jos, paėmė jos kelnaites ir 
liepęs viską pamiršti, išsiuntė namo. 

— Kelnaitės niekada nebuvo rastos, - įsiterpė Erlendu- 
ras. - Runaras neigė, kad... 

— Kolbrun sakė, kad padavė kelnaites jam, mano sesuo 
niekuomet nemeluodavo. Aš nesuprantu, apie ką tas vyras 
galvojo. Aš kartais matau jį čia, mieste, prekybos centre ar 
žuvies parduotuvėje. Kartą jį aprėkiau. Negalėjau susilaikyti. 
Atrodė, kad jis tuo mėgavosi, vaipėsi. Kartą Kolbrun pasako- 
jo apie jo veidmainystę. Jis tvirtino niekuomet negavęs jokių 
kelnaičių, o jos pareiškimas buvęs toks miglotas, kad jis pa- 
manė, jog mergina apsvaigusi. Todėl ir išsiuntė ją namo. 

— Galų gale jis gavo įspėjimą, — ištarė Erlenduras. - Bet 
tai nebuvo veiksminga. Runaras nuolat gaudavo įspėjimus. 
Jis buvo gerai žinomas kaip banditas policijoje, tačiau kaž- 
kas jį saugojo iki tol, kol galėjo. Tuomet jis buvo atleistas. 

— Policijoje pasakė jai, kad nėra pakankamo pagrindo 
kaltinimams pareikšti. Tai, ką kalbėjo Runaras, buvo tie- 
sa - geriau jau Kolbrun būtų visa tai pamiršusi. Žinoma, ji 
ilgai dvejojo, per ilgai, buvo pakankamai kvaila ir sutvarkė 
visą namą nuo viršaus iki apačios, taip pat ir savo pataly- 


nę - panaikino visus įkalčius. Ji pasiliko kelnaites. Vis dėlto 

ji stengėsi palikti bent šiek tiek įrodymų, lyg būtų jautusi, 
kad to pakaks. Lyg būtų gana tiesiog pasakyti tiesą. Ji norėjo 
tą įvykį švariai išplauti iš savo gyvenimo. Nenorėjo su tuo 
gyventi. Sesuo neatrodė stipriai sužeista fiziškai. Lūpa buvo 
praskelta, nes jis laikė užspaudęs burną, ir po viena akimi 
buvo mėlynė, bet daugiau jokių sužeidimų. 

— Arji susitaikė su tuo? 

— Niekuomet. Ji buvo labai jautri moteris, mano sesuo. 
Nuostabi siela ir lengva auka bet kam, siekiančiam pakenkti. 
Tokiam kaip Holbergas, tokiam kaip Runaras. Jie jautė tai, 
abu. Jie užpuolė ją — kiekvienas skirtingu būdu. Negailes- 
tingai užpuolė savo auką, - ji pažiūrėjo žemyn į grindis, — 
gyvuliai. 

Prieš tęsdamas Erlenduras šiek tiek luktelėjo. 

— Kaip ji sureagavo, kai sužinojo, kad yra nėščia? — pa- 
klausė jis. 

— Mano manymu, labai išmintingai. Ji nusprendė, kad vis 
tiek reikia džiaugtis vaiku, ir nuoširdžiai mylėjo Audur. Jos 
buvo labai prisirišusios viena prie kitos, ir mano sesuo ypač 
gerai rūpinosi savo dukterimi. Dėl jos darė viską, ką galėjo. 
"Ta vargšė miela mergaitė. 

— Taigi, Holbergas žinojo, kad vaikas yra jo? 

— Be abejo, žinojo, bet visiškai tai neigė. Sakė, kad ji netu- 


ri su juo nieko bendro. Kaltino ją ištvirkavimu. 

— Jie niekuomet nepalaikė ryšio tuomet dėl dukters ar?.. 

— Ryšio? Niekada. Kaip jūs iš viso galite įsivaizduoti tokį 
dalyką? Apie tai negali būti nė kalbos. 

— Kolbrun negalėjo nusiųsti jam šios nuotraukos? 

— Ne, nemanau, kad taip galėjo nutikti. Dėl to negali būti 
nė kalbos. 

- Jis galėjo padaryti ją pats arba kas nors, kas žinojo šią is- 
toriją, padarė nuotrauką ir nusiuntė jam. Galbūt jis pamatė 
pranešimą apie mirtį laikraštyje. Ar apie Audur buvo para- 
šytas nekrologas? 

— Vietiniame laikraštyje buvo išspausdintas pranešimas 
apie mirtį. Aš parašiau trumpą nekrologą. Jis galėjo tai per- 
skaityti. 

— Ar Audur palaidota čia, Keblavike? 

— Ne, mes esame iš Sandgerdžio, mano sesuo ir aš, ir ten 
yra nedidelės kapinės Hvalsnese, netoli mūsų miestelio. 
Kolbrun norėjo ją palaidoti ten. Buvo viduržiemis, todėl iš- 
kasti duobę prireikė daug laiko. 

— Mirties liudijime parašyta, kad ji turėjo smegenų aug- 
lį. 

— Taip jie paaiškino mano seseriai. Ji tiesiog mirė. Ne- 
tikėtai paliko mus, maža vargšelė, ir mes nieko negalėjome 
padaryti. O jai buvo vos ketveri, — ji pakėlė akis nuo nuo- 


traukos ir pažvelgė į Erlendurą, - ji tiesiog mirė. 

Name buvo tamsu ir žodžiai aidėjo per tamsumą, pritvin- 
kusią neatsakytų klausimų ir sielvarto. Elina lėtai atsistojo ir 
įjungusi blyškią, standartinės lempos šviesą, nuėjo pro prieš- 
kambarį virtuvės link. Erlenduras girdėjo, kaip ji atsuko 
čiaupą, pripylė į kažką vandens, perpylė jį, atidarė skardinę. 
Jis užuodė kavos aromatą. Jis atsistojo ir apžiūrinėjo nuo- 
traukas bei piešinius ant sienų. Ploname juodame rėmelyje 
vaiko piešinys pastele. Galiausiai jis pamatė tai, ko ieškojo. 
Tai buvo dvi, greičiausiai padarytos dvejų metų skirtumu 
Audur fotografijos. Pirmoji daryta studijoje. Ji buvo nespal- 
vota. Mergaitė atrodė ne vyresnė nei vienerių metų amžiaus 
ir sėdėjo ant didžiulės pagalvės, vilkėdama dailią suknelę, su 
kaspinu plaukuose, o rankoje laikė barškutį. Ji buvo šiek tiek 
pasisukusi į objektyvą ir šypsojosi rodydama keturis mažus 
dantis. Antrojoje ji buvo maždaug trejų. Erlenduras įsivaiz- 
davo, kad šią spalvotą nuotrauką padarė jos motina. Mer- 
gaitė stovėjo tarp keleto krūmų, o saulė švietė tiesiai į ją. Ji 
vilkėjo storą raudoną megztinį ir sijonėlį, mūvėjo baltomis 
kojinėmis, avėjo juodus batus, papuoštus blizgiomis sagtelė- 
mis. Ji žiūrėjo tiesiai į fotoaparatą. Jos išraiška buvo rimta — 
galbūt atsisakė šypsotis. 

— Kolbrun niekada su tuo nesusitaikė, - ištarė Elina, ei- 


dama į svetainę, ją išgirdęs Erlenduras pasitempė. 

— Tai turbūt baisiausias dalykas, kokį žmogus gali patir- 
ti, - prakalbo jis, imdamas puodelį kavos. 

Laikydama savo puodelį, Elina atsisėdo į tą pačią vietą 
ant sofos, o Erlenduras priešais ją ir gurkšnojo kavą. 

— Jei norite, rūkykite, - pasiūlė ji. 

— Aš bandau mesti, - atsakė Erlenduras stengdamasis, 
kad jo žodžiai neskambėtų kaip teisinimasis. 

Jis prisiminė skausmą krūtinėje, tačiau visgi išsitraukė su- 
glamžytą pakelį iš palto kišenės ir išėmė vieną cigaretę. De- 
vintą tądien. Ji pastūmė peleninę arčiau jo. 

— Laimei, mergaitė ilgai nesikankino, - pasakojo Elina. — 
Ji pradėjo jausti skausmus galvoje. Gydytojas laikė tai tiesiog 
galvos skausmu ir visuomet kalbėdavo apie vaikų migreną. 
Jis išrašė jai vaistų, tačiau jie visai nepadėjo. Jis nebuvo geras 
gydytojas. Kolbrun sakė man, kad nuo gydytojo sklido al- 
koholio kvapas, ir ji dėl to jaudinosi. Bet tuomet viskas pa- 
sisuko netikėtai. Mergaitės būklė pablogėjo. Buvo kalbama 
apie odos naviką, kurį jos daktaras privalėjo pastebėti. Žy- 
mės, kurias jie ligoninėje vadino cafė au lait (balinta kava). 
Daugiausia jų buvo ant rankų. Galų gale ji buvo nusiųsta į 
ligoninę čia, Keblavike, kur gydytojai nusprendė, kad tai 
kažkoks nervų sistemos auglys. Paaiškėjo, kad tai smegenų 
auglys. Visas šis reikalas užtruko šešis mėnesius. 


Elina nutilo. 

— Kaip jau sakiau, Kolbrun nesusitaikė su šiuo įvykiu, — 
atsiduso ji. - Aš ir nesitikiu, kad kas nors galėtų atsigauti po 
tokios tragedijos. 

— Ar Audur buvo atliktas skrodimas? - paklausė Erlen- 
duras, įsivaizduodamas mažą kūnelį, apšviestą fluorescenci- 
nės šviesos, gulintį ant šalto plieninio stalo su „Y“ formos 
pjūviu. 

— Kolbrun nepatiko ši idėja, tačiau jos niekas neklausė, - 
atsakė Elina. — Kai ji sužinojo, kad jie perpjovė jos mergaitę, 
tarsi išprotėjo: Ėjo iš proto sielvartaudama, kad mirė dukre- 
lė, ir nieko nenorėjo girdėti. Ji negalėjo pakelti minties, kad 
jos vaikui atliktas skrodimas. Mergytė buvo mirusi, ir nie- 
kas to pakeisti negalėjo. Skrodimas patvirtino diagnozę. Jie 
rado piktybinį auglį smegenyse. 

— O jūsų sesuo? 

— Kolbrun nusižudė po trejų metų. Ją prislėgė depresija, 
netgi prireikė medikų priežiūros. Kurį laiką ji gydėsi psi- 
chiatrinėje ligoninėje Reikjavike, vėliau grįžo namo į Keb- 
laviką. Aš stengiausi prižiūrėti ją kiek tik galėjau, tačiau ji 
buvo viskam abejinga. Ji neturėjo jokio noro gyventi. Nors 
aplinkybės siaubingos, Audur jos gyvenimui suteikė laimės. 
Tačiau jos jau nebebuvo. 


— Jums tikriausiai įdomu, kaip ji išėjo? 

Jis nieko neatsakė. 

- Ji įlipo į vonią ir persipjovė abu riešus. Tam buvo nusi- 
pirkusi skutimosi peiliukų. 

Elina nustojo kalbėti ir svetainės prieblanda apgaubė 
juos. 

— Ar žinote, kas man šauna į galvą, kai prisimenu tą sa- 
vižudybę? Tai ne kraujas vonioje ir ne mano sesuo, gulinti 
raudoname vandenyje. Ne pjūviai. Tai Kolbrun parduotu- 
vėje, perkanti skutimosi peiliukus, paduodanti pinigus už 
juos, skaičiuojanti monetas. 

Elina nustojo kalbėti. 

— Arjums neatrodo juokinga tai, kaip veikia smegenys? — 
paklausė ji, lyg kalbėtųsi su savimi. 

Erlenduras nežinojo, kaip atsakyti. 

— Ją radau aš, - tęsė Elina. — Ji viską buvo suplanavusi. 
Paskambino man ir paprašė tą vakarą užsukti. Mes trumpai 
pasišnekučiavome. Aš visuomet buvau budri dėl jos depresi- 
jos, tačiau atrodė, kad ji jautėsi geriau. Lyg rūkas būtų kilęs 
į viršų, lyg ji būtų galėjusi vėl įsikabinti į gyvenimą. Tą va- 
karą jos balse nebuvo jokio ženklo, kad ketina nusižudyti. 
Greičiau priešingai. Mes kalbėjomės apie ateitį, ketinome 
keliauti drauge. Kai radau ją ten, ji buvo tokia rami, kokios 
jos seniai nemačiau. Rami ir susitaikiusi. Tačiau žinau, kad ji 


nė kiek su tuo nesusitaikė ir sieloje nerado ramybės. 

— Aš privalau paklausti vieno dalyko ir tuomet paliksiu 
jus ramybėje, - prašneko Erlenduras. - Man reikia išgirsti 
jūsų atsakymą. 

— Klauskite. 

— Arjūs žinote ką nors apie Holbergo nužudymą? 

— Ne, nežinau. 

— Ir su tuo nesate susijusi — tiesiogiai ar netiesiogiai ? 

— Ne. 

Kurį laiką jie abu tylėjo. 

— Užraše ant jos dukters antkapio buvo kalbama apie 
priešą, - prabilo Erlenduras. 

— „Saugok mano gyvastį nuo priešų keliamo klaiko“ Ji 
pati jį pasirinko, nors šis užrašas ir nebuvo iškaltas ant jos 
antkapio, - atsakė Elina. 

Ji atsistojo, nuėjo prie nuostabios įstiklintos spintelės, 
atidarė stalčių ir išėmė juodą dėžutę. Atrakino ją ir pakėlusi 
keletą vokų ištraukė popieriaus skiautelę. 

— Radau ją ant virtuvės stalo tą naktį, kai ji mirė, tačiau 
nebuvau tikra, ar tai buvo prašymas iškalti šį užrašą ant jos 
antkapio. Abejoju tuo. Nemanau, kad prieš pamatydama tai 
supratau, kaip stipriai ji kentėjo. 

Moteris padavė Erlendurui popieriaus skiautę, ir jis per- 
skaitė pirmuosius penkis žodžius iš psalmės, kurią anksčiau 


buvo skaitęs Biblijoje: „Išgirsk mano balsą, Dieve“ 


Kai tą vakarą Erlenduras grįžo namo, rado savo dukrą Evą 
Lindą, sėdinčią prie jo buto durų ir akivaizdžiai miegančią. 
Jis kalbėjo su ja ir bandė pažadinti. Ji nereagavo, todėl vyras 
pakišo rankas po ja ir nusinešė vidun. Tėvas nebuvo tikras, 
ar dukra miega, ar yra apdujusi nuo narkotikų. Jis paguldė 
ją ant sofos svetainėje. Jos kvėpavimas ir pulsas buvo lygūs. 
Kurį laiką jis žiūrėjo į savo dukrą ir galvojo, ką daryti. Pir- 
miausia jis norėjo išmaudyti ją vonioje. Ji dvokė, jos rankos 
buvo nešvarios, o plaukai susivėlę ir purvini. 

— Kurgi tu buvai? - sušnabždėjo sau Erlenduras. 

Jis sėdėjo kėdėje šalia jos vis dar užsidėjęs skrybėlę, ap- 
sivilkęs paltą ir mąstė apie savo dukrą, kol galiausiai kietai 
įmigo. 

Erlenduras nenorėjo pabusti, kai kitą rytą Eva Linda pra- 


dėjo jį purtyti, bandė išlaikyti atmintyje sapną, kuris jam kėlė 

tokį patį nepatogumą, kaip ir vakarykštis. Jis žinojo, kad tai 
tas pats sapnas, tačiau niekaip nesugebėjo mintyse užfiksuoti 
daugiau nei praeitą kartą, niekaip negalėjo jo perprasti. Vis- 
kas, kas išliko, buvo kankinantis diskomfortas. Dar nebuvo 
nė aštuntos valandos ryto, todėl lauke buvo visiškai tamsu, 
o lietus ir rudeniniai vėjai vis dar siautėjo. Jo nuostabai, jis 
užuodė kavą iš virtuvės, o butas buvo pilnas garų, lyg kažkas 
būtų ką tik išsimaudęs duše. Vyras pastebėjo, kad Eva Linda 
dėvėjo marškinius ir senus džinsus, stipriai susiveržusi juos 
diržu aplink liekną juosmenį. Ji buvo basa ir švari. 

— Vakar buvai geros formos, — ištarė jis ir tuoj pat pradė- 
jo to gailėtis, tačiau pagalvojo, kad jau seniai turėjo nustoti 
būti taktiškas su ja. 

— Aš apsisprendžiau, - eidama į virtuvę pradėjo kalbėti 
Eva Linda. - Ketinu padaryti tave seneliu. Senelis Erlendu- 
ras. 

— Tai vakar buvo tavo paskutinis pasispardymas, ar kaip? 

— Ar tu neprieštarausi, jei kurį laiką apsistočiau čia? Tie- 
siog kol rasčiau naują būstą. 

— Man nesvarbu, būk kiek nori. 

Jis sėdėjo prie virtuvės stalo kartu su ja ir gurkšnojo kavą, 
kurią ji įpylė jam į puodelį. 

— Ir kaip tu padarei tokią išvadą? 

— Tiesiog padariau. 


— Tiesiog padarei? 

— Ar galiu apsistoti čia, ar ne? 

- Pasilik kiek tik nori, juk žinai. 

— Ar nustosi manęs klausinėti? Baik tas savo apklausas — 
atrodo, kad tu visuomet dirbi. 

— Aš visuomet dirbu. 

— Ar radai merginą iš Gardabairo? 

— Ne, tai nėra svarbiausia byla. Vakar kalbėjau su jos vyru, 
tačiau jis nieko nežinojo. Mergina paliko raštelį, kuriame 
parašyta: „Jis pabaisa. Ką aš padariau?“ 

— Kažkas „stūmė“ ant jos vakarėlyje? 

— „Stūmė?“ — nustebo Erlenduras. - Koks čia žodis? 

— Ką reikia padaryti nuotakai per vestuves, kad privers- 
tum ją sprukti? 

— Nežinau, - atsakė Erlenduras, lyg visai nesidomėtų. — 
Įrariu, kad jaunikis kibino pamerges, o ji tai pamatė. Džiau- 
giuosi, kad tu turėsi kūdikį. Galbūt jis padės tau ištrūkti iš 
šio užburto rato. Jau būtų laikas, - susimąstė jis. - Keista, 
kokia žvali tu esi po vakarykštės savo būsenos. 

Jis pasakė tai taip atsargiai, kaip tik galėjo, tačiau gerai 
žinojo, kad normaliomis aplinkybėmis Eva Linda nebūtų 
spindinti kaip vasaros diena, nevirtų kavos ir nevaidintų, 
jog nėra padariusi nieko, kad niekada neveikė nieko, tik rū- 
pinosi savo tėvu. Ji pažiūrėjo į tėvą, ir jis pamatė ją, svarstan- 
čią galimybes, laukė jos kalbos, laukė, kol dukra pašoks ir 


išdėstys savo nuomonę. Tačiau ji to nepadarė. 

- "Turiu tablečių, - pasakė ji labai ramiai. - Tai neįvyksta 
savaime, staiga. Tai vyksta lėtai, ilgai, tačiau aš noriu judėti 
šiuo keliu. 

— O kaip kūdikis? 

- Tai, ką vartoju, jam nepakenks. Neketinu sužaloti kū- 
dikio. Aš noriu jį turėti. 

— Ką tu žinai apie narkotikų poveikį vaisiui ? 

— Aš žinau. 

- Elkis, kaip tau atrodo tinkama. Vartok kažką, jei tai 
padės atsikratyti priklausomybės, apsistok čia, bute, gerai 
pagalvok apie save. Aš galiu... 

— Ne, - pertraukė jį Eva Linda. - Nedrįsk nieko daryti. 
Toliau gyvenk savo gyvenimą ir nustok šnipinėti mane. Ne- 
galvok apie tai, ką aš darau. Nekreipk dėmesio, jei tau grįžus 
namo manęs nebus. Nesikišk, jei grįšiu vėlai arba jei visai 
negrįšiu. Jei taip nutiks, aš dingsiu. Baigta. 

— Taigi, tai ne mano reikalas. 

— Niekuomet nebuvo tavo reikalas, - atsakė Eva Linda ir 
gurkštelėjo kavos. 

Telefonas suskambo ir Erlenduras turėjo atsistoti, kad at- 
silieptų. Tai buvo Sigurduras Olis, skambinantis iš namų. 

— Negalėjau susisiekti su tavimi vakar, - prakalbo jis. 

Erlenduras prisiminė, kad išsijungė mobilųjį, kol kalbė- 
josi su Elina Keblavike, ir neįsijungė jo. 


— Ar yra kokių naujienų? - paklausė Erlenduras. 

— Vakar kalbėjausi su vyru, vardu Hilmaras. Tai sunkve- 
žimio vairuotojas, kuris kartais nakvodavo pas Holbergą 
Nordurmyryje - poilsio stotelė, ar kaip jie ten vadina. Jis 
pasakojo man, kad Holbergas buvo geras bičiulis, dėl jo nie- 
kas nesiskundė. Atrodo, kad visi darbe jį mėgo - paslaugus, 
likęs bendrauti ir taip toliau, ir taip toliau. Hilmaras nega- 
lėjo įsivaizduoti, kad jis turėjo priešų, tačiau pridūrė, kad 
nepažinojo jo ypač gerai. Jis taip pat minėjo, kad Holbergas 
buvo lyg nesavas, kai paskutinį kartą, maždaug prieš dešimt 
dienų, svečiavosi pas jį. Matyt, jis elgėsi keistai. 

— Kaip keistai? 

— Pasak Hilmaro, Holbergas lyg ir bijojo atsiliepti telefo- 
nu, sakė, kad kažkoks bukagalvis vis neatstoja nuo jo, kaip 
jis pasakė, nuolatos jam skambindamas. Hilmaras pasakojo, 
kad viešėjo pas jį šeštadienio naktį ir kartą Holbergas papra- 
šė atsiliepti telefonu. Hilmaras taip ir padarė, tačiau skam- 
bintojas supratęs, kad tai ne Holbergas, nutrenkė telefono 
ragelį. 

— Ar galime išsiaiškinti, kas paskutiniu metu skambino 
Holbergui? 

— Kaip tik tikrinama. Taip pat yra dar vienas dalykas - iš 
telefonų bendrovės gavau Holbergo skambučių išklotinę ir 
iš to paaiškėjo kai kas įdomaus. 

— Kas? 


— Ar pameni jo kompiuterį ? 

— Taip. 

— Mes jo neapžiūrėjome. 

— Ne, tai daro technikai. 

— Ar pastebėjai, kad jis buvo prijungtas prie telefono? 

— Ne. 

— Daugelis Holbergo skambučių, tiksliau, beveik visi, 
buvo nukreipti į interneto serverį. Jis leisdavo savo dienas 
naršydamas internete. 

— Ir ką tai reiškia? - paklausė Erlenduras, kuris visiškai 
nieko neišmanė apie kompiuterius. 

— Galbūt pamatysime tai, kai įjungsime kompiuterį, - at- 


sakė Sigurduras Olis. 

Jie atvyko į Holbergo butą Nordurmyryje tuo pačiu 
metu. Geltonos policijos juostos nebebuvo, todėl neliko jo- 
kių matomų ženklų, kad čia buvo įvykdytas nusikaltimas. 
Nė viename iš viršutinių aukštų nedegė šviesos — atrodė, 
kad kaimynų nėra namie. Erlenduras turėjo raktą nuo durų. 
Jie nuėjo tiesiai prie kompiuterio ir jį įjungė. Kompiuteris 
pradėjo ūžti. 

— Tai gana galingas kompiuteris, - pastebėjo Sigurduras 
Olis, akimirką pasvarstęs, ar turėtų Erlendurui paaiškin- 


ti apie dydį ir tipą, tačiau nusprendė to nedaryti. - Gerai, 

pirmiausia pažiūrėsiu, kokius interneto adresus jis išsaugojo 
kaip mėgstamiausius. O jų daugybė, velniška daugybė. Gal- 
būt jis parsisiuntė keletą rinkmenų. Oho! 

— Kas? - paklausė Erlenduras. 

— Jo standusis diskas yra perpildytas. 

— Ir tai reiškia? 

— Norint užpildyti standųjį diską, reikia velnioniškai 
daug informacijos. Čia turėtų būti galybė filmų. Štai kažkas, 
ką jis pavadino Gyvideo3. Ar turėtume pažiūrėti, kas tai? 

- Žinoma. 

Sigurduras Olis atvėrė bylą ir atsidarė vaizdo programos 
langas. Jie pažiūrėjo keletą sekundžių. Tai buvo pornografi- 
jos klipas. 

— Ar tai, ką jie laikė virš jos, buvo ožys? - paklausė Erlen- 
duras, negalėdamas pacikėti. 

— Ten yra 312 Gyvideo3 rinkmenų, - ištarė Sigurduras 
Olis. - Tai gali būti klipai, tokie kaip šis, ir netgi filmai. 

— Gyvideo? - nustebo Erlenduras. 

— Nežinau, - atsakė Sigurduras Olis. - Galbūt tai reiškia 
vaizdus su gyvūnais. Ten taip pat yra Gvideo. Gal pažiūrėki- 
me, pavyzdžiui, Gvideo88? Dukart spragtelime... Padidina- 
me langą... 

— Dukart?.. - ketino klausti Erlenduras, tačiau sustojo 
vidury sakinio, kai keturi lytiškai santykiaujantys vyrai pasi- 


rodė septyniolikos colių ekrane. 

— Gvideo turėtų reikšti gėjų vaizdus, - prakalbo Sigurdu- 
ras Olis, kai scena baigėsi. 

— Jis akivaizdžiai buvo apsėstas, - pastebėjo Erlendu- 
ras. — Kiek iš viso ten yra filmų? 

- Čia yra daugiau nei tūkstantis rinkmenų, tačiau dar 
daugiau gali būti laikoma kituose įrenginiuose. 

Erlenduro palto kišenėje suskambo telefonas. Tai buvo 
Elinborg. Ji bandė susekti du vyriškius, kurie kartu su Hol- 
bergu vyko į vakarėlį Keblavike tą naktį, kai Kolbrun buvo 
užpulta. Elinborg pranešė Erlendurui, kad vienas iš jų, var- 
du Gretaras, dingo prieš daugelį metų. 

— Dingo? - pasitikslino Erlenduras. 

— Taip, vienas iš mūsų dingusių žmonių. 

— O kitas?“ 

— Kitas vyras yra kalėjime, - atsakė Elinborg. - Visuo- 
met buvo problematiškas. Jam liko atsėdėti vienerius metus 
iš ketverių metų bausmės. 

— Už ką? 

— Spėk. 


15 


Erlenduras priminė teismo ekspertizės tyrėjams apie 
kompiuterį. Ištirti visą informaciją užtruks gana ilgai. Jis lie- 
pė peržiūrėti kiekvieną rinkmeną, sudaryti sąrašą, suskirs- 
tyti jas pagal kategorijas ir parašyti išsamią ataskaitą apie jų 
turinį. Tada jis ir Sigurduras Olis išvažiavo į Litla-Hrauno 
kalėjimą miesto rytuose. Jie užtruko daugiau nei valan- 
dą kelionėje. Matomumas buvo prastas, kelias apledėjęs, o 
automobilis vis dar buvo su vasarinėmis padangomis, to- 
dėl turėjo būti itin atsargūs. Oras sušilo, kai jie važiavo pro 
Irengslino kalnus. Pravažiavę Elvusau upę netrukus išvydo 
du kalėjimo pastatus, kylančius iš akmenuotų upės krantų. 
Senasis pastatas buvo trijų aukštų, stačiais stogo šlaitais. Jau 
daugelį metų jo stogas buvo dengiamas raudonos skardos 


plokštėmis ir iš toli atrodydavo kaip milžiniškas ūkininko 

namas. Dabar stogas buvo perdažytas taip, kad tiktų prie 
šalia stovinčio naujojo pastato. Tai buvo pilkos spalvos mo- 
dernus ir įtvirtintas statinys su stebėjimo bokštu - toks kaip 
finansų įstaigos Reikjavike. 

Erlenduras tyliai mąstė, kaip keičiasi laikai. 

Elinborg įspėjo kalėjimo administraciją, kad lauktų jų, ir 
pranešė, su kuriuo kaliniu norės pasikalbėti. Kalėjimo virši- 
ninkas pasitiko detektyvus ir palydėjo juos į savo kabinetą. 
Jis norėjo, kad prieš kalbėdamiesi su kaliniu, jie sužinotų ke- 
letą detalių apie jį. Pareigūnai atvyko pačiu netinkamiausiu 
laiku. Kalinys šiuo metu kalėjo vienutėje, kai jis ir dar du vy- 
rai užpuolė ir nužudė neseniai nuteistą pedofilą. Jis pasakė, 
jog jam labiau patiktų nesileisti į smulkmenas, tačiau norėjo 
informuoti policiją, kad jų apsilankymas yra kalinimo vie- 
nutėje taisyklių pažeidimas ir kad kalinys geriausiu atveju 
bus nestabilios būklės. 

Po susitikimo inspektoriai buvo palydėti į lankymo salę. 
Jie sėdėjo ir laukė kalinio. 

Jis buvo vardu Elidis ir būdamas penkiasdešimt šešerių 
metų amžiaus nebe pirmą kartą kalėjo. Erlenduras žinojo šį 
kalinį, tiesą sakant, kartą jam teko lydėti jį į Litla-Hrauną. 
Per savo apgailėtiną gyvenimą Elidis atliko įvairių nešvarių 
darbelių: dirbo jūroje žvejų ir prekybiniuose laivuose, kon- 


trabanda gabeno alkoholį bei narkotikus ir buvo už tai nu- 

teistas. Jis bandė apgauti draudimo bendrovę, padegdamas 
dvidešimties tonų laivą toli nuo pietvakarinio kranto ir pa- 
skandindamas jį. Trys iš jų „išsigelbėjo“. Ketvirtasis grupės 
narys per klaidą buvo paliktas užrakintas variklių skyriuje ir 
nuskendo kartu su laivu. Nusikaltimas buvo atskleistas, kai 
narai nusileido prie paskendusio laivo ir paaiškėjo, kad gais- 
ras kilo trijose vietose tuo pačiu metu. Elidis kalėjo ketve- 
rius metus Litla-Hraune už draudimo bendrovės apgavystę, 
netyčinį nužudymą. Už daugybę smulkių pažeidimų, už ku- 
riuos buvo nuteistas tuo pat metu, kalėjo dar pusantrų metų. 
Elidis garsėjo žiauriu fiziniu smurtu, o jo aukos blogiausiu 
atveju likdavo suluošintos arba neįgalios. Erlenduras prisi- 
minė vieną konkretų atvejį ir apibūdino jį Sigurdurui Oliui, 
kol jie važiavo per durpyną. Elidis turėjo nesuvestų sąskaitų 
su jaunu vyru, gyvenusiu Snorabraute. Kai policija atvyko 
į nusikaltimo vietą, jis buvo sumušęs jaunuolį taip stipriai, 
kad šis keturias dienas praleido intensyvios priežiūros pala- 
toje. Pririšęs vyrą prie kėdės, jis linksminosi pjaustydamas jo 
veidą sudaužytu buteliu. Prieš suimant Elidį, šis priešinosi 
ir smogė vienam policininkui į veidą taip, kad šis prarado 
sąmonę, o kitam sulaužė ranką. Islandų teisėjai skyrė aiškiai 
per švelnią bausmę. Jis gavo dvejų metų nuosprendį už šį nu- 
sikaltimą ir keletą smulkių nusižengimų, padarytų anksčiau. 


Nusikaltėlis juokėsi, kai nuosprendis buvo perskaitytas. 

Durys atsidarė ir du prižiūrėtojai įvedė Elidį į salę. Nors 
tokio amžiaus, jis buvo tvirto sudėjimo. Jo oda buvo tam- 
si, galva skusta plikai, ausys atrodė mažos, į vieną iš jų buvo 
įvertas auskaras su juoda svastika. Jam kalbant dėl jo dirbti- 
nių dantų girdėjosi švilpimas. Jis dėvėjo nudriskusius džin- 
sus bei juodus sportinius marškinėlius, kurie išryškino jo 
didelius raumenis ir tatuiruotes ant abiejų rankų. Jis buvo 
gerokai aukštesnis nei šešios pėdos. Jie pastebėjo, kad Elidis 
surakintas antrankiais, viena akis raudona, veidas sudrasky- 
tas, O viršutinė lūpa ištinusi. 

— Psichopatinis sadistas, - ištarė sau Erlenduras. 

Kalėjimo prižiūrėtojai atsistojo prie durų, o Elidis nuėjo 
prie stalo ir klestelėjo prieš Erlendurą ir Sigurdurą Olį. Jis 
pažvelgė į juos pilkomis apatiškomis akimis. 

— Ar pažįsti vyrą, vardu Holbergas? - paklausė Erlendu- 
ras. 

Elidis į tai nesureagavo, apsimetė, kad negirdėjo klausi- 
mo. Jis žiūrėjo tai į Erlendurą, tai į Sigurdurą Olį visiškai 
abejingomis akimis. Apsaugininkai tyliai kalbėjosi tarpusa- 
vyje, stovėdami prie durų. Iš kažkur girdėjosi riksmai, durų 
trenksmai. Erlenduras pakartojo klausimą ir jo žodžiai nu- 
aidėjo per tuščią salę. 

— Holbergas! Ar pameni jį? 

Jis vis tiek nesulaukė atsako iš Elidžio, kuris be tikslo 


žvalgėsi po patalpą, lyg jų ten visai nebūtų. Kurį laiką buvo 

tylu. Erlenduras ir Sigurduras Olis susižvalgė ir Erlenduras 
trečią kartą paklausė, ar jis pažinojo Holbergą, kokie buvo 
jų santykiai, pranešė, kad Holbergas negyvas — rastas nu- 
žudytas. 

Paskutinis žodis sužadino Elidžio susidomėjimą. Jis pa- 
dėjo savo stambias rankas ant stalo, sužvangino antrankiais, 
nepajėgdamas nuslėpti nuostabos. Kalinys smalsiai žiūrėjo į 
Erlendurą. 

— Holbergas buvo nužudytas savo namuose praeitą sa- 
vaitgalį, - pridūrė Erlenduras. - Mes kalbamės su žmonė- 
mis, kurie kažkada jį pažinojo, ir atrodo, kad judu buvote 
pažįstami. 

Elidis pradėjo spoksoti į Sigurdurą Olį, kuris elgėsi taip 
pat. Jis neatsakė Erlendurui. 

— Tai įprasta procedūra... 

— Aš nekalbėsiu su jumis, kol esu su antrankiais, - staiga 
pareiškė Elidis, neatitraukdamas akių nuo Sigurduro Olio. 

Jo balsas buvo kimus, šiurkštus ir provokuojantis. Er- 
lenduras minutėlę pagalvojo, tada atsistojo ir nuėjo prie 
apsaugininkų. Jis išdėstė Elidžio reikalavimą ir paklausė, ar 
jo antrankiai galėtų būti nuimti. Jie sudvejojo, tačiau priėjo, 
nuėmė antrankius ir vėl grįžo į savo vietas prie durų. 

— Ką gali mums papasakoti apie Holbergą? — paklausė 


Erlenduras. 

- Pirmiausia jie turi išeiti, — atkirto Elidis, linkteldamas 
į apsaugininkus. 

— Apie tai negali būti nė kalbos. 

— Ar tu prakeiktas pederastas? - paklausė Elidis, vis dar 
įkyriai žiūrėdamas į Sigurdurą Olį. 

— Nekalbėk nesąmonių, - atkirto Erlenduras. 
akis. 

— Nėra nieko nediskutuotino, - pasipiktino Elidis. - Ne- 
drįsk man sakyti, kad apie kažką negali būti nė kalbos. 

- Jie niekur neis. 

— Ar tu pederastas? - pakartojo Elidis, vis dar spoksoda- 
mas į Sigurdurą Olį, kuris į tai nereagavo. 

Kurį laiką jie sėdėjo tylėdami. Galiausiai Erlenduras atsi- 
stojo, nuėjo prie apsaugininkų, pakartojo Elidžio prašymą ir 
paklausė, ar yra galimybė likti vieniems su kaliniu. Apsaugi- 
niai atsakė, kad tai neįmanoma - jiems įsakyta nepalikti nu- 
teistojo be priežiūros. Po trumpo ginčo jie leido Erlendurui 
pasikalbėti su kalėjimo viršininku per radijo siųstuvą. Er- 
lenduras paaiškino, kad nėra didelio skirtumo, kurioje durų 
pusėje stovės apsaugininkai. Jis ir Sigurduras Olis atvyko net 
iš Reikjaviko, o kalinys rodo šiokį tokį norą bendradarbiauti 
tik tuomet, jei bus įvykdytos tam tikros sąlygos. Viršinin- 


kas pakalbėjo su savo vyrais ir pažadėjo asmeniškai prisiimti 

atsakomybę už detektyvų saugumą. Apsaugos darbuotojai 
pasišalino, o Erlenduras grįžo prie kalinio ir atsisėdo. 

— Ar dabar kalbėsi sau mumis? — paklausė jis. 

— Aš nežinojau, kad Holbergas nužudytas, - prakalbo 
Elidis. - Tie fašistai įkišo mane į vienutę už kažkokį šlamštą, 
kurio nepadariau. Kaip jis buvo nužudytas? 

Elidis vis dar rūsčiai žiūrėjo į Sigurdurą Olį. 

— Ne tavo reikalas, - atsakė Erlenduras. 

— Mano tėvas sakydavo, kad aš pats smalsiausias šunsnu- 
kis šioje žemėje. Jis visada taip sakydavo: „Ne tavo reikalas. 
Ne tavo reikalas!“ Jis buvo negyvas. Ar jis buvo nudurtas? 
Ar Holbergas nudurtas? 

— Tai ne tavo reikalas. 

— Ne mano reikalas! - pakartojo Elidis ir pažiūrėjo į Er- 
lendurą. - Tuomet atšok. 

Erlenduras susimąstė. Niekas be kriminalistų nežinojo 
bylos detalių, be to, jam jau įgriso nusileidinėti šiam tipui. 

— Jo kaukolė buvo sulaužyta nuo smūgio į galvą, jis mirė 
beveik iš karto. 

— Ar tai buvo plaktukas? 

— Peleninė. 

Elidis lėtai nukreipė žvilgsnį nuo Erlenduro į Sigurdurą 
Olį. 


— Koks šikšnius tam naudoja peleninę? - nusistebėjo jis. 

Erlenduras pastebėjo mažus prakaito lašelius, besikau- 
piančius ant Sigurduro Olio antakių. 

- Tai mes ir bandome išsiaiškinti, - atsakė Erlenduras. — 
Ar tu palaikei ryšį sa Holbergu? 

— Arjis kentėjo? 

— Ne. 

— Pašlemėkas. 

— Ar tu pameni Gretarą? - paklausė Erlenduras. - Jis 
buvo su tavimi ir Holbergu Keblavike. 

— Gretarą? 

— Ar pameni jį? 

— Kodėl klausi apie jį? Kas jam? 

— Kaip suprantu, Gretaras dingo prieš daugelį metų, — 
atsakė Erlenduras. - Ar žinai ką nors apie jo dingimą? 

— K3 galėčiau apie tai žinoti? - nesuprato Elidis. - Kas 
verčia tave galvoti, kad aš išvis ką nors žinau apie tai? 

— Ką jūs trise — tu, Gretaras ir Holbergas — veikėte Keb- 
lavike?.. 

— Gretaras buvo kvaištelėjęs, - Elidis pertraukė Erlen- 
durą. 

— Ką jūs veikėte Keblavike, kai... 

- Jis išprievartavo tą paukštytę? 

- Ką tu pasakei? - paklausė Erlenduras. 

— Ar dėl to čia atvykote? Kad paklausinėtumėte apie tą 


paukštytę iš Keblaviko? 

— Visgi tu pameni? 

— Ką tai turi bendro? 

— Ar niekad nesakiau... 

— Holbergui patiko kalbėti apie tai. Gyrėsi, kad išsisuko. 
Jis pasitenkino su ja dukart, ar žinojote? — tiesmukai ištarė 
Elidis ir nužvelgė abu detektyvus atskirai. 

— Ar kalbi apie išprievartavimą Keblavike? 

— Kokios spalvos kelnaites mūvi, brangioji ? 

Elidis pasisuko į Sigurdurą Ol] ir vėl įsistebeilijo į jį. Er- 
lenduras pažvelgė į savo kolegą, kurio žvilgsnis buvo įsmeig- 
tas į Elidį. 

— Prilaikyk savo prakeiktą liežuvį, - pasipiktino Erlen- 
duras. 

— Jis paklausė jos. Holbergas paklausė apic jos kelnaites. 
Jis buvo net labiau pamišęs už mane, - nusijuokė Elidis, - 
bet į cypę įkišo mane. 

— Kieno jis paklausė apie kelnaites? 

— Lėlytės iš Keblaviko. 

— Arjis tau papasakojo apie tai? 

— Visas smulkmenas, - paskelbė Elidis. - Jis nuolat apie 
tai kalbėdavo. Visgi kodėl klausinėji apie Keblaviką? Ką 
bendro su visu tuo turi Keblavikas? Ir kodėl dabar klausi 
apie Gretarą? Nesuprantu, kuo tai susiję. 

— Tai tik nuobodi mūsų darbo procedūra, - aiškino Er- 


lenduras. 

— Žinoma, ir kas man iš to? 

— Tu gavai viską, ko norėjai. Mes čia sėdime vieni su ta- 
vimi ir tu esi be antrankių, o mes turime klausytis visokių 
nešvankybių. Daugiau nėra nieko, ką galime dėl tavęs pada- 
ryti. Taigi, arba atsakai į klausimą, arba mes išeiname. 

Jis neatsispyrė pagundai. Pasilenkė virš stalo, sugriebė 
Elidžio veidą savo stipriomis rankomis ir pasuko į save. 

— Nejau tavo tėvas nemokė tavęs, kad spoksoti nemanda- 
gu? - pyktelėjo Erlenduras. 

— Aš galiu su juo susitvarkyti, viskas gerai, - įsiterpė Si- 
gurduras Olis žiūrėdamas į jį. 

Erlenduras paleido Elidžio veidą. 

— Iš kur tu pažinojai Holbergą? 

Elidis ranka pasitrynė žandikaulį. Jis žinojo, kad ką tik 
pasiekė nedidelę pergalę ir neketino sustoti. 

— Nemanyk, kad aš tavęs nepamenu, - ištarė jis Erlen- 
durui. - Nemanyk, kad nežinau, kas esi, ir kad nepažįstu 
Evos. 

Erlenduras priblokštas spoksojo į kalinį. Tai nebuvo 
pirmas kartas, kai jis girdėjo tokius dalykus iš nusikaltėlių, 
tačiau niekad nesijautė toks nepasiruošęs tam. Jis tiksliai ne- 
žinojo, su kuo iš tikrųjų Eva Linda susijusi, bet kai kurie iš 
jų buvo nuteistieji, narkotikų prekeiviai, vagys, prostitutės — 


sąrašas išties ilgas. Ji ir pati turėjo problemų su teisėsauga. 

Kartą ji buvo suimta, kai vienas iš tėvų pranešė apie narko- 
tikų pardavinėjimą mokykloje. Nieko keisto, kad ji pažino- 
jo tokį vyrą kaip Elidis, ir nieko keisto, kad toks vyras kaip 
Elidis pažinojo ją. 

— Iš kur tu pažinojai Holbergą? - pakartojo Erlenduras. 

— O Eva visai nebloga, - ištarė Elidis. 

Erlenduras galėjo perskaityti daugybę jo žodžių reikš- 
mių. 

— Jei dar kartą ją paminėsi, mūsų čia nebus ir tuomet ne- 
turėsi su kuo linksmintis. 

— Cigaretės, televizorius kameroje, jokios vergijos ir dau- 
giau jokios prakeiktos vienutės. Ar aš prašau per daug? Ar 
negali du superfarai visko suorganizuoti? Ir būtų puiku kar- 
tą per mėnesį gauti kekšę, pavyzdžiui, jo paukštytę, — išrėžė 
jis, rodydamas į Sigurdurą Ol]. 

Erlenduras atsistojo, o Sigurduras Olis lėtai kėlėsi jam iš 
paskos. Elidis pradėjo juoktis. Kimus juokas, kunkuliuojan- 
tis jo viduje, išaugo į garsų gurguliavimą ir baigėsi geltonų 
skreplių atkosėjimu, kuriuos jis išspjovė ant grindų. Jie nusi- 
suko nuo jo ir nuėjo link durų. 

— Jis dažnai su manim kalbėjo apie išprievartavimą Keb- 
lavike! - sušuko jis. - Papasakojo man viską apie ją. Pasa- 
kojo, kaip ta paukštytė žviegė lyg skerdžiama kiaulė ir ką jis 


šnabždėjo jai į ausį laukdamas, kol jam vėl pasistos. Ar nori- 

te išgirsti, kas tai buvo? Ar norite išgirsti, ką jis kalbėjo jai?! 
Prakeikti šunsnukiai! Ar norite išgirsti, ką jis kalbėjo?! 

Erlenduras ir Sigurduras Olis sustojo. Jie pasisuko, kad 
matytų jį kratantį galvą, šaukiantį ir apsiputojusį, besisvai- 
dantį keiksmais. Jis stovėjo, atrėmęs rankas į stalą bei palikęs 
virš jo, tiesė savo didžiulę galvą link jų ir bliovė tarsi įsiutęs 
bulius. 

Salės durys atsidarė ir du apsaugininkai įėjo vidun. 

— Jis pasakojo jai apie kitą! — šaukė Elidis. - Jis pasakojo, 


ką padarė kitai prakeiktai mergšei, kurią išprievartavo. 


Kai Elidis pamatė apsaugininkus, sužvėrėjo - jis peršoko 
per stalą, rėkdamas pasileido link keturių vyrų ir trenkėsi į 
juos. Jis nusileido ant Erlenduro ir Sigurduro Olio, ir nega- 
lėdami nieko padaryti jie buvo parblokšti ant žemės. Kali- 
nys galva trenkė Sigurdurui Oliui ir abiem vyrams iš nosies 
ištryško kraujas. Tuomet jis pakėlė kumštį ir ruošėsi trenkti 
į nepridengtą Erlenduro veidą, tačiau vienas iš apsaugos dar- 
buotojų paėmė juodą prietaisą ir paleido elektros smūgį jam 
į šoną. Tai sulėtino Elidį, bet jo nesustabdė ir jis vėl pakėlė 
savo ranką. Elidis susmuko ant Erlenduro ir Sigurduro Olio 
tik po antro elektros smūgio. 

Jie iššliaužė iš po jo. Sigurduras Olis prispaudė nosinę sau 
prie nosies ir bandė sustabdyti kraujavimą. Elidis gavo trečią 
elektros smūgį ir pagaliau nurimo. Apsaugininkai jam uždė- 


jo antrankius ir vargais negalais pakėlė jį. Jie ketino išvesti 

kalinį, tačiau Erlenduras paprašė šiek tiek palaukti. Jis priėjo 
prie Elidžio. 

— Apie kokią kitą merginą? - paklausė jis. 

Elidis nesureagavo. 

— Kokią kitą merginą, kurią jis išprievartavo? — pakartojo 
Erlenduras. 

Apsvaigęs nuo elektros smūgio, Elidis pabandė nusišyp- 
soti, tačiau grimasa perkreipė jo veidą. Kraujas tekėjo iš no- 
sies į burną, ir jo dirbtiniai dantys buvo kruvini. Erlenduras 
bandė nuslėpti nekantrumą savo akyse, lyg jam visai nerūpė- 
tų, ką Elidis žino. Jis bandė atrodyti nepažeidžiamas, sten- 
gėsi neišsiduoti. Pareigūnas suprato, kad net menkiausias 
silpnumas priverčia tokių žmonių kaip Elidis širdis plakti 
stipriau, paverčia juos tikrais vyrais, suteikia jiems tikslą jų 
niekingo gyvenimo iliuzijoje. Užtektų net menkiausio nuo- 
krypio - nekantraus balso tono, ženklo akyse, rankų judesio. 
Elidis sugebėjo išmušti jį iš pusiausvyros, paminėdamas Evą 
Lindą. Dabar Erlenduras neketino suteikti jam malonumo 
nuolaidžiaudamas. 

Jie pažiūrėjo vienas kitam į akis. 

— Išveskite jį, — ištarė Erlenduras ir nusisuko nuo Eli- 
džio. 

Apsaugos darbuotojai ketino išlydėti kalinį, bet jis įsi- 


tempė ir nesileido išvedamas. Jis įdėmiai žiūrėjo į Erlendu- 

rą, tarsi kažką svarstydamas, bet galiausiai pasidavė ir leidosi 
išvelkamas iš patalpos. Sigurduras Olis vis dar bandė sustab- 
dyti kraujavimą. Jo nosis buvo ištinusi, o nosinė permirkusi 
krauju. 

— Nemalonus kraujavimas, — ištarė Erlenduras, apžiūri- 
nėdamas Sigurduro nosį. - Nieko daugiau, nieko rimto. Jo- 
kių įkirtimų, ir nosis nesulaužyta. 

Jis tvirtai sugnybė ją ir Sigurduras Olis suriko iš skaus- 
mo. 

— Oi, galbūt ir lūžusi, aš ne daktaras, - sudvejojo Erlen- 
duras. 

— Tas sumautas išpera, - piktinosi Sigurduras Olis, - tas 
sumautas išpera. 

— Arjis tik žaidžia su mumis, ar tikrai žino apie kitą mo- 
terį? - svarstė Erlenduras, kai jie išėjo iš salės. - Jei buvo dar 
viena, tikriausiai buvo ir kitų, kurias Holbergas išprievarta- 
vo, bet jos niekada apie tai nepranešė. 

— Nėra tikslo kalbėtis su tuo vyru, - atsakė Sigurduras 
Olis. - Jis taip elgėsi norėdamas pasismaginti, vyniodamas 
mus aplink pirštą. Jis žaidė su mumis. Negali tikėti nė vienu 
jo žodžiu. Tas pašlemėkas. Tas prakeiktas pašlemėkas. 

Jie nuėjo į viršininko kabinetą ir glaustai papasakojo jam, 
kas nutiko. Išdėstė savo nuomonę, kad vienintelė tinkama 


vieta Elidžiui yra palata minkštomis sienomis psichiatrijos 

ligoninėje. Viršininkas su tuo sutiko, tačiau pabrėžė, kad 
vienintelė išeitis yra laikyti jį čia, Litla-Hraune. Tai ne pir- 
mas kartas, kai Elidis uždarytas vienutėje už smurtavimą ka- 
lėjime ir, jokios abejonės, kad ne paskutinis. 

Jiems išvažuojant iš kalėjimo ir laukiant, kol atsidarys di- 
deli, mėlyni stovėjimo aikštelės vartai, Sigurduras Olis pa- 
stebėjo apsaugos darbuotoją, skubantį link jų ir mojuojantį, 
kad sustotų. Jie palaukė, kol jis prisivys automobilį. Erlen- 
duras nuleido langą žemyn, sukdamas rankenėlę. 

- Jis nori kalbėti su jumis, - šnopuodamas ištarė apsau- 
gininkas. 

— Kas? - nesuprato Erlenduras. 

— Elidis. Elidis nori kalbėti su jumis. 

— Mes jau kalbėjome su Elidžiu, - atsakė Erlenduras. — 
Pasakykite jam, kad pamirštų. 

- Jis sakė, kad suteiks jums reikiamos informacijos. 

— Jis meluoja. 

— Jis taip sakė. 

Erlenduras pažiūrėjo į Sigurdurą Olį, kuris gūžtelėjo pe- 
čiais. Jis greitai apsvarstė šią situaciją. 

— Gerai? Tuomet mes ateisime, - galų gale nutarė jis. 

- Jis nori tik jūsų, ne jo, - pasakė apsaugininkas, žiūrėda- 


mas į Sigurdurą Olį. 

Elidis nebuvo dar kartą išleistas iš savo vienutės, todėl 
Erlendurui teko kalbėti su juo per mažą langelį duryse. Jis 
buvo atidaromas sklendę stumiant į vieną pusę. Kameroje 
buvo tamsu, todėl Erlenduras negalėjo įžiūrėti nieko viduje. 
Jis girdėjo kimų Elidžio balsą ir gurguliavimą. Apsauginin- 
kas palydėjo Erlendurą iki durų ir paliko juodu vienus. 

— Kaip laikosi pederastas? — iš pradžių paklausė Elidis. 

Užuot atsistojęs prie langelio duryse, jis liko kameros 
gilumoje. Galbūt gulėjo ant lovos. Galbūt sėdėjo atsirėmęs 
į sieną. Erlenduras jautė, kad balsas sklinda iš tamsos gilu- 
mos. Jis akivaizdžiai buvo nurimęs. 

— Tai ne arbatos popietė, - atkirto Erlenduras. - "Tu no- 
rėjai kalbėti su manimi. 

— Ar numanai, kas nužudė Holbergą? 

— Mes nežinome. Tai kaip dėl Holbergo? 

— Jos vardas buvo Kolbrun, paukštytės, su kuria jis sma- 
ginosi Keblavike. Jis dažnai apie tai kalbėdavo. Pasakodavo, 
kaip jo vos nesučiupo, kai ta mergšė buvo tokia kvaila, kad 
pareikštų kaltinimus. Jis išklojo visas smulkmenas. Ar nori 
išgirsti, ką jis sakė? 

— Ne, - nukirto Erlenduras. - Kokie buvo tavo santykiai 

— Mes retkarčiais susitikdavome. Aš parduodavau jam 
gėrimų ir nupirkdavau pornografijos, kai dirbdavau laivuo- 
se. Susitikome dirbdami uoste, prieš jam pradedant dirbti 
sunkvežimių vairuotoju. Mes trindavomės po miestą kartu. 
Niekada negrįžk prie mergšės, kuri kartą tave atstūmė. Tai 
buvo pirmasis dalykas, kurio mane išmokė. Jis žinojo, kaip 
kalbėti, padaryti įspūdį. Jis mokėjo įtikinti moteris. Smagus 
vyrukas. 

— Jūs kartu trindavotės po miestus? 

— Būtent todėl ir buvome Keblavike. Mes dažėme Reikja- 
neso švyturį. Ten buvo prakeiktų vaiduoklių. Kada nors bu- 
vai ten? Jie klykia ir staugia visą naktį. Blogiau nei šioj skylėj. 
Holbergas nebijojo vaiduoklių. Jis nieko nebijojo. 

— Ir jis tau papasakojo, kaip užpuolė Kolbrun, kai ką tik 
buvote susipažinę? 

— Jis mirktelėjo man, kartu su ja išeidamas iš vakarėlio. 
Aš žinojau, ką tai reiškia. Jis buvo tikras žavėtojas. Jis manė, 
kad tai, kaip išsisuko nuo kaltinimų, yra juokinga. Dažnai 
šaipydavosi iš kažkokio faro, pas kurį atėjo mergina, o tas 
sugriovė jos bylą. 

— Ar Holbergas ir tas faras pažinojo vienas kitą? 

— Nežinau. 

— Arjis kada nors minėjo apie dukterį, kurią Kolbrun pa- 


gimdė po išprievartavimo? 

— Dukrą? Ne. Ar ji pastojo nuo jo? 

— Tu žinai apie kitą išprievartavimą, - tęsė Erlenduras 
jam neatsakydamas. - Tą kitą moterį, kurią jis išprievartavo. 
Kas ji buvo? Koks jos vardas? 

— Aš nežinau. 

— Kodėl pakvietei mane atgal? 

— Aš nežinau, kas ji tokia, bet žinau, kada tai įvyko ir kur 
maždaug ji gyveno. To pakanka, kad rastum ją. 

— Kadair kur? 

— Na, taip, žinoma, ir kas man iš to? 

— Tau? 

— Ką gali man pasiūlyti ? 

— Aš negaliu nieko pasiūlyti tau ir nieko nenoriu pasiū- 
lyti. 

— Be abejo, tu padarysi, ir tuomet aš papasakosiu, ką ži- 
nau. 

Erlenduras svarstė. 

— Negaliu nieko pažadėti, — ištarė jis. 

— Negaliu pakęsti sėdėjimo vienutėje. 

— Tai štai kodėl iškvietei mane atgal? 

— Tu nežinai, ką tai reiškia. Aš baigiu išprotėti šioje kame- 
roje. Jie niekuomet neįjungia šviesų. Aš nežinau, kuri dabar 
diena. Jie laiko mane kaip gyvulį narve, elgiasi su manimi 


kaip su žvėrimi. 

— Na ir kas? Tu grafas Montekristas! — ištarė Erlendu- 
ras sarkastiškai. - Tu esi sadistas, Elidi. Žiauriausias, koks 
tik gali būti psichopatas ir sadistas. Visiškas idiotas, kuriam 
patinka smurtas. Homofobas ir sadistas. Tu esi labiausiai 
atsilikęs nevykėlis, kurį pažįstu. Man nerūpi, net jei laikys 
tave užrakintą čia visą tavo likusį gyvenimą. Iš tiesų aš einu 
viršun ir kaip tik tai jiems rekomenduosiu. 

— Aš pasakysiu, kur ji gyvena, jei ištrauksi mane iš čia. 

— Kvaily, aš negaliu tavęs iš čia ištraukti. Neturiu tam įga- 
liojimų ir net jei turėčiau, to nedaryčiau. Jei nori sutrum- 
pinti kalėjimo vienutėje laiką, pirmiausia turėtum nustoti 
puldinėti žmones. 

— Galėtume susitarti. Sakykime, kad tu užtari mane, pa- 
sakai, kad tas pederastas viską pradėjo, kad aš buvau linkęs 
bendradarbiauti, bet jis pasipūtėliškai šaipėsi, kol atsakinė- 
jau į tave dominusius klausimus. Jie tavęs paklausys. Aš ži- 
nau, kas tu esi, jie tikrai tavęs paklausys. 

— Ar Holbergas kalbėjo apie kitus išprievartavimus be šių 
dviejų? 

— Ar padarysi tai dėl manęs? 

Erlenduras pagalvojo. 

— Pažiūrėsiu, ką galiu padaryti. Ar jis kalbėjo apie kitus? 

— Ne, niekuomet, aš žinau tik apie šiuos du. 


— Meluoji? 

— Aš nemeluoju. Kita mergina niekuomet nepareiškė 
kaltinimų. Tai įvyko šeštojo dešimtmečio pradžioje. Jis nie- 
kuomet negrįžo į tą vietą. 

— Kokią vietą? 

— Ar ištrauksi mane iš čia? 

— Kokią vietą? 

— Pažadėk! 

— Negaliu nieko pažadėti, - atsakė Erlenduras. - Pakal- 
bėsiu su jais. Kokia tai buvo vieta? 

— Husavikas. 

— Kokio ji buvo amžiaus? 

— Tai buvo toks pat darbelis kaip tas Keblavike, tik daug 
žiauresnis, - pradėjo pasakoti Elidis. 

- Žiauresnis? 

— Ar nori išgirsti? - paklausė Elidis, negalėdamas nuslėp- 
ti savo užsidegimo. — Ar nori išgirsti, ką jis padarė? 

Elidis nelaukė atsakymo. Jo žodžiai plūdo per langelį du- 
ryse, o Erlenduras stovėjo ten, klausydamasis kimios išpa- 


žinties, sklindančios iš aklinos tamsos. 


+ 


Sigurduras Olis laukė automobilyje. Jiems išvažiuojant 


iš kalėjimo, Erlenduras trumpai nupasakojo pokalbį su Eli- 

džiu, tačiau neužsiminė apie monologą pokalbio pabaigoje. 
Jie nusprendė peržiūrėti moterų, gyvenusių Husavike maž- 
daug 1960 metais, sąrašą. Jei moteris buvo panašaus amžiaus 
į Kolbrun, kaip spėja Elidis, tuomet tikėtina, kad pavyks ją 
surasti. 

— O kaip dėl Elidžio? - pasidomėjo Sigurduras Olis, kai 
jie vėl važiavo pro Trengslino kalnus, pakeliui į Reikjaviką. 

— Aš paklausiau, ar sutrumpintų jo kalėjimo vienutėje 
laiką, tačiau jie atsisakė. Daugiau nieko negalėjau padaryti. 

— Bent jau laikeisi duoto pažado, - nusišypsojo Sigur- 
duras Olis. - Jei Holbergas išprievartavo tas dvi moteris, ar 
negalėjo būti jų ir dar daugiau? 

— Galėjo, - abejingai atsakė Erlenduras. 

— Apie ką dabar galvoji? 

— Yra du dalykai, kurie man kelia nerimą, - pripažino 
Erlenduras. - Norėčiau tiksliai žinoti, nuo ko mirė mažoji 
mergaitė, - jis išgirdo gilų Sigurduro Olio atodūsį, - ir no- 
rėčiau išsiaiškinti, ar ji tikrai buvo Holbergo vaikas. 

— Kas būtent neduoda tau ramybės? 

- Elidis sakė, kad Holbergas turėjo seserį. 

— Seserį ? 

— Kuri mirė būdama jauna. Mums reikia surasti jos ligos 
istoriją — paieškoti ligoninėse ir pažiūrėti, kas iš to išeis. 

— Nuo ko mirė Holbergo sesuo? 


— Galbūt nuo to paties kaip ir Audur. „Kartą Holbergas 

kažką minėjo apie jos galvą“, arba bent jau taip apibūdino 
Elidis. Aš paklausiau, ar tai galėjo būti smegenų auglys, ta- 
čiau Elidis nežinojo. 

- Ir kaip tas žinojimas padės mums tirti bylą? - paklausė 
Sigurduras Olis. 

— Aš manau, kad gali būti giminystės ryšys, - paaiškino 
Erlenduras. 

— Giminystės? Ar dėl žinutės, kurią radome? 

— Taip, dėl žinutės. Galbūt tai giminystės ir paveldėjimo 


klausimas. 

Gydytojas gyveno sublokuotame name Grafarvogūro 
priemiesčio vakaruose. Jis nesivertė medicinine praktika. 
Pacs atidarė duris Erlendurui ir palydėjo jį į erdvų vestibiulį, 
kuris anksčiau buvo naudojamas kaip biuras. Jis paaiškino 
Erlendurui, kad šiuo metu retkarčiais padeda teisininkams 
tiriant bylas, kuriose įvertina smurtinius sužeidimus. Patal- 
pa buvo apstatyta paprastais neįmantriais baldais, švari, su 
nedideliu rašomuoju stalu ir rašomąja mašinėle. Gydytojas 
buvo neaukštas, ganėtinai lieknas vyras, ryškių veido bruo- 
žų, energingo būdo. Marškinių kišenėlėje turėjo du rašiklius, 
jo vardas buvo Frenkas. 

Erlenduras iš anksto telefonu susitarė dėl susitikimo. Po- 
pietė slinko į pabaigą, pradėjo temti. Skyriuje Sigurduras 
Olis ir Elinborg paskubomis peržiūrinėjo keturiasdešimties 


metų senumo Husaviko gyventojų sąrašo fotokopiją, kurią 


UT 124 | 


Gaš UŽNUODYTAS KRAUJAS m 


atsiuntė vietos valdžia šiaurėje. Gydytojas pasiūlė Erlendu- 
rui atsisėsti. 

— Ar nemanote, kad tie, kurie pas jus ateina, yra tie- 
siog melagių gauja? - paklausė Erlenduras, žvalgydamasis 
aplink. 

— Melagių? - nustebo gydytojas. - Aš taip nesakyčiau. Be 
abejo, kai kurie iš jų tokie ir yra. Kaklo sužeidimai klaidina 
labiausiai ir nelieka nieko kito, kaip tikėti paciento skundais 
apie kaklo skausmus po automobilio įvykio. Juos nustatyti 
sudėtingiausia. Vieniems skauda labiau nei kitiems, tačiau 
nemanau, kad yra daug tokių, kurie tikrai nejaučia jokio ne- 
patogumo. 

— Kai paskambinau, jūs iškart prisiminėte mergaitę iš 
Keblaviko. 

— Tokius dalykus sunku pamiršti. Sunku pamiršti moti- 
ną. Kolbrun, ar ne toks buvo jos vardas? Kaip suprantu, ji 
nusižudė. 

— Tai baisi tragedija nuo pat pradžios iki galo, — pritarė 
Erlenduras. 

Jis svarstė, ar turėtų paklausti gydytojo apie skausmą, 
kurį pabudęs jaučia krūtinėje, tačiau nusprendė, kad dabar 
tam netinkamas laikas. Gydytojas tikriausiai atskleis, kad jo 
liga mirtina, išsiųs jį į ligoninę ir jau savaitgalį jis gros arfa 


kartu su angelais. Erlenduras visada stengdavosi išvengti 


p 

blogų naujienų ir nesitikėjo išgirsti nieko gero, tad nuspren- 
dė patylėti. 

— Jūs minėjote, kad tai susiję su žmogžudyste Nordurmy- 
ryje, — ištarė gydytojas, grąžindamas Erlendurą į realybę. 

— Taip, Holbergas, žmogžudystės auka, galėjo būti mer- 
gaitės iš Keblaviko tėvas, - paaiškino Erlenduras. - Taip tvir- 
tino motina. Holbergas to nei paneigė, nei patvirtino. Jis pri- 
pažino, kad turėjo lytinių santykių su Kolbrun, todėl nebuvo 
galima įrodyti, kad jis buvo prievartautojas. Dažnai surenka- 
ma labai mažai įrodymų, kuriais galima remtis tokiose bylose. 
Mes nagrinėjame vyro praeitį. Mergaitė susirgo ir mirė būda- 
ma ketverių. Ar galite papasakoti man, kas nutiko? 

— Aš nesuprantu, kuo tai susiję su nužudymo byla. 

— Na, pamatysime. Ar galite atsakyti į mano klausimą? 

Gydytojas įsistebeilijo į Erlendurą. 

— Turbūt bus geriau, jei nedelsdamas jums papasakosiu, 
inspektoriau, — prabilo gydytojas, lyg kažkam bandytų pasi- 
ryžti. - Tuomet aš buvau visai kitoks vyras. 

— Visai kitoks vyras? 

— Daug blogesnis žmogus. Negeriu nė lašo jau trisdešimt 
metų. Būsiu atviras, kad nesukelčiau jums daugiau nepato- 
gumų, mano, kaip bendrosios praktikos gydytojo, licencija 
buvo panaikinta nuo 1969 iki 1972 metų. 


— Dėl mergaitės? 


Sk, UŽNUODYTAS KRAUJAS 

— Ne, ne dėljos, nors tai būtų buvusi pakankama priežas- 
tis. Tai įvyko dėl alkoholio vartojimo ir aplaidumo. Norė- 
čiau nesileisti į smulkmenas, nebent tai būtina. 

Erlenduras norėjo palikti šią temą ramybėje, bet nesusi- 
valdė. 

— Taigi, jūs norite pasakyti, kad buvote apsvaigęs visus 
tuos metus? 

— Daugiau ar mažiau, taip. 

— Ar licencija jums buvo grąžinta? 

— Taip. 

— Ir nuo to laiko jokių kitų problemų? 

— Ne, jokių problemų nuo tada, - patikino gydytojas, 
purtydamas galvą. - Bet, kaip jau minėjau, apžiūrinėdamas 
Audur, Kolbrun mergaitę, nebuvau geros būklės. Ji jautė gal- 
vos skausmus, rytais pykino, todėl aš maniau, kad tai vaikų 
migrena. Kai skausmai paaštrėjo, išrašiau jai stipresnių vais- 
tų. Visa tai man tarsi migla - stengiausi užmiršti kuo daugiau 
iš to laikotarpio. Visi daro klaidų. Taip pat ir gydytojai. 

— Kokia buvo mirties priežastis? 

— Tikriausiai nebūtų buvę didelio skirtumo, net jei bū- 
čiau veikęs greičiau ir nusiuntęs ją į ligoninę, - gerai apgal- 
vodamas savo žodžius ištarė gydytojas. - Ar bent jau tuo 
bandžiau įtikinti save. Tuomet nebuvo daug pediatrų ir 


mes neturėjome įrangos išsamesniems smegenų tyrimams. 

Daugiausia vadovavomės tuo, ką jautėme ir ką žinojome, o 
aš tais metais, kaip jau sakiau, nejaučiau nieko, išskyrus po- 
traukį alkoholiui. Prie viso to prisidėjo ir keblios skyrybos. 
Aš nesistengiu pasiteisinti, - ištarė jis žiūrėdamas į Erlendu- 
rą, tačiau tai neabejotinai buvo pasiteisinimas. 

Erlenduras linktelėjo. 

— Maždaug po dviejų mėnesių pradėjau įtarinėti, kad 
tai gali būti kažkas rimtesnio nei vaikų migrena. Mergaitės 
būklė negerėjo, jai nuolat darėsi vis blogiau. Ji nyko akyse — 
buvo nesveikai sulysusi. Iškeltos kelios diagnozės. Maniau, 
kad tai gali būti kažkas panašaus į tuberkuliozinę galvos in- 
fekciją. Vienu metu buvo nuspręsta, kad diagnozė - virusi- 
nė galvos infekcija, tačiau niekas to nenutuokė. Vėliau buvo 
iškelta hipotezė, kad tai buvo meningitas, tačiau nebuvo kai 
kurių simptomų, be to, ši liga progresavo greičiau. Ant mer- 
gaitės odos atsirado vadinamųjų cafė au lait (balintos kavos) 
dėmių ir galiausiai aš pradėjau galvoti apie onkologinę ligą. 

— Cafė au lait? - paklausė Erlenduras prisiminęs, kad tai 
jau girdėjo anksčiau. 

— Tai gali būti vienas iš onkologinių ligų požymių. 

— Tuomet jūs nusiuntėte ją į Keblaviko ligoninę? 

— Ten ji mirė, - atsakė gydytojas. - Pamenu, kokia tai 
tragiška netektis buvo jos motinai. Ji ėjo iš proto. Turėjome 
nuraminti ją vaistais. Ji kategoriškai prieštaravo skrodimui. 


Šaukė, kad to nedarytume. 

— Ber jie vis tiek ją atliko. 

Gydytojas delsė atsakyti. 

— To nebuvo galima išvengti. 

— Ir kas paaiškėjo? 

— Kaip ir sakiau, onkologinė liga. 

— Ką turite galvoje, sakydamas onkologinė liga? 

— Rado smegenų auglį, - atsakė gydytojas, — ji mirė dėl 
smegenų auglio. 

— Koks buvo smegenų auglys? 

— Nesu tikras, — atsakė gydytojas, - nežinau, ar jie tyrė jį 
išsamiau, tačiau manau, kad turėjo. Pamenu, buvo užsimin- 
ta apie paveldimą ligą. 

— Genetinė liga! — ištarė Erlenduras, pakeldamas savo 
balsą. 

— Ar šiais laikais tai netampa madinga? Ką liga turi bend- 
ro su Holbergo nužudymu? - paklausė gydytojas. 

Erlenduras sėdėjo susimąstęs. 

— Kodėl klausiate apie šią mergaitę? 


— Aš turiu viziją, - atsakė Erlenduras. 

Evos Lindos nebuvo bute, kai tą vakarą Erlenduras grįžo 
namo. Jis stengėsi vadovautis jos patarimu nesijaudinti dėl 
to, kur ji buvo, ar grįš ir jei grįš, kokios būklės tuomet bus. Jis 
užsuko į užkandinę ir išsinešti užsisakė porciją keptos vištie- 
nos. Numetė pakuotę ant kėdės ir nusivilkdamas paltą už- 
uodė seną pažįstamą gaminamo maisto kvapą. Jis ilgai nebu- 
vo užuodęs naminio maisto iš savo virtuvės. Jo maistas buvo 
tokia vištiena, kaip gulinti ant kėdės, mėsainiai, riebaluose 
skrudinti valgiai išsinešti, pusfabrikačiai iš prekybos centro, 
šalta virta aviena, varškė indeliuose, beskoniai mikrobangų 
krosnelėje šildyti pietūs. Jis negalėjo prisiminti, kada pas- 
tarąjį kartą gamino padorų patiekalą virtuvėje. Jis negalėjo 
prisiminti netgi kada pastarąjį kartą to norėjo. 

Erlenduras atsargiai nupėdino link virtuvės, lyg tikėtųsi 


ten rasti įsibrovėlį, ir išvydo dviem padengtą stalą su gra- 


VT 130 7 


UŽNUODYTAS KRAUJAS m 
žiomis lėkštėmis, kurias vargiai prisiminė turįs. Šalia lėkščių 
stovėjo taurės aukštomis kojelėmis, greta servetėlės ir degan- 
čios raudonos žvakės skirtingose žvakidėse, kurių Erlendu- 
ras niekad anksčiau nebuvo matęs. Jis iš lėto įėjo į virtuvę ir 
pamatė kažką troškinamą dideliame puode. Pakėlęs dangtį 
ir pažiūrėjęs žemyn išvydo ypatingai gardžiai atrodantį mė- 
sos troškinį. Aliejaus plėvelė plūduriavo virš ropių, bulvių, 
mėsos kubelių ir prieskonių. Troškinio aromatas užpildė jo 
butą tikro naminio maisto kvapu. Jis pasilenkė virš puodo ir 
įkvėpė virtos mėsos ir daržovių garų. 

— Šiek tiek pritrūkau daržovių, — ištarė Eva Linda, sto- 
vėdama virtuvės tarpduryje. Erlenduras nepastebėjo, kada ji 
įėjo į butą. Ji vilkėjo jo striukę su gobtuvu ir laikė morkų 
maišelį. 

— Kur tu išmokai gaminti mėsos troškinį? - paklausė Er- 
lenduras. 

— Mama visuomet gamindavo mėsos troškinį. Kartą, kai 
ji nešmeižė tavęs, užsiminė, kad mėsos troškinys buvo mėgs- 
tamiausias tavo patiekalas. Paskui pasakė, kad tu šunsnukis. 

— Teisi abiem atžvilgiais, - pritarė Erlenduras. 

Jis stebėjo Evą Lindą, pjaustančią morkas ir suberiančią 
jas į puodą su kitomis daržovėmis. Jis pagalvojo, kad toks 
turi būti tikras šeimos gyvenimas, o tai jį nuliūdino ir pra- 
linksmino tuo pat metu. Jis neleido sau tikėtis tokios pra- 


bangos, kad šis džiaugsmas tęsis. 

— Arjau radai žudiką? - paklausė Eva Linda. 

- Elidis siunčia tau linkėjimus, - žodžiai išsprūdo prieš 
jam suvokiant, kad toks pabaisa kaip Elidis netinka šiai 
aplinkai. 

— Elidis. Jis Litla-Hraune. Ar jis žino, kas aš esu? 

— Padugnės, su kuriais tenka kalbėtis, kartais mini tavo 
vardą, — atsakė Erlenduras. - Jie mano, kad tuomet įgyja 
pranašumą prieš mane. 

— Ar iš tiesų įgyja? 

— Kai kurie iš jų, taip. Pavyzdžiui, Elidis. Kur susipažinai 
su juo? — atsargiai pasiteiravo Erlenduras. 

— Apie jį sklando gandai. Sutikau jį kartą prieš metus. Jis 
prisiklijavo savo dirbtinius dantis klijais, skirtais plastikui. Iš 
tiesų gerai jo nepažįstu. 

— Jis neįtikėtinas kvailys. 

Tą vakarą jie daugiau nebekalbėjo apie Elidį. Kai jie su- 
sėdo valgyti, Eva Linda įpylė vandens į vyno taures, o Er- 
lenduras valgė tiek daug, kad paskui vargiai galėjo pajudėti 
į svetainę. Jis ten ir užmigo nenusivilkęs drabužių ir prastai 
išmiegojo iki pat ryto. 

Šį kartą jis prisiminė beveik visą sapną. Jis žinojo, kad tai 
tas pats sapnas, kuris aplankydavo jį pastarosiomis naktimis, 
tačiau anksčiau nesugebėdavo įsiminti prieš pabudimo bū- 


senai paverčiant jį į nieką. 

Eva Linda pasirodė tokia, kokios jis niekuomet nėra matęs, 
apgaubta iš kažkur sklindančios šviesos su nuostabia vasari- 
ne suknele iki kulkšnių, ilgais tamsiais plaukais. Reginys buvo 
tobulas, beveik kvepėjo vasara, ji ėjo link jo, o galbūt sklendė 
ore, nes jam atrodė, kad ji nėkart nepalietė žemės. Jis negalė- 
jo atpažinti aplinkos, viskas, ką matė, buvo akinanti šviesa ir 
Eva Linda jos viduryje artėjanti prie jo, išsišiepusi iki ausų, 
jis matė save, išskečiantį rankas, kad sutiktų ją, ir laukian- 
tį, kol galės ją apkabinti. Jis jautė savo nekantrumą, tačiau ji 
niekuomet nepasiekė jo glėbio. Kai padavė jam nuotrauką ir 
šviesa išnyko, Eva Linda išnyko, o jis laikė fotografiją. Jis labai 
gerai žinojo, kad ji padaryta kapinėse. Nuotrauka atgijo ir jis 
buvo joje, pakėlė akis į juodą dangų ir jautė lietų, besidaužan- 
Iį į jo veidą. Tuomet jis pažiūrėjo žemyn ir pamatė griūvantį 
antkapį, o kapas atsivėrė į tamsą, kol pasirodė atidarytas kars- 
tas, kuriame jis pamatė gulinčią mergaitę, perskrostą išilgai 
Ž jį pravėrė burną ir jis išgirdo jos graudų sielvarto kupiną 
verksmą, sklindantį iš kapo. 


Jis pabudo krūptelėjęs, gaudydamas orą, ir spoksojo į erd- 
vę, kol galiausiai susitvardė. Erlenduras pašaukė Evą Lindą, 
tačiau nesulaukė atsakymo. Nuėjęs prie jos kambario jautė 


ten tuštumą nė neatidaręs durų. Jis žinojo, kad ji išėjo. 

Patikrinę Husaviko gyventojų registrą, Elinborg ir Sigur- 
duras Olis sudarė 176 moterų sąrašą, kurios buvo potencia- 
lios Holbergo išprievartavimo aukos. Viskas, kuo jie galėjo 
remtis, buvo Elidžio žodžiai, kad tai „toks pat darbelis“, tai- 
gi jie rėmėsi Kolbrun amžiumi su dešimties metų paklaida. 
Po pirminio tyrimo paaiškėjo, kad jas galima suskirstyti į 
tris grupes: ketvirtadalis jų vis dar gyveno Husavike, pusė 
persikėlė į Reikjaviką, o likusi dalis išsibarstė. 

— Pakankamai, kad išvestų tave iš proto, - atsiduso Elin- 
borg, žiūrėdama į sąrašą, prieš įteikdama ji Erlendurui. 

Pareigūnė pastebėjo, kad jis buvo labiau netvarkingas 
nei įprastai. Jo barzda kelias dienas neskusta, tankūs raus- 
vai gelsvi plaukai susivėlę, nukaręs ir suglamžytas kostiumas 
atrodė seniai nevalytas. Elinborg svarstė, ar derėtų atkreipti 
į tai jo dėmesį, tačiau Erlenduro veido išraiška bylojo, kad 
nenusiteikęs juokauti. 

— Kaip miegi pastaruoju metu? — paklausė ji atsargiai. 

— Ant savo subinės, - atkirto Erlenduras. 

— O kas dabar? - paklausė Sigurduras Olis. - Ar turėtu- 
me tiesiog nueiti pas kiekvieną iš šių moterų ir paklausti, ar 
prieš keturiasdešimt metų jos buvo išprievartautos? Ar tai 


nėra šiek tiek... akiplėšiška? 

— Aš nematau jokio kito būdo tai padaryti. Pradėkime 
nuo tų, kurios išsikraustė iš Husaviko, - nusprendė Erlen- 
duras. — Pradėsime ieškoti Reikjavike ir pažiūrėsime, kaip 
elgtis, jei nepavyks surinkti daugiau informacijos apie šią 
moterį. Jei tas kvailas šunsnukis Elidis nemelavo, Holbergas 
užsiminė apie ją Kolbrun. Ji galėjo tai papasakoti savo sese- 
riai, galbūt Runarui. Man reikia grįžti į Keblaviką. 

Erlenduras susimąstė. 

— Galbūt galėtume šiek tiek susiaurinti sąrašą? 

— Susiaurinti? Kaip? — nustebo Elinborg. - Ką tu sugal- 
vojai? 

— Man ką tik šovė mintis. 

— Kokia? - nekantravo Elinborg. 

Darbe ji pasirodė su nauju blyškiai žalios spalvos kostiu- 
mėliu, į kurį nelabai kas kreipė dėmesį. 

— Giminystė, paveldimumas ir ligos, - paaiškino Erlen- 
duras. 

— Teisingai, - pritarė Sigurduras Olis. 

— Tarkime, kad Holbergas buvo prievartautojas. Mes ne- 
įsivaizduojame, kiek moterų jis išprievartavo. Žinome tik 
apie dvi, o iš tiesų esame tikri tik dėl vienos. Nors jis tai nei- 
gė, viskas byloja, kad šis vis dėlto išprievartavo Kolbrun. Jis 
buvo Audur tėvas, arba mes bent jau turėtume dirbti laiky- 
damiesi šios prielaidos. Tačiau jis taip pat galėjo turėti kitą 


vaiką su moterimi iš Husaviko. 

— Kitą vaiką? - nusistebėjo Elinborg. 

— Prieš Audur. 

— Ar tai tikėtina? 

— Ar tai tikėtina? - pakartojo Sigurduras Olis. 

Erlenduras gūžtelėjo pečiais. 

— Ar nori, kad susiaurintume sąrašą iki moterų, kurios 
pagimdė prieš, kada tai buvo, 1964 metus? 

— Nemanau, kad tai bloga mintis. 

- Jis gali turėti vaikų bet kur, - ištarė Elinborg. 

— Tiesa, tačiau jis nebūtinai išprievartavo daugiau nei 
vieną moterį, taigi tai rizikingas žingsnis. Ar išsiaiškinai, 
nuo ko mirė jo sesuo? 

— Ne, vis dar aiškinuosi, - atsakė Sigurduras Olis. - Ban- 
džiau rasti informacijos apie jų šeimą, tačiau tai nepadėjo. 

— Aš tikrinau informaciją apie Gretarą, - įsiterpė Elin- 
borg. - Jis dingo netikėtai, lyg žemė būtų atsivėrusi ir jį pra- 
rijusi. Tačiau niekas jo nė trupučio nepasigedo. Kai moti- 
na nesulaukė iš jo žinių ištisus mėnesius, galiausiai nutarė 
paskambinti policijai. Pareigūnai įdėjo jo nuotrauką į laik- 
raštį ir rodė per televiziją, tačiau nieko nepešė. Tai įvyko 
1974 metais, kaip ir didžioji šventė Islandijos įkūrimui pa- 
minėti. Ar tuomet buvai festivalyje Tingveliryje? 

— Aš buvau ten, - atsakė Erlenduras. - O kas dėl Tingve- 


lirio? Ar manai, kad jis dingo būtent ten? 

— Greičiausiai, bet tai viskas, ką žinau. Jie atliko įpras- 
tą tyrimą dėl dingusių žmonių bei kalbėjo su asmenimis, 
kuriuos, jo motinos manymu, Gretaras pažinojo, įskaitant 
Holbergą ir Elidį. Jie taip pat apklausė tris kitus žmones, bet 
pastarieji nieko nežinojo. Niekas nepasigedo Gretaro, išsky- 
rus jo motiną ir seserį. Jis gimė Reikjavike, jokios žmonos ar 
vaikų, jokios merginos, jokių kitų artimųjų. Byla buvo palik- 
ta neištirta, o vėliau nutraukta. Jis buvo trisdešimt ketverių. 

— Jei jis buvo toks pat malonus, kaip jo draugužiai Elidis 
ir Holbergas, nesistebiu, kad niekas jo nepasigedo, - įsiter- 
pė Sigurduras Olis. 

— Trylika žmonių dingo Islandijoje aštuntajame dešimt- 
metyje, kai prapuolė Gretaras, - tęsė Elinborg, - dvylika 
dingo devintajame dešimtmetyje, neskaitant žvejų, prarastų 
jūroje. 

— Trylika dingimų, - nustebo Sigurduras Olis, - ar tai 
nėra gana daug? Nė viena iš šių bylų neišaiškinta? 

— Už to nebūtinai slypi kažkas nusikalstamo. Žmonės 
dingsta, nori dingti ir dingsta. 

— Jei gerai suprantu, - prakalbo Erlenduras, - įvykių 
seka buvo tokia: Elidis, Holbergas ir Gretaras linksminasi 
„Kross“ šokių salėje vieną rudens savaitgalį 1963 metais. 

Jis pastebėjo, kad Sigurduro Olio veidas yra kaip didelis 


klaustukas. 

— „Kross“ buvo sena karo ligoninė, kurią pavertė šokių 
sale. Ten vykdavo tikrai gašlūs šokiai. 

— Manau, kad būtent ten pradėjo groti „Ihe Islandic 
Beatles“, - įsiterpė Elinborg. 

— Jie susipažįsta su keletu moterų, ir viena iš jų paskui 
surengia vakarėlį savo namuose, - tęsė Erlenduras. - Mums 
reikia pabandyti rasti tas moteris. Holbergas palydi vieną 
iš jų namo ir išprievartauja. Matyt, jis panaudojo šį būdą ir 
anksčiau. Jis šnabžda jai tai, ką padarė kitai moteriai. Gali 
būti, kad ji gyveno Husavike ir tikriausiai niekada nepatei- 
kė kaltinimų. Po trijų dienų Kolbrun galiausiai įsidrąsina 
ir praneša apie nusikaltimą, tačiau susiduria su policinin- 
ku, neužjaučiančiu moterų, po šokių pasikviečiančių vyrus 
namo, o paskui šaukiančių apie išprievartavimą. Kolbrun 
pagimdo mergaitę. Holbergas galėjo žinoti apie kūdikį — 
mes radome jos antkapio nuotrauką jo rašomajame stale. 
Kas ją padarė? Kodėl? Mergaitė miršta nuo mirtinos ligos, 
o jos motina nusižudo po trejų metų. Dar po trejų metų 
dingsta vienas iš Holbergo draugužių. Holbergas nužudy- 
tas prieš kelias dienas ir paliekamas nesuprantamas rašte- 
lis. 

— Kodėl Holbergas buvo nužudytas dabar, senatvėje? 
Ar užpuolikas susijęs su jo praeitimi? Ir jei taip, kodėl Hol- 


bergas nebuvo užpultas anksčiau? Kam visas tas laukimas? 

Galbūt tai nėra susiję su faktu, jei tai tikrai faktas, kad Hol- 
bergas buvo prievartautojas? 

— Tai neatrodo kaip tyčinė žmogžudystė. Nemanau, kad 
galime į tai nekreipti dėmesio, - įsiterpė Sigurduras Olis. - 
Kaip Elidis pasakė: „Koks šunsnukis kaip ginklą naudoja 
peleninę?“ Nemanau, kad už to slypi ilga istorija. Raštelis 
yra tiesiog pokštas, neiššifruojamas. Holbergo nužudymas 
nėra susijęs su jokiu išprievartavimu. Greičiausiai turėtume 
ieškoti jauno vyriškio su žaliu kareivišku švarkeliu. 

— Holbergas nebuvo angelas, - paprieštaravo Elinborg. — 
Galbūt tai žmogžudystė kerštaujant. Matyt, kažkas manė, 
kad jis to nusipelnė. 

— Vienintelis tikrai mums žinomas žmogus, kuris neken- 
tė Holbergo, yra Kolbrun sesuo Keblavike, - pareiškė Er- 
lenduras. - Negaliu įsivaizduoti jos nužudančios ką nors su 
pelenine. 

— Ar nebuvo kažko, kas galėjo tai padaryti už ją? — pa- 
klausė Sigurduras Olis. 

— Ko? 

— Nežinau. Bet kokiu atveju sutinku su ta mintimi, kad 
kažkas šlaistėsi gretimai, planuodamas kur nors įsilaužti, 
apvogti ir nuniokoti būstą, o Holbergas sučiupo jį ir gavo 
smūgį per galvą pelenine. Tai buvo koks nors narkomanas, 


kvailas kaip bato aulas. Tai visiškai nesusiję su praeitimi. 


Toks dabar yra Reikjavikas. 

— Kažkas bent jau sugalvojo padaryti gerą darbą ir jį už- 
mušti, - leptelėjo Elinborg. - Turime rimtai žiūrėti į paliktą 
žinutę. Tai ne pokštas. 

Sigurduras Olis pažiūrėjo į Erlendurą. 

— Kai kalbėjai, jog nori žinoti, nuo ko tiksliai mirė mer- 
gaitė, ar turėjai galvoje tai, ką manau, kad turėjai galvoje? — 
paklausė jis. 


— Nuojauta kužda, kad taip, - atsakė Erlenduras. 


my 


/ 
/ 


Runaras pats atidarė duris ir kurį laiką žiūrėjo į Erlendu- 
rą, nesugebėdamas prisiminti, kur matė jo veidą. Erlenduras 
stovėjo koridoriuje visiškai permirkęs nuo lietaus, kai bėgo 
iš automobilio į pastatą. Jam iš dešinės buvo laiptai, vedan- 
tys į butą aukščiau. Kilimu aptraukti laiptai buvo visiškai 
nusitrynę tose vietose, kur buvo daugiausia vaikštoma. Ore 
tvyrojo pelėsių kvapas, ir Erlenduras svarstė, ar name gyvena 
žirgų mylėtojai. Erlenduras paklausė Runaro, ar šis prisime- 
na jį, ir panašu, kad tikrai taip, nes jis iškart bandė užtrenkti 
duris, tačiau Erlenduras jam buvo per greitas. Jis buvo viduje 
dar prieš Runarui bandant užkirsti tam kelią. 

- Jauku, - ištarė Erlenduras, žvalgydamasis po blausų in- 
terjerą. 

— Palik mane ramybėje! - bandė šaukti Runaras ant Er- 


lenduro, bet jo balsas užlūžo ir sucypė. 

— Stebėk savo kraujospūdį. Nenorėčiau tau daryti dirb- 
tinio kvėpavimo, jei kristum negyvas, kol aš čia. Man reikia 
sužinoti iš tavęs keletą smulkmenų ir tada dingsiu, o tu galė- 
si toliau čia merdėti. Tai netruks labai ilgai — tikrai neatro- 
dai kaip „Metų Senolis“. 

— Nešdinkis, - sušuko Runaras taip piktai, kaip tik leido 
jo amžius. 

Tuomet jis apsisuko, nuėjo į svetainę ir atsisėdo ant sofos. 
Erlenduras nusekė jam iš paskos ir sunkiai atsisėdo ant kė- 
dės priešais. Runaras nežiūrėjo į jį. 

- Ar Kolbrun pasakojo apie kitą išprievartavimą, kai atė- 
jo pas tave dėl Holbergo? 

Runaras jam neatsakė. 

— Kuo greičiau atsakysi, tuo greičiau atsikratysi manęs. 

Runaras pakėlė akis ir spoksojo į Erlendurą. 

— Ji niekuomet neminėjo kito išprievartavimo. Ar dabar 
paliksi mane? 

— Mes turime pagrindo manyti, kad Holbergas išprievar- 
tavo dar vieną moterį, prieš sutikdamas Kolbrun. Jis galėjo 
pasinaudoti ta pačia apgaule, kai ją išprievartavo, mes nesa- 
me tikri. Kolbrun yra vienintelė moteris, kuri pareiškė jam 
kaltinimus, nors iš to ir nebuvo jokios naudos tavo dėka. 

— Dink iš čia. 

— Ar tu tikras, kad ji neminėjo jokios kitos moters? Ti- 
kėtina, kad Holbergas gyrėsi Kolbrun apie kitą išprievarta- 


vimą. 

— Ji nė žodžiu neužsiminė apie tai, - atsakė Runaras nu- 
leidęs akis į stalą. 

— Tą naktį Holbergas buvo su dviem savo draugais. Vie- 
nas iš jų buvo Elidis, senas atsilikėlis, kurį galbūt pažįsti. Jis 
kalėjimo vienutėje kovoja su vaiduokliais ir monstrais. Ki- 
tas vaikinas buvo Gretaras. Jis dingo nuo žemės paviršiaus 
tą vasarą, kai vyko valstybinė šventė. Ar žinai ką nors apie 
Holbergo bendražygius? 

— Ne. Palik mane vieną! 

— Kąjjie veikė čia mieste tą naktį, kai buvo išprievartauta 
Kolbrun? 

— Nežinau. 

— Artujų neapklausei? 

— Ne. 

— Kas buvo atsakingas už tyrimą Reikjavike? 

Runaras pirmą kartą pažiūrėjo Erlendurui į akis. 

— Tai buvo Marijona Brym. 

— Marijona Brym?! 


— "Ta prakeikta kvailė. 
+ 


Elinos nebuvo namie, kai Erlenduras pasibeldė į jos duris, 
todėl jis grįžo atgal į automobilį, užsidegė cigaretę ir svarstė, 


ar tęsti kelionę į Sandgerdį. Lietaus lašai beldė į automobilį 

ir Erlenduras, kuris niekuomet nežiūrėdavo orų prognozių, 
klausė savęs, ar ši liūtis kada nors baigsis. Apgaubtas mėly- 
no cigaretės dūmo jis galvojo, kad tai gali būti sumažinta 
Nojaus potvynio versija. Galbūt retkarčiais būtina nuplauti 
žmonių nuodėmes. 

Erlenduras baiminosi dar kartą susitikti su Elina ir jam 
truputį palengvėjo, kai paaiškėjo, kad jos nėra namie. Jis 
žinojo, jog ji susinervins dėl jo atvykimo, ir visai netroško 
provokuoti jos kaip tada, kai ji pavadino jį „prakeiktu faru“. 
"Tačiau to negalima išvengti nei dabar, nei vėliau. Jis giliai 
atsiduso ir gesindamas cigaretę trynė ją, kol pajautė karštį 
pirštų galiukuose. Paskui jis stipriai iškvėpė paskutinį ciga- 
retės dūmą. Kampanijos prieš rūkymą šūkis prabėgo jo min- 
tyse: „Užtenka vienos ląstelės, kad vėžys prasidėtų“ 

Šįryt jis jautė skausmą krūtinėje, tačiau tai jau praėjo. Er- 
lenduras rengėsi išvažiuoti, kai Elina pabeldė į jo langą. 

— Ar jūs atvykote susitikti su manimi? — paklausė ji iš po 
skėčio, kai jis nuleido langą. 

Erlenduras paslaptingai nusišypsojo ir nežymiai linktelė- 
jo. Ji atidarė namo duris ir jis staiga pasijuto kaip išdavikas. 
Visi kiti jau išsiruošė į kapines. 

Jis nusiėmė savo skrybėlę ir pakabino ant kabyklos. Nusi- 
vilko paltą, nusiavė batus ir nuėjo į svetainę su savo suglam- 
žytu kostiumu. Po švarku jis dėvėjo juodą nertinį be ran- 


kovių, kurį buvo neteisingai susagstęs, todėl apatinei sagai 

trūko skylės. Jis sėdėjo toje pačioje kėdėje, kaip ir anąkart, 
kai čia buvo. Elina buvo nuėjusi į virtuvę įjungti kavavirės ir 
aromatas pradėjo užpildyti visą namą. Sugrįžusi ji atsisėdo į 
kėdę priešais jį. Išdavikas sukosėjo. 

— Vienas iš žmonių, kurie linksminosi kartu su Holbergu 
tą naktį, kai jis išprievartavo Kolbrun, yra vardu Elidis. Jis 
kali Litla-Hraune. Jau kurį laiką mes jį vadiname „vienu iš 
įprastų įtariamųjų. Trečiasis vyras buvo vardu Gretaras. Jis 
dingo nuo žemės paviršiaus 1974 metais, valstybinės šventės 
metais. 

— Tuomet aš buvau Tingveliryje, - ištarė Elina. - Mačiau 
ten poetus. 

Erlenduras vėl sukosėjo. 

- Arjūs kalbėjote su tuo Elidžiu? - tęsė Elina. 

— Ypač bjauri darbo dalis, - atsakė Erlenduras. 

Elina atsiprašė, atsistojo ir nuėjo į virtuvę. Jis girdėjo 
skambančius puodelius. Erlenduro švarko kišenėje suskam- 
bo telefonas ir atsiliepdamas jis sulaikė kvapą. Skambino 
Sigurduras Olis. 

— Mes pasirengę, - ištarė jis. 

Per telefono ragelį Erlenduras girdėjo lietų. 

— Nedarykite nieko, kol nesusisieksiu su jumis, - paliepė 
Erlenduras. - Supratai? Nedrįskite nė krustelti, kol nepa- 
skambinsiu arba neatvyksiu ten. 


— Arjau kalbėjai su ta sena niurzga? 

Nieko neatsakęs Erlenduras nutraukė pokalbį ir įsidėjo 
telefoną atgal į kišenę. Elina įėjo laikydama padėklą, padėjo 
puodelius ant stalo priešais Erlendurą ir įpylė kavos. Jie abu 
gėrė kavą be pieno. Moteris pastatė kavinuką ant stalo ir pri- 
sėdo. Jis tęsė pasakojimą. 

— Elidis pasakė mums, kad Holbergas išprievartavo kitą 
moterį dar prieš Kolbrun ir tikriausiai gyrėsi jai apie tai. 

Jis pamatė nuostabos žvilgsnį Elinos akyse. 

— Net jei Kolbrun ir žinojo apie kitą moterį, ji niekada 
man apie tai nepasakojo, — ištarė ji ir susimąsčiusi papurtė 
galvą. - Ar gali būti, kad jis sako tiesą? 

— Privalome veikti, vadovaudamiesi šia prielaida. Elidis 
yra tikras mulkis ir galėtų meluoti dėl tokių dalykų, bet 
kol kas neturime jokių įrodymų, kad paneigtume tai, ką jis 
sako. 

— Mes nekalbėdavome apie išprievartavimą labai daž- 
nai, — ištarė Elina. - Manau, tai buvo dėl Audur. Kolbrun 
buvo labai santūri moteris, drovi, užsisklendusi savyje ir 
tapo dar uždaresnė po to įvykio. Ir, žinoma, buvo nemalonu 
kalbėti apie tą siaubingą patirtį, kai ji laukėsi, jau nekalbant 
apie tą laiką, kai kūdikis buvo gimęs. Kolbrun darė viską, 
ką galėjo, kad tik pamirštų apie išprievartavimą. Apie viską, 
kas su juo susiję. Aš manau, jog jei Kolbrun būtų žinojusi 


apie kitą moterį, būtų papasakojusi apie tai policijai, bent 

jau tam, kad paremtų savo pareiškimą, bet ji nė žodžiu apie 
tai neužsiminė jokiame pareiškime, kurį skaičiau. 

— Galbūt ji norėjo patausoti tą moterį? — svarstė Elina. 

— Patausoti ją? 

— Kolbrun žinojo, ką reiškia patirti prievartą. Ji žinojo, 
ką reiškia pranešti apie išprievartavimą. Ji pati dėl to stipriai 
dvejojo, o viskas, kas iš to išėjo, buvo pažeminimas. Jei ta 
kita moteris nenorėjo apie tai pranešti, galbūt Kolbrun ger- 
bė jos pasirinkimą. Bent jau aš taip manau. Tačiau sunku 
apie tai kalbėti, nes nesu visiškai tikra, apie ką jūs kalbate. 

— Ji galėjo nežinoti jokių detalių, jokio vardo, tiesiog 
miglotą įtarimą, jei jis kalbėjo tik užuominomis. 

— Ji man neminėjo nieko panašaus į tai. 

— Kai kalbėjotės apie išprievartavimą, kiek konkretus 
buvo pokalbis? 

— Mes nekalbėjome apie patį aktą, - atsakė Elina. 

Erlenduro kišenėje vėl suskambo telefonas ir Elina liovėsi 
kalbėjusi. Išsitraukęs telefoną, Erlenduras pamatė, jog tai Si- 
gurduras Olis. Erlenduras tiesiog išjungė mobilųjį ir padėjo 
šalin. 

— Atleiskite, - atsiprašė jis. 

— Tie telefonai tikri parazitai, ar ne? 

— Be abejo, - ištarė Erlenduras supratęs, kad nebeturi lai- 


ko. — Prašau tęsti. 

— Ji kalbėdavo apie tai, kaip stipriai myli savo dukrą Au- 
dur. Nors aplinkybės buvo siaubingos, jų ryšys buvo labai 
ypatingas. Audur reiškė Kolbrun visą pasaulį. Žinau, jog 
siaubinga tai sakyti, bet nemanau, kad ji būtų norėjusi ne- 
tekti galimybės tapti motina. Ar suprantate? Aš netgi ma- 
nydavau, kad ji laikė Audur tam tikru atlygiu ar kažkuo pa- 
našaus už išprievartavimą. Žinau, kad netaktiška taip sakyti, 
tačiau atrodė, jog mergaitė buvo tarsi Dievo siųsta dovana 
po visų tų nesėkmių. Aš negaliu pasakyti, ką mano sesuo 
galvojo, kaip ji jautėsi ar kokius jausmus užsklendė savyje — 
mačiau tik nedidelį viso to atvaizdą ir nedrįsčiau kalbėti 
už ją. Tačiau laikui bėgant, ji pradėjo garbinti savo mažąją 
mergaitę ir niekuomet neišleisdavo jos iš akių. Niekuomet. 
Jų santykiai buvo stipriai paveikti to, kas įvyko, tačiau Kol- 
brun niekada nelaikė jos pabaisa, sugriovusia jai gyvenimą. 
Ji matė tik nuostabų vaiką, tokia Audur ir buvo. Mano sesuo 
pernelyg rūpinosi savo dukterimi ir tai tęsėsi netgi anapus 
mirties ir kapo, kaip suprantame iš užrašo: „Saugok mano 
gyvastį nuo priešų keliamo klaiko: 

— Ar galite žinote, ką tiksliai jūsų sesuo norėjo pasakyti 
šiais žodžiais? 

— Gal tai buvo kreipimasis į Dievą, ką suprastumėte, jei 
perskaitytumėte psalmę. Savaime suprantama, tai buvo su- 


siję su mergaitės mirtimi — kaip tai nutiko ir kokia tragedija 

tai buvo. Kolbrun negalėjo pakelti minties apie skrodimą, 
atliktą Audur. Ji negalėjo nė pagalvoti apie tai. 

nepastebėjo. 

— Galima įsivaizduoti, - tęsė Elina, - kaip tokie šiurpūs 
dalykai, kokius patyrė Kolbrun - išprievartavimas, paskui 
dukters mirtis, — stipriai paveikė jos psichiką. Ji patyrė ner- 
vinį išsekimą. Kai jie pradėjo kalbėti apie skrodimą, ją ištiko 
paranojos priepuolis, ir siekdama apsaugoti Audur, ji laikė 
gydytojus priešais. Jos dukra gimė tokiomis siaubingomis 
aplinkybėmis, o ji taip greitai ją prarado. Motina manė, kad 
tai Dievo valia. Mano sesuo norėjo, kad jos dukra ilsėtųsi 
ramybėje. 

Erlenduras šiek tiek delsė prieš pasakydamas tai, dėl ko 
čia atvažiavo. 

— Turbūt aš esu vienas iš tų priešų. 

— Manau, kad reikia iškasti karstą ir atlikti tikslesnį skro- 
dimą, jei tai įmanoma. 

Erlenduras ištarė žinią taip atsargiai, kaip tik sugebėjo. 
Šiek tiek užtruko, kol Elina suprato jo žodžius ir pagaliau 
suvokusi jų reikšmę ji žiūrėjo į jį tuščiu žvilgsniu. 

— Kąjūs sakote? 

— Galbūt mes sugebėsime rasti paaiškinimą, dėl ko ji 


mirė. 

— Paaiškinimą? Tai buvo smegenų auglys! 

— Tai galėjo būti... 

— Apie kąjūs kalbate? Iškasti ją? Vaiką? Negaliu patikėti! 
Aš juk jums pasakojau... 

— Yra dvi priežastys. 

— Dvi priežastys? 

— Skrodimui atlikti, - ištarė Erlenduras. 

Elina atsistojo ir įsiutusi žingsniavo po kambarį. Erlen- 
duras sėdėjo įsitempęs ir palengva grimzdo į minkštą fotelį. 

— Aš kalbėjau su ligoninės gydytojais čia, Keblavike. Jie 
nerado jokių ataskaitų apie Audur, išskyrus pirminę, rašytą 
gydytojo, atlikusio skrodimą. Dabar jis miręs. Tie metai, kai 
mirė Audur, buvo paskutinieji jo darbo ligoninėje. Jis minė- 
jo tik smegenų auglį ir laikė tai jos mirties priežastimi. Aš 
noriu žinoti, kokia būtent liga sukėlė jos mirtį. Noriu suži- 
noti, ar tai galėjo būti paveldima liga. 

— Paveldima liga! Aš nežinau apie jokią paveldimą ligą. 

— Mes taip pat ieškome šios ligos Holbergo šeimoje, - 
paaiškino Erlenduras. - Kita ekshumacijos priežastis yra 
įsitikinti, kad Audur tikrai yra Holbergo dukra. Tam jie pa- 
sitelks DNR tyrimą. 

— Arjūs tuo abejojate? 

— Nebūtinai, bet reikia patvirtinti. 


— Kodėl? 

— Holbergas neigė, kad vaikas buvo jo. Jis teigė, kad tu- 
rėjo lytinių santykių su Kolbrun abipusiu sutikimu, tačiau 
neigė tėvystę. Kai byla buvo nutraukta, jie nematė pakanka- 
mo pagrindo įrodyti arba paneigti tai. Jūsų sesuo niekuomet 
nereikalavo nieko panašaus. Ji pakankamai daug kentėjo ir 
norėjo, kad Holbergas dingtų iš jos gyvenimo. 

— Kas dar galėjo būti tėvas? 

— Mums reikia patvirtinti faktus dėl Holbergo žmogžu- 
dystės. Tai gali būti naudinga ieškant atsakymų į kai kuriuos 
klausimus. 

— Holbergo žmogžudystės? 

— Taip. 

Elina stovėjo prie Erlenduro ir spoksojo į jį. 

— Artas pabaisa ketina kankinti mus net iš anapus? 

Erlenduras ketino atsakyti, bet ji tęsė toliau. 

— Jūs vis dar manote, kad mano sesuo melavo. Niekuo- 
met ja nepatikėsite. Jūs nė kiek ne geresnis už tą kvailį Ru- 
narą. Nė trupučio. 

Ji pasilenkė virš jo, sėdinčio kėdėje. 

— Prakeiktas faras, - sušnypštė ji. - Nereikėjo įsileisti jūsų 


į savo namus. 

Sigurduras Olis pamatė priekinius automobilio žibintus, 
artėjančius lietuje, ir suprato, kad tai Erlenduras. Hidrau- 
linis ekskavatorius dundėjo užimdamas vietą prie kapo ir 
buvo pasirengęs pradėti kasti, kai tik bus duotas signalas. 
Tai buvo mažas ekskavatorius, kuris trūkčiodamas pūškavo 
tarp kapų. Jo vikšrinė važiuoklė slydinėjo purve. Jis spjaudėsi 
juodais dūmų debesimis ir užpildė orą aitriu naftos dvoku. 

Sigurduras Olis ir Elinborg stovėjo prie kapo kartu su 
patologu, teisininku iš prokuratūros, dvasininku ir bažny- 
čios seniūnu, keletu policininkų iš Keblaviko ir dviem sa- 
vivaldybės darbuotojais. Jie visi stovėjo lietuje, pavydėdami 
Elinborg, kuri vienintelė turėjo skėtį, ir Sigurdurui Oliui, 
kuriam buvo leista stovėti pusiau po juo. Jie pastebėjo, kad 
Erlenduras išlipo iš automobilio ir lėtai nuėjo link jų vie- 


nas. Jie turėjo dokumentus, leidžiančius ekshumaciją, kuri 

negalėjo būti pradėta be Erlenduro leidimo. Erlenduras ap- 
žiūrinėjo kapines, tyliai apgailestaudamas dėl jų ardymo, 
gadinimo, išniekinimo. Antkapis buvo perkeltas ir padėtas 
ant takelio šalia kapo. Greta jo gulėjo stiklinis indas su ilgu 
smaigaliu prie dugno, skirtas įsmeigti į žemę. Inde buvo 
nuvytusių rožių puokštė ir Erlenduras pagalvojo, kad tai 
Elina padėjo jas ant kapo. Jis sustojo, dar kartą perskaitė 
užrašą ant antkapio ir papurtė galvą. Balti mediniai kuo- 
leliai, žymintys kapą, kurie kyšojo ne daugiau kaip aštuoni 
coliai virš žemės, dabar sulaužyti gulėjo greta antkapio. Er- 
lenduras buvo matęs tokias tvoreles ant vaikų kapų ir jam 
buvo skaudu žiūrėti į jas taip numestas. Jis pažvelgė į juodą 
dangų. Vanduo lašėjo nuo skrybėlės kraštų ant pečių ir jis 
prisimerkė dėl krintančio lietaus. Peržvelgė žmones, sto- 
Olį ir linktelėjo. Sigurduras Olis davė ženklą ekskavato- 
riaus operatoriui. Kaušas pakilo į orą, o paskui įsmigo giliai 
į minkštą žemę. Erlenduras stebėjo ekskavatorių, draskantį 
trisdešimties metų senumo žaizdas. Jis krūpteldavo su kiek- 
vienu kaušo grybšniu. Žemių krūva nuolat augo, kuo giles- 
nė darėsi duobė, tuo tamsesnė ji atrodė. Erlenduras stovėjo 
šiek tiek atsitraukęs ir stebėjo kaušą besikasantį vis giliau ir 
giliau į žaizdą. Staiga jį aplankė 4ėj4 vx jausmas. Lyg jis tai 


jau būtų matęs savo sapne ir reginys priešais jį sukūrė pana- 

šią į sapno atmosferą: jo kolegos, stovintys ten ir žiūrintys 
į kapą, savivaldybės darbuotojai su oranžiniais kombinezo- 
nais, palinkę virš kastuvų, dvasininkas su didžiuliu juodu 
apsiaustu, smarkus lietus, krintantis į kapą ir sugrįžtantis 
atgal kauše, lyg duobė kraujuotų. 

Ar jo sapnas buvo būtent toks kaip šis? 

Kai šis jausmas dingo, kaip visuomet, kai nutinka kas 
nors panašaus, jis negalėjo suprasti, iš kur jis kilo, kodėl jis 
jautėsi, lyg dar kartą išgyventų įvykius, kurie niekada anks- 
čiau nebuvo nutikę. Erlenduras netikėjo nuojautomis, vi- 
zijomis ar sapnais, nei reinkarnacija ar likimu, jis netikėjo 
Dievo, nors dažnai skaitydavo Bibliją, nei amžinu gyveni- 
mu ar tuo, kad jo elgesys šiame pasaulyje nulems tai, ar jis 
keliaus į rojų ar į pragarą. Jam atrodė, kad pats gyvenimas 
susideda iš jų abiejų. 

Kita vertus, kartais jis patirdavo šį nesuvokiamą ir ant- 
gamtišką dėj4 vu, išgyvendavo laiką ir erdvę, lyg anksčiau 
būtų tai matęs, lyg būtų palikęs savo kūną ir tapęs savo paties 
gyvenimo stebėtoju. Jis niekaip negalėjo paaiškinti, kas ką 
tik nutiko, ar kodėl jo protas taip jį apgaudinėja. 

Erlenduras atsipeikėjo, kai kaušas atsitrenkė į karsto 
dangtį ir iš kapo tuštumos pasigirdo duslus garsas. Jis žen- 
gė arčiau. Dėl smarkaus lietaus lašų, krintančių į duobę, jis 


įžiūrėjo tik neryškius karsto kontūrus. 

— Atsargiai! — sušuko Erlenduras ekskavatoriaus opera- 
toriui, mosuodamas rankomis. 

Akies kampučiu jis pamatė artėjančias automobilio švie- 
sas. Visi pasisuko šviesų link ir pamatė automobilį, lėtai ju- 
dantį lietuje ir sustojantį prie kapinių vartų. Iš jo išlipo sena 
ponia, vilkinti žalią paltą. Ant automobilio stogo jie paste- 
bėjo taksi ženklą. Taksi nuvažiavo, o ponia pasileido bėgti 
link kapo. Priartėjusi tiek, kad Erlenduras pradėjo ją girdėti, 
ji ėmė šaukti ir mojuoti jam kumščiu. 

— Kapų plėšikas! - pasigirdo Elinos riksmas. - Kapų plė- 
šikai! Palaikų vagys! 

— Sulaikykite ją, - ramiai ištarė Erlenduras policinin- 
kams, kurie nuėjo prie Elinos ir sustabdė ją, kai ji jau buvo 
vos keli jardai nuo kapo. 

Apimta įniršio ji bandė kovoti, bet pareigūnai laikė jos 
rankas. Du savivaldybės darbuotojai įlipo į duobę su kastu- 
vais, apkasė aplink karstą ir prie jo galų pritvirtino virves. Jis 
buvo gerai išsilaikęs. Lietus beldė į karstą ir nuplovė nuo jo 
žemes. Kaip Erlenduras ir įsivaizdavo, jis buvo baltas - ma- 
žytė balta dėžutė žalvarinėmis rankenomis ir kryžiumi ant 
dangčio. Vyrai pritvirtino virves prie ekskavatoriaus kaušo 
ir šis labai atsargiai iškėlė Audur karstą iš duobės. Jis buvo 
vis dar nesulūžęs, bet atrodė labai trapus. Erlenduras paste- 


bėjo, kad Elina nustojo muistytis ir šaukti ant jo. Ji pravir- 

ko, kai pasirodė baltas karstas, ramiai kabantis virvėse virš 
kapo, prieš jį nuleidžiant ant žemės. Dvasininkas priėjo prie 
jo, peržegnojo ir tyliai pradėjo melstis. Nedidelis furgonas 
lėtai privažiavo atbulas prie takelio ir sustojo. Savivaldybės 
darbuotojai atlaisvino virves, įkėlė karstą ir uždarė duris. 
Elinborg atsisėdo ant priekinės sėdynės šalia vairuotojo, ku- 
ris išvažiavo iš kapinių per vartus ir judėjo tolyn keliu, kol 
raudoni galiniai žibintai išnyko lietuje ir tamsoje. 

Dvasininkas nuėjo prie Elinos ir paprašė policininkų ją 
paleisti. Jis paklausė, ar galėtų jai kuo nors padėti. Jie gerai 
pažinojo vienas kitą ir pašnibždomis kalbėjosi tarpusavyje. 
Elina atrodė nusiraminusi. Erlenduras ir Sigurduras Olis 
žvilgtelėjo vienas į kitą ir nuleido akis į kapą. Jo dugne jau 
buvo pradėjęs rinktis lietaus vanduo. 

— Aš norėjau pabandyti sustabdyti šį bjaurų išniekini- 
mą, - Erlenduras išgirdo Eliną, sakančią dvasininkui. 

Jam šiek tiek palengvėjo matant, kad Elina sugebėjo su- 
sitvardyti. Jis priėjo prie jos su Sigurduru Oliu, sekančiu iš 
paskos. 

— Aš niekada tau už tai neatleisiu, - ištarė Elina Erlendu- 
rui, stovinčiam šalia dvasininko. - Niekada! 

— Suprantu, — atsakė Erlenduras, — tačiau tyrimas yra 
svarbiau. 

— Tyrimas? Velniop tavo tyrimą, - šaukė Elina. - Kur jūs 


vežate palaikus? 

— Į Reikjaviką. 

— Ir kada parvešite juos atgal? 

— Po dviejų. 

— Pažiūrėkite, ką padarėte jos kapui, - sumišusi ištarė Eli- 
na tokiu tonu, lyg dar ne visiškai suprastų, kas įvyko. 

Ji praėjo pro Erlendurą prie antkapio ir to, kas liko iš tvo- 
relės, gėlių vazos ir tuščio kapo. 

Erlenduras nusprendė papasakoti jai apie žinutę, rastą 
Holbergo bute. 

— Holbergo namuose, šalia jo kūno, radome raštelį, 
prakalbo Erlenduras, eidamas paskui Eliną. - Negalėjome 
nieko apie tai išsiaiškinti, kol Audur nepradėjo figūruoti ir 
kol nepakalbėjome su senu jos gydytoju. Islandų žmogžu- 
džiai dažniausiai nepalieka nieko, išskyrus painiavą. Tačiau 
tas, kuris nužudė Holbergą, norėjo palikti mums ką nors, 
kas priverstų gerokai pasukti galvą. Kai gydytojas prakalbo 
apie paveldimos ligos tikimybę, ši žinutė staiga įgavo tam 
tikrą prasmę. Be to, ji siejosi ir su tuo, ką Elidis man papa- 
sakojo kalėjime: Holbergas neturėjo jokių gyvų giminaičių, 
ojo sesuo mirė būdama devynerių. Mano kolega Sigurduras 
Olis, - pasakojo Erlenduras rodydamas į jį, - rado medici- 
nines ataskaitas apie ją, taigi Elidis buvo teisus. Kaip ir Au- 
dur, Holbergo sesuo mirė dėl smegenų auglio, labai tikėtina, 
kad tai ta pati liga. 


— Kąjūs sakote? Kokia buvo žinutė? - paklausė Elina. 

Erlenduras delsė. Jis pažiūrėjo į Sigurdurą Olį, kuris pir- 
miausia žvilgtelėjo į Eliną, o paskui vėl į Erlendurą. 

— „Ašesujis“. 

— Ką norite tuo pasakyti ? 

— Tokia buvo žinutė: „Aš esu jis: O paskutinis žodis „jis“ 
parašytas didžiosiomis raidėmis. 

— „Aš esu jis“, - pakartojo Elina. - Ką tai reiškia? 

— Iš tiesų neįmanoma tiksliai pasakyti, tačiau aš svarstau, 
ar tai nereiškia kokių nors santykių, - atsakė Erlenduras. — 
Asmuo, parašęs „aš esu jis“, turėtų būti kažkaip susijęs su 
Holbergu. Arba galėtų būti kokio nors pakvaišėlio, kuris net 
nepažinojo jo, fantazija, paprasčiausia nesąmonė. Tačiau aš 
taip nemanau. Galvoju, kad liga mums padėtų, todėl noriu 
tiksliai išsiaiškinti, kas tai buvo. 

— Kokius santykius? 

— Pasak įrašų, Holbergas vaikų neturėjo. Audur nebuvo 
suteikta jo pavardė, mergaitė buvo Kolbrunardotir. Bet jei 
Elidis nemeluoja, sakydamas, kad Holbergas išprievartavo 
daugiau moterų be Kolbrun, kurios neiškėlė to viešumon, 
visiškai tikėtina, kad Kolbrun nebuvo vienintelė auka, pa- 
stojusi nuo jo, ir jis turėjo kitų vaikų. Mes susiaurinome 
galimų aukų Husavike paiešką iki moterų, kurios pagimdė 
per tam tikrą laikotarpį, ir tikimės, kad iš to kas nors greitai 
paaiškės. 


— Husavike? 

— Manome, kad Holbergo ankstesnė auka buvo iš ten. 

— Ką turite galvoje, sakydamas „paveldima liga“? — pa- 
klausė Elina. - Kokia tai liga? Ar ta pati, kuri nužudė Au- 
dur? 

— Mes turime ištirti Holbergą, patvirtinti, kad jis yra Au- 
dur tėvas, ir sudėlioti viską į savo vietas. Tačiau jei ši teorija 
pasitvirtins, tai greičiausiai yra reta, genetiškai perduodama 
liga. 

— Ar Audur ja sirgo? 

— Gali būti, kad ji mirė per daug seniai, kad gautume pa- 
kankamai duomenų, tačiau būtent tai mes norime išsiaiš- 
kinti. 

Besikalbėdami jie priėjo bažnyčią - Elina ėjo šalia Erlen- 
duro, o Sigurduras Olis sekė jiems iš paskos. Čia juos atvedė 
Elina. Bažnyčia buvo atvira, todėl slėpdamiesi nuo lietaus 
jie įėjo vidun ir stovėdami vestibiulyje žiūrėjo į apniukusią 
rudens dieną. 

— Aš manau, kad Holbergas yra Audur tėvas, - prabilo 
Erlenduras. - Tiesą sakant, nėra jokios priežasties abejoti 
jūsų žodžiu ir tuo, ką jums pasakojo sesuo, tačiau mums rei- 
kia patvirtinimo. Tai būtina, kai kalbama apie policijos ty- 
rimą. Jei genetinė liga, kurią Audur paveldėjo iš Holbergo, 
yra su tuo susijusi, gali būti, kad ją taip pat paveldėjo ir kas 
nors kitas. Tikėtina, kad liga susijusi su Holbergo žmogžu- 

Jie nepastebėjo automobilio, lėtai išvažiuojančio iš kapi- 
nių nelygiu buvusiu keliu — dėl išjungtų šviesų jis buvo be- 
veik nematomas. Kai jis pasiekė Sandgerdį, padidino greitį, 
įjungė priekinius žibintus ir greit pasivijo furgoną, vežan- 
tį karstą. Keblaviko kelyje vairuotojas stengėsi važiuoti už 
dviejų ar trijų automobilių nuo furgono. Taip jis sekė iš pas- 
kos iki pat Reikjaviko. Kai furgonas sustojo priešais lavoni- 
nę Baronstigure, jis stabtelėjo šiek tiek toliau ir stebėjo, kaip 
karstas buvo įnešamas į pastatą ir uždaromos durys. Jis sekė, 
kaip nuvažiuoja furgonas ir moteris, atlydėjusi karstą, palie- 
ka lavoninę ir įsėda į taksi. 


Kai viskas vėl buvo ramu, žmogus nuvažiavo. 

Marijona Brym atidarė jam duris. Erlenduras neprane- 
šė, kad atvyksta. Jis atvažiavo tiesiai iš Sandgerdžio ir nu- 
sprendė prieš grįždamas namo pasikalbėti su Marijona. Jau 
buvo šešta valanda vakaro, o lauke visiškai tamsu. Marijo- 
na pakvietė Erlendurą vidun ir atsiprašė už netvarką. Butas 
buvo mažas — svetainė, miegamasis, vonia ir virtuvė. Kaip 
ir Erlenduro butas, tai buvo pavyzdys, kokie nerūpestingi 
gali būti žmonės, gyvenantys vieni. Laikraščiai, žurnalai ir 
knygos buvo visur išmėtyti, kilimas nusidėvėjęs ir nešvarus, 
neplauti indai, sukrauti į krūvas prie virtuvės kriauklės. Sta- 
linės lempos šviesa menkai teapšvietė tamsų kambarį. Ma- 
rijona liepė Erlendurui nušluoti ant žemės laikraščius nuo 
vienos iš kėdžių ir atsisėsti. 

— Tu man nepasakei, kad buvai susijusi su byla, - ištarė 


Erlenduras. 

— Aš tuo nesididžiuoju, - atsakė Marijona, išimdama ci- 
garilę iš dėžutės savo smulkiomis, gležnomis rankomis, su 
skausminga veido išraiška, didele galva ant to, ką galima pa- 
vadinti subtiliai sudėtu kūnu. 

Jis žinojo, kad Marijona kartais užmesdavo akį į įdomias 
bylas, stengdavosi gauti informacijos iš kolegų, kurie vis dar 
dirbo policijoje ir retsykiais netgi prisidėdavo prie jų. 

— Taigi, tu nori daugiau sužinoti daugiau apie Holber- 
gą, — tęsė Marijona. 

— Ir jo draugus, - pridūrė Erlenduras ir nustūmęs šalin 
krūvą laikraščių atsisėdo. — Ir apie Runarą iš Keblaviko. 

— Taip, Runaras iš Keblaviko, - prisiminė Marijona. 

— Kartą jis ketino mane nužudyti, dabar jau to nesugebė- 
tų, tas senas sugriuvėlis. 

— Taigi, susipažinai su juo. Ar žinojai, kad jis serga vėžiu? 
"Tai savaičių, net ne mėnesių reikalas. 

— Nežinojau, — atsakė Erlenduras ir mintyse prisiminė 
liesą ir kaulėtą Runaro veidą ir ant jo nosies galiuko kabantį 
lašą, kol jis grėbė lapus savo sode. 

— Jis turėjo nepaprastai įtakingų draugų ministerijoje. 
Štai kodėl jis taip ilgai išsilaikė. Aš rekomendavau atleisti jį, 
tačiau jis buvo tiesiog įspėtas. 

— Artu išviso pameni Kolbrun? 

— Tai labiausiai pasigailėjimo verta auka, kokią man yra 


tekę matyti, - atsakė Marijona. - Man neteko su ja gerai 

susipažinti, bet aš tikiu, kad ji negalėtų meluoti apie nieką. 
Kaip jau žinai, ji pateikė kaltinimus Holbergui ir apibūdi- 
no Runaro elgesį su ja. Runaro byloje tai buvo tik jos žodis 
prieš jo, tačiau pareiškimas atrodė įtikinamas. Jam nederėjo 
išsiųsti jos namo, nesvarbu, buvo tos kelnaitės ar ne. Holber- 
gas išprievartavo ją. Tai buvo akivaizdu. Aš surengiau jiems 
akistatą, Holbergui ir Kolbrun. Neliko jokių abejonių. 

— "Tu privertei juos susitikti ? 

— Tai buvo klaida. Aš maniau, kad padės. Vargšė mote- 
ris. 

— Kaip? 

— Pasistengiau, kad atrodytų kaip sutapimas ar atsitikti- 
numas. Aš nesuvokiau... Neturėčiau tau to pasakoti. Per ty- 
rimą aš atsidūriau aklavietėje. Ji sakė viena, o jis kalbėjo visai 
ką kita. Aš iškviečiau juos abu vienu metu ir pasirūpinau, 
kad jie susitiktų. 

— Kas nutiko tuomet? 

— Ją ištiko isterijos priepuolis, ir mes turėjome iškviesti 
gydytoją. Nesu mačiusi nieko panašaus nei prieš tai, nei pas- 
kui. 

— O kaip elgėsi jis? 

— Tiesiog stovėjo ten išsiviepęs. 

Erlenduras akimirką pacylėjo. 


— Ar manai, kad tai jo vaikas? 

— Kolbrun visada teigė, kad taip, - atsakė Marijona gūž- 
telėdama pečiais. 

— Ar Kolbrun su tavimi kada nors kalbėjo apie kitą Hol- 
bergo išprievartautą moterį ? 

— Ar buvo dar viena? 

Erlenduras pakartojo tai, ką pasakojo Elidis, ir netrukus 
bendrais bruožais nusakė tyrimą. Marijona Brym sėdėjo 
rūkydama cigarilę ir klausėsi, spoksodama į Erlendurą savo 
mažomis, skvarbiomis akimis. Jos niekuomet nieko nepra- 
leisdavo. Jos matė pavargusį, vidutinio amžiaus vyrą juodais 
ratilais po akimis, kelių dienų šeriais ant skruostų, storais 
atsikišusiais antakiais, tankiais, visiškai susivėlusiais rusvai 
gelsvais plaukais, stipriais dantimis, kurie kartais pasirody- 
davo pro išblyškusias lūpas, nukamuotą veido, kuris matė 
visas bjauriausias visuomenės padugnes, išraišką. Marijonos 
Brym akys atskleidė aiškų gailestį ir liūdną, abejonių neke- 
liantį įsitikinimą, kad žiūri į savo atvaizdą. 

Kai tik prisijungė prie kriminalinio skyriaus, Erlenduras 
dirbo vadovaujant Marijonai Brym, ir visko, ką jis sužinojo 
per tuos pirmuosius metus, jį išmokė Marijona. Kaip ir Er- 
lenduras, Marijona niekuomet netapo vyresniąja pareigūne 
ir visuomet dirbo su įprastais tyrimais, tačiau įgijo didžiulės 
patirties. Neapgaunanti atmintis, kuri su amžiumi nė tru- 


putį nepablogėjo. Visa, kas matyta ir girdėta, buvo sukla- 


UT 164 


UZNUODYTAS KRAUJAS „—. 


sifikuota, įrašyta ir saugoma begalinėje Marijonos smegenų 
saugykloje, ir prireikus, be menkiausių pastangų prisimena- 
ma. Marijona galėjo atgaivinti senas bylas su tiksliomis de- 
talėmis. Jos išmintis tryško tarsi fontanas, kalbant apie bet 
kurį islandų kriminologijos aspektą. Išlavintas sugebėjimas 
daryti išvadas ir loginis mąstymas. 

Dirbdama Marijona Brym buvo nepakeliamai pedantiš- 
ka, griežta ir nepakenčiama — sena rakštis, kaip kartą Erlen- 
duras apibūdino ją Evai Lindai. Jis ir jo ilgametė vadovė taip 
nutolo, kad pasiekė tašką, kai vargiai pratardavo žodį vienas 
kitam. Erlenduras jautė, kad kažkokiu nesuprantamu būdu 
nuvylė Marijoną. Jis manė, kad tai tampa vis labiau akivaiz- 
du, kol galiausiai jo vadovė išėjo į pensiją, suteikdama Erlen- 
durui didelį palengvėjimą. 

Kai Marijona išėjo iš darbo, atrodė, kad jų santykiai vėl 
tapo normalūs. Įrampa nuslūgo, o konkurencija daugiau ar 
mažiau išnyko. 

— Štai todėl aš sugalvojau užsukti pas tave ir paklausti, ką 
pameni apie Holbergą, Elidį ir Gretarą, — galiausiai pasakė 
Erlenduras. 

- Juk tu nesitiki rasti Gretaro po šitiek metų? - nustebu- 
S! paklausė Marijona. 

Jos akyse Erlenduras pamatė nerimo kupiną žvilgsnį. 


— Kiek buvai pasistūmėjusi į priekį? 

— Aš niekur nepasistūmėjau. Tai buvo tik antraeilė už- 
duotis, — atsakė Marijona, Erlenduras trumpam nudžiugo 
ir tuomet suprato, kad jaučia apgailestavimo užuominą. — 
Jis tikriausiai dingo per tą nacionalinio festivalio savaitgalį 
Tingveliryje. Aš kalbėjausi su jo motina ir draugais Elidžiu 
ir Holbergu, ir jo bendradarbiais. Gretaras dirbo uosto kro- 
viku bendrovėje „Eimskip“. Visi manė, kad jis turbūt įkrito 
į jūrą. Jie sakė, kad jei būtų įkritęs į krovinių triumą, neabe- 
jotinai būtų jį suradę. 

— Kur buvo Holbergas ir Elidis, kai dingo Gretaras? Ar 
pameni? 

— Jie abu sakėsi lankęsi festivalyje ir mes galėjome tai 
patvirtinti, tačiau tikslus Gretaro dingimo laikas buvo ne- 
aiškus. Kai jo motina susisiekė su mumis, niekas nebuvo jo 
matęs jau dvi savaites. Apie ką galvoji? Ar turi naujos infor- 
macijos dėl Gretaro? 

— Ne, - atsakė Erlenduras, - ir aš neieškau jo. Kol jis ne- 
atsirado iš niekur ir nenužudė savo seno bičiulio Holbergo 
Nordurmyryje, manęs jis nedomina, gali būti dingęs ir vi- 
siems laikams. Aš tik bandau išsiaiškinti, kokia draugija jie 
buvo - Holbergas, Elidis ir Gretaras. 

— Jie buvo padugnės. Visi trys. Juk pats matei Elidį. Gre- 
taras nebuvo nė kiek geresnis. Tik didesnis ištižėlis. Kartą 


teko susidurti su juo tiriant įsilaužimą ir man tai atrodė kaip 

apgailėtina smulkaus nusikaltėlio karjeros pradžia. Jie kartu 
dirbo uoste, ten ir susipažino. Elidis buvo bukas sadistas. Įsi- 
veldavo į muštynes, kai tik turėdavo progą. Puldavo silpnes- 
nius žmones, nė kiek nepasikeitė, bent jau aš taip manau. 
Holbergas buvo tarsi gaujos vadeiva, sumaniausias iš jų. Jis 
lengvai išsisuko su Kolbrun. Kai tuo metu pradėjau klausi- 
nėti apie jį, žmonės kalbėjo nenoriai. Gretaras buvo lepšis, 
prisitrynęs prie jų, neatkaklus, bailus, bet aš jaučiau, kad 
jame slypėjo daugiau, nei galėjai pamatyti plika akimi. 

— Ar Runaras ir Holbergas pažinojo vienas kitą anks- 
čiau? 

— Nemanau. 

— Mes to dar nepaskelbėme, tačiau ant kūno radome raš- 
telį. 

— Raštelį? 

- Žudikas parašė „aš esu jis“ ant popieriaus skiautės ir 
paliko ją ant Holbergo. 

— „Ašesujis ? 

— Argi tai nereiškia, kad jie buvo susiję? 

— Nebent tai mesijo kompleksas. Religinis maniakas. 

— Aš būčiau linkęs priskirti tai giminystei. 

— „Ašesu jis“? Kąjis norėjo pasakyti? Kokia reikšmė? 

— Norėčiau žinoti, - pripažino Erlenduras. 

Jis atsistojo ir sakydamas, kad turi grįžti namo, užsidėjo 


skrybėlę. Kai Marijona paklausė, kaip laikosi Eva Linda, Er- 

lenduras pasakė tik tiek, kad ji sprendžia savas problemas. 
Marijona palydėjo jį iki durų. Jie paspaudė vienas kitam 
rankas. Kai Erlenduras nusileido laiprais žemyn, Marijona 
pašaukė jį. 

— Erlendurai! Luktelk minutėlę, Erlendurai. 
tarpduryje, ir pamatė, kaip amžius paženklino jos pagarbos 
jausmą. Kaip suapvalėję pečiai sumenkino orumą, o raukš- 
lėtas veidas atskleidė, kokio sunkaus gyvenimo liudininkė ji 
yra. Jau ilgai jis nesilankė šiame bute ir sėdėdamas priešais 
Marijoną kėdėje galvojo apie tai, kaip laikas keičia žmones. 

— Neleisk, kad kas nors, ką išsiaiškinsi apie Holbergą, per 
stipriai tave paveiktų, — ištarė Marijona Brym. - Neleisk jam 
nužudyti jokios savo dalelės, kurios pats nenori atsikratyti. 
Neleisk jam laimėti. Tai viskas. 

Erlenduras ramiai stovėjo lietuje, nebūdamas tikras, ką 
šis patarimas turėtų reikšti. Marijona Brym linktelėjo jam. 

— Koks buvo įsilaužimas? 

— Įsilaužimas? — perklausė Marijona vėl praverdama du- 
ris. 

— Tas, su kuriuo susijęs Gretaras. Kur jis įsilaužė? 

— Į fotoprekių parduotuvę. Jis turėjo kažkokį albumą su 
fotografijomis, - atsakė Marijona Brym. - Jis pavogė nuo- 


traukas. 

Vėliau tą vakarą du vyrai, dėvintys odinius švarkus ir avin- 
tys juodus odinius batus, suvarstytus iki blauzdų, pasibeldė 
į Erlenduro duris ir sutrukdė jam snausti fotelyje. Jis grįžo 
namo, pašaukė Evą Lindą ir nesulaukęs atsakymo klestelėjo 
ant maišelio su vištiena, kuris gulėjo ant kėdės nuo vakar, kai 
jis užmigo sėdėdamas ant jo. Du vyriškiai paklausė, ar Eva 
Linda namie. Jis niekada anksčiau jų nematė, nematė ir savo 
dukters nuo tada, kai ši gamino jam mėsos troškinį. Jų vei- 
do išraiškos buvo negailestingos, kai jie paklausė Erlenduro, 
kur galėtų ją pagauti, ir bandė pažiūrėti, kas yra buto viduje, 
nesistengdami prasibrauti pro jį. Erlenduras paklausė, kodėl 
jie ieško jo dukters. Jie paklausė, ar jis, senas mulkis, slepia ją 
savo bute. Erlenduras pasiteiravo, ar jie atėjo atsiimti skolos, 
bet vyrai liepė jam eiti po velnių. Jis patarė jiems nešdintis. 
Jie liepė jam atšokti. Kai uždarinėjo duris, vienas jų įkišo kelį 
į tarpdurį. 

— Tavo dukra yra prakeikta kekšė, - šaukė jis. 

Erlenduras atsiduso. Buvo ilga nuobodi diena. Jis išgirdo, 
kaip skyla ir sutrupa kelis, kai durys trenkėsi į jį su tokia jėga, 


kad viršutiniai vyriai išlūžo iš staktos. 


20 


Sigurduras Olis svarstė, kaip suformuluoti klausimą. Jis 
laikė sąrašą su dešimties moterų vardais, jos gyveno Husavi- 
ke maždaug 1960-aisiais ir vėliau persikraustė į Reikjaviką. 
Dvi iš jų buvo mirusios, dvi niekuomet nesusilaukė vaikų, 
likusios šešios tapo motinomis tuo laikotarpiu, kai turėjo 
įvykti išprievartavimas. Sigurduras Olis važiavo aplankyti 
pirmosios iš jų. Ji gyveno Barmahlide. Išsiskyrusi. Ji turėjo 
tris suaugusius sūnus. 

Tačiau kaip pateikti tokį klausimą šioms vidutinio am- 
žiaus moterims? „Atleiskite, ponia, aš esu iš policijos ir 
atvykau paklausti jūsų, ar buvote kada nors išprievartauta 
Husavike, kai ten gyvenote?“ Jis apsvarstė tai su Elinborg, 
kuri turėjo sąrašą su dešimties moterų vardais, tačiau ji nesu- 
prato problemos. Sigurduras Olis manė, kad tai, ką pradėjo 
Erlenduras, yra bergždžias darbas. Net jei Elidis sakė tiesą, 

o laikas bei vieta atitiko ir po ilgų paieškų jie galiausiai rastų 
tą moterį, kokia garantija, kad ji iš viso sutiks kalbėti apie 
išprievartavimą? Ji tylėjo apie tai visą gyvenimą, kodėl dabar 
turėtų prabilti? Viskas, ką jai reikia pasakyti, kai Sigurduras 
Olis ar kuris nors kitas iš penkių detektyvų, turinčių panašų 
sąrašą, pasibels į jos duris, yra „ne“, ir tuomet jie negalės pa- 
sakyti nieko daugiau, kaip „atsiprašome, kad sutrukdėme“. 
Net jei jie ras tą moterį, nėra jokių garantijų, kad jos nėštu- 
mas buvo išprievartavimo padarinys. 

— Tai reakcijos klausimas. Turėtum pasinaudoti psicho- 
logija, - patarė Erlenduras, kai Sigurduras Olis bandė paro- 
dyti jam situacijos komplikuotumą. —- Pasistenk patekti į jų 
namus, prisėsti, išgerti puodelį kavos, pasišnekučiuoti, šiek 
tiek paplepėti. 

— Psichologija! - suprunkštė Sigurduras Olis, kai išlipo 
iš savo automobilio Barmahlide ir pagalvojo apie savo part- 
nerę Bergtorą. 

Jis netgi nežinojo, kaip pasinaudoti psichologija ben- 
draujant su ja. Jie susipažino prieš kelerius metus neįpras- 
tomis aplinkybėmis, kai Bergtora buvo liudininkė sudėtin- 
goje byloje. Jie kurį laiką susitikinėjo ir netrukus nusprendė 
gyventi kartu. Paaiškėjo, kad jie puikiai tinka vienas kitam, 
domisi panašiais dalykais ir abu nori susikurti sau nuosta- 
bius namus su prašmatniais baldais ir meno kūriniais — ju- 


piai širdyje. Jie visuomet bučiuodavosi susitikę po ilgos dar- 

bo dienos. Dovanodavo vienas kitam mielas smulkmenėles, 
netgi atsikimšdavo butelį vyno. Kartais po darbo grįžę namo 
jie eidavo tiesiai į lovą, tačiau pastaruoju metu tai vykdavo 
daug rečiau. 

Prasidėjo tada, kai gimtadienio proga ji padovanojo jam 
labai įprastų suomiškų guminių batų porą. Sigurduras sten- 
gėsi nušvisti džiaugsmu, tačiau išraiška, sakanti, kad negali 
patikėti, jo veide užsilaikė per ilgai, ir ji pamatė, kad kažkas 
ne taip. Tuomet jis galiausiai nusišypsojo dirbtine šypsena. 

— Nes tu neturėjai jokių, — ištarė ji. 

— Aš neturėjau guminių batų nuo tada, kai buvau... de- 
šimties. 

— Tu nepatenkintas? 

— Aš manau, jie puikūs, - išspaudė Sigurduras Olis, žino- 
damas, kad neatsakė į klausimą, ji taip pat tai suprato. - Ne, 
rimtai, — pridūrė jis pats numanydamas, kad kasasi sau duo- 
bę. - Jie fantastiški. 

— Tu nepatenkintas, - paniuro ji. 

— Žinoma, kad patenkintas, - išspaudė jis vis dar sutrikęs 
ir negalėdamas nustoti galvoti apie trisdešimties tūkstančių 
kronų vertės rankinį laikrodį, kurį padovanojo jai per gim- 
tadienį po savaitės paieškų po visą miestą, po diskusijų su 
laikrodininkais apie prekių ženklus, paauksavimą, mecha- 
nizmus, dirželius, atsparumą vandeniui, Šveicariją bei laik- 


rodžius su gegutėmis ir kai panaudojęs visus savo detektyvo 

įgūdžius, galiausiai rado tinkamą laikrodį, ji buvo apimta 
ekstazės, jos džiaugsmas ir pasigėrėjimas buvo nuoširdūs. 

Jis sėdėjo priešais ją su veide užšaldyta šypsena ir bandė 
apsimesti, kad nesitveria džiaugsmu, tačiau paprasčiausiai 
to negalėjo padaryti. 

— Psichologija? - Sigurduras Olis vėl suprunkštė. 

Jis paspaudė skambutį, kai atvyko prie pirmosios ponios, 
kurią turėjo aplankyti Barmahlide, durų ir uždavė tiek psi- 
chologiškai gilų, kiek tik įstengė, klausimą, tačiau jam ap- 
gailėtinai nepasisekė. Prieš jam susivokiant, jis labai susijau- 
dinęs paklausė moters, stovinčios laiptų aikštelėje, ar ji kada 
nors buvo išprievartauta. 

— Apie ką, po galais, jūs kalbate? - pasipiktino ponia, ant 
veido užsitepusi kaukę, su brangiais papuošalais ant pirštų 
ir nuožmia veido išraiška, kuri, atrodė, neketino nurimti. — 
Kas jūs esate? Kas jūs per iškrypėlis? 

— Ne, atleiskite, — atsiprašė Sigurduras Olis ir per akimir- 


ką atsidūrė laiptų apačioje. 

Elinborg sekėsi geriau, nes ji daugiau galvojo apie darbą 
ir nesidrovėjo šnekučiuotis, kad įgytų žmonių pasitikėjimą. 
Jos slaptasis ginklas buvo maisto gaminimas. Ji tuo nepa- 


prastai domėjosi ir mokėjo gerai gaminti, todėl neturėdavo 

bėdų ieškodama pokalbio temos. Kai tik pasitaikydavo pro- 
ga, ji klausdavo, koks nuostabus aromatas sklinda iš virtuvės, 
ir net Žmonės, kurie pastarąją savaitę maitinosi vien tik ku- 
kurūzų spragėsiais, pakviesdavo ją vidun. 

Ji sėdėjo buto, įrengto pusrūsyje, svetainėje Breidholte ir 
sutiko išgerti puodelį kavos su ponia iš Husaviko, kuri tapo 
našle prieš daug metų ir yra dviejų suaugusių vaikų moti- 
na. Jos vardas buvo Sigurlaug ir ji buvo paskutinė Elinborg 
sąraše. Jai neatrodė sudėtinga užduoti šį jautrų klausimą ir 
ji paprašė žmonių, su kuriais kalbėjosi, pranešti, jei ką nors 
sužinotų apie Husaviką. 

— „„ir štai todėl mes ieškome jūsų amžiaus moters iš Hu- 
saviko, kuri galėjo pažinoti Holbergą tuo metu ir galbūt 
netgi turėjo su juo bėdų. 

— Aš nepamenu nieko, vardu Holbergas iš Husaviko, — 
atsakė moteris. - Apie kokias bėdas jūs kalbate? 

— Holbergas tik kurį laiką buvo apsistojęs Husavike, to- 
dėl nebūtinai turite prisiminti ką nors apie jį. Jis niekuomet 
ten negyveno. Tai buvo fizinė prievarta. Mes žinome, kad 
prieš keletą dešimtmečių jis mieste užpuolė moterį ir ban- 
dome surasti ją. 

— Tai turėtų būti užfiksuota jūsų protokoluose. 

— Apie užpuolimą niekuomet nebuvo pranešta. 

— Koks tai buvo užpuolimas? 


— Išprievartavimas. 

Moteris instinktyviai ranka užsidengė burną ir iš nuosta- 
bos išplėtė akis. 

— O, Dieve, - negalėjo atsigauti ji. - Aš nieko nežinau 
apie tai. Išprievartavimas! Dieve mano! Niekuomet negir- 
dėjau apie ką nors panašaus. 

— Ne, atrodo, kad tai buvo labai saugota paslaptis. 

Ji mikliai išsisukinėjo nuo klausimų iš moters, kuri norė- 
jo sužinoti visas smulkmenas, ir kalbėjo apie apklausas bei 
paprasčiausius gandus. 

— Aš svarsčiau, - tuomet ištarė Elinborg, - galbūt jūs pa- 
žįstate ką nors, kas galėtų žinoti apie šį reikalą. 

Moteris pasakė dviejų savo draugių iš Husaviko vardus ir 
pridūrė, kad jos niekuomet nieko nepraleisdavo. Elinborg 
užsirašė juos, dar šiek tiek pasėdėjo, kad nepasirodytų ne- 


mandagi, ir tuomet išėjo. 

Erlenduro kaktoje buvo kirstinė žaizda, ant kurios jis už- 
siklijavo pleistrą. Vienas iš jo praeitos nakties svečių negalė- 
jo susivaldyti, kai Erlenduras trenkė durimis į jo kelį ir rėk- 
damas parbloškė jį ant žemės. Kitas spoksojo nustebęs dėl 
tokio elgesio, kol prieš jam susivokiant, Erlenduras atsistojo 
priešais laiptų aikštelėje ir nė nekrūptelėjęs nustūmė jį atbu- 


lą laiptais žemyn. Nepažįstamasis sugebėjo įsitverti į turėklą 

ir sustoti, nepasiekęs laiptų apačios. Jo nesužavėjo Erlendu- 
ro, kuris stovėjo laiptų viršuje su patinusia ir nubrozdinta 
kakta, išpuolis. Jis akimirką pasižiūrėjo į savo bičiulį, gulintį 
ant žemės ir staugiantį iš skausmo, tuomet atgal į Erlendurą 
ir nusprendė dingti. Jis buvo ne vyresnis nei dvidešimties. 

Erlenduras iškvietė greitąją medicinos pagalbą ir jos be- 
laukdamas išsiaiškino, ko vyrai norėjo iš Evos Lindos. Iš pra- 
džių vyras buvo sunkiai sukalbamas, tačiau kai Erlenduras 
pasiūlė apžiūrėti jo kelį, jis iš karto tapo daug šnekesnis. Jie 
buvo skolų išmušinėtojai. Eva Linda buvo skolinga pinigų 
ir kvaišalų kažkokiam vyrui, apie kurį Erlenduras nebuvo 
girdėjęs. 

Erlenduras niekam nepaaiškino, kodėl jis su pleistru, kai 
kitą dieną nuėjo į darbą, ir niekas apie tai neišdrįso paklaus- 
ti. Durys vos neparbloškė jo, kai atšoko nuo skolų išmušinė- 
tojo kojos ir trenkėsi jam į galvą. Jam vis dar skaudėjo kaktą, 
jis pyko ant Evos Lindos ir nesugebėjo gerai miegoti tą nak- 
tį, kartais užsnūsdamas kėdėje ir tikėdamasis, kad jo dukra 
sugrįš, prieš situacijai tampant nevaldomai. Jis užsuko į savo 
biurą pakankamai ilgam, kad sužinotų, jog Gretaras turėjo 
seserį, 0 jo motina vis dar gyva ir gyvena Grundo senelių 
namuose. 

Kaip jau ir sakė Marijonai Brym, jis neieškojo Gretaro, 
bent jau daugiau nei merginos iš Gardabairo, tačiau nema- 


nė, kad pakenktų sužinoti apie jį daugiau. Gretaras buvo va- 

karėlyje Kolbrun išprievartavimo naktį. Galbūt jis ką nors 
pamena iš tos nakties, atsitiktinę smulkmeną, apie kurią pra- 
sitartų. Erlenduras nesitikėjo sužinoti ką nors naujo apie jo 
dingimą, dėl jo Gretaras gali kad ir ilsėtis ramybėje, bet jau 
kurį laiką dingę žmonės kėlė jo susidomėjimą. Už kiekvie- 
no iš jų slypėjo siaubo istorija, o jo mintyse taip pat slypėjo 
kažkas intriguojančio apie žmones, dingusius be pėdsakų, ir 
nežinomas to priežastis. 

Gretaro motina buvo devyniasdešimties, akla. Erlendu- 
ras trumpai šnektelėjo su namų direktore, kuri negalėjo ati- 
traukti akių nuo jo kaktos ir papasakojo jam, kad Teodora — 
viena iš seniausių ir ilgiausiai čia gyvenančių senolių, visais 
atžvilgiais nepriekaištinga bendruomenės narė, mylima ir 
kelianti susižavėjimą darbuotojams bei visiems kitiems. 

Erlenduras buvo nuvestas pas Teodorą ir jai pristatytas. 
Senutė sėdėjo kėdėje su ratukais savo kambaryje, dėvėjo cha- 
latą, buvo užsiklojusi vilnonę antklodę, jos ilgi žili plaukai, 
supinti į kasą, krito ant kėdės atlošo, ji buvo susikūprinusi, 
rankos kaulėtos, o veidas malonus. Kambaryje buvo keletas 
asmeninių daiktų. Virš lovos kabėjo įrėminta Džono E Ke- 
nedžio fotografija. Erlenduras atsisėdo į kėdę priešais ją, 
pažiūrėjo į akis, kurios jau nebematė, ir pasakė, kad norėtų 
pasikalbėti apie Gretarą. Atrodė, kad ji puikiai girdi, o jos 


protas vis dar aštrus. Ji nė kiek nenustebo ir ėjo tiesiai prie 

reikalo. Erlenduras suprato, kad ji buvo iš Skagafjorduro - ji 
kalbėjo su ryškiu šiaurietišku akcentu. 

— Mano Gretaras nebuvo tobulas vyrukas, - prakalbo 
ji. - Nemeluosiu jums, jis buvo siaubingas niekšas. Nežinau, 
iš kur jis toks. Bevertis niekšelis. Trainiojosi su kitais niekše- 
liais, dykaduoniais, padugnėmis. Ar radote jį? 

— Ne, - atsakė Erlenduras. - Vienas iš jo draugų neseniai 
buvo nužudytas. Holbergas. Galbūt girdėjote apie tai? 

— Šito nežinojau. Tai sakote jį užmušė? 

Ji pralinksmino Erlendurą ir pirmą kartą po ilgo laiko jis 
pamatė priežastį nusišypsoti. 

- Savo namuose. Anksčiau jie kartu dirbo uoste, Holber- 
gas ir jūsų sūnus. 

— Paskutinis kartas, kai mačiau savo Gretarą, o tada aš 
dar pakankamai gerai mačiau, buvo, kai jis atvyko aplankyti 
manęs tą vasarą, kai vyko nacionalinė šventė ir pavogė šiek 
tiek pinigų iš mano piniginės ir sidabro dirbinių. Nesuži- 
nojau to, kol jis vėl neišvyko, o pinigai dingo. Tada dingo ir 
pats Gretaras. Lyg jis taip pat būtų pavogtas. Ar žinote, kas 
jį pavogė? 

— Ne. Ar žinote, kuo jis užsiėmė prieš dingdamas? Su kuo 
jis palaikė ryšius? 

— Nė neįsivaizduoju, — atsakė senutė. - Aš niekuomet 
nežinojau, kuo užsiima Gretaras, juk sakiau jums. 


— Ar žinojote, kad jis darė nuotraukas? 

— Taip, jis darė fotografijas. Jis visuomet fotografuodavo, 
tačiau nežinau kodėl. Kartą jis pasakė man, kad nuotraukos 
yra laiko atspindžiai, bet aš neturėjau supratimo, apie ką jis 
kalba. 

— Ar tai nebuvo šiek tiek per daug intelektualu Greta- 
rui? 

— Niekada negirdėjau jo taip kalbančio. 

— Jo paskutinė gyvenamoji vieta buvo Bergstadastraetyje, 
kur jis nuomojosi kambarį. Ar žinote, kas nutiko jo asmeni- 
niams daiktams? Fotoaparatui ir juostelėms. Ar žinote? 

— Galbūt žino Klara, - atsakė Teodora. - Mano dukra. Ji 
tvarkė kambarį, manau, išmetė visą jo šlamštą. 

Erlenduras atsistojo, o moteris pasuko galvą jo pusėn. Jis 
padėkojo už pagalbą, pasakė, kad tai buvo labai naudinga, ir 
norėjo pagirti, kaip gerai ji atrodo ir koks aštrus jos protas, 
tačiau to nepadarė. Nenorėjo per daug globėjiškai elgtis su 
ja. Vyras pažiūrėjo į ant sienos, virš jos lovos, kabančią Ke- 
nedžio nuotrauką ir nesusilaikė nepaklausęs: 

— Kodėl virš savo lovos turite Kenedžio fotografiją? - pa- 
sidomėjo jis žiūrėdamas į tuščias jos akis. 

— Ach, - atsiduso Teodora, - aš labai mėgau jį, kol dar 


buvo gyvas. 

Kūnai gulėjo vienas prie kito ant šaltų stalų lavoninėje 
Baronstigure. Erlenduras stengėsi negalvoti apie tai, kad jis 
atvežė mirusius tėvą ir dukrą kartu. Holbergo kūno skro- 
dimas ir analizė jau buvo atlikti, bet jo vis dar laukė tolesni 
tyrimai dėl genetinės ligos ir patvirtinimo, kad jis susijęs su 
Audur giminystės ryšiais. Erlenduras pastebėjo, kad lavono 
pirštai pajuodę - po mirties buvo paimti jo pirštų atspaudai. 
Audur kūnas buvo įsuktas į baltą drobinį audinį ir gulėjo 
ant stalo šalia Holbergo. Ji vis dar buvo nepaliesta. 

Erlenduras nepažinojo patologo ir labai retai jį sutikdavo. 
Jis buvo aukštas, su didelėmis rankomis. Mūvėjo plonas gu- 
mines pirštines, ant žalio operacinio chalato ir tokios pačios 
medžiagos žalių kelnių ryšėjo baltą nugaroje surištą prijuostę. 
Burną buvo užsidengęs medicinine kauke, ant galvos turėjo 


melsvą plastikinį skydelį ir avėjo baltais sportiniais bateliais. 

Anksčiau Erlenduras buvo lankęsis lavoninėje gana daug 
kartų, tačiau visuomet jausdavosi vienodai blogai. Mirties 
kvapas užpildydavo jo jusles, įsigerdavo į drabužius - for- 
malino, sterilizacinių medžiagų ir siaubingo skrostų negy- 
vų kūnų dvoko. Ryškios Auorescencinės lempos kabėjo nuo 
lubų, skleisdamos visiškai baltą šviesą belangėje patalpoje. 
Grindys ir dalis sienų buvo išklotos didžiulėmis baltomis 
plytelėmis, o viršutinioji sienų dalis išdažyta baltais dažais. 
Prie jų stovėjo stalai su mikroskopais ir kita įranga tyri- 
mams. Ant sienų kabėjo daug spintelių. Kai kurios iš jų buvo 
su stiklinėmis durelėmis, už jų matėsi instrumentai ir stikli- 
niai indai, esantys už Erlenduro suvokimo ribų. Vis dėlto jis 
suprato skalpelių, žnyplių ir pjūklų, kurie buvo tvarkingai 
išrikiuoti ant ilgo instrumentų stalo, paskirtį. 

Erlenduras pastebėjo popierinį oro gaiviklį, kabantį ant 
fluorescencinės lempos, virš vieno iš dviejų darbinių stalų. 
Ant jo buvo pavaizduota mergina, dėvinti raudoną bikinį 
ir bėganti baltu smėlėtu paplūdimiu. Ant vieno iš stalų sto- 
vėjo magnetofonas ir kelios kasetės šalia jo. Grojo klasikinę 
muziką. „Maleris“, - pagalvojo Erlenduras. Patologo prieš- 
piečių dėžutė gulėjo ant stalo šalia mikroskopo. 

— Ji jau seniai nustojo maloniai kvepėti, tačiau jos kūnas 
vis dar geros formos, — ištarė patologas ir pažiūrėjo į Erlen- 
durą, kuris stovėjo prie durų, lyg nesiryžtų įeiti į ryškiai ap- 


sviestą mirties ir irimo kambarį. 

— Ką? - paklausė Erlenduras, negalėdamas atitraukti akių 
nuo akinančio baltumo. 

Patologo balse jautėsi Erlendurui nesuvokiamas džiuge- 
sys. 

— Turiu galvoje merginą su bikiniu, - patikslino patolo- 
gas, linkteldamas link popierinio oro gaiviklio. - Man rei- 
kėtų įsigyti naują gaiviklį. Tikriausiai neįmanoma priprasti 
prie kvapo. Užeikite, nebijokite, tai tik mėsa. 

Jis pamojavo peiliu virš Holbergo kūno. 

— Jokios sielos, jokios gyvybės. Tik skerdiena. Ar tikite 
vaiduokliais? 

— Ką? - vėl nesuprato Erlenduras. 

— Kaip manote, ar jų sielos stebi mus? Kaip manote, ar 
jie sklando čia po kambarį, ar apsigyveno kitame kūne, per- 
sikūnijo. Ar tikite pomirtiniu gyvenimu? 

— Ne, netikiu, - atsakė Erlenduras. 

- Šis vyras mirė po stipraus smūgio į galvą, kuris prakirto 
odą, sutraiškė kaukolę ir stipriai pažeidė smegenis. Man at- 
rodo, kad žmogus, sudavęs smūgį, stovėjo priešais jį. Panašu, 
kad jie žiūrėjo vienas kitam į akis. Užpuolikas turbūt buvo 
dešiniarankis — žaizda yra kairėje pusėje. Jis tikriausiai yra 
geros fizinės formos. Jaunas arba bent jau ne vyresnis nei vi- 
dutinio amžiaus vyriškis. Abejoju, kad galėjo būti moteris, 
nebent ji dirbtų sunkų fizinį darbą. Smūgis nužudė jį beveik 


akimirksniu. Jis pamatė tunelį ir ryškias šviesas. 

— Labai tikėtina, kad jis pasuko kitu keliu, - prabilo Er- 
lenduras. 

— Na, jo žarnynas beveik tuščias - tik kiaušinių ir kavos 
likučiai, o tiesioji žarna pilna. Jis kentėjo, jei galima taip sa- 
kyti, nuo vidurių užkietėjimo. Tai dažna tokiame amžiuje. 
Kaip suprantu, niekas neatsiims kūno, todėl mes paprašėme 
leidimo naudoti jį mokymams. Ką apie tai manote? 

— Taigi jis naudingesnis miręs negu gyvas. 

Patologas pažiūrėjo į Erlendurą, nuėjo prie stalo, paėmė 
raudoną mėsos gabalą iš metalinio padėklo ir pakėlė jį viena 
ranka. 

— Negaliu pasakyti, žmonės buvo geri ar blogi, — ištarė 
jis. - Tai lengvai gali būti ir šventojo širdis. Viskas, ką mums 
reikia išsiaiškinti, jei suprantu jus teisingai, yra tai, ar ji pum- 
pavo blogą kraują? 

Erlenduras priblokštas žiūrėjo į patologą, laikantį Hol- 
bergo širdį ir ją nagrinėjantį. Stebėjo jį čiupinėjantį negyvą 
raumenį, lyg tai būtų pats natūraliausias dalykas pasaulyje. 

— Tai stipri širdis, - tęsė patologas. - Ji galėjo dirbti dar 
gerus kelerius metus. Jos savininkas galėjo išgyventi šimtą 
metų. 

Patologas padėjo širdį atgal ant metalinio padėklo. 

— Yra kai kas gana įdomaus apie šį Holbergą, tačiau dar 
tiksliai jo neišnagrinėjau šiuo atžvilgiu. Jūs turbūt norėtu- 


mėte, kad tai padaryčiau? Jis turėjo įvairių neryškių specifi- 

nės ligos požymių. Jo smegenyse radau mažą auglį - nepik- 
tybinį auglį - kuris galėjo sukelti jam tik šiek tiek sunkumų 
ir ant jo odos yra cafė au lait, ypač čia, po jo rankomis. 

— Cafė au lait? - nustebo Erlenduras. 

— Taip vadinama vadovėliuose. Atrodo kaip balintos ka- 
vos dėmės. Ar ką nors žinote apie tai? 

— Ničnieko. 

— Neabejoju, kad rasiu daugiau simptomų, kai atidžiau jį 
apžiūrėsiu. 

— Buvo kalbama apie cafė au /ait ant mergaitės kūno. Jai 
išsivystė smegenų auglys. Piktybinis. Ar žinote, kokia tai 
liga? 

— Dar negaliu nieko tiksliai pasakyti. 

— Ar mes kalbame apie genetinę ligą? 

— Nežinau. 

Patologas nuėjo prie stalo, ant kurio gulėjo Audur. 

— Ar girdėjote istoriją apie Einšteiną? - paklausė jis. 

— Einšteiną? 

— Albertą Einšteiną. 

— Kokią istoriją? 

— Keistą istoriją. Tikrą. Tomas Harvėjus? Niekada apie jį 
negirdėjote? Jis - patologas. 

— Ne. 

— Jis dirbo, kai Einšteinas mirė, - tęsė patologas. - Smal- 


sus vyrukas. Atliko skrodimą, kadangi tai buvo Einšteinas, 

negalėjo susilaikyti ir atvėrė jo galvą, kad pamatytų smege- 
nis. Ir jis padarė ne tik tai - pavogė Einšteino smegenis. 

Erlenduras nieko nepasakė. Jis visiškai nesuprato, apie ką 
kalba patologas. 

— Jis parsinešė jas namo. Tas keistas potraukis rinkti 
daiktus, kurie priklauso kitiems žmonėms. Ypač kai su tuo 
susiję žymūs žmonės. Harvėjus prarado darbą, kai vagystė 
buvo išaiškinta, ir metams bėgant jis tapo paslaptinga asme- 
nybe, tikra legenda. Apie jį sklido įvairios istorijos. Jis laikė 
tas smegenis savo namuose. Aš nežinau, kaip jis išsisuko iš 
to reikalo. Einšteino artimieji nuolat bandė susigrąžinti tas 
smegenis, tačiau veltui. Galiausiai, jau būdamas senas, jis 
nusprendė grąžinti smegenis artimiesiems. Įdėjo smegenis 
į savo automobilio bagažinę ir važiavo per visą Ameriką į 
Kaliforniją pas Einšteino vaikaitį. 

— Ar tai tiesa? 

— Tikrų tikriausias faktas. 

— Kodėl man pasakojate? - nusistebėjo Erlenduras. 

Patologas pakėlė audinį nuo vaiko kūno ir pažiūrėjo po 
juo. 

— Jai trūksta smegenų, — ištarė jis ir nerūpestingumo 
žvilgsnis dingo iš jo veido. 

— Ką? 


— Smegenų nėra ten, kur jos turėtų būti. 

Erlenduras ne iš karto suprato, ką pasakė patologas, ir pa- 
žiūrėjo į jį, lyg būtų neišgirdęs. Detektyvas negalėjo suvokti, 
apie ką kalbėjo gydytojas. Minutėlę jis žiūrėjo į kūną, tuo- 
met greit pakėlė akis į viršų, kai pamatė mažos rankos kaulą, 
kyšantį iš po audeklo. Jis manė, kad nesugebės susidoroti su 
tuo vaizdu po audeklu. Pareigūnas nenorėjo žinoti, kaip at- 
rodo mergaitės palaikai, iškasti iš žemės, nenorėjo, kad tas 
reginys iškiltų kaskart, pagalvojus apie ją. 

— Jos kaukolė buvo atverta ir anksčiau, - pasakė patolo- 
gas. 

— Ir smegenys dingo? - atsiduso Erlenduras. 

— Skrodimas buvo atliktas anksčiau? 

— Taip, Keblaviko ligoninėje. 

— Kada ji mirė? 


— 1968-aisiais, - atsakė Erlenduras. 

— Jei teisingai suprantu, Holbergas buvo jos tėvas, tačiau 
jos tėvai kartu negyveno? 

— Mergaitė turėjo tik motiną. 

— Ar buvo duotas sutikimas organus naudoti mokslo la- 
bui? — tęsė patologas. - Ar ką nors išvis apie tai žinote? Ar 
motina sutiko? 

- Ji nebūtų sutikusi, - pasakė Erlenduras. 

— Jos galėjo būti paimtos be leidimo. Kas rūpinosi kūnu, 
kai mergaitė mirė? Kas buvo jos gydytojas? 

Erlenduras nurodė Franką. Patologas kurį laiką tylėjo. 

— Negalėčiau pasakyti, kad nesu susidūręs su tokiais įvy- 
kiais. Artimųjų kartais prašoma padovanoti organus tyri- 
mams. Žinoma, viskas mokslo labui. Mums to reikia. Taip 
pat ir mokymui. Žinau pavyzdžių, kai nėra jokių artimųjų, 
tam tikri organai paimami tyrimams prieš sudeginant kūną. 
Tačiau neteko girdėti daug tokių atvejų, kai organai tiesiog 
pavagiami, nepasitarus su artimaisiais. 

— Kaip smegenys gali būti dingusios? - klausinėjo Erlen- 
duras. 

— Galva buvo perpjauta per pusę ir smegenys pašalintos 
jų nepažeidžiant. 

— Ne, turiu galvoje... 

— Meistriškai atlikta, - tęsė patologas. - Įgudusio žmo- 
gaus darbas. Pjauta per stuburo smegenis - per kaklą nuo 


užpakalinės dalies - ir tuomet smegenys išimtos. 

- Žinau, kad smegenys buvo tirtos dėl auglio, - įsiterpė 
Erlenduras. - Ar norite pasakyti, kad jos nebuvo įdėtos at- 
gal? 

— Tai viena galimybė, - svarstė patologas, uždengdamas 
kūną. - Jei jie pašalino smegenis, kad ištirtų, vargu ar būtų 
spėję jas grąžinti iki laidotuvių ceremonijos. Jos turi būti pa- 
ruoštos. 

— Paruoštos? 

— Kad būtų tinkamesnės darbui. Jos pasidaro panašios į 
sūrį, todėl užtrunka šiek tiek laiko, kol jos paruošiamos. 

— Ar nebūtų pakakę tiesiog paimti mėginių? 

— Nežinau, - atsakė patologas, - aišku tik tai, kad sme- 
genų nėra ten, kur jos turėtų būti, todėl sudėtinga nustaty- 
ti mirties priežastį. Galbūt sužinosime po DNR tyrimų su 


kaulais. Tai gali duoti naudos. 

Nebuvo įmanoma su niekuo supainioti nuostabos žvilgs- 
nio Franko veide, kai jis atidarė duris ir pamatė Erlendurą, 
vėl stovintį ant laiptų per stiprų lietų. 

— Mes iškasėme mergaitės palaikus, - daug neaiškinda- 
mas pranešė Erlenduras, — jos smegenys dingusios. Ar ką 


nors apie tai žinote? 

— Iškasėte jos palaikus? Smegenys? - suglumo gydytojas 
ir pakvietė Erlendurą į savo kabinetą. - Ką turite omeny sa- 
kydamas, kad smegenys dingusios? 

— Tą, ką sakau. Smegenys buvo pašalintos. Greičiausiai 
tyrimams dėl mirties priežasties, tačiau jos nesugrąžintos. 
Jūs buvote jos gydytojas. Ar žinote, kas įvyko? Ar ką nors 
žinote apie šį reikalą? 

— Aš buvau bendrosios praktikos gydytojas, manau, pa- 
aiškinau tai, kai anąkart čia lankėtės. Ji buvo Keblaviko ligo- 
ninės ir ten dirbančių gydytojų priežiūroje. 

— Asmuo atlikęs skrodimą yra miręs. Mes gavome jo, kaip 
patologo, ataskaitos kopiją, kuri yra labai trumpa ir užsime- 
nama tik apie smegenų auglį. Nėra jokių įrašų apie išsames- 
nius tyrimus. Ar nebūtų užtekę tiesiog paimti mėginių? Ar 
jiems reikėjo pašalinti visas smegenis? 

— Nesu tikras, - gūžtelėjo pečiais gydytojas ir trumpam 
nutilo. - Ar trūksta ir daugiau organų? 

— Daugiau organų? - nustebo Erlenduras. 

— Be smegenų. Ar tai viskas, ko trūksta? 

— Ką turite galvoje? 

— Daugiau niekas nebuvo paliesta? 

— Nemanau. Patologas daugiau nieko neminėjo. Kurlink 
jūs sukate? 


Frankas mąsliai pažiūrėjo į Erlendurą. 

— Nemanau, kad ką nors girdėjote apie stiklainių miestą? 

— Kokį stiklainių miestą? 

— Dabar jis jau uždarytas, manau, nelabai seniai. Taip 
buvo vadinamas kambarys - stiklainių miestu. 

— Koks kambarys? 

— Viršutiniame ligoninės aukšte, kur jie laikė visus orga- 
nus. 

— Tęskite. 

— Jie buvo laikomi stikliniuose induose. Visokiausi orga- 
nai, kurie ten buvo atsiunčiami iš ligoninių. Kaip mokomoji 
priemonė medicinos fakultete. Jie buvo laikomi kambaryje, 
kurį medicinos studentai vadino stiklainių miestu. Ten buvo 
saugomos įvairios galūnės, vidaus organai — širdys, kepenys. 
Taip pat ir smegenys. 

— Iš ligoninių? 

- Žmonės miršta ligoninėse. Jiems atliekami skrodimai. 
Jų organai tiriami ir ne visuomet grąžinami, kartais juos pa- 
silieka mokymo tikslams. Kadaise jie buvo saugomi stiklai- 
nių mieste. 

— Kodėl man pasakojate? 

— Jos smegenys nebūtinai yra dingusios amžiams. Jos vis 
dar gali būti kuriame nors stiklainių mieste. Visi ten laikomi 
pavyzdžiai, skirti mokymui, yra dokumentuoti ir suklasifi- 
kuoti. Todėl tikėtina, kad vis dar galite rasti reikiamas sme- 


genis. 

— Niekada anksčiau nesu apie tai girdėjęs. Organai pai- 
mami be leidimo ar jie gauna artimųjų sutikimą... Kaip vis- 
kas vyksta? 

Gydytojas patraukė pečiais. 

- Tiesą sakant, aš nežinau. Žinoma, viskas priklauso nuo 
aplinkybių. Organai yra nepaprastai svarbūs mokantis me- 
dicinos. Visos universitetinės ligoninės turi didžiules organų 
kolekcijas. Esu girdėjęs, kad kai kurie gydytojai, medicinos 
tyrėjai, netgi turi savo privačias kolekcijas, tačiau negaliu to 
patvirtinti. 

— Organų kolekcionieriai ? 

— Yra tokių žmonių. 

— Kas nutiko tam... stiklainių miestui, jei jis nebeveikia? 

— Nežinau. 

— Taigi, jūs manote, kad galų gale smegenys būtent ten 
atsidūrė ir yra užkonservuotos formaline? 

— Gali būti. Kodėl jūs iškasėte mergaitės palaikus? 

— Galbūt tai buvo klaida, - atsiduso Erlenduras. - Gal- 


būt visa byla yra viena didžiulė klaida. 


KA 


Elinborg nustatė Klaros, Gretaro sesers, gyvenamąją vie- 
tą. Kitos Holbergo aukos, Husaviko moters, kaip ją vadino 
Erlenduras, paieška nedavė jokių rezultatų. Visų moterų, 
kurias jie aplankė, reakcija buvo tokia pati: didžiulis ir nuo- 
širdus nustebimas, po kurio sekė toks karštas susidomėji- 
mas, kad Elinborg teko panaudoti visus įmanomus triukus, 
norint neatskleisti bylos detalių. Ji žinojo, jog nesvarbu, 
kiek kartų ji ir kiti moters ieškantys policininkai pabrėš, 
kad tai yra labai slapta byla ir apie tai negalima šnekėti su 
bet kuo, perspėjimai neužkirs kalbų sklidimo dar nė nesu- 
laukus vakaro. 

Klara pasitiko Elinborg prie savo tvarkingo buto Selja- 
verfio rajone, Breidholto priemiestyje. Ji buvo liekna tamsių 
plaukų penkiasdešimtmetė moteris, dėvėjo džinsus ir mėly- 


ną nertinį. Rūkė cigaretę. 

— Ar kalbėjote su mama? - paklausė ji, kai Elinborg prisi- 
statė, ir draugiška bei susidomėjusi pakvietė ją vidun. 

— Ten buvo Erlenduras, - atsakė Elinborg, - dirbantis su 
manimi. 

— Ji sakė, kad nelabai gerai jautėsi, - ištarė Klara, eidama 
priešais Elinborg į svetainę ir pasiūlydama jai atsisėsti. - Jos 
pastabas visada labai sunku perprasti. 

Elinborg nieko neatsakė. 

— Šiandien man laisvadienis, — ištarė ji, lyg norėtų paaiš- 
kinti, kodėl vidury dienos sėdi namie, rūkydama cigaretes. 

Ji papasakojo, kad dirba kelionių agentūroje. Jos vyras 
dabar yra darbe, o du vaikai jau paliko lizdelį. Didžiuoda- 
masi paminėjo, kad jos dukra studijuoja mediciną. Moteris 
nespėdavo užgesinti vienos cigaretės, prieš išsitraukdama ir 
užsidegdama kitą. Elinborg mandagiai kostelėjo, tačiau Kla- 
ra nesuprato šios užuominos. 

— Skaičiau apie Holbergą laikraščiuose, - pasakė Klara, 
lyg norėdama sustabdyti save nuo besaikio čiauškėjimo. — 
Mama sakė, kad vyriškis klausinėjo apie Gretarą. Mes bu- 
vome ne visai tikri brolis ir sesuo. Mama pamiršo jam tai 
pasakyti. Mūsų motina buvo ta pati, o abiejų tėvai jau seniai 
mirę. 

— Mes to nežinojome. 

— Ar norite pamatyti šlamštą, kurį iškrausčiau iš Gretaro 


buto? 

— Jei neprieštaraujate, - atsakė Elinborg. 

— Jis gyveno purvinoje skylėje. Ar radote jį? 

Klara pažiūrėjo į Elinborg ir godžiai įtraukė cigaretės dū- 
mus į plaučius. 

— Mes neradome jo, ir nemanau, kad labai ieškosime. 

Ji dar kartą mandagiai nusikosėjo. 

— Nuo jo dingimo praėjo daugiau nei ketvirtis amžiaus, 
taigi... 

— Nenutuokiu, kas nutiko, - įsiterpė Klara, išpūsdama 
tirštą dūmų debesį. - Mes nebuvome labai artimi. Jis buvo 
gerokai už mane vyresnis, savanaudis, iš tiesų tikra rakštis. Iš 
jo nebuvo įmanoma išpešti žodžio. Jis iškeikdavo mamą, ir 
tik pasitaikius progai apvogdavo mus abi. Paskui jis paliko 
namus. 

— Taigi, jūs nepažinojote Holbergo? - paklausė Elin- 
borg. 

— Ne. 

— O Elidį? - pridūrė ji. 

— Kas tas Elidis? 

— Nesvarbu. 

— Aš nežinojau, su kuo jis leisdavo laiką. Kai jis dingo, 
moteris, vardu Marijona, susisiekė sa manimi ir nuvežė ten, 
kur jis gyveno. Tai buvo purvina skylė - kambarys šlykščiai 


dvokė, grindys buvo nuklotos šiukšlėmis, pusiau suvalgyto- 

mis avių galvomis, apipelijusia ropių koše, kuria jis maiti- 
nosi. 

— Marijona? - pasitikslino Elinborg. 

Ji nedirbo kriminaliniame skyriuje taip ilgai, kad atpa- 
žintų šį vardą. 

— Taip, toks buvo jos vardas. 

— Ar pamenate, kad tarp jūsų brolio daiktų būtų fotoa- 
paratas. 

— Tai buvo vienintelis nesulaužytas daiktas kambaryje. 
Aš jį paėmiau, tačiau niekada nenaudojau. Policija manė, 
kad jis yra vogtas, o aš nepritariu tokiems dalykams. Laikau 
jį sandėliuke rūsyje. Ar norite pamatyti? Ar atvykote čia dėl 
fotoaparato? 

— Ar galėčiau jį apžiūrėti? — pasiteiravo Elinborg. 

Klara atsistojo, paprašė Elinborg šiek tiek luktelti ir nu- 
ėjo į virtuvę atsinešti raktų ryšulio. Jos nuėjo į koridorių ir 
nusileido į rūsį. Klara atidarė duris, vedančias į sandėlius, 
uždegė šviesą ir nuėjusi prie vienų durų jas atvėrė. Viduje 
viskas buvo užgriozdinta senu šlamštu —- sulankstomomis 
kėdėmis ir miegmaišiais, slidinėjimo įranga ir stovyklavimo 
reikmenimis. Elinborg atkreipė dėmesį į mėlyną įrenginį 
pėdų masažui ir gazuotų gėrimų aparatą. 

— Aš laikau jį dėžėje kažkur čia, - braudamasi per šiukšles 


gilyn į sandėliuką ištarė Klara ir pasilenkusi žemyn, pakėlė 

mažą rudą kartoninę dėžę. - Visus Gretaro daiktus laikau 
čia. Jis neturėjo nieko, išskyrus fotoaparatą. 

Ji atidarė dėžę ir ketino iškraustyti, bet Elinborg ją su- 
stabdė. 

— Nieko neimkite iš dėžės, - pasakė pareigūnė ir ištiesė 
rankas, kad ją perimtų. - Niekada nežinai, koks svarbus jos 
turinys gali būti mums, - pridūrė ji, norėdama paaiškinti. 

Klara atidavė dėžę, nutaisiusi pusiau įsižeidusią veido iš- 
raišką, ir Elinborg ją atidarė. Joje buvo trys knygos plonais, 
apiplyšusiais viršeliais, lenktinis peiliukas, keletas monetų 
ir fotoaparatas - kišeninis „Kodak Instamatic“, kuris, kaip 
prisiminė Elinborg, buvo labai populiari kalėdinė dovana 
prieš daugelį metų. Ne itin puikus turtas žmogui, kuris ais- 
tringai domisi fotografija, tačiau jis neabejotinai atliko savo 
paskirtį. Dėžėje ji nerado jokių juostelių. Erlenduras prašė 
būtinai patikrinti, ar Gretaras nepaliko jokių juostelių. Ji iš- 
siėmė nosinę ir apsukusi fotoaparatą pamatė, kad jame taip 
pat nėra juostelės. Dėžėje nebuvo ir jokių nuotraukų. 

— Čia taip pat yra visokių lovelių ir skysčių, — pridūrė 
Klara, rodydama į sandėliuko vidų. - Manau, jis pats ryški- 
no nuotraukas. Taip pat išsaugojau šiek tiek fotopopieriaus. 
Dabar jis turėtų būti bevertis, ar ne? 

— Turiu paimti ir tai, - pasakė Elinborg, ir Klara įnėrė at- 
gal į šiukšles. - Gal žinote, ar jis saugojo juostelių ritinėlius? 


Ar matėte ką nors jo bute? 

— Ne, nieko, - atsakė Klara ir pasilenkė paimti lovelių. 

— Ar žinote, kur jis galėjo laikyti juosteles? 

— Ne. 

— O ar numanote, apie ką buvo visos šios nuotraukos? 

— Na, manau, jis mėgavosi tuo, - atsakė Klara. 

— Turiu omenyje subjektą. Ar matėte kokias nors jo nuo- 
traukas? 

— Na, jis man nieko nerodydavo. Kaip jau sakiau, mes ne- 
buvome labai artimi. Nežinau, kur yra jo nuotraukos. Greta- 
ras buvo prakeiktas valkata, — ištarė ji, nebūdama tikra, kad 
nesikartoja, tuomet gūžtelėjo pečiais, lyg būtų nusprendusi, 
jog negalima per daug dažnai gerai kalbėti. 

— Norėčiau išsivežti šią dėžę, - ištarė Elinborg. - Tikiuo- 
si, neprieštaraujate? Netrukus ją grąžinsiu. 

— Dėl ko visa tai? - paklausė Klara, pirmą kartą parody- 
dama susidomėjimą policijos tyrimu ir klausimais apie bro- 
lį. - Ar žinote, kur yra Gretaras? 

— Ne, - pabrėždama ištarė Elinborg, bandydama išsklai- 


dyti visas abejones. - Nepaaiškėjo nieko naujo. Nieko. 

Abi moterys, kurios buvo su Kolbrun tą naktį, kai Hol- 


bergas ją užpuolė, buvo minimos policijos tyrimo dokumen- 

tuose. Erlenduras pradėjo jų paiešką, po kurios paaiškėjo, 
kad jos abi yra iš Keblaviko, tačiau nė viena ten negyvena. 

Viena iš jų ištekėjo už amerikiečio iš NATO bazės netru- 
kus po įvykio ir dabar gyvena JAV, o kita po penkerių metų 
persikėlė iš Keblaviko į Stykisholmurą. Ji vis dar gyvena ten. 
Erlenduras svarstė, ar jis turėtų sugaišti visą dieną keliauda- 
mas vakarų pusėn į Stykisholmurą, ar geriau paskambinti jai 
telefonu ir tikėtis, kad to pakaks. 

Erlenduras prastai kalbėjo angliškai, todėl jis paprašė Si- 
gurduro Olio surasti kitos moters gyvenamąją vietą Ame- 
rikoje. Pareigūnas kalbėjosi su jos vyru. Ji prieš penkiolika 
metų mirė nuo vėžio. Moteris buvo palaidota Amerikoje. 

Erlenduras paskambino į Stykisholmurą ir be jokių prob- 
lemų susisiekė su antrąja moterimi. Pirmiausia jis paskambi- 
no įjos namus ir jam buvo pasakyta, kad šiuo metu ji dirba. 
Moteris dirbo slauge ligoninėje. 

Moteris išklausė Erlenduro klausimų, tačiau apgailestau- 
dama pasakė, kad negali niekuo padėti. Ji nebuvo naudinga 
policijai tuo metu, ir niekas nepasikeitė. 

— Holbergas buvo nužudytas, — ištarė Erlenduras, — ir 
mes manome, kad tai gali būti susiję su šiuo įvykiu. 

— Mačiau per žinias, - ištarė balsas telefone. 

Moters vardas buvo Agnesė ir Erlenduras bandė susikur- 
ti jos atvaizdą pagal balsą. Iš pradžių jis įsivaizdavo ją kaip 


darbščią, tvirto būdo šešiasdešimtmetę moterį, turinčią 

antsvorio, nes ji sunkiai kvėpavo. Tuomet jis atkreipė dėme- 
sį į jos rūkymo kosulį ir Agnesė jo galvoje įgavo visai kitokį 
įvaizdį — tapo plona kaip grėblys, jos oda buvo pageltusi ir 
susiraukšlėjusi. Ji nuolat kosėjo, skleisdama bjaurų gergž- 
džiantį garsą. 

— Ar pamenate tą naktį Keblavike? - paklausė Erlendu- 
ras. 

— Aš išėjau namo anksčiau nei jie, - atsakė Agnesė. 

— Su jumis buvo trys vyrai. 

— Ašišėjau namo su vyru vardu Gretaras. Minėjau tai po- 
licijai. Man šiek tiek nepatogu apie tai kalbėti. 

— Man naujiena, kad jūs išėjote namo kartu su Greta- 
ru, — nustebo Erlenduras, vartydamas ataskaitas, gulinčias 
priešais jį. 

— Aš pasakiau jiems, kai man uždavė tuos pačius klausi- 
mus prieš daugelį metų. 

Ji vėl nusikosėjo, kad ir kaip stengėsi susilaikyti. 

— Atleiskite, niekada nesugebėjau atsisakyti tų prakeiktų 
cigarečių. Jis buvo nevykėlis. Tas Gretaras. Niekada paskui 
jo nemačiau. 

— Kaip jūs susipažinote su Kolbrun? 

— Mes kartu dirbome. Tai buvo prieš man studijuojant 
slaugą. Dirbome parduotuvėje Keblavike, kuri jau seniai 
užsidarė. Tai buvo pirmas ir vienintelis kartas, kai buvome 


kažkur kartu. Manau, suprantama. 

— Ar jūs patikėjote Kolbrun, kai ji prakalbo apie išprie- 
vartavimą? 

— Aš nežinojau apie tai, kol policija netikėtai pasiro- 
dė mano namuose ir pradėjo klausinėti apie tą naktį. Ne- 
galėčiau įsivaizduoti, kad ji kalbėtų apie ką nors panašaus. 
Kolbrun buvo labai padori, visiškai sąžininga dėl visko, ką 
darė, nors turbūt šiek tiek trapi ir nusilpusi, nelabai tvirto 
charakterio. Galbūt negražu taip kalbėti, tačiau ji nebuvo 
linksmuolė, jei suprantate, ką noriu pasakyti. Aplink ją ne- 
sisuko daug įvykių. 

Agnesė nustojo kalbėti, ir Erlenduras laukė, kol ji vėl pra- 
bils. 

- Ji nelabai mėgo linksmintis ir, tiesą sakant, aš turėjau ją 
įtikinti tą vakarą eiti kartu su manimi ir mano drauge Hel- 
ga. Ji išvyko į Ameriką ir mirė prieš daugelį metų. Galbūt 
jau žinote. Kolbrun buvo labai santūri ir ganėtinai vieniša, 
todėl norėjau padaryti ką nors dėl jos. Ji sutiko eiti į šokius, 
vėliau ėjo su mumis pas Helgą, tačiau netrukus užsigeidė 
keliauti namo. Aš išėjau anksčiau jos, todėl iš tiesų nežinau, 
kas ten vyko. Pirmadienį ji nepasirodė darbe, ir aš pamenu, 
kaip skambinau jai, tačiau ji neatsakė. Po kelių dienų pasiro- 
dė policija ir pradėjo klausinėti apie Kolbrun. Aš nežinojau, 
ką ir galvoti. Kalbant apie Holbergą, nepastebėjau nieko, 


kas būtų atrodę nenormalu. Jei gerai pamenu, jis buvo tikras 

kerėtojas. Labai nustebau, kai policija pradėjo kalbėti apie 
išprievartavimą. 

— Jis aiškiai sudarė gerą įspūdį, — įsiterpė Erlenduras. — 
Manau, jį galima apibūdinti kaip mergišių. 

— Pamenu, kaip jis atėjo į parduotuvę. 

— Jis? Holbergas? 

— Taip, Holbergas. Manau, būtent todėl jie tą vakarą pri- 
sėdo prie mūsų. Jis sakėsi esąs buhalteris iš Reikjaviko, bet 
tai buvo melas, ar ne? 

- Jie visi dirbo uoste. Kokia buvo parduotuvė? 

— Drabužių. Mes pardavinėjome moteriškus drabužius ir 
apatinį trikotažą. 

— Ir jis užsuko į parduotuvę? 

— Taip, dieną prieš tai. Penktadienį. Aš vis dar gerai pa- 
menu. Jis sakė, kad ieško ko nors savo žmonai. Aš aptar- 
navau jį, ir kai susitikome šokiuose, jis elgėsi, lyg būtume 
pažįstami. 

— Ar buvote susitikusi su Kolbrun po įvykio? Ar kalbėjo- 
tės su ja apie tai, kas atsitiko? 

— Ji niekada negrįžo į parduotuvę, ir, kaip jau sakiau, 
nežinojau, kas įvyko, kol policija nepradėjo klausinėti. Aš 
nepažinojau jos taip gerai. Bandžiau jai keletą kartų skam- 
binti, kai ji nepasirodė darbe, ir kartą buvau nuėjusi iki jos 


namų, tačiau jos ten neradau. Nenorėjau per daug kištis. Ji 

buvo tokia. Paslaptinga. Tuomet atėjo jos sesuo ir pasakė, 
kad Kolbrun išėjo iš darbo. Girdėjau, kad po kelerių metų ji 
mirė. Tuo metu aš jau buvau persikėlusi čia, į Stykisholmu- 
rą. Ar ji nusižudė? Aš taip girdėjau. 

— Ji mirė, — atsakė Erlenduras ir mandagiai padėkojo 


Agnesei už pokalbį. 

Mintys ėmė suktis apie vyrą, vardu Sveinas, apie kurį jis 
skaitė. Vyras išgyveno audrą Mostelšeidyje. Atrodė, kad jo 
kenčiantys bičiuliai ir jų mirtys nedaug tepaveikė patį Svei- 
ną. Jis buvo geriausiai įranga apsirūpinęs keliautojas ir vie- 
nintelis, kuris pasiekė civilizaciją gyvas bei sveikas. Kai išgi- 
jo po slaugymo artimiausioje sodyboje, jis apsiavė pačiūžas 
ir linksminosi čiuožinėdamas ant netoliese esančio ežero. 

Tuo metu jo bičiuliai vis dar mirtinai šalo dykynėje. 


Nuo to laiko, jis buvo vadinamas Sveinu Beširdžiu. 

Moters iš Husaviko paieškos vis dar nebuvo niekur nu- 
vedusios, kai artėjant vakarui Sigurduras Olis ir Elinborg 
susėdo Erlenduro kabinete viską aptarti prieš eidami namo. 
Sigurduras Olis pasakė, kad jo nenustebino, jog jie nerado 
moters tokiu būdu. Tačiau kai Erlenduras paklausė, ar žino 
geresnį metodą, jis tik papurtė galvą. 

— Aš jaučiuosi, lyg mes neieškorume Holbergo žudiko, - 
ištarė Elinborg, žiūrėdama į Erlendurą. - Atrodo, kad ieš- 
kome kažko visai kito, tačiau nesu visiškai tikra, kas tai yra. 
Jūs iškasėte mergaitės palaikus, o, pavyzdžiui, aš absoliučiai 
nesupratu kodėl. Jūs pradėjote ieškoti žmogaus, kuris dingo 
prieš daugelį metų ir kuris, mano nuomone, visiškai nesu- 
sijęs su byla. Manau, mes nepaklausėme savęs akivaizdaus 


klausimo: ar žudikas buvo artimas Holbergui, ar visiškai ne- 

pažįstamas, ketinęs jį apvogti. Mano galva, kad tai labiausiai 
tikėtinas paaiškinimas. Galvoju, mes privalome ieškoti to 
asmens, kažkokio narkomano su žaliu kareivišku švarkeliu. 
Iš tiesų dar nieko nepadarėme ta linkme. 

— Galbūt tai kažkas, kam Holbergas mokėjo už paslau- 
gas, - įsiterpė Sigurduras Olis. - Dėl visos tos pornografijos 
jo kompiuteryje, labai tikėtina, kad jis mokėjo už seksą. 

Erlenduras tylėdamas klausėsi kritikos ir spoksojo į savo 
kojas. Jis žinojo, kad didžioji dalis to, ką sakė Elinborg, yra 
tiesa. Galbūt jo sprendimas buvo iškreiptas, nes jis jaudinosi 
dėl Evos Lindos. Vyras nežinojo, kur yra dukra, nežinojo, 
kokios ji būklės, ją persekiojo žmonės, norintys pakenkti, 
ir jis negalėjo jos apsaugoti. Nei Sigurdurui Oliui, nei Elin- 
borg jis nepasakojo to, ką sužinojo iš patologo. 

— Mes turime raštelį, - prakalbo jis. - Tai, kad radome jį 
šalia kūno - ne sutapimas. 

Durys staiga atsidarė ir teismo ekspertų vadovas žvilgte- 
lėjo vidun. 

— Aš išeinu, — pranešė jis. - Tiesiog norėjau pasakyti, kad 
jie vis dar tiria fotoaparatą ir paskambins jums, kai tik ras ką 
nors vertingo. 

Jis uždarė duris neatsisveikinęs. 

— Galbūt mes per medžius nematome miško? — tęsė Er- 


lenduras. - Galbūt visam šiam reikalui yra neįtikėtinai pa- 

prastas sprendimas. Gali būti, kad tai buvo koks nors pa- 
kvaišėlis. Tačiau gali būti, ir aš manau, kad taip ir yra, jog žu- 
dikas turi daug gilesnes šaknis, nei mes suvokiame. Galbūt 
tai nėra taip paprasta. O galbūt atsakymas slypi Holbergo 
charakteryje ir ten, ką jis padarė praeityje. 

Erlenduras nutilo. 

— O raštelis, - prakalbo jis, — „aš esu jis“, ką darysite su 
juo? 

- Jis galėtų būti nuo kokio nors „draugo“, - pasakė Si- 
gurduras Olis rodydamas ore kabutes, - arba nuo bendra- 
darbio. Mes ne per daugiausia gilinomės į šias sritis. Tiesą 
sakant, nežinau, kur visas tas senos moters ieškojimas turėtų 
mus nuvesti. Aš neįsivaizduoju, kaip jų reikėtų paklausti, ar 
jos buvo išprievartautos, negaunant per galvą kočėlu. 

— Aranksčiau savo gyvenime Elidis nėra melavęs apie to- 
kius dalykus? - paklausė Elinborg. - Ar tai nėra būtent tai, 
ko jis siekia - apkvailinti mus? Ar svarstėte apie tai? 

— Na, kur jau, — ištarė Erlenduras taip, lyg nebegalėtų 
klausytis šių priekabių. - Pats tyrimas užvedė mus ant šio 
kelio. Būtų klaidinga neištirti užuominų, kurias gauname, 
nesvarbu, iš kur jos kyla. Žinau, kad islandiškos žmogžudys- 
tės nėra komplikuotos, tačiau kalbant apie šią, yra kažkas, 
kas neleidžia jos priskirti paprasčiausiam sutapimui. Nema- 


nau, kad tai yra beprasmis brutalumo aktas. 

Suskambo telefonas ant Erlenduro stalo. Jis atsiliepė, 
kurį laiką klausė, tuomet prieš padėdamas ragelį linktelėjo 
ir padėkojo. Jo įtarimai pasitvirtino. 

— Teismo ekspertai, — ištarė jis, žiūrėdamas į Elinborg 
ir Sigurdurą Olį. - Audur kapo nuotrauka buvo padaryta 
su Gretaro fotoaparatu. Mes padarėme fotografiją naudo- 
damiesi jo fotoaparatu ir ant jos buvo tokios pat žymės. 
Todėl dabar galime būti tikri, kad yra didelė tikimybė, jog 
Gretaras padarė šią nuotrauką. Gali būti, kad kas nors ki- 
tas pasinaudojo jo fotoaparatu, bet alternatyva labiau tikė- 
tina. 

— Ir ką tai mums sako? - paklausė Sigurduras Olis, žiū- 
rėdamas į laikrodį, nes jis pakvietė Bergtorą vakarienės 
mieste, tikėdamasis pasigerinti po savo netakto per gimta- 
dienį. 

— Pavyzdžiui, tai gali reikšti, kad Gretaras žinojo, jog 
Audur buvo Holbergo dukra. Nedaug žmonių tai numanė. 
Tai taip pat reiškia, kad Gretaras turėjo tam tikrą priežas- 
tį: a) rasti kapo vietą, b) nufotografuoti. Ar jis tai padarė, 
nes Holbergas paprašė jo? Ar jis tai padarė, kad supykdytų? 
Ar Gretaro dingimas susijęs su šia nuotrauka? Jei taip, tai 
kaip? Ko Gretaras siekė, padarydamas tą nuotrauką? Ko- 
dėl radome ją paslėptą Holbergo rašomojo stalo stalčiuje? 


Koks žmogus fotografuoja vaikų kapus? 


TA 2060" 


UŽNUODYTAS KRAUJAS 


—=S0S—— E ———————— MW 


Elinborg ir Sigurduras Olis stebėjo Erlendurą, uždavi- 
nėjantį šiuos klausimus. Jie pastebėjo, kaip jo balsas tapo 
šnabždesiu, ir pamatė, kad jis jau nekalbėjo su jais, bet buvo 
paskendęs savyje, abejingas ir nutolęs. Jis prispaudė ranką 
prie krūtinės ir instinktyviai patrynė ją, neabejotinai nesu- 
prasdamas, ką daro. Jie žiūrėjo vienas į kitą, tačiau neišdrįso 
paklausti. 

— Koks žmogus fotografuoja vaikų kapus? — pakartojo 
jis. 

Vėliau tą vakarą Erlenduras rado vyrą, kuris pas Evą Lin- 
dą atsiuntė skolų išmušinėtojus. Jis gavo informacijos iš nar- 
kotikų skyriaus, kuris turėjo pakankamai storą bylą apie jį, 
ir sužinojo, kad pilietis dažnai lankosi „Napoleono“ bare, 
esančiame miesto centre. Erlenduras nuėjo ten ir atsisėdo 
priešais šį tipą. Jis buvo vardu Edis ir atrodė maždaug ke- 
turiasdešimties. Apskritaveidis ir plikas. Jo likę keli dantys 
buvo geltoni. 

— Ar tikiesi, kad su Eva bus elgiamasi ypatingai, nes esi 
faras? —- paklausė Edis, kai Erlenduras prisėdo prie jo. 

Atrodė, kad jis iš karto žinojo, kas yra Erlenduras, nors 
jie niekada anksčiau nebuvo susitikę. Erlenduro neapleido 
jausmas, kad narkotikų platintojas tikėjosi jo sulaukti. 

— Ar radote ją? —- paklausė Erlenduras ir apsižvalgė po 
pritemdytą patalpą su sauja nelaimingųjų, kurie sėdėjo prie 


stalų ir elgėsi kaip kieti vyrukai. 

Staiga jis pagalvojo, koks reikšmingas yra baro pavadini- 
mas. 

— Juk supranti, kad aš esu jos draugas? Aš duodu jai tai, 
ko ji nori. Ji kartais sumoka, kartais delsia tai padaryti. Vai- 
kinas su keliu perduoda tau linkėjimus. 

- Jis įskundė tave. 

— Sunku rasti tinkamų žmonių, - ištarė Edis, ranka rody- 
damas po kambarį. 

— Kiek ji skolinga? 

— Eva? Du šimtus tūkstančių. Ir skolinga ne tik man. 

— Ar galime susitarti? 

— Kaip norite. 

Erlenduras ant stalo padėjo dvidešimt tūkstančių kronų, 
kurias išsiėmė iš bankomato pakeliui į čia. Edis paėmė pini- 
gus, atidžiai juos perskaičiavo ir įsidėjo į kišenę. 

— Turėsiu šiek tiek daugiau maždaug po savaitės. 

— Šaunu. 

Edis nužvelgė Erlendurą tiriamuoju žvilgsniu. 

— Maniau, kad su manimi kalbėsi daug įžūliau, — prisi- 
pažino jis. 

— Kodėl? 

— Aš žinau, kur ji yra, - atsakė Edis, - tačiau tu niekuo- 


met nesugebėsi išgelbėti Evos. 

Erlenduras rado namą. Jis jau anksčiau buvo tokiame 
name dėl panašių reikalų. Eva Linda gulėjo ant čiužinio pa- 
šiūrėje, apsupta kitų žmonių. Kai kurie buvo jos amžiaus, 
kiti - daug vyresni. Namo durys buvo atidarytos ir vienin- 
telė kliūtis buvo vyras, Erlenduro manymu, maždaug dvide- 
šimties, kuris pasitiko jį tarpduryje, mojuodamas rankomis. 
Erlenduras priplojo jį prie sienos ir išmetė lauk. Ant vieno iš 
kambarių lubų kabėjo lemputė be gaubto. Jis pasilenkė prie 
Evos Lindos ir pabandė ją pažadinti. Jos kvėpavimas buvo 
reguliarus ir normalus, o širdies plakimas — šiek tiek per 
greitas. Jis papurtė ją, švelniai paplekšnojo per skruostą ir 
Eva greitai atmerkė akis. 

— Seneli? — ištarė ji, ir jos akys vėl užsimerkė. 

Jis pakėlė Evą ir išnešė iš kambario, stengdamasis ne- 
užminti ant kitų nejudančių kūnų, gulinčių ant žemės. Jis 
negalėjo pasakyti, ar jie buvo pabudę, ar miegantys. Ji vėl 
atmerkė akis. 

— Ji yra čia, - sušnabždėjo ji, tačiau Erlenduras nesuprato, 
apie ką dukra kalba, ir toliau ėjo į savo automobilį. 

Kuo greičiau išneš ją iš čia, tuo geriau. Jis pastatė Evą ant 
kojų, atidarė automobilio dureles, o ji pasilenkė prie jo. 


— Ar radai ją? - paklausė Eva Linda. 

— Ar radau ką? Apie ką tu kalbi? 

Jis paguldė ją ant priekinės automobilio sėdynės, užsegė 
diržą, atsisėdo į vairuotojo sėdynę ir ketino nuvažiuoti. 

— Ar ji su tavimi? — pasiteiravo Eva Linda, neatmerkda- 
ma akių. 

— Kas, po velnių?! - sušuko Erlenduras. 

— Nuotaka, - atsakė Eva Linda. - Mergina iš Gardabairo. 
Aš gulėjau šalia jos. 

Erlenduras galų gale buvo pažadintas telefono skambu- 
čio. Jis skambėjo galvoje, kol vyras atmerkė akis ir apsižvalgė 
aplink. Jis miegojo fotelyje svetainėje, jo paltas ir skrybėlė 
gulėjo ant sofos. Bute buvo tamsu. Erlenduras lėtai atsistojo 
ir svarstė, ar gali vilkėti tuos pačius drabužius antrą dieną. 
Jis neprisiminė, kada pastarąjį kartą persirenginėjo. Prieš 
atsiliepdamas, jis žvilgtelėjo į miegamąjį ir pamatė, kad lo- 
voje vis dar yra dvi merginos, kurias vakar paguldė. Uždarė 
duris. 

— Pirštų atspaudai ant fotoaparato ir nuotraukos atitin- 
ka, — pranešė Sigurduras Olis, kai Erlenduras galiausiai at- 
siliepė. 

Jis turėjo pakartoti sakinį dar du kartus, kol Erlenduras 
suprato, apie ką jis kalba. 

— Ar kalbi apie Gretaro pirštų atspaudus? 


TA RIIS“ 


ARNALDUR INDRIDASON 


— Taip, Gretaro. 

— Holbergo atspaudų taip pat buvo ant nuotraukos? 
Kam, po velnių, jiems viso to reikėjo? 

— Kad nutrauktų man kiaušus, - leptelėjo Sigurduras 
Olis. 

— Atsiprašau? 

— Nieko. Taigi, Gretaras padarė nuotrauką. Galime taip 
manyti. Jis parodė ją Holbergui, arba Holbergas ją rado. 
Šiandien ieškosime moters iš Husaviko? — paklausė Sigur- 
duras Olis. - Ar turi naujų nurodymų? 

— Taip, - atsakė Erlenduras, — ir ne. 

— Aš pakeliui į Grafarvogurą. Mes beveik baigėme su 
moterimis Reikjavike. Ar siųsime ką nors į Husaviką, kai 
baigsime apklausas čia? 

— Taip, - burbtelėjo Erlenduras ir nutraukė pokalbį. 

Eva Linda buvo virtuvėje. Ją pažadino skambantis telefo- 
nas. Ji vis dar jautėsi apdujusi, kaip ir mergina iš Gardabairo. 
Erlenduras grįžo į pašiūrę, išnešė ją ir parsivežė abi merginas 
į savo butą. 

Eva Linda neištarusi nė žodžio nuėjo į tualetą ir Erlendu- 
ras girdėjo ją smarkiai žiaukčiojančią. Jis nuslinko į virtuvę 
ir užkaitė stiprios kavos, kuri buvo vienintelis sprendimas, 
kurį žinojo tokioje situacijoje. Jis sėdėjo prie virtuvės stalo 
ir laukė, kol dukra išeis. Praslinko šiek tiek laiko, jis pripil- 


dė du puodelius. Eva Linda pagaliai pasirodė. Ji nusišluostė 

veidą. Erlenduras galvojo, kaip siaubingai ji atrodo - kūnas 
buvo liesas, kaulai išsišovę. 

— Aš žinojau, kad ji kartais vartoja, - ištarė Eva Linda ki- 
miu balsu ir atsisėdo prie Erlenduro, - bet sutikau ją visiškai 
atsitiktinai. 

— Kas tau nutiko? — paklausė Erlenduras. 

Ji žiūrėjo į tėvą. 

— Aš stengiuosi, - atsakė ji, - bet tai sudėtinga. 

— Du vyrukai buvo atėję tavęs ieškoti. Nepraustaburniai. 
Aš atidaviau kažkokiam Edžiui, kuriam buvai skolinga, šiek 
tiek pinigų. Jis man pasakė, kur yra ta pašiūrė. 

— Edis - savas. 

— Ar ketini ir toliau stengtis? 

— Ar turėčiau atsikratyti jo? —- Eva Linda žiūrėjo žemyn 
į grindis. 

— Nežinau. 

— Aš labai bijau, kad pakenkiau jam. 

— Galbūt taip darai tikslingai. 

Eva Linda pakėlė akis į tėvą. 

— Tu apgailėtinas. 

— Aš? 

— Taip, tu. 

— K3 turėčiau galvoti? Pasakyk man! Ar tu gali nustoti 
savęs gailėtis? Kartais būni tokia prakeikta nevykėlė. Ne- 


jaugi jautiesi taip gerai būdama toje draugijoje, kad negali 


sugalvoti nieko geresnio? Kokią teisę turi taip elgtis su savo 
gyvenimu? Kokią teisę turi taip elgtis su savimi? Ar tikrai 
manai, kad tai, kas vyksta su tavimi, yra taip siaubinga? Ar 
manai, kad niekas pasaulyje nesijaučia taip blogai, kaip tu? 
Aš tiriu mergaitės, kuri nė nesulaukė penkerių, mirtį. Ji su- 
sirgo ir mirė. Kažkas nesuvokiamo sunaikino ir nužudė ją. 
Jos karstas buvo trijų pėdų ilgio. Ar girdi, ką sakau? Kokią 
teisę tu turi gyventi? Atsakyk man! 

Erlenduras šaukė. Jis stovėjo ir kumščiu daužė į virtuvės 
stalą su tokia jėga, kad puodeliai pradėjo šokinėti. Tai pama- 
tęs, jis stvėrė vieną ir tėškė į sieną už Evos Lindos. Jo įniršis 
paūmėjo ir kurį laiką jis nesivaldė. Jis apvertė stalą, nušla- 
vė viską nuo virtuvės paviršių — puodai ir stiklinės dužo į 
sienas ir grindis. Eva Linda ramiai sėdėjo ant kėdės, stebėjo 
sužvėrėjusį tėvą, o jos akys paplūdo ašaromis. Galų gale Er- 
lenduro įniršis nuslūgo ir pasisukęs į Evą Lindą, jis pamatė, 
kad jos pečiai virpa, ir ji slepia veidą rankomis. Tėvas žiūrėjo 
į dukrą, jos purvinus plaukus, laibas rankas, riešus, vos sto- 
resnius nei jo pirštai, jos sudžiūvusį drebantį kūną. Ji buvo 
basa, o jos panagės — pilnos purvo. Jis prisiartino prie jos 
ir bandė patraukti rankas nuo veido, tačiau dukra neleido. 
Tėvas norėjo atsiprašyti, norėjo ją apkabinti, tačiau nieko 
nedarė. 

Jis atsisėdo ant grindų šalia jos. Suskambo telefonas, ta- 


čiau jis neatsiliepė. Iš miegamojo, kur gulėjo kita mergina, 

nieko nesigirdėjo. Telefonas nustojo skambėti ir bute vėl 
buvo tylu. Vienintelis garsas buvo Evos Lindos kūkčioji- 
mas. Erlenduras suprato, kad nebuvo pavyzdingas tėvas ir 
jo pasakyta kalba galėjo būti skirta jam pačiam. Tikriausiai 
jis kalbėjo ir sau, pyko tiek ant savęs, tiek ant Evos Lindos. 
Psichologai sakytų, kad jis išliejo pyktį ant mergaitės. Ta- 
čiau gali būti, kad tai, ką jis išklojo, davė šiek tiek naudos. 
Anksčiau jis nematė Evos Lindos verkiančios. Nuo tada, 
kai ji dar buvo mažas vaikas. Jis paliko šeimą, kai ji buvo 
dvejų. 

Pagaliau Eva Linda patraukė rankas, sušnarpštė ir nusi- 
šluostė veidą. 

— Tai buvo jos tėtis, - prabilo ji. 

— Jos tėtis? 

— Tas monstras, - paaiškino Eva Linda. - „Jis yra monst- 
ras. Ką aš padariau?“ — tai buvo jos tėtis. Jis lietė ją, kai jai 
pradėjo augti krūtys. Ir jis ėjo vis toliau ir toliau. Negalėjo 
sulaikyti rankų, net per jos vestuves. Išsivedė ją į tuščią namo 
dalį ir pasakė, kad su vestuvine suknele ji atrodė tokia sek- 
suali, jog jis negali susilaikyti. Negalėjo pakelti minties, kad 
duktė palieka jį. Pradėjo grabalioti. Ji labai išsigando. 

— Nair šeimynėlė! - atsiduso Erlenduras. 

— Aš žinojau, kad kartais ji vartoja. Ji anksčiau yra prašiu- 
si manęs suveikti kvaišalų. Ji visiškai įsiuto ir nuėjo pas Edį. 


Nuo tada ji tysojo toje landynėje. 

Eva Linda nutilo. 

— Manau, jos motina žinojo apie tai, - paskui ištarė ji. — 
Visą laiką. Ji nieko nedarė. Namas buvo per daug prašmat- 
nus, per daug automobilių. 

— Ar mergina nenori pranešti policijai? 

— Oho! 

— Kas? 

— Patirti visą tą šlamštą dėl trijų mėnesių lygtinės baus- 
mės, jei tik kas nors ja patikės? Nagi! 

— Ką ji ketina daryti? 

— Ji grįš pas tą vyruką, savo vyrą. Manau, jis patinka jai. 

— Dėl visko ji kaltino save, ar ne? 

— Ji nežino ką ir galvoti. 

— Nesji parašė „ką aš padariau?“ Ji prisiėmė kaltę sau. 

— Nieko keisto, kad ji šiek tiek sutrikusi. 

— Visuomet paaiškėja, kad tie, kurie atrodo laimingiausi, 
yra prakeikti iškrypėliai. Šypsosi visam pasauliui, lyg niekas 
negraužtų jų prakeiktos sąžinės. 

— Daugiau taip nekalbėk su manimi, - ištarė Eva Lin- 
da. - Niekada daugiau taip nekalbėk su manimi. 

— Ar be Edžio tu dar kam nors skolinga? — pasiteiravo 
Erlenduras. 

— Keliems. Bet Edis yra pagrindinė problema. 

Vėl suskambo telefonas. Mergina miegamajame sukrutė- 


jo, atsisėdo ir apsižvalgiusi išlipo iš lovos. Erlenduras svars- 

tė, ar reikėtų vargintis ir atsiliepti, eiti į darbą, ar jis turėtų 
praleisti dieną su Eva Linda - palaikyti jai draugiją, galbūt 
nuvesti pas gydytoją, kad apžiūrėtų vaisių, jei tai galima va- 
dinti vaisiumi, sužinoti, ar viskas gerai. Palaikyti ją. 

Bet telefonas nenustojo skambėti. Mergina išlindo į ko- 
ridorių ir sutrikusi žvalgėsi aplink. Ji šūktelėjo, kad sužino- 
tų, ar bute kas nors yra. Eva Linda atsakė, kad jie virtuvėje. 
Erlenduras atsistojo, pasitiko merginą virtuvės tarpduryje 
ir pasisveikino. Jis nesulaukė atsakymo. Jos abi miegojo su 
drabužiais, kaip ir Erlenduras. Mergina žvalgėsi po virtuvę, 
nusiaubtą Erlenduro, ir keistai jį nužvelgė. 

Erlenduras galiausiai atsiliepė. 

— Koks kvapas tvyrojo Holbergo bute? 

Erlenduras šiek tiek užtruko, kol suprato, jog tai Marijo- 
nos balsas. 

— Kvapas? 

— Koks kvapas tvyrojo jo bute? — pakartojo Marijona 
Brym. 

- Tai buvo koktus rūsio kvapas, - atsakė Erlenduras. 
Drėgmės kvapas. Dvokas. Nežinau. Kaip arklių? 

— Ne, tai nebuvo arkliai, - atsakė Marijona Brym. - Aš 
skaičiau apie Nordurmyrį. Kalbėjausi su pažįstamu santech- 
niku, ir jis nukreipė mane pas kitą santechniką. Kalbėjausi 
su daugybe santechnikų. 


— Kodėl su santechnikais? 

— Visas tas reikalas yra labai įdomus. Tu man nepasakei 
apie pirštų atspaudus ant nuotraukos. 

Marijonos balse girdėjosi nepasitenkinimo gaidelė. 

— Ne, - pasakė Erlenduras, - aš nebuvau tam pasiruošęs. 

— Girdėjau apie Gretarą ir Holbergą. Gretaras žinojo, 
kad mergaitė yra Holbergo dukra. Gali būti, kad jis žinojo 
ir dar ką nors. 

Erlenduras tylėjo. 

— Ką nori tuo pasakyti? - galiausiai paklausė jis. 

— Ar žinai patį svarbiausią dalyką apie Nordurmyrį? — 
pasiteiravo Marijona Brym. 

— Ne, - numykė Erlenduras, kuriam buvo sunku suprasti 
Marijonos minčių seką. 

— Tai taip akivaizdu, kad aš net nepastebėjau. 

— Kas? 

Marijona akimirkai nutilo, lyg norėtų, kad jos žodžiai 
skambėtų svariau. 

— Nordurmyris. Šiaurinė klampynė. 

— Ir? 


— Namai pastatyti ant pelkyno. 

Sigurduras Olis nustebo, kad moteris, atidariusi duris, 
žinojo, kodėl jis atvyko, dar prieš jam paaiškinant. Jis sto- 
vėjo dar vienoje laiptinėje, šį kartą trijų aukštų daugiabučia- 
me name, Grafarvogure. Jis vos spėjo prisistatyti ir įpusėjo 
pasakoti, kodėl atvyko, kai moteris jį pakvietė užeiti vidun, 
pridurdama; kad laukė jo. 

Ankstus rytas. Lauke buvo apsiniaukę, dulksnojo, o ru- 
dens niūruma driekėsi virš miesto, lyg norėdama patvirtinti, 
kad labai greitai ateis žiema, taps tamsiau ir šalčiau. Per ra- 
diją žmonės apibūdino tai kaip lietingiausią laikotarpį pas- 
taraisiais dešimtmečiais. 

Moteris pasiūlė jam nusivilkti paltą. Sigurduras Olis 
padavė drabužį moteriai, o ši pakabino jį spintoje. Vyras, 
panašaus amžiaus kaip ir moteris, atėjo iš virtuvėlės ir pa- 


sisveikino paspausdamas ranką. Abu buvo maždaug septy- 

niasdešimties, vilkėjo šiltą sportinę aprangą ir mūvėjo baltas 
kojines, lyg ruoštųsi pabėgioti. Jis sutrukdė juos geriančius 
rytinę kavą. 

Butas buvo labai mažas, bet praktiškai apstatytas baldais, 
su maža vonia, svetaine ir erdviu miegamuoju. Bute buvo 
labai karšta. Sigurduras Olis priėmė pasiūlymą išgerti kavos 
ir taip pat paprašė stiklinės vandens. Jo gerklė iškart per- 
džiūvo. Jie trumpai šnektelėjo apie orą, kol Sigurduras Olis 
nebegalėjo ilgiau laukti. 

— Atrodo, kad jūs tikėjotės mano apsilankymo, — ištarė 
jis, siurbčiodamas kavą, kuri buvo silpna ir neskani. 

— Na, niekas nekalba apie nieką kitą, išskyrus tą vargšę 
moterį, kurios ieškote, - pareiškė ji. 

Sigurduras Olis dėbtelėjo į ją tuščiu žvilgsniu. 

— Visi iš Husaviko, - pridūrė moteris taip, lyg nė netu- 
rėtų aiškinti to, kas taip akivaizdu. - Mes nekalbėjome apie 
nieką kitą nuo tada, kai pradėjote jos ieškoti. Čia mieste yra 
gana didelis žmonių iš Husaviko klubas. Esu tikra, visi žino, 
kad ieškote tos moters. 

— Vadinasi, visas miestas tik apie tai ir šneka? - numykė 
Sigurduras Olis. 

— Trys mano draugės iš šiaurės, dabar gyvenančios čia, 
skambino man vakar vakare, o šį rytą aš sulaukiau skambu- 
čio iš Husaviko. Jie plepa apie tai visą laiką. 


— Ar padarėte kokias nors išvadas? 

— Nelabai, - pripažino ji ir pažiūrėjo į savo vyrą. - Ką tas 
vyras tariamai galėjo jai padaryti ? 

Ji nesistengė nuslėpti savo smalsumo. Nesistengė užmas- 
kuoti savo landumo. Sigurduras Olis šlykštėjosi troškimu su- 
žinoti smulkmenas ir instinktyviai stengėsi atsargiau rinktis 
žodžius. 

— Tai smurto problema, - atsakė jis. - Mes ieškome aukos. 
Bet jūs turbūt jau žinote. 

— O, taip, tačiau kodėl? Ką jis padarė jai? Ir kodėl dabar? 
Aš svarsčiau, gal tiksliau, mes svarstėme, - postringavo ji, žiū- 
rėdama į savo vyrą, kuris tyliai sėdėjo klausydamasis pokal- 
bio. - Keista, kad tai svarbu po šitiek metų. Girdėjau, kad ji 
buvo išprievartauta. Ar tai tiesa? 

— Deja, aš negaliu atskleisti jokių detalių apie tyrimą, - pa- 
aiškino Sigurduras Olis. - O galbūt tai ir nėra svarbu. Nema- 
nau, kad reikia kelti tokią didelę sumaištį dėl to. Turiu galvo- 
je, kai kalbatės su kitais žmonėmis. Ar norite man papasakoti 
ką nors, kas būtų naudinga? 

Pora susižvalgė. 

— Kelti sumaištį? - nustebusi paklausė ji. - Mes nekeliame 
jokios sumaišties. Ar manai, kad keliame sumaištį dėl to, Eivi ? 

Ji pažiūrėjo į savo vyrą, kuris nežinojo, kaip atsakyti. 

— Nagi, atsakyk man! - griežtai ištarė ji, ir vyriškis prakal- 
bo. 


— Ne, nesakyčiau taip, tai nėra tiesa. 

Suskambo Sigurduro Olio telefonas. Jis laikė jį ne giliai 
kišenėje kaip Erlenduras, o patogiame dėkle, pritvirtintame 
prie diržo, juosiančio jo kruopščiai išlygintas kelnes. Sigur- 
duras Olis atsiprašė poros, atsistojo ir atsiliepė. Tai buvo Er- 
lenduras. 

— Ar galime susitikti Holbergo bute? - paklausė jis. 

— Kas nutiko? 

— Daugiau kasinėjimų, - atsakė Erlenduras ir padėjo ra- 
gelį. 

Kai Sigurduras Olis nuvažiavo į Nordurmyrį, Erlenduras 
ir Elinborg jau buvo ten. Erlenduras stovėjo prie rūsio durų 
ir rūkė cigaretę. Elinborg buvo bute. Kiek Erlenduras galėjo 
įžiūrėti, ji uostinėjo orą. Ji iškišdavo galvą laukan, įkvėpda- 
vo, iškvėpdavo ir tada bandydavo uostyti kur nors kitur. Jis 
pažiūrėjo į Erlendurą, kuris gūžtelėjo pečiais, numetė ciga- 
retę į sodą ir jie kartu įėjo į butą. 

— Kaip manai, kokiu kvapu atsiduoda šis butas? - Erlen- 
duras paklausė Sigurduro Olio, ir jis pradėjo uostinėti orą, 
kaip ir Elinborg. 

Jie vaikščiojo iš kambario į kambarį iškėlę nosis, išsky- 
rus Erlendurą, kurio uoslė buvo nusilpusi po tiek rūkymo 
metų. 

— Kai pirmą kartą atėjau čia, - prakalbo Elinborg, - pa- 
maniau, kad pastate arba šiame name gyvena žmonės, su- 


siję su arklininkyste. Kvapas priminė žirgus, jojimo batus, 

balnus ir panašius dalykus. Arklių mėšlą. Iš tiesų arklides. 
Toks pat kvapas sklido ir pirmame bute, kurį nusipirkome 
su vyru, tačiau ten taip pat negyveno jokie arklių mylėtojai. 
Tai buvo purvo ir kylančios drėgmės derinys. Daug metų 
vanduo iš radiatorių lašėjo ant kilimo, parketo ir niekas tuo 
nepasirūpino. Mes rekonstravome laisvą vonios kambarį, 
tačiau santechnikai atliko darbą labai prastai - tiesiog užki- 
šo skylę šiaudais ir paslėpė visa tai plonu betono sluoksniu, 
todėl ten visada jautėsi kanalizacijos dvokas, sklindantis per 
užtaisytą vietą. 

— O tai reiškia? — paklausė Erlenduras. 

— Manau, kad tai toks pat kvapas, tik intensyvesnis. Ky- 
lanti drėgmė, purvas ir kanalizacijos žiurkės. 

— Aš buvau susitikęs su Marijona Brym, - ištarė Erlendu- 
ras nebūdamas tikras, ar jie žino šį vardą. - Savaime supran- 
tama, Marijona išstudijavo Nordurmyrį ir, jos manymu, tai, 
kad čia pelkė, yra svarbu. 

Elinborg ir Sigurduras Olis pažiūrėjo vienas į kitą. 

— Nordurmyris buvo tarsi atskira gyvenvietė Reikjaviko 
viduryje, - tęsė Erlenduras. - Namai buvo pastatyti per karą 
arba šiek tiek po jo. Islandija tapo nepriklausoma, ir jie sutei- 
kė gatvėms sakmių herojų vardus - Gunarsbrauto, Skegja- 
gatos ir panašiai. Tai buvo tipiškas visuomenės pavyzdys, dėl 
kurio čia susirinko įvairūs socialiniai sluoksniai - nuo gana 


pasiturinčių, netgi turtingų, iki tokių, kurie vos sudurdavo 

galą su galu, todėl nuomodavosi pigius butus rūsiuose kaip 
šis. Nordurmyryje gyvena daug senų žmonių, tokių kaip 
Holbergas, tačiau dauguma jų yra kultūringesni nei buvo jis 
ir daugelis gyvena būtent tokio tipo butuose rūsiuose. Visa 
tai papasakojo Marijona. 

Erlenduras trumpam nutilo. 

— Kitas Nordurmyrio bruožas yra tokie butai rūsiuose. 
Pradžioje nebuvo jokių butų rūsiuose, savininkai rekonstra- 
vo juos, įrengė virtuves ir sienas, suplanavo kambarius, sukū- 
rė vietas gyventi. Anksčiau šiuose rūsiuose buvo atliekami 
darbai tiems, kaip ten Marijona pavadino juos, savarankiš- 
kiems namams. Ar žinote, kas tai yra? 

Jie abu papurtė galvas. 

— Žinoma, jūs esate per jauni, - ištarė Erlenduras puikiai 
žinodamas, kad jie nekęs jo už tai. - Tokiuose rūsiuose buvo 
patarnautojų kambariai. Moterys dirbo tarnaitėmis turtin- 
gų Žmonių namuose. Jos turėjo kambarius tokiose skylėse 
kaip ši. Čia taip pat būdavo skalbykla, patalpa skirta gaminti 
bagiams“ ir kitam maistui, sandėliai, vonios ir visa kita. 

— Ir be viso to čia buvo dar ir pelkė, - sarkastiškai pridūrė 
Sigurduras Olis. 

— Ar bandai pasakyti mums kažką svarbaus? - neiškentė 


Elinborg. 


* Nacionalinis škotų patiekalas — ve77. past. 

— Po šiais rūsiais yra pamatai... - pradėjo aiškinti Erlen- 
duras. 

— Tai gana neįprasta, — pasišaipė Sigurduras Olis Elin- 
borg. 

— „kaip ir po visais kitais namais, - tęsė Erlenduras, ne- 
leisdamas Sigurduro Olio pastabai sutrikdyti jo. - Jei pakal- 
bėtumėte su santechniku, kaip padarė Marijona Brym... 

— Kas, po galais, ta Marijona Brym? - nesusilaikė Sigur- 
duras Olis. 

— „„sužinotumėte, kad jie dažnai būdavo iškviečiami į 
Nordurmyrį dėl problemų, kurios iškyla praėjus metams ar 
dešimtmečiams, kai namas pastatomas pelkėtoje žemėje. Tai 
pasitaiko kai kuriose vietose. Ant kai kurių namų išorinių 
sienų galite matyti, kaip procesas vyksta. Daugelis sienų yra 
tinkuotos, todėl tai matoma ten, kur baigiasi tinkas ir žemės 
lygyje prasideda plika namo siena. Maždaug vienos ar dviejų 
pėdų pločio ruožas. Svarbu yra tai, kad pastatas po truputį 
smenga į žemę. 

Erlenduras pastebėjo, kad jie nustojo vaipytis. 

— Nekilnojamojo turto versle tai vadinama nuslėptu de- 
fektu ir nėra žinoma, kaip spręsti šią problemą. Smegdamas 
pastatas slegia kanalizacijos vamzdžius, ir jie pratrūksta po 
grindimis. Todėl netrukus tualeto vanduo nuleidžiamas tie- 
siai į pamatus. Tai gali vykti metų metus, nes kvapas negali 


prasismelkti pro betoną. Tačiau susidaro drėgmės dėmės, 

nes daugelyje senų namų karšto vandens nutekėjimas yra 
prijungtas prie kanalizacijos vamzdžių ir prateka į rūsį, kai 
vamzdžiai trūksta, pasidaro karšta ir garai pasiekia paviršių. 
Parketas deformuojasi. 

Dabar jie įdėmiai klausėsi Erlenduro. 

— Ir visa tai tau papasakojo Marijona? 

— Kad išspręstumėte problemą, reikia atlupti grindis, — 
toliau kalbėjo Erlenduras, — ir nusileisti iki pamatų, kad 
būtų galima pakeisti vamzdį. Santechnikai pasakojo Mari- 
jonai, jog kartais, kai jie gręždavo per grindis, pataikydavo į 
tuštumą. Kai kuriose vietose pagrindo plokštė yra pakanka- 
mai plona ir po ja susidaro oro kišenė. Grindys nusėdo pusę, 
galbūt ir visą jardą. Ir visa tai dėl pelkės. 

Sigurduras Olis ir Elinborg susižvalgė. 

— Tai čia po grindimis yra tuštuma? - paklausė Elinborg, 
trypdama viena koja. 

Erlenduras nusišypsojo. 

— Marijona netgi sugebėjo rasti santechniką, kuris dir- 
bo šiame name tais metais, kai vyko nacionalinis festivalis. 
Visiems tie metai buvo įsimintini ir šis santechnikas aiškiai 
prisiminė, kad atvyko čia dėl drėgstančių grindų. 

— Ką bandai mums pasakyti? — neištvėrė Sigurduras 
Olis. 

— Santechnikas čia pralaužė grindis. Pagrindo plokštė 


nėra labai stora, daugelyje vietų po ja yra tuštuma. Santech- 

nikas prisimena šį darbą taip aiškiai, nes jį pritrenkė faktas, 
kad Holbergas neleido jo baigti. 

— Kaip tai? 

— Jis padarė angą grindyse ir užtaisė vamzdį. Tada Hol- 
bergas jį išvarė, sakydamas, kad pabaigs pats. Ir pabaigė. 

Jie stovėjo tyloje, kol Sigurduras Olis nebegalėjo atsispir- 
ti pagundai. 

— Marijona Brym? - paklausė jis. - Marijona Brym! 

Jis vis kartojo ir kartojo šį vardą, lyg neįstengtų jo supras- 
ti. Erlenduras buvo teisus. Jis buvo per jaunas, kad prisimin- 
tų Marijoną iš policijos. Jis kartojo jos vardą, lyg tai būtų 
galvosūkis, tuomet staiga nutilo, susimąstė ir galiausiai pa- 
klausė: 

— Palaukite minutėlę. Kas yra ta Marijona? Koks čia var- 
das? Tai vyras ar moteris? 

Sigurduras Olis smalsiai pažiūrėjo į Erlendurą. 

— Kartais aš ir pats svarstau, - pripažino Erlenduras ir 


išsitraukė mobilųjį telefoną. 

"Teismo ekspertai pradėjo atplėšinėti grindis kiekviename 
buto kambaryje, virtuvėje ir vonioje. Leidimo, reikalingo 
šiai operacijai atlikti, išdavimas užtruko visą dieną. Erlen- 
duras įrodinėjo šios operacijos svarbą susitikime su polici- 
jos komisaru, kuris pritarė, nors ir nenoriai, kad šių įtarimų 
pakanka norint pateisinti grindų išlupimą Holbergo bute. 
Šis reikalas buvo paskubintas dėl pastate įvykdytos žmog- 
žudystės. 

Erlenduras pateikė šiuos žemės kasimo darbus kaip būti- 
nybę ieškant Holbergo žudiko; jis leido suprasti, kad Gre- 
taras gali būti gyvas ir gali tapti įtariamuoju. Policija gaus 
dvigubos naudos iš šių kasinėjimų. Jei Marijonos Brym įta- 
rimai pasiteisins, Gretaras bus atmestas kaip įtariamasis, o 
žmogaus, dingusio prieš daugiau nei ketvirtį amžiaus, mįslė 


bus išspręsta. 

Jie išsikvietė didžiausią furgoną, kokį tik buvo galima 
gauti, į kurį bus sukrautas visas Holbergo namų turtas, iš- 
skyrus nekilnojamus įrenginius ir jų turinį. Jau buvo pradėję 
temti, kai sunkvežimis privažiavo prie namo ir netrukus ša- 
lia jo sustojo traktorius su pneumatiniu grąžtu. Ten susirin- 
ko teismo ekspertų komanda ir prie jų prisijungė daugiau 
detektyvų. Namo gyventojų niekur nesimatė. 

Visą dieną lijo, kaip ir praėjusiomis dienomis, tačiau 
dabar tai buvo tiktai smulki dulksna, kuri blaškėsi šaltame 
rudens vėjyje ir leidosi ant Erlenduro veido, kuris stovėjo 
tolėliau, laikydamas cigaretę tarp pirštų. Sigurduras Olis ir 
Elinborg mindžikavo greta. Minia susirinko priešais namą, 
tačiau atrodė, kad ji nenori prieiti per arti. Buvo korespon- 
dentų, televizijos operatorių ir laikraščių fotografų. Įvairių 
dydžių automobiliai, pažymėti laikraščių ir televizijos bend- 
rovių ženklais, matėsi pasklido po visą rajoną ir Erlenduras, 
draudęs bet kokį kontaktą su žiniasklaida, svarstė, ar reikėtų 
juos išvaikyti. 

Holbergo butas greitai tapo tuščias. Didžiulis sunkveži- 
mis liko kieme prie namo, kol buvo sprendžiama, ką dary- 
ti su turtu. Galiausiai Erlenduras liepė jį išvežti į policijos 
saugyklą. Erlenduras stebėjo, kaip iš buto išnešti kilimai ir 
linoleumas kraunami į sunkvežimį, pastarasis sugaudė ir nu- 


dundėjo gatve tolyn. 

Teismo ekspertų vadovas pasveikino Erlendurą paspaus- 
damas jam ranką. Jis buvo maždaug penkiasdešimties, vardu 
Ragnaras, su juodu plaukų kuokštu, styrančiu į visas puses 
ir turėjo antsvorio. Jis lavinosi Didžiojoje Britanijoje, skaitė 
tik britų trilerius ir buvo didelis britiškų detektyvinių seria- 
lų mėgėjas. 

— Į kokią prakeiktą nesąmonę tu dabar mus įtraukei? — 
paklausė jis, atsisukęs į žurnalistų komandą. 

Jo balsas išdavė, kad vyras juokauja. Jis manė, kad nuplėš- 
ti visas grindis ieškant kūno yra nuostabu. 

— Kokia ten situacija? - paklausė Erlenduras. 

— Visos grindys padengtos storu kažkokių dažų, skirtų 
laivams, sluoksniu, - pranešė Ragnaras. - Neįmanoma pa- 
sakyti, ar jos kur nors buvo paliestos. Mes neradome vietų, 
padengtų naujesniu betonu, ar kokių nors užtaisytų ertmių. 
Mes beldėme į grindis plaktukais, bet duslus garsas sklinda 
beveik iš bet kur. Galbūt tai nusėdusi žemė ar kažkas kito, 
aš nežinau. Pats statinio mūras yra storas, kokybiškas, jokių 
šarminių nesąmonių. Tačiau ant grindų matosi daugybė 
drėgmės dėmių. Ar tas santechnikas, su kuriuo susisiekei, 
negalėtų mums padėti? 

— Jis gyvena senelių namuose Akureiryje ir sako, kad šia- 
me gyvenime neketina grįžti į pietus. Jis pakankamai tiksliai 


nupasakojo, kurioje grindų vietoje buvo padaręs angą. 

— Mes taip pat nuleidome kamerą į kanalizacijos vamzdį. 
Apžiūrinėjame vandentiekio sistemą, tikriname, ar ji tvar- 
kinga, bandome rasti anksčiau taisytų vietų. 

— Arjums tikrai reikia tokio didelio grąžto? — pasiteiravo 
Erlenduras, linktelėdamas link traktoriaus. 

— Neturiu nė menkiausio supratimo. Mes turime mažes- 
nių elektrinių grąžtų, bet jie negali prasiskverbti pro drėgną 
šlamštą. Turime ir mažesnių pneumatinių, ir jei rastume ert- 
mę, galėtume pragręžti pagrindo plokštę ir įkišti nedidelę 
kamerą, tokią, kokią jie naudoja pažeistiems kanalizacijos 
vamzdžiams tirti. 

- Tikiuosi, pavyks. Nenorėtume išgriauti viso namo. 

— Šiaip ar taip, ta landynė velniškai dvokia, — pripažino 
teismo ekspertų vadovas, ir jiedu nuėjo link rūsio. 

Trys teismo ekspertai, vilkėdami baltus kombinezonus, 
su guminėmis pirštinėmis ir laikydami plaktukus vaikščiojo 
po butą, stukseno į akmenines grindis ir mėlyna spalva žy- 
mėjo vietas, kurios skambėjo kaip tuščios. 

— Pasak turto vertinimo kontoros, rūsys į butą buvo per- 
tvarkytas 1959 metais, - pranešė Erlenduras. - O Holbergas 
nusipirko jį 1962-aisiais ir greičiausiai nedelsdamas įsikėlė. 
Nuo tada jis čia gyveno. 

Vienas iš teismo ekspertizės žmonių priėjo prie jų ir pasi- 


sveikino su Erlenduru. Jis turėjo visų pastato aukštų planus. 


7 220“ 


Kara — 


ARNALDUR INDRIDASON 


— Tualetai yra kiekvieno aukšto centre. Kanalizacijos 
vamzdžiai iš viršutinių aukštų leidžiasi žemyn ir pasiekia 
pamatus toje vietoje, kur yra rūsio tualetas. Jis buvo rūsy- 
je dar prieš atliekant rekonstrukciją ir galima įsivaizduoti, 
kad visas butas buvo suprojektuotas aplink jį. Tualetas yra 
sujungtas su kanalizacijos vamzdžiu vonioje, toliau vamzdis 
tęsiasi į rytus per dalį svetainės, po miegamuoju ir išeina į 
gatvę. 

— Paieška neapsiriboja kanalizacijos vamzdžiu, - atsilie- 
pė teismo ekspertizės vadovas. 

— Ne, tačiau mes nuleidome kamerą pro vamzdį iš gatvės 
pusės. Jie ką tik pasakė man, kad vamzdis buvo įtrūkęs toje 
vietoje, kur pasiekia miegamąjį, ir mes manome, kad pir- 
miausia reikėtų pažiūrėti ten. Tai yra panašioje vietoje, kur, 
kaip suprantu, grindyse buvo padaryta anga. 

Ragnaras linktelėjo ir pažiūrėjo į Erlendurą, kuris gūžte- 
lėjo pečiais, lyg tai, ką pasakė teismo ekspertas, nebūtų jam 
svarbu. 

— Tai negali būti labai senas įtrūkimas, — nutarė teismo 
ekspertų vadovas. - Tikriausiai dvokas sklinda iš ten. Ar tu 
teigi, kad žmogus buvo palaidotas pamatuose prieš daugiau 
nei dvidešimt metų? 

— Bent jau tuomet jis dingo. 

Jo žodžiai susiliejo su kalimu, kuris tapo nepertraukiamu 


ūžesiu, aidinčiu tarp tuščių sienų. Teismo ekspertas išsiėmė 

ausines iš juodo dėklo, dydžio su lyg nedideliu lagaminu, ir 
jas užsidėjo. Tuomet pakėlė vieną iš mažų elektrinių grąžtų 
ir įjungė į elektros lizdą. Jis kelis kartus spustelėjo gaiduką 
tikrindamas jį, tuomet atrėmė įrankį į grindis ir pradėjo 
gręžti. Garsas buvo siaubingas, todėl visa ekspertų komanda 
taip pat užsidėjo ausines. Jo pažanga nebuvo didelė - kietas 
betonas sunkiai pasidavė. Jis liovėsi bandęs ir papurtė galvą. 

— Reikia užvesti traktorių, - nusprendė žmogus, dulkė- 
mis padengtu veidu. - Atneškite pneumatinį grąžtą ir mums 
reikės kaukių. Koks prakeiktas kvailys sugalvojo šią idėją? — 
paklausė jis ir nusispjovė ant grindų. 

— Abejoju, ar Holbergas būtų naudojęs pneumatinį grąž- 
tą prisidengęs tamsa, - ištarė vadovas. 

- Jis nieko nedarė prisidengęs tamsa, - patikslino Erlen- 
duras. - Santechnikas padarė skylę grindyse už jį. 

— Ar manai, kad jis įkišo lavoną į šią skylę? 

— Pamatysime. Galbūt jam tiesiog reikėjo pertvarkyti pa- 
matus. Galbūt tai tiesiog nesusipratimas. 

Erlenduras išėjo pakvėpuoti nakties oru. Sigurduras Olis 
ir Elinborg sėdėjo automobilyje ir valgė dešrainius, kuriuos 
Sigurduras Olis nupirko artimiausiame kioske. Dešrainis 
ant prietaisų skydelio laukė Erlenduro, paskui jis godžiai jį 
surijo. 

— Jei čia rasime Gretaro kūną, ką mums tai reikš? - Elin- 


borg paklausė Erlenduro ir nusišluostė burną. 

— Kad aš žinočiau, - susimąstęs atsakė Erlenduras, - kad 
aš tik žinočiau. 

Tą akimirką skubėdamas priėjo vyriausiasis policijos ins- 
pektorius, pabeldė į langą, atidarė dureles ir liepė Erlendurui 
trumpam eiti su juo. Sigurduras Olis ir Elinborg taip pat išli- 
po iš automobilio. Vyriausiojo policijos inspektoriaus vardas 
buvo Hrolfuras ir tądien jis nedirbo dėl ligos, tačiau dabar 
atrodė sveikas it ridikas. Jis buvo labai apkūnus ir jo apranga 
tai prastai slėpė. Jo būdas buvo letarginis ir jis retai kuo prisi- 
dėdavo prie tyrimų. Pareigūnas kasmet sirgo ištisas savaites. 

— Kodėl su manimi nebuvo susisiekta dėl šių veiksmų? — 
paklausė jis akivaizdžiai pykdamas. 

— Jūs sergate. 

— Po velnių, - atkirto Hrolfuras. - Nemanyk, kad gali 
vadovauti skyriui, kaip tau patinka. Aš esu tavo viršininkas. 
Privalai pranešti man apie tokias operacijas, prieš paleisda- 
mas savo prakeiktai kvailas mintis į darbą! 

— Palaukite, aš maniau, jūs sergate, - pakartojo Erlendu- 
ras apsimesdamas nustebęs. 

— Ir kaip tau šovė į galvą taip apgaudinėti policijos ko- 
misarą? — sušnypštė Hrolfuras. - Kaip tau šovė į galvą, kad 
čia po grindimis yra kūnas? Nėra jokių įrodymų. Visiškai 
nieko, išskyrus kažkokias nesąmones apie namo pamatus ir 
dvoką. Ar tu išprotėjai ? 


Sigurduras Olis neryžtingai artinosi link jų. 

— Tau skambina moteris, su kuria turėtum pasikalbėti, 
Erlendurai, - ištarė jis laikydamas telefoną, kurį Erlenduras 
paliko automobilyje. - Tai asmeniška. Ji ganėtinai susijau- 
dinusi. 

Hrolfuras pasisuko į Sigurdurą Olį, liepė jam dingti ir 
palikti juos vienus. 

Sigurduras Olis nepasidavė. 

— Privalai tuojau pat su ja pakalbėti, - pakartojo jis. 

— Ką visa tai reiškia? Elgiesi, lyg aš nė neegzistuočiau! — 
šaukė Hrolfuras trypčiodamas kojomis. - Ar tai prakeiktas 
sąmokslas? Erlendurai, jei mes sugriausime žmonių namų 
pamatus dėl to, kad jie dvokia, mums blogai baigsis. Tai vi- 
siškas absurdas! Tai juokinga. 

- Ši įdomi idėja kilo Marijonai Brym, - ištarė Erlenduras 
taip pat ramiai, kaip ir anksčiau. - Ir aš manau, kad ji verta 
tyrimo. Policijos komisaras galvoja taip pat. Prašau atleisti 
man, kad nesusisiekiau su jumis, tačiau man malonu matyti, 
kad vėl atsistojote ant kojų. Ir turiu pridurti, Hrolfurai, kad 
atrodote ypač žvalus. O dabar prašau man atleisti. 

Erlenduras praėjo pro Hrolfurą, kuris spoksojo į jį, ir 
Sigurdurą Olį, pasirengęs kažką sakyti, tačiau nežinodamas 
ką. 

— Man į galvą šovė viena mintis. Jau seniai turėjau taip 
padaryti. 

— Kas? - paklausė Sigurduras Olis. 

— Susisiekti su uosto administracija ir išsiaiškinti, gal jie 
galėtų pasakyti, ar Holbergas buvo Husavike arba netoliese 
šeštajame dešimtmetyje. 

- Gerai. Štai, pakalbėk su šia moterimi. 

— Kokia moterimi? — nustebo Erlenduras ir paėmė tele- 
foną. - Aš nepažįstu jokios moters. 

— Jie peradresavo jos skambutį į tavo mobilųjį. Ji ieškojo 
tavęs biure. Vyrai pasakė, kad tu užsiėmęs, bet ji nepriėmė 
atsisakymo. 

Tuo metu pneumatinis grąžtas ant traktoriaus buvo 
įjungtas. Kurtinantis garsas sklido iš rūsio ir jie išvydo ky- 
lantį tirštą dulkių debesį. Policija uždangstė visus langus, 
kad niekas negalėtų pažiūrėti vidun. Visi, išskyrus grąžto 
operatorių, išėjo laukan ir laukė stovėdami tolėliau. Parei- 
gūnai žiūrėjo į savo laikrodžius ir turbūt diskutavo, kad jau 
vėlu. Žinojo, kad negalės tęsti tokio triukšmo visą naktį gy- 
venamojo rajono viduryje. Greitai jie turės sustoti ir tęsti 
kitą rytą arba imtis kitų veiksmų. 

Erlenduras nuskubėjo į automobilį su savo telefonu ir dėl 
triukšmo uždarė dureles. Jis iš karto atpažino balsą. 

— Jis yra čia, — ištarė Elina, kai tik išgirdo Erlenduro balsą 
telefone. 

Ji atrodė labai susijaudinusi. 


— Nurimk, Elina, - pasakė Erlenduras. - Apie ką tu kal- 
bi? 

- Jis stovi priešais namą lietuje, spokso į mane, - sušnabž- 
dėjo ji. 

— Kas, Elina? Ar tu namuose? Keblavike? 

— Aš nežinau, kada jis atėjo. Nežinau, kaip ilgai jis stovi 
ten. Aš tiesiog jį pastebėjau. Jie nesujungė manęs su tavimi. 

— Aš nesuprantu. Apie ką tu kalbi, Elina? 

— Žinoma, apie tą vyrą. Tai tas pabaisa. Esu tuo tikra. 

— Kas? 

— Tas žmogus, kuris užpuolė Kolbrun! 

— Kolbrun? Apie ką tu kalbi? 

- Žinau, to negali būti, tačiau jis stovi čia. Visiškai toks 
pat. 

— Ar tu kažko nepainioji? 

— Nesakyk, kad aš susipainiojau. Nedrįsk! Aš puikiai su- 
prantu, ką kalbu. 

— Kuris vyras, užpuolęs Kolbrun? 

— Na, HOLBERGAS! - į ragelį sušnypštė Elina, užuot 
pakėlusi balsą. — Jis stovi prie mano namo. 

Erlenduras nieko neatsakė. 

— Ar tu ten? - sušnabždėjo Elina. - Ką ketini daryti? 

- Elina, - lėtai ištarė Erlenduras, — tai negali būti Hol- 
bergas. Holbergas yra miręs. Ten stovi kažkas kitas. 

— Nekalbėk su manimi kaip su kūdikiu. Jis stovi čia lietu- 


je ir spokso į mane. Tas pabaisa. 

Ryšys nutrūko ir Erlenduras užvedė variklį. Sigurduras 
Olis ir Elinborg stebėjo, kaip jis atbuline eiga važiuoja pro 
minią ir išnyksta gatvės gale. Jie susižvalgė ir gūžtelėjo pe- 
čiais, lyg jau seniai būtų nustoję stengtis jį suprasti. 

Dar prieš išsukdamas iš gatvės jis susisiekė su Keblavi- 
ko policija ir išsiuntė juos prie Elinos namo, kad sulaikytų 
vyrą, dėvintį mėlyną striukę su gobtuvu, džinsus ir baltus 
sportinius batelius. Taip Elina apibūdino tą vyriškį. Jis liepė 
seržantui neįjungti sirenų ar blyksinčių šviesų, o prisiartinti 
kuo tyliau, kad jo nenubaidytų. 

— Kvaila senutė, - ištarė sau Erlenduras ir padėjo ragelį. 

Jis išvažiavo iš Reikjaviko kuo greičiau - per Habnarfjor- 
durą į Keblaviko kelią. Eismas buvo intensyvus, o matomu- 
mas prastas, tačiau jis laviravo tarp automobilių netgi užva- 


žiuodamas ant saugumo salelių. Jis nepaisė jokių šviesoforų 

ir per pusvalandį atvyko į Keblaviką. Jam pagelbėjo tai, kad 
visai neseniai kriminalinis skyrius gavo mėlynus švyturė- 
lius, kuriuos nenumatytais atvejais buvo galima padėti ant 
nepažymėtų automobilių stogų. Tuomet jis šaipėsi, prisi- 
minęs tokią įrangą iš detektyvinės programos per televiziją, 
ir manė, kad kvaila važinėti po Reikjaviką su butaforija iš 
filmų. 

Kai jis sustojo, prie Elinos namo stovėjo du policijos eki- 
pažai. Elina jo laukė viduje kartu su dar trimis policininkais. 
Ji pasakė, kad vyriškis dingo tamsoje tik prieš policijos au- 
tomobiliams sustojant prie jos namų. Moteris parodė, kur 
jis stovėjo ir į kurią pusę nubėgo, tačiau policininkai nerado 
jokių vyro pėdsakų. Policininkai buvo suglumę ir nežinojo, 
kaip elgtis su Elina, kuri atsisakė papasakoti jiems, kas buvo 
tas vyras ir kodėl jis toks pavojingas; matyt, vienintelis jo 
nusikaltimas buvo tai, kad stovėjo prie senolės namo lietuje. 
Kai pareigūnai pradėjo viso to klausinėti Erlenduro, jis atsa- 
kė, kad šis vyras yra susijęs su žmogžudystės tyrimu Reikja- 
vike. Jis liepė jiems informuoti Reikjaviko policiją, jei suras 
ką nors, kas atitiktų šio vyro apibūdinimą. 

Elina atrodė labai susijaudinusi ir Erlenduras nusprendė, 
kad protingiausia būtų išprašyti policininkus iš jos namų 
kuo greičiau. Jis sugebėjo tai padaryti be didelių pastangų. 


Jie pareiškė, kad turi svarbesnių reikalų nei vaikytis senos 

moters fantazijos vaisius, tačiau pasakė tai taip, kad Elina 
negirdėtų. 

— Aš prisiekiu, kad ten buvo jis, — ištarė ji Erlendurui, 
kai jiedu liko vieni name. - Nežinau kaip, bet tikrai buvo 
jis. 

Erlenduras žiūrėjo į ją, girdėjo, ką sako, ir matė, kad ji 
kalba visiškai rimtai. Jis žinojo, jog pastaruoju metu mote- 
riškė patyrė didžiulę įtampą. 

— To tiesiog negali būti, Elina. Holbergas negyvas. Ma- 
čiau jį lavoninėje, - susimąstęs jis nutilo, o paskui pridū- 
rė: — Aš mačiau jo širdį. 

Elina žiūrėjo į jį. 

— Tu manai, kad aš kvaištelėjau. Manai, jog išsigalvojau 
visa tai. Kad tai yra būdas patraukti dėmesį, nes... 

— Holbergas negyvas, - pertraukė Erlenduras. - Ką tu- 
rėčiau galvoti ? 

— Tuomet tai buvo tiksli jo atvaizdo kopija. 

— Apibūdink tą vyrą smulkiau. 

Elina atsistojo, nuėjo prie svetainės lango ir ranka paro- 
dė į lietų. 

— Jis stovėjo ten. Prie takelio tarp namų vedančio į gatvę. 
Stovėjo visiškai ramiai ir sekė mane. Nežinau, ar jis mane 
matė. Bandžiau nuo jo pasislėpti. Aš skaičiau ir atsistojau, 
kai svetainėje pradėjo temti, ketindama įjungti šviesą pa- 


žiūrėjau pro langą. Jo galva buvo nepridengta, panašu, kad 

jam nė truputėlio nerūpėjo, jog jis kiaurai permirkęs. Ir nors 
tas vyras stovėjo visiškai čia pat, kažkodėl atrodė, kad labai 
toli, - Elina trumpam susimąstė. - Jis buvo juodų plaukų ir 
atrodė maždaug keturiasdešimties. Vidutinio ūgio. 

— Elina, - ištarė Erlenduras, - lauke tamsu, stipriai lyja, 
sunku ką nors įžiūrėti pro langą. Takas neapšviestas. Tu ne- 
šioji akinius. Ar sakai man, kad... 

— Tuomet dar buvo tik pradėję temti ir aš nebėgau prie 
telefono tuojau pat. Aš gerai įsižiūrėjau į tą vyrą pro šį ir 
virtuvės langus. Praėjo šiek tiek laiko, kol suvokiau, kad tai 
Holbergas ar kažkas panašus į jį. Takelis neapšviestas, tačiau 
eismas gatvėje pakankamai intensyvus ir kaskart pravažiuo- 
janti mašina apšviesdavo jį, todėl aiškiai galėjau matyti jo 
veidą. 

— Kaip gali būti tokia tikra? 

— Tai buvo Holbergo atvaizdas, kai jis buvo jaunesnis, 
tvirtino Elina. - Ne to seno vyruko nuotraukoje, spausdin- 
toje laikraščiuose. 

— Ar tu matei Holbergą, kai jis buvo jaunesnis? 

— Taip, aš mačiau jį. Kartą lyg perkūnas iš giedro dangaus 
Kolbrun buvo iškviesta į kriminalinį skyrių. Jai buvo pasa- 
kyta, kad reikia išsamesnio vienos jos pareiškimo dalies pa- 
aiškinimo. Prakeiktas melas. Kažkas, vardu Marijona Brym, 
buvo atsakingas už bylą. Iš viso, koks čia vardas? Marijona 


Brym? Jie liepė Kolbrun atvykti į Reikjaviką. Ji paprašė ma- 

nęs važiuoti kartu, todėl aš taip ir padariau. Ji buvo susita- 
rusi dėl susitikimo, manau, tai vyko ryte. Mes nuvažiavome 
ten ir mus pasitiko ta Marijona, palydėjo į kambarį. Mes 
kurį laiką ten sėdėjome, kai netikėtai atsidarė durys ir įėjo 
Holbergas. Ta Marijona stovėjo už jo tarpduryje. 

Elina nutilo. 

- Ir kas nutiko? —- paklausė Erlenduras. 

— Mano sesuo palūžo. Holbergas šaipėsi, parodė nepa- 
dorų gestą liežuviu ir Kolbrun sugriebė mane taip, lyg būtų 
skendusi. Ji negalėjo kvėpuoti. Holbergas pradėjo juoktis, 
o Kolbrun ištiko priepuolis. Ji pradėjo vartyti akis, iš bur- 
nos virto putos, sesuo krito ant žemės. Marijona išsivedė 
Holbergą, tai buvo pirmas ir paskutinis kartas, kai mačiau 
tą pabaisą, tačiau niekuomet nepamiršiu jo šlykščios mar- 
muūzės. 

— Ir šiąnakt pro savo langą lauke tu matei tą patį veidą? 

Elina linktelėjo. 

— Pripažįstu, aš buvau šokiruota. Ir, žinoma, tai negalėjo 
būti pats Holbergas, tačiau tas vyras atrodė visiškai kaip jis. 

Erlenduras svarstė, ar turėtų papasakoti Elinai, ką sugal- 
vojo pastaruoju metu. Jis bandė suvokti, kiek gali jai pasa- 
kyti ir kokia tikimybė, kad tai, ką pasakys, yra realu. Jiedu 
sėdėjo tyloje, kol vyras viską pergalvojo. Buvo vėlus vakaras 
ir Erlenduro mintys pasisuko į Evą Lindą. Jis vėl jautė skaus- 


mą krūtinėje ir pradėjo glostyti ją, lyg tai galėtų padėti. 

— Ar tau viskas gerai? - paklausė Elina. 

— Pastaruoju metu tyrėme vieną reikalą, tačiau dar neži- 
nau, ar užto kas nors slypi, - prakalbo Erlenduras. - Bet tai, 
kas įvyko čia, patvirtina tą teoriją. Jei buvo kita Holbergo 
auka, jei jis išprievartavo dar vieną moterį, yra tikimybė, kad 
pastaroji susilaukė vaiko, visai kaip Kolbrun. Aš svarsčiau 
šią galimybę dėl raštelio, kurį radome prie Holbergo kūno. 
Tikėtina, kad jis turėjo sūnų. Jei išprievartavimas įvyko prieš 
1964-uosius, tai jo sūnus turėtų būti beveik keturiasdešim- 
ties. Jis galėjo stovėti prie tavo namo šį vakarą. 

Elina apstulbinta žiūrėjo į Erlendurą. 

— Holbergo sūnus? Ar tai įmanoma? 

— Tu sakei, kad matei tikslią jo atvaizdo kopiją. 

— Taip, bet... 

— Mintyse aš viską pergalvojau. Šiai bylai trūksta kažko- 
kios sąsajos, ir manau, kad šis vyras galėtų ja būti. 

— Tačiau kodėl? Ką jis čia veikė? 

— Ar nemanai, kad tai akivaizdu? 

— Kas akivaizdu? 

— Tu esi jo sesers teta, — ištarė Erlenduras ir stebėjo, kaip 
keičiasi Elinos veido išraiška, kai ji palaipsniui pradėjo su- 
vokti, apie ką jis kalba. 

— Audur buvo jo sesuo, - ištarė ji. - Bet iš kur jis gali 
žinoti apie mane)? Iš kur jis žino, kur aš gyvenu? Kaip jis sie- 


ja Holbergą su manimi? Laikraščiuose nieko nerašė apie jo 

pracitį, apie išprievartavimus ar apie tai, kad jis turėjo duk- 
terį. Niekas nežinojo apie Audur. Iš kur tas vyriškis žino, kas 
aš esu? 

— Galbūt jis pats mums pasakys, kai jį rasime. 

— Ar manai, kad jis yra Holbergo žudikas? 

— Dabar tu klausi manęs, ar jis nužudė savo tėvą, - atsakė 
Erlenduras. 

Elina susimąstė. 

— O, Dieve, - ištarė ji. 

— Aš nežinau. Jei vėl pamatysi jį, paskambink man. 

Elina atsistojo ir nuėjo prie lango, pro kurį buvo matyti 
takas, lyg tikėtųsi vėl jį ten pamatyti. 

— Suprantu, kad buvo šiek tiek isteriška skambinti tau 
ir sakyti, kad čia yra Holbergas, tačiau tą akimirką jaučiau, 
jog tai gali būti jis. Išvysti jį buvo siaubingas sukrėtimas. Ta- 
čiau nesijaučiau išgąsdinta. Aš buvau labai pikta. O tas vyras 
buvo kažkoks kitoks — tai, kaip jis stovėjo, tai, kaip nulen- 
kė galvą - jo veide matėsi liūdesys, širdgėla. Pamaniau, kad 
nesijaučia gerai. Jis negalėjo jaustis gerai. Ar jis bendravo su 
savo tėvu? Ar Žinai? 

— Aš nesu tikras, kad jis iš tiesų egzistuoja, - atsakė Er- 
lenduras. - Tai, ką tu matei, pagrindžia vieną teoriją. Mes 
neturime jokios informacijos apie tą vyrą. Holbergo bute 


nebuvo jokių jo nuotraukų, jei tai turi galvoje. Tačiau kaž- 

kas keletą kartų skambino Holbergui, prieš pat jį nužudant. 
Ir tie skambučiai jį nervino. Mes nieko daugiau nežinome. 

Erlenduras išsiėmė mobilųjį telefoną ir atsiprašė Elinos. 

— Į kokį prakeiktą pragarą tu mus dabar įvėlei? — visiškai 
įtūžęs šaukė Sigurduras Olis. - Jie užkliudė nuotėkų vamzdį, 
o jame knibždėte knibždėjo bjaurių vabalų, daugybė šlykš- 
čių vabalėlių po prakeiktomis grindimis. Tai pasibjaurėtina. 
Kur, po galais, tu esi? 

— Keblavike. Ar yra kokių nors Gretaro ženklų? 

— Ne, nėra jokių prakeiktų ženklų apie jokį sumautą Gre- 
tarą, — išrėžė Sigurduras Olis ir išjungė telefoną. 

— Yra dar vienas dalykas, inspektoriau, - ištarė Elina. — 
Suvokiau tai tik tada, kai pradėjote kalbėti, jog jis susijęs su 
Audur. Dabar suprantu, kad buvau teisi. Tuomet to nesu- 
pratau, tačiau jo veide buvo dar vienas žvilgsnis, kurio ma- 
niau daugiau niekada nepamatysianti. Tai buvo veidas iš 
praeities, kurio niekuomet nepamiršau. 

— Kas tai buvo? - paklausė Erlenduras. 

— Būtent todėl aš neišsigandau jo. Iš pradžių to nesupra- 
tau. Jis man taip pat priminė Audur. Jame buvo kažkas, kas 


priminė man Audur. 

Sigurduras Olis įsikišo savo mobilųjį telefoną į dėklą ant 
diržo ir nuėjo atgal į namą. Viduje jis buvo su keletu kitų 
policininkų, kai pneumatinis grąžtas prasiskverbė pro pa- 
grindo plokštę ir dvokas, kuris pasklido, buvo toks siaubin- 
gas, kad jis ėmė žiaukčioti. Kaip ir visi buvę viduje, jis nu- 
skubėjo prie durų ir manė, kad pradės vemti, kol nepasiekė 
šviežio oro. Grįžę atgal jie užsidėjo akinius ir kaukes, tačiau 
siaubingas kvapas vis tiek prasismelkė per jas. 

Grąžto operatorius praplatino skylę virš trūkusio nuteka- 
mojo vamzdžio. Tai vyko visiškai lengvai, nes jau buvo pra- 
gręžęs grindis. Sigurduras Olis bijojo net pagalvoti, prieš kiek 
laiko pratrūko vamzdis. Atrodė, kad nuotėkos rinkosi di- 
džiuliame plote po grindimis. Iš skylės kilo vos įžiūrimi garai. 
Žibintuvėliu jis pašvietė žemyn į purvo balą ir kiek jis matė, 


žemė buvo nusėdusi pusę jardo nuo pagrindo plokštės. 

Purvo bala atrodė lyg tiršta juodų mažų vabalų masė. Jis 
atšoko atgal, kai pamatė kažkokį padarą, prabėgantį pro 
šviesos spindulį. 

— Atsargiai! — sušuko jis ir išėjo iš rūsio. - Po tuo pra- 
keiktu dalyku laksto žiurkės. Uždenkite skylę ir iškvieskite 
kenkėjų naikintojus. Sustokime čia. Sustabdykite viską šią 
minutę! 

Niekas neprieštaravo. Vienas iš teismo ekspertizės ko- 
mandos narių skylę uždengė plastikiniu audeklu ir akimirks- 
niu rūsys ištuštėjo. Išėjęs iš rūsio Sigurduras Olis nusiplėšė 


kaukę ir godžiai rijo gaivų orą. Visi kiti taip pat. 
4 


Keliaudamas namo iš Keblaviko Erlenduras išgirdo apie 
tyrimo eigą Nordurmyryje. Buvo iškviestas kenkėjų naikin- 
tojas, tačiau policija neketino imtis tolesnių veiksmų iki kito 
ryto, kol viskas, kas gyveno pamatuose, nebus išnaikinta. Si- 
gurduras Olis grįžo namo ir buvo ką tik išėjęs iš dušo, kai pa- 
skambino Erlenduras, kad sužinotų naujausias žinias. Elin- 
borg taip pat išvyko namo. Kol kenkėjų naikintojas dirbo 
savo darbą, Holbergo butą prižiūrėjo sargyba. Du policijos 
automobiliai visą naktį stovėjo prie namo. 

Eva Linda pasitiko tėvą prie durų, kai jis grįžo namo. 


Buvo po devintos vakaro. Nuotaka išėjo. Prieš išeidama, ji 

pasakė Evai Lindai, kad ketina pasikalbėti su savo vyru ir 
išsiaiškinti, kaip jis jaučiasi. Ji nebuvo tikra, ar įvardys jam 
tikrąją priežastį, kodėl pabėgo iš vestuvių. Eva Linda įtiki- 
nėjo ją viską papasakoti sakydama, jog neturėtų dangstyti 
to šunsnukio savo tėvo. Vienintelis dalykas, ko ji neturėtų 
daryti. 

Jiedu sėdėjo svetainėje. Erlenduras papasakojo Evai Lin- 
dai viską apie žmogžudystės tyrimą, kur jis nuvedė jį ir apie 
ką šiuo metu galvoja. Vyras tai padarė mažų mažiausiai 
vien dėl to, kad pats geriau suprastų bylą, gautų aiškesnį to, 
kas įvyko per pastarąsias kelias dienas, paveikslą. Papasako- 
jo jai beveik viską nuo tos akimirkos, kai jie rado Holber- 
go kūną rūsyje. Apie dvoką jo bute, raštelį, seną fotografiją 
stalčiuje, pornografiją kompiuteryje, užrašą ant antkapio, 
Kolbrun ir jos seserį Eliną, Audur ir jos neišaiškintą mirtį, 
sapnus, kurie tarsi vaiduokliai lankė jį, Elidį, sėdintį kalė- 
jime, ir Gretaro dingimą, Marijoną Brym, kitos Holbergo 
aukos paiešką ir apie vyriškį priešais Elinos namą, kuris gali 
būti Holbergo sūnus. Jis bandė sistemingai viską dėstyti ir 
svarstė įvairiausias teorijas bei klausimus, kol pasiekęs akli- 
gatvį nutilo. 

Jis neminėjo Evai Lindai, kad smegenys buvo dingusios iš 
vaiko kūno. Erlenduras pats dar nepajėgė suprasti, kaip tai 


galėjo įvykti. 

Eva Linda klausėsi jo nepertraukdama ir pastebėjo, kaip 
Erlenduras kalbėdamas trinasi krūtinę. Ji jautė, kaip Hol- 
bergo byla paveikė tėvą. Mergina jautė, kad aplink jį tvyro 
noras pasitraukti, kurio niekuomet anksčiau nepastebėjo. 
Dukra jautė tėvo nuovargį, kai šis kalbėjo apie mažąją mer- 
gaitę. Atrodė, kad jis užsisklendė savyje, jo balsas pritilo ir 
tapo vis labiau nutolęs. 

— Ar Audur yra ta mergaitė, apie kurią užsiminei man 
šįryt, kai šaukei ant manęs? - paklausė Eva Linda. 

— Ji buvo, net nežinau, tarsi Dievo siųsta jos motinai, — 
atsakė Erlenduras. - Moteris stipriai mylėjo mergaitę, net jai 
iškeliavus. Atleisk, jei buvau piktas su tavimi. Aš neketinau, 
tačiau kai matau, kaip tu gyveni, kai matau tavo nerūpestin- 
gą požiūrį ir nepagarbą sau, kai matau pražūtį, viską, ką da- 
rai sau, ir kai stebiu mažą karstelį, kylantį iš žemės, tuomet 
aš jau nieko nebegaliu suprasti. Negaliu suprasti, kas vyksta, 
ir noriu... 

Erlenduras nutilo. 

— Iškaršti man kailį, - Eva Linda baigė sakinį už jį. 

Erlenduras gūžtelėjo pečiais. 

— Aš nežinau, ką noriu daryti. Galbūt geriausia būtų nie- 
ko nedaryti. Galbūt reikia gyvenimui leisti tekėti sava vaga. 
Pamiršti visą tą reikalą. Imtis ko nors protingo. Kodėl turė- 
čiau norėti būti įsipainiojęs į visa tai? Į visą tą mėšlą. Kalbėti 


su tokiais žmonėmis kaip Elidis. Tartis su tokiomis padugnė- 

mis kaip Elidis. Matyti, kad tokie žmonės kaip Holbergas 
lengvai išsisuka. Skaityti išprievartavimų ataskaitas. Raustis 
po namų pamatus, pilnus vabalų ir išmatų. Iškasinėti mažus 
karstelius. 

Erlenduras susigriebė krūtinę dar stipriau. 

— Galvoji, kad tai nepaveiks tavęs. Manai, kad esi pakan- 
kamai stiprus ištverti tokius dalykus. Galvoji, kad per dauge- 
lį metų gali atsiriboti nuo to ir stebėti visą tą šlamštą iš tolo, 
lyg tai būtų ne tavo reikalas, ir stengtis išsaugoti savo sveiką 
protą. Tačiau nėra jokio atstumo. Ir jokių apsaugų. Niekas 
nėra pakankamai stiprus. Nuovargis persekioja kaip piktoji 
dvasia, kuri slepiasi tavo galvoje ir nepalieka ramybėje, kol 
pradedi tikėti, kad visas tas šlamštas yra pats gyvenimas, nes 
iš tiesų pamiršti, kaip gyvena paprasti žmonės. Ši byla yra to- 
kia pati. Tarsi piktoji dvasia, kuri buvo išlaisvinta, kad tavo 
galvoje sukeltų maišatį ir paliktų tave suluošintą, - Erlendu- 
ras giliai įkvėpė. - Visa tai yra didžiulė prakeikta pelkė. 

Jis nustojo kalbėti, o Eva Linda tylėdama sėdėjo kartu su 
tėvu. 

Taip prabėgo šiek tiek laiko, kol Eva Linda atsistojo, atsi- 
sėdo greta jo, ranka apkabino ir nedrąsiai prisiglaudė. Ji gir- 
dėjo ritmingai, tarsi raminantis laikrodis plakančią jo širdį 


ir galiausiai užmigo su patenkinta išraiška veide. 

Kitą dieną, apie devintą valandą ryto, teismo ekspertų ir 
kriminalinio skyriaus komandos susirinko Holbergo name. 
Netgi tokiu metu dar nebuvo šviesu. Buvo apsiniaukę ir vis 
dar lijo. Per radiją pranešė, kad lietus Reikjavike artėja prie 
1926-ųjų spalio rekordo. 

Nutekamasis vamzdis buvo išvalytas ir pamatuose neliko 
nieko gyvo. Skylė pagrindo plokštėje buvo praplatinta tiek, 
kad vienu metu pro ją galėtų nusileisti du žmonės. Prie rū- 
sio durų stovėjo butų savininkų būrys. Jie buvo susisiekę su 
santechniku, kad šis užtaisytų vamzdį, ir laukė, kol galės jį 
iškviesti policijai davus leidimą. 

Netrukus paaiškėjo, kad tuščiaviduris plotas aplink nu- 
tekamąjį vamzdį buvo palyginti nedidelis. Jis buvo tik maž- 
daug trijų kvadratinių jardų dydžio, nes žemė po pagrindo 


plokšte nusėdo ne visur. Vamzdis pratrūko toje pačioje vie- 

toje kaip ir anksčiau. Anąkart remontuota vieta buvo aiškiai 
matoma, nes po vamzdžiu toje vietoje buvo kitokios sudė- 
ties gruntas. Teismo ekspertizės technikai diskutavo, ar to- 
liau platinti skylę - nukasti gruntą nuo pamatų ir išvalyti jį, 
kol bus įmanoma pamatyti visą plotą po pagrindo plokšte. 
Po trumpo pasitarimo jie nusprendė, kad visiškai pašalinus 
tai, kas buvo po pagrindo plokšte, ji gali skilti, todėl pasi- 
rinko saugesnį ir techniškai pažangesnį metodą — šen bei 
ten išgręžti skylių grindyse ir pro jas nuleisti miniatiūrinę 
kamerą į pamatus. 

Sigurduras Olis stebėjo, kaip jie pradeda gręžti skyles 
grindyse, tuomet prijungia du monitorius, kurie rodo dviejų 
teismo ekspertų naudojamų kamerų vaizdą. Kameros buvo 
ne šiaip vamzdeliai su šviesele ant galo, įkišti pro skyles — 
jas buvo galima valdyti per atstumą. Skylės grindyse buvo 
išgręžtos tose vietose, kur buvo manoma, kad po apačia yra 
ertmė. Jie nuleido kameras pro jas ir įjungė du monitorius. 
Vaizdas buvo nespalvotas, ir Sigurdurui Oliui atrodė labai 
prastas — jis turėjo vokišką vaizdo sistemą, kainavusią pusę 
milijono kronų. 

Erlenduras atvyko, kai tik jie pradėjo zonduoti kamero- 
mis ir netrukus pasirodė Elinborg. Sigurduras Olis pastebė- 
jo, kad Erlenduras buvo nusiskutęs ir vilkėjo švarius drabu- 


žius, kurie atrodė beveik išlyginti. 


TA 252 1 


UŽNUODYTAS KRAUJAS || m 

— Kas nors vyksta? - paklausė Erlenduras ir Sigurduro 
Olio nusivylimui užsidegė cigaretę. 

— Jie ketina zonduoti kameromis, — atsakė Sigurduras 
Olis. - Galime stebėti vaizdą ekrane. 

— O nuotėkose nieko? - pasidomėjo Erlenduras įtrauk- 
damas dūmą. 

— Vabalai ir žiurkės, nieko daugiau. 

— Čia šlykščiai dvokia, - ištarė Elinborg ir išsiėmė iškve- 
pintą nosinę, kurią nešiojosi rankinėje. 

Erlenduras pasiūlė jai cigaretę, bet ji atsisakė. 

— Holbergas galėjo pasinaudoti santechniko padaryta 
skyle, kad pakištų Gretarą po grindimis, - samprotavo Er- 
lenduras. - Jis galėjo pamatyti, kad po pagrindo plokšte tuš- 
čia, ir pakišęs Gretarą kur tik norėjo jį užkasti. 

Jie susirinko prie ekranų, tačiau tai, ką matė, nebuvo labai 
naudinga. Maža švieselė judėjo pirmyn ir atgal, aukštyn, že- 
myn ir į šonus. Kartais atrodė, kad jie įžiūri pagrindo plokš- 
tės kontūrą, kartais pamatydavo gruntą. Gruntas nusėdo 
nevienodai. Kai kuriose vietose jis buvo iki plokštės, tačiau 
kitur ertmė siekė net tris pėdas. 

Nemažai laiko jie stovėjo ir stebėjo kameras. Rūsyje buvo 
triukšminga, nes teismo ekspertų komanda vis dar gręžė 
naujas skyles ir netrukus Erlenduras praradęs kantrybę išėjo. 
Elinborg, o paskui ir Sigurduras Olis nusekė jam iš paskos. 


Visi susėdo į Erlenduro automobilį. Jis jau buvo papasakojęs 

jiems, kodėl vakar vakare netikėtai išvyko į Keblaviką, tačiau 
jie neturėjo galimybės daugiau apie tai pašnekėti. 

- Žinoma, tai dera prie žinutės, kuri buvo palikta Nor- 
durmyryje. Jei vyras, kurį Elina matė Keblavike, yra toks 
panašus į Holbergą, tai pagrindžia teoriją apie antrą jo 
vaiką. 

— Po išprievartavimo Holbergas galėjo ir nesusilaukti sū- 
naus, - paprieštaravo Sigurduras Olis. - Neturime jokių pa- 
tvirtinančių įrodymų, išskyrus faktą, kad Elidis žinojo apie 
kitą moterį. Tai viskas, ką turime. Be to, Elidis yra idiotas. 

— Nė vienas, pažinojęs Holbergą, neminėjo, kad jis turėjo 
sūnų, kai juos apklausėme, - pridūrė Elinborg. 

— Pirmiausia, niekas, su kuo kalbėjomės, iš tiesų nepaži- 
nojo Holbergo, - pabrėžė Sigurduras Olis. - Štai kur esmė. 
Jis buvo vienišius, bendravo su keliais bendradarbiais, siųs- 
davo pornografiją iš interneto, sukinėdavosi su tokiais buka- 
galviais kaip Elidis ir Gretaras. Niekas apie šį vyruką nieko 
dorai nežinojo. 

— Man ramybės neduoda štai kas, - pradėjo Erlenduras. — 
Jei Holbergo sūnus egzistuoja, iš kur jis žino apie Eliną, Au- 
dur tetą? Ar tai reiškia, kad jis Žino ir apie Audur, savo seserį ? 
Jei jis žino apie savo tetą Eliną, galime daryti išvadą, kad taip 
pat žino apie Kolbrun ir išprievartavimą. Tik aš niekaip nega- 
liu suprasti iš kur. Žiniasklaidoje nebuvo kalbama apie jokias 


tyrimo detales. Iš kur jis galėjo gauti šią informaciją? 

— Ar jis galėjo sužinoti iš Holbergo, prieš jį užmušda- 
mas? - paklausė Sigurduras Olis. — Ar tai nėra tikėtina? 

— Galbūt kankino jį, kad šis prisipažintų, - svarstė Elin- 
borg. 

— Tiesą sakant, nežinome, ar šis vyras tikrai egzistuoja, — 
pabrėžė Erlenduras. - Kai pamatė jį, Elina buvo labai susijau- 
dinusi. Net jei laikytume, kad jis iš tiesų gyvas, nežinome, ar 
nužudė Holbergą. Be to, nesame tikri, ar jis žinojo apie savo 
tėvo egzistavimą, kai gimė tokiomis aplinkybėmis — po iš- 
prievartavimo. Elidis sakė, kad prieš Kolbrun buvo kita mo- 
teris, su kuria jis pasielgė taip pat, galbūt netgi blogiau. Jeigu 
moteris pastojo, abejoju, kad motina būtų norėjusi įvardyti 
tėvą. Ji nepranešė policijai apie tai, kas įvyko. Savo bylose 
neturime nieko apie kitus Holbergo išprievartavimus. Vis 
dar reikia rasti tą moterį, jei ji egzistuoja... 

— Ir mes ardome namo pamatus, kad rastume žmogų, ku- 
ris tikriausiai visiškai nesusijęs su byla, - pridūrė Sigurduras 
Olis. 

— Galbūt Gretaro nėra po šiais pamatais, - įsiterpė Elin- 
borg. 

— Kodėl? - paklausė Erlenduras. 

— Turi galvoje, kad jis vis dar gyvas? - pasitikslino Sigur- 
duras Olis. 

— Įsivaizduoju, kad apie Holbergą jis žinojo viską. Jis žino 


apie dukterį, kitaip nebūtų padaręs jos kapo nuotraukos. Jis 

neabejotinai žinojo, kaip ji atėjo į šį pasaulį. Jei Holbergas 
turėjo kitą vaiką, sūnų, jis taip pat būtų apie jį žinojęs. 

Erlenduras ir Sigurduras Olis susidomėję žiūrėjo į ją. 

— Galbūt Gretaras vis dar yra su mumis, - tęsė ji, - ir 
palaiko ryšį su tuo sūnumi. Tai paaiškintų, iš kur sūnus suži- 
nojo apie Eliną ir Audur. 

— Tačiau Gretaras dingo prieš gerus dvidešimt penkerius 
metus ir nuo tada apie jį nieko negirdėti, - nesutiko Sigur- 
duras Olis. 

— Vien tai, kad jis dingo, nebūtinai reiškia, kad yra ne- 
gyvas. 

— Todėl... - prakalbo Erlenduras, tačiau Elinborg per- 
traukė jį. 

— Nemanau, kad turėtume atmesti jį. Kodėl negalėtume 
atsižvelgti į galimybę, kad Gretaras vis dar yra gyvas? Kū- 
nas niekuomet nebuvo rastas. Jis galėjo išvykti iš šalies. Jam 
būtų užtekę ir persikelti į kaimą. Niekam nerūpėjo. Niekas 
jo nepasigedo. 

— Aš nepamenu tokio atvejo, - ištarė Erlenduras. 

— Kokio? - paklausė Sigurduras Olis. 

— Dingusio žmogaus, sugrįžtančio po kelių dešimtme- 
čių. Kai žmonės dingta Islandijoje, tai visuomet amžiams. 
Niekas nesugrįžta po daugiau nei dvidešimt penkerių metų. 


Niekuomet. 

Erlenduras paliko savo kolegas Nordurmyryje ir išvažia- 
vo į Baronstigurą susitikti su patologu. Patologas buvo ką 
tik baigęs Holbergo skrodimą ir uždenginėjo jo kūną, kai 
įėjo Erlenduras. Audur kūno niekur nebuvo matyti. 

— Ar radote mergaitės smegenis? — paklausė patologas 
tik Erlendurui įėjus. 

— Ne, - atsakė Erlenduras. 

— Aš kalbėjausi su viena profesore, sena drauge iš univer- 
siteto, paaiškinau jai viską, tikiuosi, tai nieko blogo, ir ji nė 
kiek nenustebo dėl mūsų nedidelio atradimo. Ar skaitėte tą 
trumpą Haldoro Laksneso istoriją? 

— Tą, apie Nebuchadnezarą? Prieš keletą dienų tai šmės- 
telėjo mano galvoje. 

— Ar tos istorijos pavadinimas nėra „Lili“? Nuo tada, kai 


skaičiau, praėjo daug laiko, tačiau ši istorija yra apie kele- 

tą medicinos studentų, kurie pavogę kūną į karstą prideda 
akmenų, ir iš esmės tai viskas, kas ten įvyko. Kaip ir apibū- 
dinama istorijoje, anksčiau niekas to nekontroliavo. Žmo- 
nėms, mirusiems ligoninėse, buvo atliekami skrodimai, ne- 
bent tai buvo uždrausta, žinoma, skrodimas buvo kaip mo- 
komoji priemonė. Kartais buvo paimama pavyzdžių ir tai 
galėjo būti bet kas - nuo nedidelio audinio mėginio iki viso 
organo. Tuomet buvo viskas sutvarkoma ir asmuo tinkamai 
palaidojamas. Šiomis dienomis viskas gerokai pasikeitė. 
Skrodimas atliekamas tik gavus giminių sutikimą, organai 
pašalinami tyrimo ir mokymosi tikslams tik įvykdžius tam 
tikras sąlygas. Nemanau, kad šiomis dienomis vyksta tokios 
vagystės. 

— Jūs taip nemanote? 

Patologas gūžtelėjo pečiais. 

— Mes nekalbame apie organų persodinimą, ar ne? - pa- 
klausė Erlenduras. 

- Tai visiškai kitoks reikalas. Žmonės dažniausiai yra pa- 
sirengę padėti vieni kitiems, jei tai gyvybės ir mirties klau- 
simas. 

— O kur yra organų bankas? 

— Vien šiame pastate yra tūkstančiai pavyzdžių, — atsakė 
patologas. - Čia, Baronstigure. Didžioji jo dalis yra Dun- 
galo kolekcija, kuri yra didžiausias biopavyzdžių saugykla 
Islandijoje. | 

— Ar galėtumėte man parodyti? - paklausė Erlenduras. - 
Ar yra įrašų, iš kur atkeliauja pavyzdžiai? 

— Visa tai kruopščiai dokumentuota. Aš leidau sau paieš- 
koti ten trūkstamo organo, tačiau neradau. 

— Kur tuomet jis yra? 

— Jums reikėtų pakalbėti su profesore ir išgirsti, ką ji gali 
papasakoti. Manau, kad universitete yra keletas registrų. 

— Kodėl iškart man to nepasakėte? - pasipiktino Erlen- 
duras. - Kada sužinojote, kad smegenys pašalintos? Ar jūs 
žinojote apie tai? 

— Pakalbėkite su ja ir grįžkite. Turbūt aš ir taip pasakiau 
gerokai per daug. 

— Ar yra universiteto kolekcijos registrai ? 

— Kiek žinau, taip, - atsakė patologas, užrašė profesorės 
vardą ir liepė leisti jam tęsti savo darbą. 

— Taigi jūs žinote apie stiklainių miestą, — ištarė Erlen- 
duras. 

— Viena patalpa buvo vadinama stiklainių miestu, - atsa- 
kė patologas. - Dabar jis uždarytas. Neklauskite manęs, kas 
nutiko stiklainiams, nes neturiu nė menkiausio supratimo. 

— Arjūs nejaukiai jaučiatės apie tai kalbėdamas? 

— Nustokite taip elgtis. 

— Kaip? 

— Nustokite. 

Profesorė Hana, Islandijos universiteto medicinos fa- 
kulteto dekanė, iš už rašomojo stalo spoksojo į Erlendurą, 
lyg jis būtų vėžinis navikas, kurį reikia pašalinti iš jos kabi- 
neto kuo greičiau. Ji buvo šiek tiek jaunesnė už Erlendurą, 
tačiau nepaprastai tvirta. Kalbėjo greitai, sparčiai atsaki- 
nėjo ir sudarė įspūdį, kad negali pakęsti jokių beprasmybių 
arba nereikalingų nukrypimų. Ji arogantiškai paprašė eiti 
tiesiai prie reikalo, kai Erlenduras pradėjo ilgą kalbą apie 
savo buvimo jos kabinete priežastį. Erlenduras nusišypso- 
jo. Jis iškart pamėgo ją ir žinojo, kad jie kibs vienas kitam 
į gerkles, susitikimui dar nė nepasibaigus. Moteris dėvėjo 
tamsų kostiumėlį, buvo apkūni, nepasidažiusi, žema, švie- 
sių plaukų. Jos rankos buvo tvirtos, veido išraiška rimta 
ir išmintinga. Erlendurui būtų patikę pamatyti ją besišyp- 
sančią. Jo noras neišsipildė. Jis sutrukdė ją per paskaitą. 
Pabeldė į duris ieškodamas jos, lyg būtų pasiklydęs. Ji pri- 
ėjo prie durų ir mandagiai paprašė palaukti, kol paskaita 
baigsis. Ketvirtį valandos Erlenduras stovėjo koridoriuje, 
lyg būtų sugautas praleidinėjęs paskaitas. Hana įžengė į 
koridorių ir eidama pro Erlendurą liepė sekti iš paskos. 
Jam tai sunkiai sekėsi. Atrodė, kad ji žengia du žingsnius, 


kol jis paeina vieną. 

— Aš nesuprantu, ko kriminalinis skyrius iš manęs nori, - 
greitai eidama ištarė ji ir šiek tiek pasuko galvą, lyg norėtų 
įsitikinti, ar Erlenduras spėja su ja. 

— Sužinosite, - sušnopavo Erlenduras. 

— Neabejotinai to tikiuosi, - atsakė Hana ir pakvietė jį į 
savo kabinetą. 

Kai Erlenduras papasakojo, kokiu reikalu jis čia, moteris 
ilgai sėdėjo ir galvojo apie tai. Erlenduras sugebėjo šiek tiek 
pristabdyti ją pasakodamas apie Audur, jos motiną, skrodi- 
mą, diagnozę ir dingusias smegenis. 

— Į kurią, sakėte, ligoninę mergaitė buvo priimta? — ga- 
liausiai paklausė ji. 

— Keblaviko. Iš kur jūs gaunate organų mokymui? 

Hana spoksojo į Erlendurą. 

— Nesuprantu, kurlink sukate. 

— Mokymo tikslams jūs naudojate organus, - paaiškino 
Erlenduras. - Biopavyzdžius, manau, taip jie yra vadinami. 
Aš ne ekspertas, tačiau klausimas yra labai paprastas. Iš kur 
juos gaunate? 

— Nemanau, kad turėčiau jums apie tai pasakoti, - atrėžė 
ji ir pradėjo vartyti popierius, gulinčius ant rašomojo stalo, 
lyg būtų per daug užsiėmusi, kad skirtų Erlendurui deramą 
dėmesį. 

— Mums tai gana svarbu, - paaiškino Erlenduras, - no- 


rėtumėte išsiaiškinti, ar tos smegenys vis dar kur nors yra. 

Gali būti, kad tai užfiksuota jūsų įrašuose arba registre. Tuo 
metu jos buvo tiriamos, tačiau nesugrąžintos į joms priklau- 
sančią vietą. Tam gali būti visiškai nesudėtingas paaiškini- 
mas. Auglį ištirti reikia laiko, o kūnas turėjo būti palaidotas. 
Universitetai ir ligoninės yra tinkamiausios vietos organams 
saugoti. Jūs galite sėdėti ten, nustačiusi nieko nesakančią iš- 
raišką, tačiau aš galiu padaryti keletą dalykų, kad sukelčiau 
šiek tiek nepatogumų jums, universitetui ir ligoninėms. Tik 
pagalvokite, kokia rakštis kartais gali būti žiniasklaida, o aš 
turiu keletą draugų žurnalistų. 

Hana ilgai žiūrėjo į Erlendurą, kuris atsakė tuo pačiu. 

— Sėdėdama varna miršta iš bado, - galiausiai ištarė ji. 

— Tačiau skrisdama išgyvena, - baigė patarlę Erlenduras. 

- Šiuo atžvilgiu, tai tikrai buvo vienintelė taisyklė, tačiau 
aš nieko negaliu jums pasakyti, kaip įsivaizduojate. Tai pa- 
kankamai subtilus klausimas. 

— Aš netiriu to kaip nusikalstamo veiksmo, - pasakė Er- 
lenduras. - Aš netgi nežinau, ar organo vagystė su tuo su- 
sijusi. Tai, ką darote su organais, yra ne mano reikalas, jei 
neperžengiamos tam tikros ribos. 

Hanos veido išraiška tapo dar nuožmesnė. 

— Jei to reikia medicinos profesijai, tuomet esu tikras, 
kad informacija gali būti atskleista keletui žmonių. Man rei- 
kia rasti konkretų organą iš konkretaus asmens, kad jis vėl 


būtų ištirtas, ir būčiau nepaprastai dėkingas, jei galėtumėte 

susekti jo istoriją nuo to laiko, kai buvo pašalintas, iki dabar. 
"Tai konfidenciali informacija mano paties tikslams. 

— Kokia konfidenciali informacija? 

— Manęs nedomina išsamesnis viso šio reikalo tyrimas. 
Mums reikia susigrąžinti šias smegenis, jei tik tai įmanoma. 
Aš svarsčiau, ar neužtenka tiesiog paimti mėginį, ar reikia 
pašalinti visą organą? 

- Žinoma, nežinau konkretaus atvejo, apie kurį jūs kal- 
bate, tačiau šiomis dienomis nurodymai dėl skrodimo atliki- 
mo yra griežtesni nei buvo anksčiau, - kiek padelsusi atsakė 
Hana. - Jei precedentas buvo septintajame dešimtmetyje, 
tuomet taip galėjo atsitikti, aš to neatmesčiau. Jūs sakėte, 
kad skrodimas mergaitei buvo atliktas prieš jos motinos va- 
lią. Tai ne pirmas toks atvejis. Dabar iškart po mirties arti- 
mųjų paklausiama, ar gali būti atliktas skrodimas. Manau, 
galima sakyti, kad jų norai yra gerbiami, išskyrus nepapras- 
tus atvejus. Tai taikoma šiuo atveju. Vaikų mirtingumas yra 
baisiausias iš visų dalykų, su kuriais tenka susidurti. Neįma- 
noma apibūdinti tragedijos, kuri ištinka žmogų, kai jis pra- 
randa vaiką, ir skrodimo klausimas tokiais atvejais gali būti 
labai nepatogus. 

Hana stabtelėjo. 

— Mes turime keletą tokių įrašų savo kompiuteriuose, — 
tęsė ji, — o visi kiti yra laikomi šio pastato archyve. Saugomi 


įrašai yra pakankamai išsamūs. Didžiausia ligoninės organų 

kolekcija yra Baronstigure. Juk suprantate, kad tik nedidelė 
dalis medicininių mokymų atliekama čia, universiteto mies- 
telyje. Viskas vyksta ligoninėse. Iš ten ateina pažinimas. 

— Patologas nenorėjo man parodyti organų banko, — iš- 
tarė Erlenduras. - Jis norėjo, kad pirmiausia pakalbėčiau su 
jumis. Ar universitetas turi įtakos tai sprendžiant? 

— Eime, - pasiūlė Hana neatsakydama į klausimą. - Pa- 
žiūrėkime, kas yra kompiuteryje. 

Jie atsistojo ir Erlenduras nusekė ją. Moteris atrakino 
erdvų kambarį ir suvedė slaptažodį į apsaugos prietaisą ant 
sienos prie durų. Ji nuėjo prie rašomojo stalo ir įjungė kom- 
piuterį, kol Erlenduras tuo metu žvalgėsi aplink. Kambaryje 
nebuvo jokių langų, o prie sienų stovėjo spintų su dokumen- 
tais eilės. Hana paklausė Audur vardo, mirties datos ir suve- 
dė duomenis į kompiuterį. 

— Jos čia nėra, — atsakė ji susimąsčiusi žiūrėdama į mo- 
nitorių. - Kompiuteriniai įrašai tesiekia 1984-uosius. Mes 
į skaitmeninę formą pervedinėjame visus duomenis nuo 
tada, kai Medicinos fakultetas buvo įkurtas, tačiau dar ne- 
pasistūmėjome toliau nei šie metai. 

— Taigi, čia yra dokumentų spintos, - ištarė Erlenduras. 

— Aš tikrai neturiu tam laiko, - pareiškė Hana žiūrėdama 
į laikrodį. - Jau turėčiau būti auditorijoje. 

Ji priėjo prie Erlenduro, greitai apsižvalgė aplink ir ei- 


dama tarp spintų skaitė užrašus ant jų. Ji ištraukdavo vieną 

kitą stalčių ir peržiūrėdavo dokumentus, tačiau greitai juos 
vėl uždarydavo. Erlenduras nė nenutuokė, kas buvo laikoma 
tose bylose. 

— Ar čia laikote medicininius įrašus? — paklausė jis. 

Hana sunkiai atsiduso. 

— Tik nesakykite man, kad jūs čia dėl duomenų privatu- 
mo komisijos, — ištarė ji ir užtrenkė dar vieną stalčių. 

— Tik paklausiau, - atsakė Erlenduras. 

Hana ištraukė vieną ataskaitą ir pradėjo ją skaityti. 

— Čia yra kažkas apie biopavyzdžius, — pranešė ji. — 
1968 metai. Čia yra keletas vardų. Nieko, kas jus domintų. 

Ji padėjo ataskaitą į spintą, uždarė stalčių ir ištraukė 
kitą. 

— Štai dar keletas, - ištarė ji. - Luktelkite, štai mergaitės 
vardas, Audur, ir jo motinos vardas. Viskas yra čia. 

Hana greitai perskaitė ataskaitą. 

— Paimtas vienas organas, — tarsi sau ištarė ji. - Atlikta 
Keblaviko ligoninėje. Artimųjų sutikimas... Nieko nepara- 
šyta. Jokių įrašų apie organo sunaikinimą, - pasakė ji ir už- 
vertė bylą. - Jo daugiau nebėra. 

— Ar galėčiau pamatyti, - paklausė Erlenduras nė nesi- 
stengdamas nuslėpti savo nekantrumo. 

— Nieko daugiau nesužinosite, — ištarė Hana ir įdėjusi 
bylą atgal į stalčių jį uždarė. - Pasakiau viską, ką jums reikia 


žinoti. 

— Kas ten rašoma? Ką jūs slepiate? 

— Nieko, - išdrožė Hana. - Privalau grįžti į paskaitą. 

— "Tuomet aš gausiu kratos orderį, sugrįšiu čia dar šian- 
dien ir geriau ta ataskaita būna ten, kur jai priklauso, - pa- 
grasino Erlenduras ir nuėjo link durų. 

— Ar pažadate, kad informacija iš čia nenukeliaus niekur 
kitur? - paklausė dekanė, kai Erlenduras atidarė duris buvo 
beišeinąs. 

— Aš jums jau sakiau. Tai konfidenciali informacija. Tik 
man. 

— Tuomet galite pažiūrėti, - sutiko Hana vėl atidaryda- 
ma spintą ir paduodama jam bylą. 

Erlenduras uždarė duris, paėmė bylą ir įniko skaityti. 
Hana išsitraukė cigarečių pakelį ir vieną užsidegė, kol laukė, 
kada Erlenduras baigs studijuoti. Ji nekreipė dėmesio į rūky- 
ti draudžiantį ženklą ir patalpa greitai paskendo dūmuose. 

— Kas yra Eidalas? 

— Vienas iš mūsų labiausiai patyrusių medicinos moks- 
lininkų. 

— Kas yra čia, ko nenorėjote, kad pamactyčiau? Ar aš ne- 
galiu pakalbėti su šiuo vyru? 

Hana neatsakė. 

— Kas čia vyksta? — kamantinėjo Erlenduras. 


Hana atsiduso. 

— Kaip suprantu, jis yra pasilikęs keletą organų, - galiau- 
siai ištarė ji. 

- Šis vyras kolekcionuoja organus? 

- Jis turi keletą organų. Nedidelę kolekciją. 

— Organų kolekcionierius ? 

— Tai viskas, ką žinau, - atsakė Hana. 

— Gali būti, kad jis turi tas smegenis, — ištarė Erlendu- 
ras. — Čia rašoma, kad jam buvo perduotas pavyzdys tyri- 
mams. Ar jums tai kelia problemų? 

- Jis vienas iš mūsų svarbiausių mokslinirikų, - pakarto- 
jo ji pro sukąstus dantis. 

— Jis laiko keturmetės mergaitės smegenis ant savo židi- 
nio atbrailos! - sušuko Erlenduras. 

— Nesitikiu, kad jūs suprasite mokslinį darbą, - burbte- 
lėjo ji. 

— Ką čia reikia suprasti ? 

— Neturėjau jūsų įsileisti, - sušuko Hana. 


— Jau girdėjau tai anksčiau, - atkirto Erlenduras. 

Elinborg rado moterį iš Husaviko. 

Jos sąraše buvo likę dar du vardai, todėl ji paliko Sigurdu- 
rą Olį Nordurmyryje su teismo ekspertizės komanda. Pir- 
mosios moters reakcija buvo įprasta - didelis, tačiau kažkaip 
iš anksto suplanuotas nustebimas, ji jau girdėjo šią istoriją 
netgi keletą kartų. Ji pasakė, kad, tiesą sakant, laukė polici- 
jos. Antroji moteris, paskutinė Elinborg sąraše, atsisakė su ja 
kalbėti. Atsisakė įsileisti ją vidun. Ji uždarė duris, sakydama, 
kad nežino, apie ką Elinborg kalba, ir negali jai padėti. 

Kažkodėl ji buvo neryžtinga. Atrodė, tarsi jai reikėjo su- 
telkti visas jėgas, kad pasakytų, ką norėjo, ir Elinborg paju- 
to, jog jos elgesys buvo surepetuotas. Ji elgėsi taip, tarsi būtų 
laukusi policijos, tačiau ne taip kaip kitos ji nieko nenorėjo 


žinoti. Norėjo iš karto atsikratyti Elinborg. Pareigūnė su- 

prato, kad rado moterį, kurios ieškojo. Ji dar kartą peržvel- 
gė jos dokumentus. Moters vardas buvo Katrina ir ji dirbo 
skyriaus valdytoja Reikjaviko miesto bibliotekoje. Jos vyras 
buvo didelės reklamos agentūros vadovas. Ji buvo šešiasde- 
šimties. Trys vaikai, visi gimę nuo 1958 iki 1962 metų. Ji 
išsikraustė iš Husaviko šešiasdešimt antraisiais ir nuo tada 
gyvena Reikjavike. 

Elinborg paskambino į duris antrą kartą. 

— Manau, turite su manimi pasikalbėti, — ištarė ji, kai 
Katrina vėl atidarė duris. 

Moteris žiūrėjo į ją. 

— Niekuo negaliu jums padėti, - iškart išrėžė ji stebėtinai 
griežtu balsu. — Aš žinau, apie ką ši byla. Girdėjau gandus, 
tačiau nežinau apie jokį išprievartavimą. Tikiuosi, kad jums 
to užteks. Daugiau manęs netrukdykite. 

Ji bandė uždaryti duris priešais Elinborg. 

— Galbūt aš ir išeisiu, tačiau detektyvas, vardu Erlendu- 
ras, tiriantis Holbergo nužudymą, tikrai ne. Kitąkart, kai 
atidarysite duris, jis stovės čia ir niekur nesitrauks. Jis neleis 
jums užtrenkti durų jam prieš nosį. Jei reikalas taps per daug 
sudėtingas, jis išsikvies jus į skyrių. 

— Prašau palikti mane ramybėje, —- pakartojo Karina ir 
trinktelėjo durimis. 


„O, kad galėčiau“, - mintyse ištarė Elinborg. 

Ji išsitraukė mobilųjį telefoną ir paskambino Erlendurui, 
kuris kaip tik išeidinėjo iš universiteto. Elinborg išdėstė jam 
situaciją. Jis pasakė, kad bus ten už dešimties minučių. 

Atvažiavęs pareigūnas niekur prie Katrinos namo nematė 
Elinborg. Tačiau atpažino jos automobilį stovėjimo aikšte- 
lėje. Tai buvo didelis individualus namas Vogaro apylinkėje. 
Dviejų aukštų su dvigubu garažu. Jis paskambino į duris ir, 
jo nuostabai, jas atidarė Elinborg. 

— Manau, radau ją, - tyliai pasakė ji ir įleido Erlendu- 
rą. - Ji ką tik atėjo pas mane ir atsiprašė už savo elgesį. Sakė, 
kad mieliau pasikalbės su mumis čia, o ne skyriuje. Ji girdėjo 
istorijas apie išprievartavimą ir laukė mūsų. 

Elinborg įėjo į namą priekyje Erlenduro ir nuėjo į svetai- 
nę, kur stovėjo Katrina. Ji paspaudė jam ranką ir pabandė 
nusišypsoti, tačiau jai nelabai pavyko. Moteris buvo apsiren- 
gusi konservatyviai — dėvėjo pilką sijoną ir baltą palaidinę, 
jos plaukai buvo tiesūs ir stori, sušukuoti į vieną pusę. Ji buvo 
aukšta, plonomis kojomis, siaurų pečių, daili, švelnia, tačiau 
susirūpinusia veido išraiška. 

Erlenduras apsižvalgė po svetainę. Joje dominavo užda- 
ros knygų lentynos su stiklinėmis durelėmis. Prie vienos iš 
knygų spintelių stovėjo nuostabus rašomasis stalas. Kamba- 
rio viduryje buvo senas, tačiau gerai išlaikytas odinių bal- 
dų komplektas, kampe - rūkymo stalelis. Ant sienų kabėjo 


paveikslai - nedidelės akvarelės dailiuose rėmeliuose, jos 

šeimos fotografijos. Jis iš arčiau pažiūrėjo į jas. Visos foto- 
grafijos buvo senos. Trys berniukai su savo tėvais. Naujau- 
sios buvo padarytos, kai jiems buvo suteiktas Sutvirtinimo 
Sakramentas. Neatrodė, kad jie būtų baigę mokyklą ar uni- 
versitetą arba būtų vedę. 

— Mes ketiname pirkti mažesnį būstą, - beveik atsipraši- 
nėdama ištarė Katrina, kai pamatė Erlendurą, besižvalgantį 
aplink. - Jis gerokai mums per didelis, šis didžiulis namas. 

Erlenduras linktelėjo. 

— Ar jūsų vyras taip pat namuose? 

— Alberto nebus namuose iki pat vėlyvo vakaro. Jis užsie- 
nyje. Tikėjausi, kad galėsime pasikalbėti apie tai prieš jam 
sugrįžtant. 

— Galbūt prisėskime? - paklausė Elinborg. 

Katrina atsiprašė už savo nemandagumą ir pakvietė juos 
prisėsti. Ji sėdėjo ant sofos viena, o Erlenduras ir Elinborg 
odiniuose foteliuose priešais ją. 

— Ko tiksliai jūs norite iš manęs? — paklausė Katrina pa- 
eiliui žiūrėdama į juos abu. — Iš tiesų aš nesuprantu, kuo 
esu susijusi. Tas vyras negyvas. Tai neturi su manimi nieko 
bendra. 

— Holbergas buvo prievartautojas, - pasakė Erlenduras. — 
Jis išprievartavo moterį Keblavike, ir ji susilaukė vaiko. Duk- 
ters. Kai pradėjome tikrinti nuodugniau, sužinojome, kad 


jis yra tai padaręs ir anksčiau moteriai iš Husaviko, panašaus 

amžiaus kaip ir antroji auka. Holbergas galėjo ir vėl prievar- 
tauti, vėliau. Mes nežinome. Tačiau mums reikia susekti jo 
auką iš Husaviko. Holbergas buvo nužudytas savo namuose 
ir turime priežastį daryti prielaidą, kad viso to paaiškinimas 
slypi jo niekingoje praeityje. 

Erlenduras ir Elinborg pastebėjo, kad jo kalba visiškai 
nepaveikė Katrinos. Ji nebuvo sukrėsta, kai išgirdo apie 
Holbergo išprievartavimus ar jo dukterį, ir nieko neklausi- 
nėjo nei apie moterį iš Keblaviko, nei apie mergaitę. 

- Jūsų nešokiruoja tai, ką išgirdote? - pasidomėjo jis. 

— Ne, - atsakė Katrina, - kodėl turėčiau būti šokiruota? 

— Ką galėtumėte mums papasakoti apie Holbergą? - pa- 
klausė Erlenduras po trumpos pauzės. 

— Aš iš karto jį atpažinau iš nuotraukų laikraščiuose, — 
prakalbo Katrina ir atrodė, kad nuo jos veido išnyko pasku- 
tinis priešinimosi šešėlis. 

Jos žodžiai tapo šnabždesiu. 

— Norsjis ir labai pasikeitė, — ištarė ji. 

— Mes turėjome jo fotografiją byloje, - paaiškino Elin- 
borg. - Nuotrauka yra iš sunkiasvorio transporto vairuoto- 
jo pažymėjimo, kurį jis neseniai atnaujino. Jis buvo sunkve- 
žimio vairuotojas, važinėjo po visą šalį. 

— Tuomet jis man sakė, kad dirba teisininku Reikjavike. 

— Tuo metu jis tikriausiai dirbo uoste, — ištarė Erlendu- 


ras. 

— Man buvo ką tik suėję dvidešimt. Mes su Albertu turė- 
jome du vaikus, kai tai įvyko. Kartu pradėjome gyventi labai 
jauni. Jis buvo jūroje, turiu galvoje Albertą. Tai nenutikdavo 
labai dažnai. Jis turėjo nedidelę parduotuvėlę ir dirbo agen- 
tu draudimo bendrovėje. 

— Arjis žino, kas nutiko? — pasiteiravo Erlenduras. 

Kurį laiką Katrina delsė. 

— Ne, niekuomet jam nepasakojau. Norėčiau, kad ir da- 
bar jis nesužinotų. 

Jie visi nutilo. 

— Ar niekam nepasakojote to, kas nutiko? - paklausė Er- 
lenduras. 

— Niekam nieko nesakiau. 

Ji vėl nutilo. Erlenduras ir Elinborg laukė. 

- Dėl to kaltinu save. O, Dieve, - atsiduso ji. - Žinau, 
kad tai neteisinga. Suprantu, kad aš čia niekuo dėta. Jau 
praėjo beveik keturiasdešimt metų, o aš vis dar kaltinu save, 
nors žinau, kad neturėčiau. Keturiasdešimt metų. 

Jie laukė. 

— Aš nežinau, kaip smulkiai norite, kad viską papasako- 
čiau. Kas jums svarbu. Kaip jau sakiau, Albertas buvo jūroje. 
Aš linksminausi su keletu draugių ir šokiuose susipažinome 
su tais vyrais. 


— Tais vyrais? - įsiterpė Erlenduras. 

— Holbergu ir dar kažkuo, kas buvo su juo. Niekuomet 
neišsiaiškinau, koks buvo jo vardas. Jis parodė man nedidelį 
fotoaparatą, kurį turėjo. Šiek tiek pasikalbėjome apie foto- 
grafiją. Kartu su mumis jie atėjo pas mano draugę, kur mes 
toliau gėrėme. Mes buvome keturios draugės, kartu trauk- 
davome linksmintis. Dvi iš mūsų buvo ištekėjusios. Po kurio 
laiko pasakiau, kad noriu eiti, ir jis pasisiūlė palydėti mane 
namo. 

— Holbergas? - paklausė Elinborg. 

— Taip, Holbergas. Aš atsisakiau, atsisveikinau su savo 
draugėmis ir išėjau namo viena. Gyvenau netoliese, tačiau 
kai atidariau duris - mes gyvenome nedideliame name, nau- 
joje, dar tiesiamoje gatvėje Husavike — netikėtai jis atsidūrė 
už manęs. Pasakė kažką, ko aš gerai neišgirdau, tada įstūmė 
mane vidun ir uždarė duris. Buvau netikėtai užklupta. Ne- 
žinojau, ar išsigąsti, ar nustebti. Alkoholis atbukino mano 
pojūčius. Žinoma, nė kiek nepažinojau to vyro, niekuomet 
nemačiau jo prieš tą naktį. 

— Kodėl jūs kaltinate save? —- paklausė Elinborg. 

— Šokiuose šiek tiek kvailiojau, — po kurio laiko atsakė 
Katrina. — Pakviečiau jį šokti. Nežinau, kodėl taip elgiausi. 
Aš šiek tiek išgėriau, o išgėrusi niekuomet nemokėjau kon- 
troliuoti savęs. Linksminausi su draugėmis ir atrodžiau šiek 


tiek nepadoriai. Neatsakingai. Buvau apsvaigusi. 

— Tačiau jūs neturėtumėte kaltinti savęs, - pradėjo Elin- 
borg... 

— Kad ir ką sakytumėte, tai nė truputį to nepakeis, - pri- 
slopintu tonu tęsė Katrina ir pažiūrėjo į Elinborg. — Todėl 
nesakykite man, ką galiu ir ko negaliu kaltinti. Nėra jokios 
prasmės. Šokiuose jis linksminosi kartu su mumis, — tęsė 
ji. - Tikrai nepadarė blogo įspūdžio. Jis buvo linksmas ir 
žinojo, kaip mus, merginas, prajuokinti. Holbergas elgėsi 
žaismingai ir mes atsakėme tuo pačiu. Vėliau prisiminiau, 
kad jis klausė apie Albertą ir išsiaiškino, jog namuose buvau 
viena. Tačiau jis tą padarė taip, kad nesupratau, kas už to 
slypi. 

— Teoriškai tai ta pati istorija, kaip ir tada, kai Holbergas 
užpuolė moterį iš Keblaviko, - ištarė Erlenduras. - Žinoma 
ji sutiko, kad palydėtų ją namo. Tuomet jis paprašė pasinau- 
doti moters telefonu ir užpuolė ją virtuvėje. 

— Kažkaip jis pavirto į visiškai kitą žmogų, kalbėjo bjau- 
rius dalykus. Jis nuplėšė paltą, kurį vilkėjau, pastūmė mane 
ir vadino siaubingais vardais. Jis labai susijaudino. Bandžiau 
kalbėtis su juo, tačiau tai buvo beprasmiška, kai pradėjau 
šauktis pagalbos, jis užšoko ant manęs ir nutildė. Tuomet 
nutempė mane į miegamąjį. 

Ji sukaupė visą drąsą, kiek tik įstengė, ir papasakojo, ką 


padarė Holbergas - sistemingai ir nieko neslėpdama. Apie 

tą vakarą ji nieko nepamiršo. Priešingai, ji prisiminė mažiau- 
sias smulkmenas. Jos pasakojimas buvo bejausmis. Lyg skai- 
tytų sausus faktus iš popieriaus lapo. Ji niekada taip nekal- 
bėjo apie tą įvykį, taip tiksliai, tačiau moteris taip atsiribojo 
nuo to, kad Erlendurui atrodė, lyg ji pasakotų apie kažką, 
kas nutiko kitai moteriai. Ne jai pačiai, bet kažkam kitam. 
Kažkur kitur. Kitu metu. Kitame gyvenime. 

Vienu metu jai bepasakojant Erlenduras išsiviepė ir Elin- 
borg tyliai nusikeikė. 

Katrina baigė kalbėti. 

— Kodėl nepateikėte kaltinimų tam šunsnukiui, - pa- 
klausė Elinborg. 

— Jis buvo tarsi pabaisa. Grasino susidoroti su manimi, 
jei kam nors papasakosiu ir policija jį suims. Ir kas blogiau- 
sia, sakė, kad jei pranešiu apie tai, jis tvirtins, jog paprašiau 
jo susitikti mano namuose ir norėjau permiegoti su juo. Jis 
nepasakė to tiksliai šiais žodžiais, tačiau supratau, kurlink jis 
suka. Jis buvo neįtikėtinai stiprus, tačiau nepaliko ant manęs 
nė įbrėžimo. Jis tuo pasirūpino. Tik vėliau apie tai pagalvo- 
jau. Tik porą kartų trenkė man į veidą, tačiau nestipriai. 

— Kada tai įvyko? 

— 1961-aisiais. Vėlai. Rudenį. 

— Ar buvo kokių nors padarinių? Dar kada nors matėte 


Holbergą arba?.. 

— Ne, paskui niekada jo nemačiau iki tol, kol išvydau jo 
nuotrauką laikraščiuose. 

- Jūs išsikraustėte iš Husaviko? 

— Iš tiesų mes jau buvome tai suplanavę. Albertas jau se- 
niai brandino tą mintį. Aš labai tam nesipriešinau po to, kas 
įvyko. Žmonės Husavike malonūs ir ten puiki vieta gyventi, 
tačiau nuo tada nebuvau grįžusi. 

— Prieš tai turėjote du vaikus, kaip matau, sūnus, - pa- 
sakė Erlenduras linkteldamas link Sutvirtinimo sakramento 
nuotraukos. — Ir tuomet susilaukėte trečio sūnaus... Kada? 

— Po dvejų metų, - atsakė Katrina. 

Erlenduras pažiūrėjo į ją ir suprato, kad dėl kažkokios 


priežasties pirmą kartą per jų pokalbį moteris sumelavo. 


— Kodėl ten sustojai? — paklausė Elinborg, kai iš namo 
jie išėjo į gatvę. 

Jai sunkiai sekėsi nuslėpti nuostabą, kai Erlenduras stai- 
ga padėkojo Katrinai už bendradarbiavimą. Jis pasakė, jog 
supranta, kaip jai sunku kalbėti apie tokius dalykus, ir pa- 
tikino, kad niekas nesužinos, apie ką jie kalbėjo. Elinborg 
išsižiojo. Jie buvo vos pradėję kalbėti. 

— Ji pradėjo meluoti, — paaiškino Erlenduras. — Jai tai 
per didelis išbandymas. Susitiksime su ja vėliau. Reikia slap- 
ta klausytis jos pokalbių telefonu ir turėtume atsiųsti vieną 
ekipažą, kad stebėtų jos tolesnius veiksmus ir lankytojus. 
Reikia išsiaiškinti, kuo užsiima moters sūnūs, jei įmanoma, 
gauti dabartines jų nuotraukas, tačiau neatkreipiant į save 
dėmesio, ir reikia rasti žmones, kurie Husavike pažinojo 


Karriną bei galėtų prisiminti tą vakarą, nors tai gali būti 

šiek tiek rizikingas žingsnis. Aš paprašiau Sigurduro Olio 
susisiekti su uosto administracija ir išsiaiškinti, ar Holbergas 
dirbo jiems Husavike. Galbūt jis tai jau padarė. Gauk Karri- 
nos ir Alberto santuokos liudijimo kopiją, kad sužinotume, 
kada jie susituokė. 

Erlenduras įsėdo į automobilį. 

- Elinborg, galėsi vykti kartu, kai kitą kartą su ja kalbė- 
simės. 

— Ar kas nors sugebėtų pasielgti taip, kaip ji papasako- 
jo? — paklausė Elinborg, vis dar įsijautusi į Katrinos istoriją. 

— Atrodo, kad su Holbergu viskas įmanoma, - atsakė Er- 
lenduras. 

Jis nuvažiavo į Nordurmyrį. Sigurduras Olis vis dar buvo 
ten. Jis susisiekė su telefonų bendrove dėl skambučių Hol- 
bergui tą savaitę, kai jis buvo nužudytas. Du iš jų buvo iš 
„Islandijos transporto“ aikštelės, kur jis dirbo, o kiti iš viešų- 
jų telefonų: du iš telefono būdelės Laekjargatoje, o kitas iš 
telefono automato Hlemuro autobusų stotyje. 

— Dar kas nors? 

— Taip. Pornografija jo kompiuteryje. Teismo ekspertai 
peržiūrėjo gana daug rinkmenų, ir tai pasibaisėtina. Visiškai 
liguista. Viskas, ką šlykščiausio gali rasti internete, įskaitant 
gyvūnus ir vaikus. Tas vyrukas buvo visiškas iškrypėlis. Ma- 


nau, kad jie daugiau nebežiūrės. 

— Galbūt nėra reikalo jiems toliau tirti tą reikalą, - prita- 
rė Erlenduras. 

— Tai leidžia susidaryti mums vaizdą, koks bjaurus iškry- 
pėlis jis buvo, - ištarė Sigurduras Olis. 

— Ar manai, kad jis nusipelnė gauti per galvą ir būti nužu- 
dytas? — paklausė Erlenduras. 

— O kątu manai? 

— Ar susisiekei su uosto administracija dėl Holbergo? 

— Ne. 

- Tuomet judinkis. 

— Ar jis mums mojuoja? - paklausė Sigurduras Olis. 

Jie stovėjo priešais Holbergo namą. Vienas iš teismo eks- 
pertų komandos išėjo iš rūsio ir stovėdamas ten su balta ap- 
ranga kvietė juos ateiti. Vyras atrodė gana susijaudinęs. Jie 
išlipo iš automobilio, nuėjo į rūsį ir teismo ekspertizės tech- 
nikas mostelėjo jiems prieiti prie vieno iš ekranų. Jis laikė 
valdymo pultelį, kuris, kaip paaiškino jiems, valdė kamerą, 
nuleistą į vieną iš skylių svetainės kampe. 

Jie stebėjo ekraną, tačiau neįžiūrėjo nieko, ką būtų įma- 
noma atpažinti. Vaizdas raibuliavo, buvo prastai apšviestas, 
neaiškus ir silpnas. Jie įžiūrėjo gruntą ir apatinę grindų dalį, 
tačiau nieko neįprasto. Praėjo šiek tiek laiko, kol technikas 
jau nebegalėjo susilaikyti. 

— "Tai šis daiktas, čia, - ištarė jis rodydamas į ekrano vidu- 


rį viršuje. — Iškart po grindimis. 

— Kas? — paklausė Erlenduras nieko neįžiūrėdamas. 

— Ar nematote? - nustebo technikas. 

— Ko? - nesuprato Sigurduras Olis. 

- Žiedo. 

- Žiedo? - pasitikslino Erlenduras. 

— Tai, ką radome po grindimis, akivaizdžiai yra žiedas. 
Ar nematote? 

Jie prisimerkę spitrijo į ekraną, kol, kaip jiems atrodė, 
įžiūrėjo objektą, galėjusį būti žiedu. Jis buvo neaiškus, lyg 
kažkas blokuotų vaizdą. Nieko daugiau jie nematė. 

— Atrodo, lyg kažkas užstotų, - pastebėjo Sigurduras 
Olis. 

— Tai gali būti izoliacinė plėvelė, naudojama statybose, - 
paaiškino technikas. 

Prie ekrano susirinko daugiau žmonių pažiūrėti, kas 
vyksta. 

— Pažvelkite į šį daiktą, čia, — tęsė jis. — Ši linija prie žiedo. 
Tai galėtų būti pirštas. Kampe guli kažkas, į ką, mano many- 
mu, turėtume pažiūrėti iš arčiau. 

— Pralaužkite grindis, - paliepė Erlenduras. - Pažiūrėki- 
me, kas ten. 

Teismo ekspertų komanda iškart pradėjo dirbti. Jie pa- 
žymėjo vietą ant svetainės grindų ir pradėjo gręžti ją pneu- 


matiniu grąžtu. Smulkios betono dulkės pasklido po rūsį 

ir Erlenduras su Sigurduru Oliu užsidėjo marlines kaukes 
ant burnų. Jie stovėjo už technikų, stebėdami grindyse pla- 
tėjančią skylę. Pagrindo plokštė buvo septynių ar aštuonių 
colių storio, ir užtruko šiek tiek laiko, kol grąžtas pralindo 
kiaurai. 

Kai jie pragręžė grindis, skylė greitai buvo išplatinta. 
Vyrai nušluodavo betono nuolaužas iškart joms nuskilus ir 
netrukus jie pamatė plėvelę, parodytą kameros. Erlenduras 
pažiūrėjo į Sigurdurą Olį, kuris jam linktelėjo. 

Plastikas vis labiau ir labiau ryškėjo. Erlenduras suvokė, 
kad tai stora statybinė izoliacinė plėvelė. Buvo neįmanoma 
įžiūrėti pro ją. Jis užmiršo triukšmą rūsyje, bjaurų dvoką ir 
aplink besisukančias dulkes. Sigurduras Olis nusimovė kau- 
kę, kad geriau matytų. Jis pasilenkė žemyn ir šūktelėjo teis- 
mo ekspertų komandai, griovusiai grindis. 

— Tai štai kaip atveriamos faraonų kapavietės Egipte? — 
pareiškė jis ir įtampa šiek tiek atslūgo. 

— Tik gaila, kad čia nėra faraono. 

— Ar tikrai gali būti, kad po Holbergo grindimis mes 
radome Gretarą? — paklausė Sigurduras Olis, trykšdamas 
nekantrumu. — Po prakeiktų dvidešimt penkerių metų! Vel- 
niškai puiku! 

— Jo motina buvo teisi, - ištarė Erlenduras. 


— Gretaro motina? 

— Ji pasakė: „Lyg jis būtų pavogtas: 

— Susuktas į plėvelę ir paslėptas po grindimis. 

— Marijona Brym, - sau po nosimi sumurmėjo Erlendu- 
ras ir papurtė galvą. 

Teismo ekspertų komanda darbavosi elektriniais grąž- 
tais, grindys įskilo nuo spaudimo, o skylė praplatėjo tiek, 
kad visas plėvelės ryšulys tapo matomas. Jo ilgis buvo sulig 
vidutinio vyro ūgiu. Teismo ekspertų komanda svarstė, kaip 
jie turėtų atidaryti ryšulį. Jie nusprendė ištraukti jį iš ertmės 
grindyse vientisą ir neliesti, kol nuves į lavoninę Baronstigu- 
re, kur tuo bus pasirūpinta, neprarandant jokių potencialių 
įkalčių. 

Jie atsinešė neštuvus, kuriuos atsivežė į rūsį praeitą nak- 
tį, tai, ir padėjo šalia skylės grindyse. Du iš jų bandė pakelti 
plastiko ryšulį, tačiau paaiškėjo, kad jis per sunkus, taigi dar 
du nusileido žemyn jiems padėti. Netrukus ryšulys pajudėjo, 
buvo išlaisvintas nuo grunto, pakeltas ir padėtas ant neštuvų. 

Erlenduras priėjo prie ryšulio, pasilenkė virš jo ir bandė 
įžiūrėti pro plėvelę. Jam atrodė, kad pamatė veidą, susiraukš- 
lėjusį ir sudūlėjusį, dantis ir dalį nosies. Jis vėl išsitiesė. 

— Apskritai, jis dar visai neblogai atrodo, - nusprendė 
jis. 

— Kas ten? - paklausė Sigurduras Olis, palinkęs virš sky- 


lės. 

— Ką? - neišgirdo Erlenduras. 

— Ar ten negatyvų ritinėliai? — paklausė Sigurduras 
Olis. 

Erlenduras priėjo arčiau, atsiklaupė ir pamatė fotogra- 
finių juostelių ritinėlius, pusiau užkastus grunte. Juostelės 
buvo pasklidusios aplink. Jis tikėjosi, kad kai kurios iš jų 


buvo naudotos. 

Visą likusią dieną Katrina neišėjo iš namų. Niekas jos 
nelankė ir ji nesinaudojo telefonu. Vakare prie namo susto- 
jo universalas, išlipo jį vairavęs vyriškis ir nešinas vidutinio 
dydžio lagaminu įėjo vidun. Matyt, tai buvo Albertas, jos 
vyras. Tą popietę jis grįžo iš komandiruotės Vokietijoje. 

Policininkas nepažymėtame automobilyje stebėjo namą. 
Telefono buvo klausomasi. Apytikrė dviejų vyresniųjų sūnų 
buvimo vieta buvo nustatyta, tačiau nebuvo žinoma, kur yra 
jauniausias sūnus. Jis buvo išsiskyręs ir gyveno bute Gerdžio 
rajone, tačiau nieko nebuvo namie. Pareigūnas buvo paskir- 
tas stebėti butą. Policija rinko informaciją apie sūnų, o jo 
apibūdinimas buvo išsiųstas į policijos skyrius visoje šalyje. 
Kol kas nebuvo manoma, kad yra pagrindo paskelbti apie jį 


žiniasklaidoje. 

Erlenduras sustojo priešais lavoninę Baronstigure. Kū- 
nas, kuris, kaip manoma, Gretaro, buvo atvežtas ten. Pato- 
logas, tas pats, kuris tyrė Holbergą ir Audur, nulupo plėvelę 
nuo lavono. Paaiškėjo, kad tai vyro kūnas užlaužta galva, 
atvira burna, lyg jis rėktų iš skausmo, ir rankomis prie šonų. 
Oda buvo išdžiūvusi, susiraukšlėjusi ir išblyškusi, su didelė- 
mis irimo žymėmis ant nuogo kūno. Atrodė, kad galva buvo 
stipriai sužalota, o ilgi ir bespalviai plaukai karojo abiejose 
veido pusėse. 

- Jis pašalino jo vidaus organus, - pranešė patologas. 

— Ką? 

— Žmogus, kuris palaidojo jį. 

— Protingas žingsnis, jei nori išlaikyti kūną. Dėl kvapo. 
Plastiko viduje lavonas palaipsniui išdžiūvo. Šiuo atžvilgiu, 
gerai išlaikytas. 

— Ar galite nustatyti mirties priežastį ? 

— Ant jo galvos buvo plastikinis maišelis, kuris parodo, 
kad auka galėjo būti uždusinta, tačiau turėsiu geriau apžiū- 
rėti. Vėliau sužinosite daugiau. Visa tai užtrunka. Ar žinote, 
kas jis? Atrodo kažkoks neūžauga, vargšelis. 

— Turiu savų įtarimų. 

— Ar kalbėjotės su profesore? 

— Miela moteriškė. 


— Rimtai? 

Sigurduras Olis laukė Erlenduro kabinete, tačiau kai de- 
tektyvas atvyko, pasakė, kad eina tiesiai pas teismo eksper- 
tus. Jie sugebėjo išryškinti ir išdidinti keletą fragmentų iš 
negatyvų, rastų Holbergo bute. Erlenduras papasakojo jam 
apie savo ir Elinborg pokalbį su Katrina. 

Ragnaras, teismo ekspertizės vadovas, laukė jų savo ka- 
binete su keletu juostelių ritinėlių ant stalo ir keliomis iš- 
didintomis fotografijomis. Jis padavė jiems nuotraukas ir 
detektyvai greitai jas peržvelgė. 

— Mes sutvarkėme tik šias tris, — ištarė Ragnaras, — ir, 
tiesą sakant, negaliu pasakyti, kas jose vaizduojama. Buvo 
septyni „Kodak“ ritinėliai, kiekvienas su dvidešimt keturiais 
kadrais. Trys buvo visiškai juodi, ir mes negalime pasakyti, 
ar jie buvo naudoti, tačiau iš vienos jų sugebėjome padaryti 
tai, ką matote čia. Ar ką nors atpažįstate? 

Erlenduras ir Sigurduras Olis prisimerkę žiūrėjo į to- 
tografijas. Jos buvo nespalvotos. Dvi iš jų pasirodė pusiau 
juodos, lyg diafragma būtų buvus beveik uždaryta; vaizdai 
buvo nesufokusuoti ir tokie neryškūs, kad pareigūnai nieko 
negalėjo įžiūrėti. Trečia ir paskutinė nuotrauka buvo nesu- 
gadinta ir gana ryški. Joje matėsi vyras, fotografuojantis save 


priešais veidrodį. Fotoaparatas buvo mažas ir plokščias su 

keturių lempučių kubine blykste viršuje, ir blyksnis buvo 
apšvietęs vyrą veidrodyje. Jis dėvėjo džinsus, marškinius ir 
trumpą vasarinį švarkelį. 

— Ar pameni kubines blykstes? - paklausė Erlenduras su 
nostalgija balse. - Kokia pažanga! 

— Aš taip pat jas pamenu, - ištarė Ragnaras, kuris buvo 
tokio pat amžiaus kaip Erlenduras. 

Sigurduras Olis pažiūrėjo į juodu ir papurtė galvą. 

— Ar tai galima vadinti autoportretu? - svarstė Erlendu- 
ras. 

— Sunku įžiūrėti jo veidą, kai jį uždengia fotoaparatas, — 
ištarė Sigurduras Olis, — tačiau turbūt labiausiai tikėtina, 
kad čia pats Gretaras. 

— Arjūs atpažįstate aplinką iš to, kas matyti? — pasiteira- 
vo Ragnaras. 

Atspindyje už fotografo buvo matyti dalis kambario. Er- 
lenduras įžiūrėjo kėdės nugarėlę ir netgi kavos staliuką, kili- 
mą ant grindų ir dalį kažko, kas galėjo būti grindis siekian- 
čios užuolaidos, tačiau visa kita buvo sunku išskirti. Vyro 
veidas veidrodyje buvo ryškiai apšviestas, tačiau pakraščiuo- 
se šviesa nublanko iki visiškos tamsos. 

Jie buvo ilgai įnikę į nuotrauką. Po didžiulių pastangų 
Erlenduras pradėjo įmatyti kažką tamsoje, fotografo kairė- 


je. Jis manė, kad tai gali būti žmogaus figūra, netgi profilis, 

antakiai ir nosis. Tai buvo tik nuojauta, tačiau šviesoje buvo 
kažkas nelygaus, nedideli šešėliai, kurie pakurstė jo fanta- 
ziją. 

— Ar galėtume išdidinti šį plotą? — paklausė jis Ragnaro, 
kuris buvo įsistebeilijęs į tą pačią dalį, tačiau nieko nematė. 

Sigurduras Olis paėmė fotografiją ir pakėlė ją priešais savo 
veidą, tačiau taip pat nematė to, ką įžiūrėjo Erlenduras. 

— Tai užtruks tik sekundę, - ištarė Ragnaras. 

Jie sekė paskui jį iš kabineto iki pat teismo ekspertų ko- 
mandos. 

— Ar ant juostelių yra pirštų atspaudų? — pasiteiravo Si- 
gurduras Olis. 

— Taip, - atsakė Ragnaras, - du rinkiniai, tokie patys kaip 
ir ant fotografijos iš kapinių — Gretaro ir Holbergo. 

Fotografija buvo nuskaityta ir pasirodė didžiuliame 
kompiuterio ekrane. Plotas buvo padidintas. Tai, kas buvo 
tik nelygumai šviesoje, tapo nesuskaičiuojamais taškeliais, 
užpildžiusiais ekraną. Jie negalėjo nieko įžiūrėti nuotrauko- 
je, ir netgi Erlenduras nebematė to, ką manė įžvelgęs. Tech- 
nikas kurį laiką dirbo su klaviatūra, įvedė keletą komandų 
ir vaizdas buvo sumažintas bei suspaustas. Jis tęsė, taškeliai 
susikomponavo, kol palaipsniui išryškėjo veido kontūras. Jis 
vis dar buvo neaiškus, tačiau Erlendurui pasirodė, kad ten jis 


atpažino Holbergą. 

— Ar tai ne tas šunsnukis? - paklausė Sigurduras Olis. 

— Čia yra daugiau, - ištarė technikas ir toliau ryškino fo- 
tografiją. 

Netrukus pasirodė bangos, kurios Erlendurui priminė 
moters plaukus, ir dar vienas neryškus profilis. Erlenduras 
spoksojo į atvaizdą, kol įžiūrėjo Holbergą, sėdintį ir kalban- 
tį su moterimi. Kai pamatė tai, jį apėmė keista haliucinacija. 
Jis norėjo sušukti moteriai, kad dingtų iš buto, bet jau buvo 
per vėlu. Dešimtmečiais per vėlu. 

Kambaryje suskambo telefonas, tačiau niekas nė nekrus- 
telėjo. Erlenduras galvojo, kad skamba telefonas, esantis ant 
stalo. 

— Tavo, - Sigurduras Olis priminė Erlendurui. 

Erlenduras šiek tiek užtruko, tačiau galiausiai sugebėjo 
rasti savo mobilųjį telefoną ir išžvejoti jį iš palto kišenės. 

Skambino Elinborg. 

- Kuo tu užsiėmęs? — paklausė ji, kai jis galiausiai atsi- 
liepė. 

— Eik prie reikalo, - paragino Erlenduras. 

— Prie reikalo? Kodėl tu toks įsitempęs? 

- Žinojau, kad tiesiog negalėsi pasakyti to, ką ketinai 
pranešti. 

— Tai dėl Katrinos berniukų, — paaiškino Elinborg. — 
Tiksliau, vyrų, dabar jie visi suaugę vyrai. 

— Kas dėl jų? 

— Tikriausiai visi jie yra malonūs vyrukai, išskyrus faktą, 
kad vienas jų dirba ganėtinai įdomioje vietoje. Pamaniau, 
kad turėtum iškart išgirsti, tačiau jei esi toks įsitempęs bei 
užsiėmęs ir negali nė pagalvoti apie trumpą pasišnekučiavi- 
mą, geriau tiesiog paskambinsiu Sigurdurui Oliui. 

— Elinborg. 

— Taip? 

— Dėl Dievo meilės, moterie, - sušuko Erlenduras, žiūrė- 
damas į Sigurdurą Olį, - ar pagaliau pasakysi man, ką keti- 
nai pasakyti?! 

— Sūnus dirba Genetinių tyrimų centre. 

— Ką? 

— Jis dirba Genetinių tyrimų centre. 

— Kuris sūnus? 

— Jauniausias. Jis dirba su jų naująją duomenų baze. Tiria 
giminės medžius ir ligas, islandų šeimas ir paveldimas ligas, 


genetines ligas. Tas vyras yra genetinių ligų ekspertas. 

Tą vakarą Erlenduras grįžo vėlai. Jis planavo kitą rytą ap- 
lankyti Katriną ir pasikalbėti su ja apie savo teoriją. Parei- 
gūnas tikėjosi, kad jos sūnus greitai bus surastas. Užsitęsusi 
paieška kėlė grėsmę istorijai tapti žiniasklaidos sensacija, o 
jis norėjo to išvengti. 

Evos Lindos nebuvo namuose. Ji sutvarkė virtuvę po Er- 
lenduro pykčio proveržio. Jis įdėjo į mikrobangų krosnelę 
vieną iš dviejų patiekalų, pirktų visą parą dirbančioje par- 
duotuvėje, tuomet paspaudė „Start“. Erlenduras prisiminė, 
kaip Eva Linda atklydo pas jį prieš keletą naktų, kai jis sto- 
vėjo prie mikrobangų krosnelės, ir pasakė, kad laukiasi. Jam 
atrodė, lyg būtų praėję ištisi metai nuo tada, kai dukra sėdė- 
jo priešais jį, kaulijo pinigų ir vengė jo klausimų, tačiau tai 
nutiko vos prieš keletą naktų. Vyras vis dar sapnavo košma- 


rus. Jis niekuomet daug nesapnuodavo ir tik kartais pabudęs 

prisimindavo reginių nuotrupas. Tačiau neramus jausmas 
išlikdavo, kai pabusdavo, ir jis negalėjo to atsikratyti. Nepa- 
dėjo ir tai, kad krūtinę nuolat spaudę skausmas, deginantis 
skausmas, kurio Erlenduras neįstengė nuslopinti. 

Jis galvojo apie Evą Lindą ir kūdikį, apie Kolbrun ir Au- 
dur, apie Eliną, Katriną ir jos sūnus, apie Holbergą ir Greta- 
rą, Elidį kalėjime, apie merginą iš Gardabairo ir jos tėvą, apie 
save ir savo vaikus, savo sūnų Sindrį Snaerą, kurį labai retai 
matydavo, ir Evą, kuri varginosi surasti jį ir su kuria smar- 
kiai ginčydavosi, kai jam nepatikdavo tai, ką dukra darė. Eva 
buvo teisi. Kas jis toks, kad visus bartų? 

Jis galvojo apie motinas ir dukteris, tėvus ir sūnus, moti- 
nas ir sūnus, tėvus ir dukteris, vaikus, kurie gimė, o jų niekas 
nenorėjo, ir vaikus, kurie mirė toje mažoje bendruomenė- 
je Islandijoje, kur kiekvienas atrodė kažkokiu būdu susijęs 
arba turintis giminystės ryšių. 

Jei Holbergas buvo Katrinos jauniausiojo sūnaus tėvas, 
ar jis tikrai buvo nužudytas savo sūnaus? Ar tas jaunas vyras 
žinojo, kad Holbergas buvo jo tėvas? Kaip jis išsiaiškino? Ar 
Katrina jam pasakė? Kada? Kodėl? Ar jis žinojo visą laiką? 
Ar jis žinojo apie išprievartavimą? Ar Katrina pasakė jam, 
kad Holbergas ją išprievartavo ir ji nuo jo pastojo? Koks tai 
jausmas? Koks jausmas, kai išsiaiškini, kad tu nesi tas asmuo, 


kuris maneisi esąs? Ne tas, kas esi? Kad tavo tėvas nėra tikra- 

sis tėvas, tu esi ne jo sūnus, esi kažkieno kito sūnus, kažkokio 
žmogaus, apie kurio egzistavimą nežinojai. Prievartautojo. 

Erlenduras svarstė, koks tai jausmas. Kaip galima su tuo 
susitaikyti? Ar tuomet eini, susirandi tėvą ir nužudai jį? Ir 
tuomet parašai: „Aš esu jis ? 

Jei Katrina nepasakė savo sūnui apie Holbergą, kaip jis iš- 
siaiškino tiesą? Erlenduras vis galvojo apie šį klausimą. Kuo 
daugiau jis mąstė apie šį reikalą ir svarstė galimybes, tuo la- 
biau jo mintys krypo į linkėjimų medį Gardabaire. Buvo tik 
vienas būdas, kuriuo sūnus galėjo sužinoti tiesą, ir Erlendu- 
ras ketino tai išsiaiškinti rytoj. 

K4 pamatė Gretaras? Kodėl jis turėjo mirti? Ar jis šanta- 
žavo Holbergą? Ar žinojo apie Holbergo išprievartavimus 
ir ketino įduoti jį? Ar jis fotografavo Holbergą? Kas buvo 
toji moteris, sėdinti prie Holbergo nuotraukoje? Kada ji pa- 
daryta? Gretaras dingo nacionalinės šventės vasarą, todėl ji 
turėjo būti padaryta prieš tai. Erlenduras svarstė, ar nebu- 
vo daugiau Holbergo aukų, kurios niekada apie tai nepra- 
kalbo. 

Jis išgirdo, kaip spynoje pasisuka raktas, ir atsistojo. Grį- 
žo Eva Linda. 

— Aš nuvykau į Gardabairą su mergina, — ištarė ji, kai 
pamatė Erlendurą, ateinantį iš virtuvės, ir uždarė duris. - Ji 


pasakė, kad ketina pareikšti kaltinimus tam mulkiui, kad jis 

prievartavo ją. Jos motiną ištiko nervinis priepuolis. "Tuo- 
met mes išėjome. 

— Susitikti su vyru? 

— Taip, atgal į jų jaukų nedidelį būstą, - atsakė Eva Lin- 
da, nuspirdama batus prie durų. - Jis pasiuto, tačiau nuri- 
mo, kai išgirdo paaiškinimą. 

— Kaip jis viską priėmė? 

— Jis šaunus vyrukas. Kai išėjau, jis buvo pakeliui į Garda- 
bairą pasikalbėti su tuo senu mulkiu. 

— Tikrai. 

— Kaip manai, ar verta pateikti kaltinimus tam šunsnu- 
kiui? — paklausė Eva Linda. 

— Tokios bylos sudėtingos. Vyrai viską neigia ir kažkaip 
nuo to išsisuka. Turbūt viskas priklauso nuo motinos, nuo 
to, ką ji sakys. Galbūt jai reikėtų nueiti į krizių centrą. O 
kaip tu laikaisi ? 

— Tiesiog puikiai, - atsakė Eva Linda. 

— Ar galvojai apie echoskopiją, ar kaip jie ten vadina? Aš 
galėčiau eiti su tavimi. 

— Tam dar ateis laikas, - pareiškė Eva Linda. 

— Tikrai? 

— Taip. 

— Gerai, - ištarė Erlenduras. 

— Kuo tu užsiimi? - pasidomėjo Eva Linda, dėdama kitą 


patiekalą į mikrobangų krosnelę. 

- Šiomis dienomis negalvoju apie nieką kitą, išskyrus 
vaikus, — atsakė Erlenduras. - Ir apie linkėjimų medį, kuris 
yra tarsi giminės medis: ant jo gali būti įvairiausių žinučių, 
jei tik žinome, ko turėtume ieškoti. Ir svarstau apie manijas 
kolekcionuoti daiktus. Kaip skamba ta daina apie įkinkytą 
arklį ? 

Eva Linda pažiūrėjo į savo tėvą. Jis žinojo, kad ji daug 
nusimano apie muziką. 

— Ar turi galvoje „gyvenimas yra kaip įkinkytas arklys“? — 
pasitikslino ji. 

— „Jo galvoje vien tiktai šienas“, - pradėjo Erlenduras. 

— „Jo širdis visai sušalus“ 

— „O jo protas nuvedė jį blogu keliu“, - posmą baigė Er- 
lenduras. 


Jis užsidėjo skrybėlę ir pasakė, kad ilgai neužtruks. 


Hana įspėjo gydytoją, todėl šis nenustebo tą vakarą pama- 
tęs Erlendurą. Jis gyveno dailiame name senojoje Habnarf- 
jorduro dalyje ir pasitiko Erlendurą prie durų. Pasirodė ele- 
gantiškumo ir mandagumo įsikūnijimas, žemas vyras, plikas 
kaip biliardo kamuolys, o storas chalatas slėpė apkūnumą. 
Erlenduras pagalvojo, kad jis tikras gurmanas, su nuolati- 
niu ir šiek tiek moterišku raudoniu ant skruostų. Jis atrodė 
nenusakomo amžiaus, galėjo būti maždaug šešiasdešimties. 
Pasveikino Erlendurą sausa tarsi popierius ranka ir pakvietė 
jį į poilsio kambarį. 

Atsisakęs gėrimų, Erlenduras sėdėjo ant didžiulės vyno rau- 
donumo sofos. Gydytojas atsisėdo priešais ir laukė, kol svečias 
pradės. Erlenduras žvalgėsi po poilsio kambarį, kuris buvo 
erdvus ir gausiai išpuoštas paveikslais bei meno kūriniais, ir 


svarstė, ar gydytojas gyvena vienas. Pareigūnas paklausė jo. 

— Visuomet gyvenau vienas, — atsakė gydytojas. - Dėl to 
esu labai laimingas ir visuomet toks buvau. Sakoma, kad su- 
laukę mano amžiaus vyrai gailisi, jog nesukūrė šeimos ir ne- 
turėjo vaikų. Per konferencijas visame pasaulyje mano kole- 
gos vaikšto mojuodami savo vaikaičių nuotraukomis, tačiau 
manęs niekuomet nedomino šeimos reikalai. Niekuomet 
susidomėjimo nekėlė ir vaikai. 

Jis buvo nuotaikingas, šnekus bei draugiškas, lyg Erlen- 
duras būtų buvęs artimas bičiulis, lyg besąlygiškai laikytų jį 
sau lygų. Erlendurui tai nepadarė įspūdžio. 

— Tačiau jūs domitės organais stiklainiuose, - tėškė jis. 

Gydytojas neleido Erlendurui išvesti jo iš pusiausvyros. 

- Hana minėjo man, kad jūs buvote piktas, - pasakė 
jis. — Nesuprantu, kodėl turėtumėte pykti. Aš nedarau 
nieko nelegalaus. Taip, aš turiu nedidelę organų kolekciją. 
Dauguma jų yra saugomi formaline stikliniuose induose. 
Laikau juos čia, šiame name. Juos ketino sunaikinti, tačiau 
aš juos pasiėmiau ir išsaugojau šiek tiek ilgiau. Aš taip pat 
saugau kitą biopavyzdžių rūšį —- audinių pavyzdžius. Jūs 
turbūt svarstote kodėl? — paklausė jis, tačiau Erlenduras 
papurtė galvą. 

— Iš tiesų aš ketinau paklausti, kiek organų esate pavo- 
gęs, — ištarė detektyvas. - Bet galėsime grįžti prie to vėliau. 

— Aš nevogiau jokių organų, - atkirto gydytojas lėtai 


glostydamasis pliką galvą. - Negaliu suprasti tokio priešiš- 

kumo. Ar neprieštarausite, jei įsipilsiu lašelį chereso? — pa- 
klausė jis ir atsistojo. 

Erlenduras laukė, kol jis nuėjo prie gėrimų spintelės ir įsi- 
pylė sau stiklinę. Jis pasiūlė Erlendurui, bet tas atsisakė, tuo- 
met savo pilnomis lūpomis gurkštelėjo chereso. Jo apvalus 
veidas aiškiai parodė, kaip mėgavosi skoniu. 

— Dažniausiai žmonės negalvoja apie tai, - prakalbo jis 
vėl, - o tam ir nėra priežasties. Mūsų pasaulyje visa, kas ne- 
gyva, yra nenaudinga, taip pat ir negyvas žmogaus kūnas. 
Nereikėtų per daug jautriai į tai reaguoti. Sielos nebėra. Lie- 
ka tik atliekos, o jos yra niekas. Reikia vertinti iš medicinos 
perspektyvos. Kūnas yra niekas, ar suprantate? 

— Jums tai neabejotinai yra kažkas. Jūs kolekcionuojate 
kūno dalis. 

— Kitose šalyse universitetinės ligoninės perka organus 
mokymo tikslams, — tęsė gydytojas. — Tačiau Islandijoje 
tai nėra įprasta. Čia mes prašome leidimo atlikti skrodimą 
ypatingais atvejais ir kartais prašome leisti pašalinti organą, 
nors tai nebūtinai yra susiję su mirtimi. Žmonės sutinka 
arba atsisako, taip viskas vyksta. Dažniausiai tai būna vyres- 
nių žmonių kūnai. Niekas nevagia organų. 

— Tačiau taip būdavo ne visuomet, - paprieštaravo Er- 
lenduras. 

— Nežinau, kaip viskas vyko anksčiau. Žinoma, tai, kas 


vyko, nebuvo taip kruopščiai prižiūrima. Aš paprasčiausiai 

nežinau. Nesuprantu, kodėl jus taip šokiruoju. Ar pamena- 
te tą naujienų pranešimą iš Prancūzijos? Apie automobilių 
gamyklą, kurioje buvo naudojami tikri žmonių kūnai avari- 
joms tirti, taip pat ir vaikų. Žinia jus turėtų šokiruoti. Or- 
ganai yra perkami ir parduodami visame pasaulyje. Žmonės 
netgi žudo dėl jų. Mano kolekcija vargiai gali būti pavadinta 
nusikalstama. 

— Tačiau kodėl? Ką jūs darote su jais? 

— Atlieku mokslinius tyrimus, - atsakė gydytojas siurb- 
čiodamas savo cheresą. - Tiriu juos mikroskopu. Argi ne 
taip elgiasi visi kolekcionieriai? Pašto ženklų kolekcionieriai 
žiūri į pašto antspaudus, knygų kolekcionieriai tikrina išlei- 
dimo metus, astronomai prieš akis turi visą pasaulį ir žvelgia 
į nesuvokiamo masto dalykus. Aš nuolat žiūriu į savo mikro- 
skopinį pasaulį. 

— Taigi, jūsų pomėgis yra moksliniai tyrimai, ir jūs turite 
įrangą studijuoti pavyzdžius bei organus? 

— Taip. 

— Čia, šiame name? 

— Taip. Jei pavyzdžiai yra gerai išsaugoti, juos visuomet 
galima ištirti. Kai gaunama nauja medicininė informacija 
arba norima pažiūrėti į kažką konkretaus, jie puikiai tinka 
mokslinio tyrimo tikslams. Puikiai. 


Gydytojas nustojo kalbėti. 

— Jūs kalbate apie Audur, - tuomet ištarė gydytojas. 

— Jūs žinote apie ją? — nustebęs paklausė Erlenduras. 

— Jūs suprantate, kad jeigu jai nebūtų atliktas skrodimas 
ir jos smegenys nebūtų buvusios pašalintos, niekuomet ne- 
sužinotumėte, kas nužudė ją. Juk suprantate. Ji per ilgai gu- 
lėjo žemėje. Būtų neįmanoma efektyviai ištirti smegenų, kai 
jos trisdešimt metų pragulėjo žemėje. Taigi, tai, kuo jūs taip 
šlykštitės, iš tiesų jums padėjo. Turbūt suvokiate. 

Gydytojas akimirką pagalvojo. 

— Argirdėjote apie Luisą XVII? Jis buvo Luiso XVI ir Ma- 
rijos Antuanetės sūnus, įkalintas per Prancūzijos revoliuciją, 
nukirsdintas būdamas dešimties. Apie tai kalbėjo per žinias 
prieš metus ar šiek tiek daugiau. Prancūzijos mokslininkai 
išsiaiškino, kad jis mirė kalėjime ir neišsilaisvino, kaip teigė 
kai kurie žmonės. Ar žinote, kaip jie sužinojo? 

— Nepamenu šios istorijos, - prisipažino Erlenduras. 

— Jo širdis buvo pašalinta ir laikoma formaline. Kai 
mokslininkai galėjo atlikti DNR ir kitus testus, išsiaiškino, 
kad tariamas giminystės ryšys su prancūzų karališkąja šeima 
buvo melas. Jie nebuvo susiję su princu. Ar žinote, kada vai- 
kystėje mirė Luisas? 

— Ne. 

— Prieš daugiau nei du šimtus metų. 1795-aisiais. Forma- 


linas yra nepakartojamas skystis. 

Erlenduras susimąstė. 

— Kąjūs žinote apie Audur? 

- Įvairius dalykus. 

— Kaip šis pavyzdys pateko į jūsų rankas? 

— Per trečiuosius asmenis. Nemanau, kad reikėtų gilintis 
į tai. 

- Iš stiklainių miesto? 

— Taip. 

— Arjums atidavė stiklainių miestą? 

— Dalį jo. Nėra reikalo kalbėti sa manimi, tarsi būčiau 
nusikaltėlis. 

— Arjūs nustatėte mirties priežastį ? 

Gydytojas pažiūrėjo į Erlendurą ir dar kartą gurkštelėjo 
chereso. 

- Tiesą sakant, taip, - patvirtino jis. - Aš visuomet buvau 
labiau linkęs į mokslinius tyrimus nei į medicininę praktiką. 
Pasitelkęs savo polinkį kolekcionuoti daiktus, aš sugebėjau 
suderinti juos abu, tačiau nedideliu mastu. 

— Koronerio ataskaitoje iš Keblaviko minimas tik smege- 
nų auglys, be jokio išsamesnio paaiškinimo. 

— Aš mačiau. Ataskaita yra nebaigta, ji buvo tik prelimi- 
nari. Kaip jau sakiau, ištyriau kruopščiau ir manau, kad tu- 
riu atsakymus į kai kuriuos jūsų klausimus. 

Erlenduras sėdėdamas palinko į priekį. 


— Ir? 

— Tai genetinė liga. Ji pasireiškė keletui šeimų Islandijoje. 
Tai ypač sudėtingas atvejis ir netgi po išsamaus tyrimo ilgai 
nebuvau dėl totikras. Galiausiai supratau, kad auglys tikriau- 
siai yra susijęs su genetine liga neurofibromatoze. Nesitikiu, 
kad girdėjote apie ją anksčiau. Kai kuriais atvejais nėra jokių 
simptomų. Kai kuriais atvejais žmonės miršta ligai net ne- 
pasireiškus. Ligos nešiotojai nejaučia simptomų. Dažniau- 
siai simptomai atsiranda ankstyvoje stadijoje — dažniausiai 
pasirodo dėmės ant odos ir augliai. 

Gydytojas vėl gurkštelėjo chereso. 

— Žmonės Keblavike neužsiminė apie nieką panašaus, ta- 
čiau nesu tikras, ar jie iš viso žinojo, ko ieškoti. 

— Jie pranešė artimiesiems apie dėmes ant odos. 

— Jie pranešė? Tikrai? Diagnozė ne visuomet teisinga. 

— Ar liga gali būti perduota dukrai iš tėvo? 

— Gali būti, tačiau genetinis perdavimas tuo neapsiribo- 
ja. Abi lytys gali nešioti ir sirgti šia liga. Sakoma, kad viena 
jos atmaina pasireiškė žmonėms, sergantiems dramblialige. 
Ar matėte tą filmą? 

— Ne, - atsakė Erlenduras. 

— Tam tikri žmonės serga nepaprastu kaulų augimu, kaip 
ir šiuo konkrečiu atveju. Tiesą sakant, kiti žmonės teigia, 
kad neurofhbromatozė neturi nieko bendro su tuo vyru, ser- 


gančiu dramblialige. Tačiau tai jau kita istorija. 

— Kodėl jūs pradėjote to ieškoti? — pertraukė Erlenduras 
gydytoją. 

— Smegenų ligos yra mano specializacijos sritis, — atsakė 
jis. — Ši mergaitė yra man vienas iš įdomiausių atvejų. Per- 
skaičiau visas ataskaitas apie ją. Jos nebuvo labai tikslios. Ją 
prižiūrėjęs medikas buvo varganas rajono gydytojas, kuris, 
kaip man sakė, tuo metu nuolat gėrė. Tačiau jis rašė apie 
ūmią tuberkuliozinę infekciją vienoje galvos srityje, o šis 
terminas kartais buvo naudojamas, kai atsirasdavo liga. Tai 
buvo mano pradinis taškas. Koronerio iš Keblaviko ataskai- 
ta taip pat nebuvo labai tiksli, kaip jau kalbėjome anksčiau. 
Jie rado auglį ir taip viską paliko. 

Gydytojas atsistojo ir nuėjo prie didelės knygų lentynos 
poilsio kambaryje. Jis išėmė žurnalą ir padavė jį Erlendurui. 

— Nesu tikras, ar suprasite visa tai, tačiau aš parašiau 
trumpą mokslinį straipsnį apie savo tyrimą, kurį išspausdi- 
no labai vertinamas amerikiečių medicinos žurnalas. 

— Ar jūs parašėte mokslinį straipsnį apie Audur? - pa- 
klausė Erlenduras. 

— Audur padėjo mums kelyje į šios ligos supratimą. Ji 
buvo labai svarbi tiek man, tiek medicinos mokslui. Tikiuo- 
si, kad nenuvyliau jūsų. 

— Mergaitės tėvas galėjo būti genetinis nešiotojas, — iš- 


tarė Erlenduras, vis dar bandydamas suvokti, ką jam pasakė 

gydytojas. — Ir jis perdavė šią ligą savo dukteriai. Jei būtų 
turėjęs sūnų, ar tas būtų paveldėjęs šią ligą? 

— Ji nebūtinai turėtų pasireikšti jam, — atsakė gydyto- 
jas, — tačiau jis gali būti genetinis nešiotojas, kaip ir jo tė- 
vas. 

— Taigi? 

— Jei jis turėtų vaiką, vaikas taip pat galėtų sirgti šia liga. 

Erlenduras galvojo apie tai, ką pasakė gydytojas. 

— Jums tikrai reikėtų pasikalbėti su mokslininkais iš Ge- 
netinių tyrimų centro, - pasiūlė gydytojas. - Jie turi atsaky- 
mus į genetinius klausimus. 

— Ką? 

— Pasikalbėkite su Genetinių tyrimų centro specialistais. 
Tai mūsų naujasis stiklainių miestas. Jie turi atsakymus. Kas 
negerai? Kodėl jūs toks priblokštas? Ar ką nors pažįstate 
ten? 

— Ne, - atsakė Erlenduras, - tačiau netrukus susipažin- 
siu. 

— Ar norite pamatyti Audur? - paklausė gydytojas. 

Iš pradžių Erlenduras nesuprato gydytojo užuominos. 

— Ar turite galvoje?.. 

— Čia turiu nedidelę laboratoriją. Kviečiu jus apsižval- 
gyti. 

Erlenduras dvejojo. 


— Na, gerai, — sutiko jis. 

Jie atsistojo ir Erlenduras nusekė siaurais laiptais žemyn. 
Gydytojas įjungė šviesą ir pasirodė švari, it nauja laborato- 
rija su mikroskopais, kompiuteriais, mėgintuvėliais ir įran- 
ga, kurios paskirties Erlenduras net nesugebėjo įsivaizduoti. 
Detektyvas prisiminė kažkur skaitytą pastebėjimą apie ko- 
lekcionierius: „Kolekcionieriai susikuria sau pasaulį. Aplink 
save jie sukuria nedidelį pasaulį, išsirenka tikras ikonas iš 
realaus pasaulio ir paverčia jas svarbiausiais savo dirbtinio 
pasaulio ženklais“ Holbergas taip pat buvo kolekcionierius. 
Jo manija buvo kolekcionuoti daiktus, susijusius su porno- 
grafija. Iš to jis susikūrė savo asmeninį pasaulį. Gydytojas tą 
patį padarė iš organų. 

— Ji yra čia, - parodė gydytojas. 

Jis nuėjo prie senos medinės įstiklintos spintelės, vienin- 
telio baldo patalpoje, nederančio sterilioje aplinkoje, atida- 
rė dureles ir išėmė storo stiklo indą su dangčiu. Jis atsargiai 
jį padėjo ant stalo ir ryškioje Auorescencinėje šviesoje Erlen- 
duras pamatė nedideles vaiko smegenis, plūduriuojančias 


formaline. 


Išeidamas iš gydytojo Erlenduras pasiėmė odinį lagami- 


nėlį su nepalaidotais Audur palaikais. Važiuodamas tuščio- 

rnis gatvėmis jis galvojo apie stiklainių miestą ir tikėjosi, kad 
nė viena jo dalis niekuomet nebus laikoma laboratorijoje. 
Vis dar lijo, kai jis sustojo prie daugiabučio namo, kuriame 
gyveno. Vyras išjungė variklį, užsidegė cigaretę ir žiūrėjo į 
naktį. 

Erlenduras pažvelgė į juodą krepšį ant priekinės sėdynės. 


Jis ketino grąžinti Audur ten, kur jai ir priklauso. 


S | 
„o 


Tą vakarą, maždaug vienuoliktą valandą policininkai, 
budintys priešais Katrinos namą, stebėjo, kaip išbėga jos vy- 
ras, trenkia durimis, įsėda į automobilį ir nuvažiuoja. Atro- 
dė, tarsi jis pašėlusiai skubėtų, ir jie pastebėjo, kad jis turi tą 
patį lagaminėlį kaip ir anksčiau tą dieną, kai parvyko namo. 
Policininkai tą vakarą neužfiksavo jokių kitų įvykių ir jo- 
kių Katrinos ženklų. Policijos patrulių automobilis buvo 
iškviestas į vietą ir sekė Albertą iki viešbučio „Esja“, kur jis 
užsiregistravo nakčiai. 

Kitą rytą, aštuntą valandą, Erlenduras pasirodė prie Kat- 
rinos namų. Elinborg buvo kartu su juo. Vis dar lijo, saulė 
nebuvo išlindusi jau ištisas dienas. Jie tris kartus paskam- 
bino į duris, kol viduje išgirdo šiugždesį, ir durys atsidarė. 
Tarpduryje pasirodė Katrina. Elinborg pastebėjo, kad ji vil- 


kėjo tuos pačius drabužius kaip vakar ir akivaizdžiai buvo 

apsiverkusi. Jos veidas buvo perkreiptas, o akys raudonos ir 
patinusios. 

— Atleiskite, - lyg apsvaigusi ištarė Katrina, - aš užmigau 
kėdėje. Kiek dabar valandų? 

— Ar galėtume užeiti? - paklausė Erlenduras. 

— Aš niekuomet nepasakojau Albertui, kas įvyko, — tarė 
ji ir nuėjo į vidų, nepakviesdama jų. 

Erlenduras ir Elinborg susižvalgė ir nusekė ją. 

— Vakar vakare jis paliko mane, - paaiškino Katrina. — 
Kiek dabar valandų? Tikriausiai užmigau kėdėje. Albertas 
buvo toks piktas. Niekuomet nemačiau jo tokio pikto. 

— Ar galite susisiekti su kuo nors iš savo artimųjų? - pa- 
siūlė Elinborg. - Kuo nors, kas galėtų atvykti ir pabūti su 
jumis? Su savo sūnumis? 

— Ne, Albertas grįš, ir viskas vėl bus gerai. Nenoriu truk- 
dyti berniukams. Viskas bus gerai. Albertas grįš. 

— Kodėl jis buvo toks piktas? — paklausė Erlenduras. 

Katrina atsisėdo ant sofos svetainėje, Erlenduras ir Elin- 
borg prisėdo priešais ją, kaip ir anksčiau. 

— Albertas buvo įsiutęs. O dažniausiai jis toks ramus. Al- 
bertas yra geras žmogus, labai geras žmogus, ir jis visuomet 
buvo toks geras man. Tai graži santuoka. Mes visada buvo- 
me laimingi. 

— Gal norite, kad užsuktume vėliau? — paklausė Elin- 


borg. 


ARNALDUR INDRIDASON 


TAN ys 

Erlenduras pervėrė ją žvilgsniu. 

— Ne, - atsakė Katrina, — viskas gerai. Viskas bus gerai. 
Albertas grįš. Jam tik reikia atsigauti nuo to. O, Dieve, kaip 
viskas sudėtinga. Jis sakė, kad turėjau jam pasakyti iš karto. 
Jis nesuprato, kaip aš galėjau apie tai tylėti visą laiką. Jis šau- 
kė ant manęs. 

Katrina pažiūrėjo į juos. 

— Jis niekada nėra ant manęs šaukęs. 

— Ar galėčiau jums kaip nors padėti? Gal paskambinti 
jūsų gydytojui? - paklausė Elinborg ir atsistojo. 

Erlenduras sumišęs pažiūrėjo į ją. 

— Ne, viskas gerai, — atsiliepė Katrina. - Tai nebūtina. Aš 
tiesiog truputėlį mieguista. Viskas bus gerai. Prisėsk, mielo- 
ji. Viskas bus gerai. 

— Kąjūs papasakojote savo vyrui? — pasidomėjo Erlendu- 
ras. - Ar papasakojote apie išprievartavimą? 

— Norėjau tai padaryti visus tuos metus, tačiau niekada 
neišdrįsau. Niekam nesu pasakojusi apie šį įvykį. Bandžiau jį 
pamiršti, apsimesti, kad to nė nebuvo. Dažnai būdavo labai 
sudėtinga, tačiau aš kažkaip sugebėjau. Tada atėjote jūs ir 
aš viską jums papasakojau. Kažkodėl jaučiausi geriau. Atro- 
dė, lyg išlaisvinote mane nuo sunkios naštos. Žinojau, kad 
pagaliau galiu kalbėti atvirai ir kad tai vienintelis teisingas 


žingsnis. Netgi po šitiek laiko. 

Katrina nutilo. 

— Ar jis supyko ant jūsų, nes jūs nepapasakojote jam apie 
išprievartavimą? — paklausė Erlenduras. 

— Taip. 

— Argi jis nesuprato, kodėl taip padarėte? — paklausė 
Elinborg. 

- Jis sakė, kad turėjau jam iškart apie tai papasakoti. Ži- 
noma, tai suprantama. Sakė, kad visada buvo atviras su ma- 
nimi ir kad to nenusipelnė. 

— Aš nelabai suprantu, - pasakė Erlenduras. - Maniau, 
kad Albertas supratingesnis žmogus. Maniau, kad jis steng- 
sis paguosti ir palaikyti jus, užuot supykęs išlėks pro duris. 

— Žinau, - pritarė Katrina. - Galbūt aš jam papasakojau 
netinkamu būdu. 

— Netinkamas būdas, - pakartojo Elinborg, akivaizdžiai 
negalėdama patikėti. - Kaip galima papasakoti kažkam apie 
tokius dalykus tinkamu būdu? 

Katrina papurtė galvą. 

— Nežinau. Prisiekiu, nežinau. 

— Ar jūs pasakėte jam visą tiesą? - neatlyžo Erlenduras. 

— Papasakojau jam tą patį, ką ir jums. 

- Ir nieko daugiau? 

— Ne, - atsakė Katrina. 


— Tik apie išprievartavimą? 

- Tik, - pakartojo Katrina. - Tik! Lyg to nepakaktų. Lyg 
jam nebūtų užtekę išgirsti, kad buvau išprievartauta ir nieka- 
da jam to nepasakojau. Ar to negana? 

Jie visi nutilo. 

— Ar nepapasakojote jam apie jūsų jauniausią sūnų? -— ga- 
liausiai ištarė Erlenduras. 

Katrina staiga piktai pažiūrėjo į jį. 

— Ką apie mūsų jauniausią sūnų? — pro dantis iškošė ji. 

— Jūs pavadinote savo sūnų Einaru, - pasakė Erlenduras, ku- 
ris buvo peržvelgęs vakar surinktą informaciją apie jų šeimą. 

— O ką apie Einarą? 

Erlenduras pažiūrėjo į ją. 

— Ką apie Einarą? - pakartojo ji. 

- Jis jūsų sūnus, - ištarė Erlenduras. - Tačiau jis nėra savo 
tėvo sūnus. 

- Apie ką jūs kalbate? Ne savo tėvo sūnus? Žinoma, kad 
jis savo tėvo sūnus! Ar gali sūnus būti be tėvo?! 

— Atleiskite, nebuvau pakankamai tikslus. Jis nėra to tėvo 
sūnus, kurio manė esąs, - ramiai patikslino Erlenduras. - Jis 
yra jus išprievartavusio vyro sūnus. Holbergo sūnus. Ar pasa- 
kėte tai savo vyrui? Ar dėl to jis išėjo? 

Katrina tylėjo. 

— Ar papasakojote jam visą tiesą? 

Katrina žiūrėjo į Erlendurą. Jis jautė, kad moteris ruošėsi 


pasipriešinti. Praėjo keletas akimirkų, ir jis pastebėjo, kaip 

jos lūpos pasidavė. Moters pečiai nusileido, ji užmerkė akis, 
beveik susmuko ant sofos ir pradėjo raudoti. Elinborg per- 
vėrė Erlendurą žvilgsniu, tačiau jis tiesiog stebėjo Katriną ir 
laukė, kol ji susikaups. 

— Ar papasakojote jam apie Einarą? — vėl pakartojo klau- 
simą pamanęs, kad ji sugebėjo susiimti. 

— Jis tuo nepatikėjo, - atsakė ji. 

— Kad Einaras yra ne jo sūnus? - paklausė Erlenduras. 

— Einaras ir Albertas yra ypač artimi. Visuomet tokie 
buvo. Nuo pat jo gimimo. Žinoma, Albertas myli ir kitus 
du savo sūnus, tačiau Einarą labiausiai. Nuo pat pradžių. Jis 
jauniausias vaikas, ir Albertas lepino jį. 

Katrina stabtelėjo. 

— Galbūt todėl niekada to nepasakojau. Žinojau, kad Al- 
bertas nesugebės to pakelti. Metai bėgo ir apsimetinėjau, kad 
nieko nenutiko. Nesakiau nė žodžio. Ir tai veikė. Holbergas 
paliko manyje žaizdą, tad kodėl jai neleisti užgyti ramybėje? 
Kodėl jis turėtų sunaikinti mudviejų ateitį? Ignoruoti tak- 
tą — toks buvo mano būdas susitaikyti su šiuo siaubu. 

— Ar iškart supratote, kad Einaras yra Holbergo sūnus? — 
paklausė Elinborg. 

- Jis galėjo būti ir Alberto sūnus. 

Katrina ir vėl nutilo. 

— Tačiau tai matėsi jo veide, - pridūrė Erlenduras. 


Katrina pažiūrėjo į jį. 

— Iš kur žinote? 

— Jis atrodo kaip Holbergas, ar ne? — tęsė Erlenduras. — 
Kaip Holbergas būdamas jaunas. Moteris matė jį Keblavike 
ir pamanė, kad tai Holbergas. 

— Jie neabejotinai panašūs. 

— Jei jūs niekada nieko nepasakojote savo sūnui ir jūsų vy- 
ras nežinojo apie Einarą, kodėl dabar nusprendėte atskleisti 
šią tiesą? Kas viską pradėjo? 

— Kokia moteris Keblavike? - paklausė Katrina. - Kokia 
moteris, gyvenanti Keblavike, pažįsta Holbergą? Ar jis ten 
gyveno su moterimi? 

— Ne, - atsakė Erlenduras, svarstydamas, ar turėtų jai pa- 
pasakoti apie Kolbrun ir Audur. 

Anksčiau ar vėliau ji išgirs apie ją, ir jis nematė jokios 
svarios priežasties dėl ko dabar negalėtų Katrina sužinoti 
tiesos. Jis jau pasakojo jai apie išprievartavimą Keblavike, ta- 
čiau dabar jis įvardijo Holbergo auką ir papasakojo apie Au- 
dur, kuri mirė nuo rimtos bei sudėtingos ligos dar būdama 
maža. Jis papasakojo jai, kaip jie rado antkapio fotografiją 
Holbergo rašomajame stale ir kaip nuotrauka nuvedė juos 
į Keblaviką pas Eliną, taip pat kaip buvo elgiamasi su Kol- 
brun, kai ji bandė pareikšti kaltinimus. 

Katrina nepraleido nė vieno šio pasakojimo žodžio. Jai 
iš akių tryško ašaros, kai Erlenduras pasakojo apie Audur 


mirtį. Jis taip pat papasakojo apie Gretarą, vyriškį su toto- 


3144 5 


Ta UŽNUODYTAS KRAUJAS DER 
aparatu, kurį ji buvo sutikusi su Holbergu, ir kaip jis išnyko 
be pėdsakų, tačiau buvo rastas po betoninėmis grindimis 
Holbergo bute. 

— Ar tai dėl to visas tas triukšmas Nordurmyryje, kurį 
rodė per žinias? - paklausė Katrina. 

Erlenduras linktelėjo. 

— Aš nežinojau, kad Holbergas išprievartavo ir kitą mo- 
terį. Maniau, kad aš buvau vienintelė. 

— Mes žinome tik apie judvi, - ištarė Erlenduras. - Gali 
būti ir kitų, tačiau nesame tikri, ar tai kada nors paaiškės. 

— Taigi Audur buvo netikra Einaro sesuo, - susimąsčiusi 
ištarė Katrina. — Vargšas vaikas. 

— Ar jūs tikra, kad anksčiau to nežinojote? - paklausė 
Erlenduras. 

— Žinoma, tikra, - išpoškino ji. - Nė nenutuokiau apie 
tai. 

— Einaras žino apie ją, - pasakė Erlenduras. - Jis susekė 
Eliną Keblavike. 

Katrina nieko neatsakė. Jis nusprendė pabandyti kitokį 
klausimą: 

— Jei jūsų sūnus nieko nežinojo, o jūs niekada nepasako- 
jote savo vyrui apie išprievartavimą, kaip Einaras staiga su- 
žinojo tiesą būtent dabar? 

— Nežinau, - atsakė Katrina. - Pasakykite man, nuo ko 


mirė ta vargšė mergaitė. 

— Jūsų sūnus yra įtariamas Holbergo nužudymu, - pa- 
reiškė Erlenduras, nearsakydamas jai. 

Jis bandė išdėstyti tai, ką turėjo pasakyti kuo atsargiau. 
Jam pasirodė, kad Katrina buvo stebinančiai rami, lyg jos 
nebūtų nustebinę tai, jog sūnus įtariamas žmogžudyste. 

— Mano sūnus ne žudikas, - švelniai paprieštaravo ji. - Jis 
negalėtų nieko nužudyti. 

— Yra didelė tikimybė, kad jis trenkė Holbergui per galvą. 
Galbūt jis neketino jo žudyti. Tikriausiai padarė tai iš įnir- 
šio. Jis paliko mums žinutę. Ten buvo parašyta: „Aš esu jis: 
Ar suprantate, ką tai reiškia? 

Katrina nieko neatsakė. 

— Arjis žinojo, kad Holbergas buvo jo tėvas? Ar jis žino- 
jo, ką Holbergas jums padarė? Ar jis žinojo apie Audur ir 
Eliną? Kaip jis viską išsiaiškino? 

Katrina spoksojo į savo kelius. 

— Kur dabar yra jūsų sūnus? —- paklausė Elinborg. 

— Aš nežinau, - tyliai atsakė Katrina. - Keletą dienų iš jo 
nieko negirdėjau. 

Ji pažiūrėjo į Erlendurą. 

— Jis netikėtai sužinojo apie Holbergą. Suprato, kad kaž- 
kas buvo ne taip. Išsiaiškino darbe. Sakė, kad šiais laikais ne- 
įmanoma nuslėpti jokių paslapčių. Jis sakė, kad visa tai buvo 


duomenų bazėje. 


Erlenduras pažiūrėjo į Katriną. 

— Kaip jis gavo informacijos apie tikrą savo tėvą? — pa- 
klausė jis. 

— Jis sužinojo, kad negali būti Alberto sūnus, — atsakė 
Katrina prislopintu balsu. 

— Kaip? — paklausė Erlenduras. - Ko jis ieškojo? Kodėl 
jis ieškojo savęs duomenų bazėje? Ar tai atsitiktinumas? 

— Ne, - atsiliepė Katrina. - Tai nebuvo atsitiktinumas. 

Elinborg jau buvo gana. Ji norėjo nustoti klausinėti ir 
leisti Katrinai pailsėti. Pareigūnė atsistojo sakydama, kad jai 
reikia atsinešti stiklinę vandens, ir gestu parodė Erlendurui, 
kad eitų kartu su ja. Jis nusekė ją į virtuvę. Elinborg pasakė, 
kad jos manymu, moteris pakankamai išgyveno ir reikėtų ją 
palikti vieną bei pasiūlyti jai pasikonsultuoti su teisininku, 


prieš dar ką nors pasakojant. Jie turėtų nutraukti apklausą 

bent jau iki šios dienos vakaro, pakalbėti su jos artimaisiais 
ir paprašyti ko nors pasilikti su ja bei jai padėti. Erlenduras 
pabrėžė, kad Katrina nėra suimta, kad ji niekuo neįtariama 
ir kad tai nėra formali apklausa, tiesiog informacijos rinki- 
mas ir kad šiuo metu Katrina yra labai linkusi bendrauti. Jie 
turėtų tęsti. 

Elinborg papurtė galvą. 

— Kalk geležį, kol karšta, - išpyškino Erlenduras. 

— Ką tu kalbi? - sušnypštė ji. 

Katrina pasirodė virtuvės tarpduryje ir paklausė, ar de- 
tektyvai norėtų tęsti. Ji buvo pasirengusi pasakyti jiems tiesą 
ir šįkart nieko neslėpti. 

— Reikia baigti visa tai, — ištarė ji. 

Elinborg paklausė, ar ji nenori susisiekti su teisininku, ta- 
čiau Katrina atsisakė. Ji sakė, kad nepažįsta jokių teisininkų 
ir nėkart nebuvo reikalo su jais konsultuotis. Nežinojo, kaip 
pradėti kalbą apie tai. 

Elinborg kaltinamai dėbtelėjo į Erlendurą. Jis paprašė 
Katrinos tęsti. Kai jie visi vėl susėdo, ji toliau pasakojo savo 


istoriją. Ji maigė rankas ir liūdnai pradėjo pasakojimą. 


Albertas tą rytą turėjo išvykti į užsienį. Jie atsikėlė la- 


bai anksti. Ji padarė abiem kavos. Jie vėl kalbėjo apie namo 

pardavimą ir mažesnio pirkimą. Jie dažnai kalbėdavo apie 
tai, tačiau niekada tam neprisiruošė. Galbūt tai atrodė kaip 
per didelis žingsnis, lyg pabrėžimas, kokie seni jie yra. Jie 
nesijautė seni, tačiau gyvenamojo ploto keitimas atrodė 
vis labiau slegiantis reikalas. Albertas pasakė, kad pakalbės 
su nekilnojamojo turto agentu, kai sugrįš, ir išvažiavo savo 
„Cherokee“ automobiliu. 

Ji grįžo į lovą. Jai į darbą reikėjo tik už poros valandų, ta- 
čiau negalėjo užmigti. Gulėjo blaškydamasi ir vartydamasi 
iki aštuntos valandos. Tuomet atsikėlė. Ji buvo virtuvėje, kai 
išgirdo įeinantį Einarą. Sūnus turėjo namų raktą. 

Ji iškart suprato, kad jis nusiminęs, tačiau nežinojo kodėl. 
Sūnus sakėsi visą naktį nemiegojęs. Greitu žingsniu perėjo 
svetainę ir nuėjo į virtuvę, tačiau atsisakė prisėsti. 

— Žinojau, kad kažkas yra ne taip, — ištarė jis ir piktai 
pažiūrėjo į motiną. - Visą laiką žinojau! 

Ji negalėjo suprasti, kodėl jis pyksta. 

— Žinojau, kad kažkas čia prakeiktai ne taip, - beveik 
šaukdamas pakartojo jis. 

- Apie ką tu kalbi, brangusis? — paklausė ji nesuvokda- 
ma, kodėl jis pyksta. - Kas ne taip? 

— Aš viską perpratau, — pareiškė jis. - Sulaužiau taisykles, 
kad viską išsiaiškinčiau. Norėjau sužinoti, kaip liga perduo- 


dama giminėje — ir ji yra perduodama palikuonims, galiu 

tave užtikrinti. Ją turi keletas šeimų, tačiau ne mūsų šeimoje. 
Ne tėčio šeimoje ir ne tavo. Stai kodėl kažkas čia ne taip. Ar 


supranti? Ar suvoki, ką sakau? 

Erlenduro mobilusis telefonas suskambo palto kišenėje ir 
jis atsiprašė Katrinos. Pareigūnas nuėjo į virtuvę ir atsiliepė. 
Tai buvo Sigurduras Olis. 

— Senutė iš Keblaviko ieško tavęs, - neprisistatęs pranešė 
jis. 

— Senutė? Turi galvoje Eliną? 

— Taip, Eliną. 

— Ar bendravai su ja? 

— Taip, - atsakė Sigurduras Olis. — Sakė, kad jai reikia 
tučtuojau su tavimi pasikalbėti. 

— Ar žinai, ko ji nori? 

— Ji kategoriškai atsisakė man pasakyti. Kaip tau sekasi? 

— Ar davei jai mano mobiliojo numerį ? 

— Ne. 

— Jei dar kartą skambins, duok jai mano numerį, - palie- 
pė Erlenduras ir padėjo ragelį. 

Katrina ir Elinborg laukė jo svetainėje. 

— Atleiskite, - atsiprašė jis Katrinos. 


Ji tęsė savo istoriją. 


k, UZNUODYTAS KRAUJAS T 


+ 


Einaras nužingsniavo į svetainę. Katrina stengėsi nura- 
minti jį ir išsiaiškinti, kas šitaip nuliūdino sūnų. Ji atsisėdo 
ir paprašė jo prisėsti šalia, tačiau jis neklausė. Vaikinas vaikš- 
čiojo priešais ją pirmyn ir atgal. Motina žinojo, kad jis jau 
seniai turi problemų, ir skyrybos tikrai nepadėjo. Jo žmona 
paliko sūnų. Ji norėjo viską pradėti iš pradžių. Ji nenorėjo 
būti sunaikinta jo širdgėlos. 

— Papasakok man, kas negerai, - paprašė ji. 

— Daug kas, mama, tiesiog daug kas. 

Ir tuomet iškilo klausimas, kurio ji laukė visus tuos me- 
tus. 

— Kas yra mano tėvas? - paklausė sūnus ir sustojo priešais 
ją. - Kas yra tikrasis mano tėvas? 

Ji pažiūrėjo į jį. 

— Mes daugiau nebeturime jokių paslapčių, mama, - pa- 
reiškė jis. 

— Ką tu sužinojai, - paklausė ji? - Kuo tu užsiimi? 

— Aš žinau, kas nėra mano tėvas, - atsakė jis. — Ir tai yra 
tėtis. 

Jis smarkiai nusikvatojo. 

— Ar girdėjai? Tėtis nėra mano tėtis! Jei jis nėra mano 


tėtis, kas tuomet esu aš? Iš kur aš atsiradau? Mano broliai. 

Staiga jie tapo tik mano įbroliais. Kodėl niekad man nieko 
nesakei? Kodėl visą tą laiką melavai? Kodėl? Kodėl? 

Ji žiūrėjo į jį ir jos akys paplūdo ašaromis. 

— Ar tu buvai neištikima tėčiui? - paklausė jis. - Tu gali 
man pasakyti. Aš niekam nepasakosiu. Ar buvai jam neiš- 
tikima? Niekam nereikia to žinoti, išskyrus mudu, tačiau 
privalau išgirsti iš tavęs. Turi pasakyti man tiesą. Iš kur aš 
atsiradau? Kaip? 

Jis nustojo kalbėti. 

— Ar aš įvaikintas? Našlaitis? Kas aš toks? Kas aš esu? 
Mama? 

Katrina pradėjo raudoti kūkčiodama. Jis spoksojo į mo- 
tiną. Šiek tiek apsiramino, kol ji verkė ant sofos. Šiek tiek 
užtruko, kol jis suprato, kaip jo žodžiai nuliūdino ją. Ga- 
liausiai jis atsisėdo ir apkabino ją. Kurį laiką abu sėdėjo ty- 
lėdami, kol ji pradėjo pasakoti apie tą naktį Husavike, kol jo 
tėvas buvo jūroje. Ji linksminosi su draugėmis ir susipažino 
su keletu vyru, įskaitant Holbergą, kuris įsiveržė į jos namus. 
Jis įdėmiai klausė jos pasakojimo. 

Ji papasakojo jam, kaip Holbergas ją išprievartavo, gąsdi- 
no irji nusprendė pasilikti kūdikį bei niekada niekam nepa- 
sakoti apie tai, kas įvyko. Nei jo tėvui, nei jam pačiam. Taip 
buvo geriau. Jie gyveno laimingą gyvenimą. Ji neleido Hol- 
bergui atimti jos laimės. Jis nesugebėjo nužudyti jos šeimos. 


Katrina pasakė sūnui, kad nors jis ir yra ją išprievartavusio 

vyro vaikas, ji mylėjo jį taip pat stipriai kaip ir kitus du sūnus 
ir žinojo, kad Albertas labai jį myli. Todėl Einaras niekada 
nekentėjo dėl to, ką padarė Holbergas. Niekada. 

Jam prireikė kelių minučių suvirškinti tai, ką ji pasakė. 

— Atleisk, - pagaliau atsiprašė jis. - Aš nenorėjau pykti 
ant tavęs. Maniau, kad tu buvai neištikima, ir taip atsiradau 
aš. Nė nenutuokiau apie išprievartavimą. 

— Žinoma, ne, — ištarė ji. — Iš kur galėjai žinoti? Niekam 
to nepasakojau iki dabar. 

— Turėjau numatyti ir šią galimybę, - atsakė jis. - Buvo 
ir kita galimybė, tačiau aš jos neapsvarsčiau. Atleisk. Visus 
tuos metus turėjai siaubingai jaustis. 

— Neturėtum apie tai galvoti, - ramino ji. - Neturėtum 
kentėti dėl to, ką padarė tas vyras. 

— Aš dėl to jau kentėjau, mama, - prisipažino jis. - Nesi- 
baigiančios kančios. Ir ne tik aš. Kodėl tu nepasidarei abor- 
to? Kas tave sustabdė? 

— O, Viešpatie, Dieve, nekalbėk taip, Einarai. Niekada 
taip nekalbėk. 


Katrina sustojo. 
— Ar jūs niekada nesvarstėte galimybės pasidaryti abor- 


tą? — paklausė Elinborg. 

— Visą laiką. Visada. Kol buvo per vėlu. Galvojau apie 
tai kasdien, kai sužinojau, kad esu nėščia. Šiaip ar taip, vai- 
kas galėjo būti ir Alberto. Turbūt tai viską keitė. Ir tuomet 
po gimdymo aš susirgau depresija. Pogimdyvine depresija, 
ar ne? Buvau išsiųsta psichiatriniam gydymui. Po trijų mė- 
nesių jaučiausi pakankamai gerai, kad vėl galėčiau rūpintis 
berniuku ir nuo tada jį mylėjau. 

Erlenduras šiek tiek delsė, prieš tęsdamas apklausą. 

— Kodėl jūsų sūnus pradėjo ieškoti ligų Genetinių ligų 
tyrimo centro duomenų bazėje? - galiausiai paklausė jis. 

Katrina pažiūrėjo į jį. 

— Nuo ko mirė mergaitė iš Keblaviko? - paklausė ji. 

— Nuo smegenų auglio, - atsakė jis. - Ligos, vadinamos 
neurofhibromatoze. 

Katrinos akys paplūdo ašaromis, ir ji giliai atsiduso. 

— Argi jūs nežinojote? - paklausė ji. 

— Nežinojome ko? 

— Mūsų mieloji mažutė mirė prieš trejus metus, - atsakė 
Katrina. - Be priežasties. Visiškai be priežasties. 

— Jūsų mieloji mažutė? - nesuprato Erlenduras. 

— Mūsų brangioji mažutė, - pakartojo ji. - Einaro dukra. 


Ji mirė. Vargšas mielas vaikelis. 


Namą apgaubė slegianti tyla. 

Katrina sėdėjo nuleidusi galvą. Apstulbusi Elinborg iš 
čiu žvilgsniu ir galvojo apie Evą Lindą. Ką dabar ji veikia? 
Ar ji bute? Jis jautė poreikį pasikalbėti su savo dukra. Jautė 
poreikį ją apkabinti, prisiglausti prie jos ir nepaleisti, kol ne- 
pasakys, kiek daug ji jam reiškė. 

— Negaliu tuo patikėti, - ištarė Elinborg. 

— Jūsų sūnus yra genetinis nešiotojas, ar ne? — paklausė 
Erlenduras. 

— Štai šią frazę jis panaudojo, — patvirtino Katrina. - Ge- 
netinis nešiotojas. Jie abu tokie. Jis ir Holbergas. Jis sakė, 
kad paveldėjo tai iš vyro, kuris mane išprievartavo. 


— Tačiau nė vienas iš jų nesusirgo, - pasakė Erlenduras. 

— Atrodo, kad suserga tik moterys, — pridūrė Katrina. — 
Vyrai nešioja ligą, tačiau nebūtinai turi jos simptomų. Ji pa- 
sireiškia pačiomis įvairiausiomis formomis, negaliu to pa- 
aiškinti. Mano sūnus supranta. Jis bandė geriau paaiškinti 
man, bet iš tiesų nesupratau, apie ką jis kalba. Jo širdis buvo 
sudaužyta. Žinoma, mano taip pat. 

- Ir jis visa tai sužinojo iš jų kuriamos duomenų bazės? — 
paklausė Erlenduras. 

Katrina linktelėjo. 

— Jis negalėjo suprasti, kodėl jo mažoji mergaitė susirgo 
šia liga, todėl pradėjo jos ieškoti mano ir Alberto giminėse. 
Jis kalbėjo su artimaisiais ir neketino pasiduoti. Manėme, 
kad šitaip jis kovoja su sukrėtimu. Visas tas nesibaigiantis 
priežasties ieškojimas. Atsakymų ieškojimas ten, kur mes 
manėme, kad nėra jokių atsakymų. Jie išsiskyrę jau kuris lai- 
kas, Lara ir jis. Jie daugiau nebegalėjo būti kartu ir nuspren- 
dė laikinai pagyventi atskirai, tačiau nemanau, kad reikalai 
kada nors pagerės. 

Katrina nutilo. 

— Ir tada jis rado atsakymą, - ištarė Erlenduras. 

— Jis įtikino save, kad Albertas nėra jo tėvas. Sakė, kad 
pagal informaciją, gautą iš duomenų bazės, tai negali būti 
tiesa. Todėl atėjo pas mane. Jis manė, kad buvau neištikima, 
ir gimė jis. Arba kad jis buvo įvaikintas. 


— Arjis rado Holbergą duomenų bazėje? 

— Nemanau. Nebent vėliau, kai papasakojau jam apie 
Holbergą. Tai buvo taip absurdiška. Taip kvaila! Mano sū- 
nus sudarė galimų savo tėvų sąrašą ir Holbergas buvo jame. 
Jis galėjo atsekti ligą per tam tikras giminės, naudodamasis 
genetikos ir genealogijos duomenų bazėmis, ir sužinojo, kad 
jis negali būti savo tėvo sūnus. Jis buvo kitoks, kitos gimi- 
nės. 

— Kokio amžiaus buvo jo dukra? 

— Ji buvo septynerių. 

— Jos mirtį sukėlė smegenų auglys, ar ne? - paklausė Er- 
lenduras. 

— Taip. 

— Ji mirė nuo tos pačios ligos kaip ir Audur. Neurofibro- 
matozės. 

— Taip. Audur motina turėjo jaustis siaubingai; iš pradžių 
Holbergas, o tuomet jos dukters mirtis. 

Erlenduras akimirką sudvejojo. 

— Kolbrun, jos motina, nusižudė po trejų metų nuo Au- 
dur mirties. 

— O, Dieve, - atsiduso Katrina. 

— Kur dabar yra jūsų sūnus? - paklausė Erlenduras. 

— Nežinau, - atsakė Katrina. — Aš siaubingai jaudinuosi, 
kad jis padarys ką nors baisaus. Jis jaučiasi toks prislėgtas, 
mano berniukas. Labai prislėgtas. 


— Kaip manote, ar jis susisiekė su Holbergu? 

— Nežinau. Žinau tik tai, kad jis nėra žudikas. Tuo aš esu 
užtikrinta. 

— Kaip manote, ar jis atrodo kaip jo tėvas? — paklausė 
Erlenduras ir pažiūrėjo į Sutvirtinimo sakramento nuotrau- 
kas. 

Katrina neatsakė. 

— Ar matote panašumų tarp jų? - paklausė Erlenduras. 

— Nagi, Erlendurai, - pratrūko Elinborg, nebegalėdama 
viso to pakelti. - Ar nemanai, kad ir taip nuėjai pakankamai 
toli ? 

— Atleiskite, - atsiprašė Erlenduras Katrinos. - Aš tiesiog 
domiuosi. Jūs tikrai labai mums padėjote ir jei tai jus pa- 
guos, abejoju, kad kada nors sutiksime tvirtesnį ar stipresnį 
žmogų nei jūs, sugebėjusį tyliai kentėti visus tuos metus. 

— Viskas gerai, - Katrina ramino Elinborg. - Vaikai gali 
būti panašūs į bet ką iš šeimos. Man niekuomet berniukas 
nebuvo panašus į Holbergą. Jis sakė, kad tai ne mano kal- 
tė. Einaras pasakė. Aš neturėčiau jaustis kalta dėl jo dukters 
mirties. 

Katrina stabtelėjo. 

— Kas nutiks Einarui? - paklausė ji. 

Dabar ji nė kiek nesipriešino. Jokio melo. Tiesiog susi- 
taikymas. 

— Turime jį surasti, - paaiškino Erlenduras, - pasikalbėti 


ir išgirsti, ką jis pasakys. 

Jis ir Elinborg atsistojo. Erlenduras užsidėjo skrybėlę. 
Katrina liko ant sofos. 

— Jei norite, galiu pasikalbėti su Albertu, - pasiūlė Er- 
lenduras. - Naktį jis praleido „Esja“ viešbutyje. Nuo vakar 
stebime jūsų namą, jei kartais pasirodytų jūsų sūnus. Galiu 
paaiškinti Albertui, kas čia vyksta. Jis ateis į protą. 

— Ačiū jums, - ištarė Katrina. - Paskambinsiu jam. Ži- 
nau, kad jis grįš. Mes privalome būti drauge dėl savo ber- 
niuko. 

Ji žiūrėjo Erlendurui į akis. 

— Jis yra mūsų berniukas, - pasakė ji. - Jis visuomet bus 


mūsų berniukas. 


Erlenduras nesitikėjo, kad Einaras bus namuose. Jie nu- 
važiavo į jo butą Storagerdyje tiesiai iš Katrinos namų. Jau 
buvo popietė, todėl eismas keliuose buvo intensyvus. Pake- 
liui Erlenduras paskambino Sigurdurui Oliui papasakoti, 
kaip viskas klostėsi. Jie norėjo paskelbti viešą Einaro paiešką, 
rasti jo nuotrauką, kurią galėtų įdėti į laikraščius ir parodyti 
per televiziją kartu su trumpu pranešimu. Jie susitarė susi- 
tikti Storagerdyje. Kai Erlenduras atvyko ten, išlipo iš auto- 
mobilio, o Elinborg nuvažiavo. Erlenduras kurį laiką laukė 
Sigurduro Olio. Butas buvo trijų aukštų namo rūsyje su pa- 
grindinėmis durimis gatvės lygyje. Jie skambino ir beldė į 
duris, tačiau nesulaukė jokio atsakymo. Pareigūnai pabandė 
apsilankyti viršutiniuose aukštuose ir paaiškėjo, kad Einaro 
buto savininkas gyveno viename iš kitų butų ir buvo grįžęs 


namo papriešpiečiauti, jis noriai sutiko nusileisti ir atrakinti 

savo nuomininko butą. Šeimininkas sakė, kad nematė Eina- 
ro jau keletą dienų, galbūt netgi savaitę; apibūdino jį kaip 
ramų vyrą, neturėjo dėl jo jokių nusiskundimų. Jis visuomet 
laiku sumokėdavo nuomą. Negalėjo nė įsivaizduoti, ko po- 
licija iš jo galėtų norėti. Kad išvengtų spėlionių, Sigurduras 
Olis pasakė, jog šeima jo pasigedo ir jie bando sužinoti, kur 
jis galėtų būti. Buto šeimininkas paklausė, ar jie turi orderį 
apieškoti namą. Jie neturėjo, tačiau pasakė gausią jį tądien 
vėliau. Jie dar sykį atsiprašė, kai vyras atidarė duris, ir įėjo 
vidun. Visos užuolaidos buvo užtrauktos, todėl bute buvo 
tamsu. Butas buvo labai mažas - svetainė, miegamasis, vir- 
tuvė ir vonia. Visur buvo kilimai, išskyrus vonią ir virtuvę, 
kur grindys buvo išklotos linoleumu. Svetainėje stovėjo tele- 
vizorius, o priešais jį - sofa. Oras bute buvo tvankus. Užuot 
atitraukęs užuolaidas, Erlenduras įjungė šviesą svetainėje, 
kad jie galėtų geriau matyti. 

Jie spoksojo į buto sienas, tuomet susižvalgė. Sienos buvo 
aprašinėtos žodžiais, kuriuos jie labai gerai žinojo iš Hol- 
bergo buto. Jie buvo užrašyti tušinuku, Aomasteriu ir purš- 
kiamais dažais. Trys žodžiai, kurie kažkada Erlendurui buvo 
neiššifruojami, dabar tapo tokie aiškūs. 

AŠ esu JIS 
Aplink mėtėsi laikraščiai ir žurnalai, islandiški ir užsie- 


nietiški. Moksliniai vadovėliai buvo šen bei ten sukrauti ant 

grindų svetainėje ir miegamajame. Tarp jų buvo ir dideli 
nuotraukų albumai. Virtuvėje mėtėsi maisto išsinešti pa- 
kuotės. 

— Tėvystė, — ištarė Sigurduras Olis, maudamasis gumi- 
nes pirštines. - Ar kada nors galime būti dėl to tikri Islan- 
dijoje? 

Erlenduras vėl pradėjo galvoti apie genetinius tyrimus. 
Genetinių tyrimų centras neseniai pradėjo rinkti medicini- 
nius duomenis apie visus islandus, čia gyvenančius ir gyve- 
nusius, kad sukurtų duomenų bazę su informacija apie visos 
tautos sveikatą. Ji buvo susieta su genealogijos duomenų 
baze, kurioje buvo susekta kiekvieno islando giminė nuo pat 
viduramžių; jie vadino tai islandų genetinio fondo įkūrimu. 
Pagrindinis tikslas buvo išsiaiškinti, kaip perduodamos pa- 
veldimos ligos, išstudijuoti jas genetiškai ir rasti būdą išgy- 
dyti jas bei, jei įmanoma, išgydyti kitas ligas. Buvo teigiama, 
kad tautos homogeniškumas ir mišrių santuokų trūkumas 
pavertė Islandiją gyva genetinių tyrimų laboratorija. 

Genetinių tyrimų centras ir sveikatos ministras, išdavęs 
leidimą duomenų bazei, užtikrino, kad joks pašalietis nega- 
lės įsilaužti į duomenų bazę, ir paskelbė apie sudėtingą duo- 
menų apsaugos sistemą, kurios neįmanoma pralaužti. 

— Ar tu jaudiniesi dėl savo tėvystės? - paklausė Erlendu- 


ras. 

Jis taip pat užsimovė gumines pirštines ir atsargiai žengė 
toliau į svetainę. Jis pakėlė vieną iš nuotraukų albumų ir per- 
vertė jį. Pastarasis buvo senas. 

— Visi nuolat sakydavo, kad aš nesu panašus nei į savo 
tėvą, nei į motiną, nei į ką nors kitą iš giminės. 

— Aš taip pat visuomet tai jaučiau, - ištarė Erlenduras. 

— Ką turi galvoje? 

— Kad tu pavainikis. 

— Džiaugiuosi, kad susigrąžinai humoro jausmą, - nesu- 
triko Sigurduras Olis. - Pastaruoju metu buvai šiek tiek nu- 
tolęs. 

— Kokį humoro jausmą? - paklausė Erlenduras. 

Jis peržvelgė kitą albumą. Jame buvo senos nespalvotos 
fotografijos. Jis pamanė, kad atpažino Einaro motiną kai 
kuriose iš jų, todėl vyriškis turėtų būti Albertas, o berniu- 
kai — trys jų sūnūs. Einaras buvo jauniausias. Nuotraukos 
buvo padarytos per Kalėdas ir vasaros atostogas, daugelis iš 
jų buvo įprasti kadrai su berniukais gatvėje ar prie virtuvės 
stalo, vilkinčiais margus megztinius, kuriuos Erlenduras pri- 
siminė iš vėlyvojo septintojo dešimtmečio. Vyresnieji broliai 
buvo užsiauginę ilgus plaukus. 

Toliau albume berniukai buvo vyresni, ilgesniais plaukais 
ir dėvėjo kostiumus su plačiais atlapais bei juodus batus su 


kulnais. Katrinos plaukai buvo sugarbanoti. Dabar nuotrau- 

kos buvo spalvotos. Albertas pradėjęs žilti. Erlenduras pa- 
žiūrėjo į Einarą ir palyginęs jo bruožus su jo broliais ir tėvais 
suprato, koks nepanašus jis buvo. Kiti du berniukai turėjo 
ryškius savo tėvų bruožus, ypač tėvo. Einaras buvo bjaurusis 
ančiukas. 

Jis padėjo seną albumą ir pakėlė naujesnį. Atrodė, kad 
fotografijas darė pats Einaras, jose buvo jo šeima. Jos ne- 
pasakojo tokios ilgos istorijos. Erlenduras jautėsi, lyg būtų 
paniręs į Einaro gyvenimo etapą, kai pastarasis buvo ką 
tik susipažinęs su savo Žmona. Jis svarstė, ar šios nuotrau- 
kos yra iš jų medaus mėnesio. Jie keliavo aplink Islandiją, 
matyt, buvo Hordnstrandire. Torsmiorke. Herdubreidar- 
lindire. Kartais jie sėdėjo ant dviračių, kartais vairuodavo 
išklerusį seną automobilį. Nuotraukos darytos stovyklau- 
jant. Erlenduras manė, kad jos darytos devintojo dešimt- 
mečio viduryje. 

Jis greitai pervertė albumą, padėjo jį ir pakėlė tą, kuris 
jam atrodė pats naujausias. Jame pamatė mažą mergaitę li- 
goninės lovoje su vamzdeliais rankose ir deguonies kauke. 
Jos akys buvo užmerktos ir ji apsupta instrumentų. Atrodė, 
kad vaikas buvo intensyvios priežiūros palatoje. Prieš tęsda- 
mas jis kurį laiką dvejojo. 

Erlendurą nustebino netikėtai suskambęs jo mobilusis 
telefonas. Jis padėjo albumą jo neužversdamas. Tai buvo Eli- 


na iš Keblaviko, kuri buvo labai susijaudinusi. 

— Jis buvo su manimi šįryt, - iškart išbėrė ji. 

— Kas? 

— Audur brolis. Jo vardas Einaras. Bandžiau su tavimi su- 
sisiekti. Jis lankėsi pas mane šį rytą ir papasakojo visą istori- 
ją. Vargšas vyras. Jis prarado dukrą, visai kaip ir Kolbrun. Jis 
žinojo, nuo ko mirė Audur. Tai liga Holbergo šeimos liga. 

— Kur jis yra dabar? - paklausė Erlenduras. 

— Jis buvo siaubingai prislėgtas, - ištarė Elina. - Jis galėjo 
padaryti ką nors kvailo. 

— Ką turi galvoje sakydama „kvailo“? 

- Jis sakė, kad viskas baigta. 

— Kas baigta? 

- Jis nepasakė, tiesiog sakė, kad baigta. 

— Ar tu žinai, kur jis yra dabar? 

— Jis sakė, kad ketina grįžti į Reikjaviką. 

— Į Reikjaviką? Kur? 

— Jis neminėjo, - atsakė Elina. 

— Arjis kaip nors leido suprasti, ką ketina daryti? 

— Ne, - atsakė Elina. - Visiškai nieko. Privalai rasti, kol 
jis nepadarė ko nors kvailo. Jis jaučiasi taip siaubingai, varg- 
šas vyras. Tai baisu. Tiesiog baisu. O, Dieve, niekada nema- 
čiau nieko panašaus. 

— Ko? 

— Jis toks panašus į savo tėvą. Jis yra tikras savo tėvo at- 


vaizdas ir negali su tuo susitaikyti. Jis tiesiog negali. Kai iš- 

girdo, ką Holbergas padarė jo motinai. Jis sakė, kad yra įka- 
lintas savo paties kūne. Sakė, kad Holbergo kraujas teka jo 
venomis ir jis negali to pakęsti. 

— Apie ką jis kalbėjo? 

— Atrodo, lyg jis nekęstų savęs, - aiškino Elina. - Jis sakė, 
kad nebėra tas pats žmogus, kuris buvo, kad tapo kažkas ki- 
tas ir kaltina save dėl to, kas nutiko. Kad ir ką būčiau sakiusi, 
jis manęs neklausė. 
gaitę ligoninės lovoje. 

— Kodėl jis norėjo susitikti su tavimi ? 

— Jis norėjo sužinoti apie Audur. Viską apie Audur. Ko- 
kia ji buvo mergaitė, kaip ji mirė. Jis sakė, kad aš esu naujoji 
jo šeima. Ar kada nors girdėjai ką nors panašaus? 

— Kur jis galėjo nuvažiuoti? —- paklausė Erlenduras, žiū- 
rėdamas į laikrodį. 

— Dėl Dievo meilės, pabandyk jį rasti, kol dar nevėlu. 

— Mes padarysime viską, ką galime, - pažadėjo Erlendu- 
ras ir jau ketino atsisveikinti, tačiau pajautė, kad Elina nori 
dar kažką pasakyti. - Kas? Ar yra dar kas nors? - paklausė 
jis. 

— Jis matė, kaip jūs iškasėte Audur palaikus, - atsakė Eli- 
na. — Jis išsiaiškino, kur aš buvau, nusekė mus į kapines ir 


matė, kaip jūs iškeliate karstą iš kapo. 


Erlenduras paspartino Einaro paieškas. Jo fotografijos 
buvo išsiųstos į policijos skyrius Reikjavike ir aplink jį, į 
pagrindinius regioninius miestelius; pranešimai buvo per- 
duoti žiniasklaidai. Jis nurodė, kad vyriškis turi būti paliktas 
ramybėje - jei kas nors pamatys jį, privalo iškart susisiekti 
su Erlenduru ir nieko daugiau nedaryti. Jis trumpai telefo- 
nu pasikalbėjo su Katrina, kuri sakė, kad nežino, kur yra jos 
sūnus. Jos du vyresnieji sūnūs buvo kartu su ja. Ji papasako- 
jo jiems tiesą. Jie taip pat nieko nežinojo apie savo brolio 
buvimo vietą. Albertas visą dieną pasiliko savo kambaryje 
„Esja“ viešbutyje. Jis dukart naudojosi telefonu, abu kartus 
skambino į savo biurą. 

— Prakeikta tragedija, - murmėjo Erlenduras, važiuoda- 


mas atgal į savo skyrių. 

Einaro bute jie nerado jokių užuominų, leidžiančių nu- 
manyti, kur jis galėtų būti. 

Diena slinko į pabaigą ir jie pasidalijo užduotimis. Elin- 
borg ir Sigurduras Olis kalbėjosi su buvusia Einaro žmo- 
na, kol tuo metu Erlenduras nuvažiavo į Genetinių tyri- 
mų centrą. Didžiulės naujos bendrovės patalpos buvo prie 
Vakarinio užmiesčio kelio už Reikjaviko. Tai buvo penkių 
aukštų pastatas su griežta apsauga prie įėjimo. Du apsaugos 
darbuotojai pasitiko Erlendurą įspūdingame vestibiulyje. 
Jis buvo pranešęs, kad atvyksta, ir bendrovės direktorė buvo 
priversta keletą minučių pasikalbėti su juo. Direktorė buvo 
viena iš savininkių, islandų molekulinės genetikos specia- 
listė, baigusi mokslus Didžiojoje Britanijoje ir JAV, gynusi 
Islandijos, kaip bazės genetiniams tyrimams, nukreiptiems į 
farmacijos pramonę, idėją. Naudojantis duomenų baze, visi 
šalies medicininiai įrašai gali būti centralizuoti, o informa- 
cija apie sveikatą apdorota - visa tai galėtų padėti nustatyti 
genetinius sutrikimus. 

Direktorė, maždaug penkiasdešimties metų moteris, 
vardu Karita, liekna ir subtili, trumpais, juodais kaip de- 
gutas plaukais ir draugiška šypsena, laukė Erlenduro savo 
kabinete. Ji buvo žemesnė, nei Erlenduras įsivaizdavo ma- 
tydamas ją per televizorių, tačiau nuoširdi. Ji negalėjo su- 


prasti, ko kriminalinis skyrius nori iš jos bendrovės. Ji pa- 

siūlė Erlendurui prisėsti. Apžiūrinėdamas sienas, išpuoštas 
šiuolaikiniu islandų menu, jis tiesmukai papasakojo jai apie 
pagrįstus įtarimus, kad kažkas įsilaužė į duomenų bazę ir 
iš ten sužinojo potencialiai pavojingą informaciją. Jis pats 
tiksliai nežinojo, apie ką kalba, tačiau atrodė, kad ji viską 
puikiai supranta. Ir didžiuliam Erlenduro palengvėjimui ji 
nekalbėjo užuominomis. Jis laukė priešiškumo ir susitari- 
mo kalbėti neviešai. 

— Šis reikalas yra taip įslaptintas dėl duomenų privatu- 
mo, — ištarė ji, kai Erlenduras baigė kalbėti, - ir todėl turiu 
paprašyti jūsų išlaikyti visa tai tik tarp mudviejų. Jau kurį 
laiką žinome apie neteisėtą prisijungimą prie duomenų 
bazės. Mes atlikome vidinį tyrimą dėl šio incidento. Mūsų 
įtarimai yra nukreipti į vieną konkretų biologą, tačiau ne- 
galėjome pasikalbėti su juo, nes atrodo, kad jis išnyko nuo 
Žemės paviršiaus. 

— Einaras? 

— Taip, tai jis. Trumpai tariant, mes vis dar kuriame duo- 
menų bazę, tačiau, savaime suprantama, nenorime, kad pa- 
sklisrų kalbos, jog duomenų užkodavimas gali būti pralauž- 
tas, ir kad žmonės gali elgtis su jais kaip jiems patinka. Jūs 
suprantate. Nors, tiesą sakant, tai nėra šifravimo klausimas. 

— Kodėl jūs nepranešėte policijai apie šį reikalą? 

— Kaip jau sakiau, norėjome patys išsiaiškinti. Mums tai 

nėra laisvai dalijama, naudojama abejotiniems tikslams arba 
paprasčiausiai pavagiama. Kaip jūs turbūt žinote, dėl to vi- 
suomenė reaguoja labai jautriai, ir mes norėjome išvengti 
masinės isterijos. 

— Masinės isterijos ? 

— Kartais atrodo, kad visa šalis yra nusiteikusi prieš mus. 

— Arjis išsiaiškino kodą? 

— Kodėl nekeliamas klausimas dėl užkodavimo? 

— Iš jūsų lūpų tai tikrai skamba kaip paslaptingas daly- 
kas. Ne, jis nepralaužė jokio kodo. Iš tiesų ne. Jis padarė tai 
kitaip. 

— Kąjis padarė? 

— Jis ėmėsi mokslinio tyrimo projekto, kurio niekas nej- 
galiojo. Jis klastojo parašus, įskaitant ir mano. Jis apsimetė, 
kad bendrovė tiria onkogeninės ligos, aptinkamos keliose 
šeimose Islandijoje, genetinį perdavimą. Jis apgavo duome- 
nų privatumo komitetą - duomenų bazės kontrolės agen- 
tūrą. Apgavo mokslinės etikos komitetą. Jis apgavo mus 
visus. 

Trumpam ji nustojo kalbėti ir pažiūrėjo į laikrodį. Ji at- 
sistojo ir nuėjusi prie savo stalo paskambino sekretorei, kad 
ši atidėtų susitikimą dešimčiai minučių, tuomet vėl prisėdo 
prie Erlenduro. 

— Štai tokia dinamika buvo iki šiol, — pasakė ji. 


— Dinamika? - nesuprato Erlenduras. 

Karita atidžiai pažiūrėjo į jį. Suskambo mobilusis telefo- 
nas Erlenduro kišenėje. Jis atsiprašė ir atsiliepė. Skambino 
Sigurduras Olis. 

— Teismo ekspertai apžiūrėjo Einaro butą Storagerdyje, — 
pranešė jis. - Aš paskambinau jiems ir iš tiesų jie nerado 
nieko, išskyrus tai, kad Einaras įsigijo leidimą šaunamajam 
ginklui maždaug prieš dvejus metus. 

— Leidimą šaunamajam ginklui? — pakartojo Erlendu- 
ras. 

— Tai užfiksuota mūsų registre. Tačiau tai dar ne viskas. 
Jis turi šratinį šautuvą, ir mes radome nupjautą šautuvo 
vamzdį po jo lova. 

- Šautuvo vamzdį? 

— Jis nupjovė vamzdį. Kartais taip daroma. Taip lengviau 
nusišauti. 

— Ar manai, kad jis gali būti pavojingas? 

— Kai rasime jį, - atsakė Sigurduras Olis, - reikia artintis 
prie jo atsargiai. Negalime nuspėti, kaip jis elgsis su ginklu. 

— Vargu ar jis kėsinsis nužudyti ką nors su juo, - paprieš- 
taravo Erlenduras, kuris atsistojo ir dėl privatumo atsuko 
nugarą į Karitą. 

— Kodėl ne? 

— Jis jau būtų jį panaudojęs, - paaiškino Erlenduras pri- 
slopintu balsu. — Prieš Holbergą. Nemanai? 


— Aš tikrai nežinau. 

— Pasimatysime, - ištarė Erlenduras, išjungė telefoną ir 
prieš atsisėsdamas vėl atsiprašė. 

— Iki šiol eiga buvo tokia, - tęsė Karita ten, kur buvo su- 
stojusi. - Mes kreipiamės į šiuos valdžios organus dėl leidi- 
mų atlikti mokslinių tyrimų projektus, Einaro atveju - kon- 
krečios ligos genetinio paveldimumo studiją. Mes gauname 
užkoduotą sąrašą su žmonių vardais, kurie kenčia nuo šios 
ligos, yra galimi nešiotojai, ir palyginame su užkoduota ge- 
nealogijos duomenų baze. Tuomet galime sukurti tam tikrą 
užkoduotą giminės medį. 

— Tarsi linkėjimų medį, - ištarė Erlenduras. 

— Ką? 

— Nieko, tęskite. 

— Duomenų privatumo komitetas atkoduoja sąrašą su 
vardais žmonių, kuriuos norime tirti, mes tai vadiname at- 
rinktąja grupe — pacientai ir jų giminės. Tuomet gaunamas 
dalyvių su jų asmens kodais sąrašas. Ar suprantate? 

— Štai taip Einaras gavo kiekvieno, kuris turėjo šią ligą 
savo šeimoje, vardus ir jų asmens kodus. 

Ji linktelėjo. 

— Ar visa tai svarsto duomenų privatumo komitetas? 

— Aš nežinau, kiek visa tai jus domina. Mes dirbame su 
gydytojais ir įvairiomis įstaigomis. Jie pateikia pacientų var- 
dus privatumo komitetui, kuris užkoduoja jų vardus bei as- 


mens kodus ir atsiunčia juos čia, į Genetinių tyrimų centrą. 

Mes turime programą, skirtą genealoginėms žymoms susekti, 
kuri sugrupuoja pacientus į grupes, remiantis jų tarpusavio 
ryšiais. Naudodamiesi šia programa galime atsirinkti pacien- 
tus, kurie suteikia geriausią statistinę informaciją, ieškant 
specifinių genetinių sutrikimų. Tuomet prašome asmenų iš 
šios grupės dalyvauti tyrime. Genealogija yra naudinga sie- 
kiant sužinoti, ar tai genetinė liga, atsirenkant gerą pavyzdį, 
be to, tai yra galingas įrankis, ieškant genetinių sutrikimų. 

— Viskas, ką Einarui reikėjo padaryti, tai apsimesti, kad 
sukūrė pavyzdį ir gauti atkoduotus vardus. Ir visa tai pade- 
dant duomenų privatumo komitetui. 

— Jis melavo, apgavo visus ir išsisuko. 

— Aš suprantu, kodėl jums taip nesmagu. 

— Einaras yra vienas vyriausių vadovų čia ir vienas iš mūsų 
gabiausių mokslininkų. Puikus vyras. Kodėl jis taip pasiel- 
gė? — paklausė direktorė. 

- Jis neteko dukters, - atsakė Erlenduras. - Ar nežinojo- 
te apie tai? 

— Ne, - prisipažino ji žiūrėdama į jį. 

— Kaip ilgai jis čia dirbo? 

— Dvejus metus. 

— Tai įvyko šiek tiek anksčiau. 

— Kaip jis neteko savo dukters? 

— Ji sirgo genetiškai perduodama nervų sistemos liga. Jis 


buvo nešiotojas, tačiau nežinojo apie šią ligą savo šeimoje. 

— Tėvystės klausimas? 

Erlenduras neatsakė jai. Jautė, lyg ir taip būtų pakanka- 
mai pasakęs. 

— Tai viena iš problemų su tokiomis genealogijos duome- 
nų bazėmis. Ligos yra linkusios atsitiktinai iššokti iš giminės 
medžio ir tuomet iškilti ten, kur mažiausiai jų tikiesi. 

Erlenduras atsistojo. 

- Ir jūs saugote visas tas paslaptis. Senas šeimų paslaptis. 
Tragedijos, širdgėlos ir mirtys. Viskas kruopščiai suklasifi- 
kuota kompiuteriuose. Šeimų ir asmeninės istorijos. Istori- 
jos apie mane ir jus. Jūs saugojate visą paslaptį ir galite tai 
vadinti kaip jums patinka. Stiklainių miestas visai tautai. 

— Nesuprantu, apie ką jūs kalbate, - ištarė Karita. - Stik- 
lainių miestas? 


— Ne, žinoma, ne, - burbtelėjo Erlenduras ir išėjo. 

Kai tą vakarą Erlenduras grįžo į savo butą, vis dar nebuvo 
jokių žinių apie Einarą. Jo šeima susirinko jo tėvų namuo- 
se. Popiet Albertas išsiregistravo iš viešbučio ir po emo- 
cingo pokalbio su Katrina grįžo namo. Jų vyresnieji sūnūs 
buvo ten su savo žmonomis, o buvusi Einaro žmona netru- 
kus prisijungė prie jų. Elinborg ir Sigurduras Olis šiek tiek 
anksčiau tądien kalbėjosi su ja, tačiau ji sakė, kad negali nė 
įsivaizduoti, kur apsistojęs Einaras. Jie nebuvo susisiekę jau 
maždaug pusmetį. 

Eva Linda grįžo namo beveik iškart po Erlenduro ir jis jai 
viską papasakojo apie tyrimą. Pirštų atspaudai, rasti Holber- 
go bute, atitiko Einaro atspaudus iš jo buto Storagerdyje. 

Galų gale jis susitiko su savo tėvu ir nužudė jį. Erlendu- 
ras taip pat papasakojo Evai Lindai apie Gretarą, kad vie- 


nintelė aiški teorija apie jo dingimą ir mirtį buvo tai, kad 

kažkokiu būdu, greičiausiai fotografijomis, Gretaras šanta- 
žavo Holbergą. Nebuvo aišku, kas tiksliai jose vaizduojama, 
tačiau remiantis jų turimais įkalčiais, Erlenduras manė, kad 
visai įmanoma, jog Gretaras fotografavo tai, kuo užsiimda- 
vo Holbergas, netgi išprievartavimus, apie kuriuos niekas 
nežinojo ir kurie tikriausiai nebūtų iškilę po šitiek laiko. 
Audur antkapio fotografija leido daryti prielaidą, kad Gre- 
taras žinojo, kas įvyko, galbūt netgi buvo liudininkas ir rin- 
ko informaciją apie Holbergą, greičiausiai tam, kad jį šanta- 
žuotų. Jiedu kalbėjosi iki vėlyvos nakties, kol lietus daužėsi 
į langą ir stūgavo rudens vėjai. Ji paklausė, kodėl jis beveik 
instinktyviai trinasi krūtinę. Erlenduras papasakojo jai apie 
skausmą, kurį jautė. Jis kaltino savo seną čiužinį, tačiau Eva 
Linda liepė jam apsilankyti pas gydytoją. Jam nelabai pati- 
ko ši idėja. 

— Kodėl neketini apsilankyti pas gydytoją? - paklausė ji, 
ir Erlenduras iškart pradėjo gailėtis papasakojęs apie savo 
skausmą. 

— Tai niekis, - atsakė jis. 

— Kiek šiandien surūkei? 

— Kas čia dabar? 

— Palauk, tu jauti skausmą krūtinėje, rūkai kaip kami- 
nas, niekad nevaikštai pėsčiomis, tik automobiliu, maiti- 


niesi riebaluose pagamintais pusfabrikačiais ir atsisakai 

būti apžiūrėtas! Ir tuomet tu apiberi mane užgauliojimais 
apie mano gyvenimo būdą, kol galiausiai apsiverkiu kaip 
mažas kūdikis. Ar manai, kad tai normalu? Ar tu išprotė- 
jai? 

Eva Linda stovėjo ir tarsi griaustinio dievas žiūrėjo žemyn 
į savo tėvą, kuris vengė pakelti akis, todėl suglumęs spoksojo 
į grindis. 

— Aš nueisiu išsitirti, — ištarė jis. 

— Tu nueisi išsitirti! Tai jau tikrai turėsi nueiti išsitirti! — 
šaukė Eva Linda. - Jau seniai turėjai tai padaryti. Lepšis. 

— Rytoj iš pat ryto, - pažadėjo jis, žiūrėdamas į savo duk- 
terį. 


— Kodėl gi ne, - ištarė ji. 
+ 


Erlenduras jau ketino eiti miegoti, kai suskambo jo tele- 
fonas. Skambino Sigurduras Olis, norėdamas pasakyti, kad 
policija gavo pranešimą apie įsilaužimą į lavoninę Baronsti- 
gure. 

— Lavoninė Baronstigure, - pakartojo Sigurduras Olis, 
kai nesulaukė atsako iš Erlenduro. 

— O, Viešpatie, - sudejavo Erlenduras. - Ir? 

— Nežinau, - atsakė Sigurduras Olis. - Pranešimas ką tik 


gautas. Jie paskambino man ir liepė susisiekti su tavimi. Jie 

nieko nežino apie motyvą. Ar ten yra dar kas nors, be negy- 
vų kūnų? 

— Susitiksime ten, - ištarė Erlenduras. - Taip par iškviesk 
ten ir patologą, - pridūrė jis ir padėjo ragelį. 

Eva Linda miegojo svetainėje, kai jis apsivilko paltą, už- 
sidėjo skrybėlę ir pažiūrėjo į laikrodį. Jau buvo po vidurnak- 
čio. Jis atsargiai uždarė duris, kad nepažadintų dukters, tuo- 
met nuskubėjo laiptais žemyn į automobilį. 

Kai privažiavo lavoninę, ten stovėjo trys policijos auto- 
mobiliai su įjungtais švyturėliais. Jis atpažino Sigurduro 
Olio automobilį ir įeidamas į pastatą pamatė iš už kampo 
atvažiuojantį patologą, kurio automobilio padangos sucypė 
ant šlapio asfalto. Patologo žvilgsnis buvo nuožmus. Erlen- 
duras nuskubėjo ilgu koridoriumi, kuriame buvo išsirikiavę 
policininkai, o Sigurduras Olis išėjo iš operacinės. 

— Atrodo, kad niekas nedingo, - pranešė Sigurduras Olis, 
kai pamatė Erlendurą, skubantį koridoriumi. 

— Papasakok man, kas įvyko, - paprašė Erlenduras ir kar- 
tu su juo įėjo į operacinę. 

— Operaciniai stalai buvo tušti, visos spintelės uždarytos 
ir jokių įsilaužimo ženklų. 

— Čia visur ant grindų buvo pėdsakų, račiau dabar jie jau 
beveik išdžiūvo, - pradėjo Sigurduras Olis. — Pastatas yra 


prijungtas prie avarinės sistemos, kuri kam nors įvykus pra- 


7 ada ww 


UŽNUODYTAS KRAUJAS 


DTL MTS 


neša apsaugos bendrovei. Prieš maždaug penkiolika minučių 
jie susisiekė su mumis. Atrodo, kad įsilaužėlis išdaužė galinį 
langą ir įkišęs ranką atrakino jį. Nelabai sudėtinga. Kai tik 
jis įėjo į pastatą, įsijungė sirena. Jis neturėjo daug laiko ką 
nors padaryti. 

— Neabejotinai laiko užteko, - ištarė Erlenduras. 

Prie jų prisijungė patologas, kuris buvo aiškiai sutrikęs. 

— Kas, po velnių, laužiasi į lavoninę? - pasipiktino jis. 

— Kur yra Holbergas ir Audur? - paklausė Erlenduras. 

— Ar tai susiję su Holbergo žmogžudyste? - paklausė jis. 

— Gali būti, - patvirtino Erlenduras. - Greičiau, greičiau, 
greičiau. 

— Kūnai laikomi pagalbiniame kambaryje, - paaiškino 
patologas ir atidaręs duris palydėjo juos. 

— Ar šios durys visuomet neužrakintos? — paklausė Si- 
gurduras Olis. 
į patapos vidų, sustojo vietoje. 

— Kas nutiko? - paklausė Erlenduras. 

— Mergaitės nebėra, - negalėdamas patikėti savo akimis 
ištarė patologas. 

Jis nuskubėjo per saugyklą, atidarė kitas duris ir įjungė 


šviesą. 

— Kas? — paklausė Erlenduras. 

— Jos karsto taip pat nebėra, - pranešė patologas. 

Jis žvilgtelėjo į Sigurdurą Olį, paskui į Erlendurą. 

— Mes gavome jai naują karstą. Kas daro tokius dalykus? 
Kas gali net pagalvoti apie tokį iškrypimą. 

- Jo vardas Einaras, - atsakė Erlenduras, - ir tai ne iškry- 
pimas. 

Jis apsisuko. Sigurduras Olis nusekė iš paskos ir jie išsku- 


bėjo iš lavoninės. 

Naktį Keblaviko keliuose nebuvo daug automobilių, to- 
dėl Erlenduras važiavo taip greitai, kaip tik galėjo jo nedi- 
delis, dešimties metų automobilis. Lietus trankėsi į priekinį 
automobilio stiklą per stipriai, kad valytuvai spėtų nuvalyti, 
ir Erlenduras prisiminė, kaip pirmą kartą važiavo susitikti su 
Elina prieš keletą dienų. Atrodė, kad lyti niekada nenustos. 

Jis liepė Sigurdurui Oliui pranešti Keblaviko policijai, 
kad būtų budri, ir pasirūpinti, jog prireikus iš Reikjaviko 
atvyktų pastiprinimas. Jis taip pat liepė susisiekti su Eina- 
ro motina ir įspėti ją apie naujausius įvykius. Jis pats norėjo 
važiuoti tiesiai į kapines, tikėdamasis, kad ten bus Einaras 
su Audur kūnu. Jis įsivaizdavo, kad Einaras tiesiog norėjo 
grąžinti savo seserį į jos kapą. 

Kai Erlenduras sustojo prie Hvalsneso kapinių, pamatė 


Einaro automobilį su atidarytomis vairuotojo ir vienomis 

iš keleivių durelių. Erlenduras išjungė variklį, išlipo į lietų 
ir apžiūrėjo Einaro automobilį. Jis iš visų jėgų stengėsi įsi- 
klausyti, tačiau viskas, ką girdėjo, buvo ant žemės tykštan- 
tis lietus. Nebuvo jokio vėjo ir pakėlęs akis jis pažiūrėjo į 
juodą dangų. Tolumoje matė šviesą virš įėjimo į bažnyčią, 
o peržvelgęs kapines, pastebėjo silpną švieselę toje vietoje, 
kur buvo Audur kapas. Jis manė, kad įžiūri kažką judant prie 
kapavietės. 

Ir miniatiūrinį baltą karstą. 

Erlenduras labai atsargiai pradėjo sėlinti prie vyro, kurį 
laikė Einaru. Šviesa sklido iš galingo nešiojamo žibinto, 
kurį vyras atsinešė ir padėjo ant žemės prie karsto. Erlen- 
duras lėtai įžengė į šviesą. Vyras sustojo ir pakėlęs galvą pa- 
žiūrėjo pareigūnui į akis. Erlenduras buvo matęs Holbergo 
forografijas, kai tas buvo jaunas, ir dėl jų panašumo nekilo 
jokių klausimų. Jo kakta buvo žema ir šiek tiek apvali, anta- 
kiai stori, akys arti viena kitos, veidas liesas su atsikišusiais 
skruostikauliais ir šiek tiek atsikišusiais dantimis. Jo nosis 
buvo siaura, kaip ir lūpos, tačiau smakras platus, o kaklas 
ilgas. Akimirką vyrai žiūrėjo vienas kitam į akis. 

— Kastuesi? - paklausė Einaras. 

— Aš Erlenduras, tiriu Holbergo bylą. 

— Ar tave stebina, koks aš panašus į jį? 


— Panašumas neabejotinas, - sutiko Erlenduras. 


(M 352 +“ 


so UŽNUODYTAS KRAUJAS Nos 

— Tu žinai, kad jis išprievartavo mano motiną? — ištarė 
Einaras. 

— Tai ne tavo kaltė. 

— Jis buvo mano tėvas. 

— Tai taip pat ne tavo kaltė. 

— Tau nereikėjo to daryti, - pasakė Einaras, rodydamas 
į karstą. 

— Jaučiau, kad privalau taip pasielgti, - pasiteisino Erlen- 
duras. - Išsiaiškinau, kad ji mirė nuo tos pačios ligos, kaip 
ir tavo dukra. 

— Ketinu grąžinti ją ten, kur jai priklauso, — ištarė Eina- 
ras. 

— Viskas gerai, - pasakė Erlenduras, pamažu judėdamas 
link karsto. - Manau, tu taip pat norėsi į kapą įdėti tai. 

Erlenduras rankose laikė juodą odinį dėklą, kurį turėjo 
savo automobilyje nuo apsilankymo pas kolekcionierių. 

— Kas tai? - paklausė Einaras. 

— Liga, - atsakė Erlenduras. 

— Nesuprantu... 

— Tai Audur biopavyzdys. Manau, privalome jai grąžin- 
ti. 

Einaras žiūrėjo tai į dėklą, tai į Erlendurą, nežinodamas, 
kaip pasielgti. Erlenduras priartėjo dar arčiau, kol atsidūrė 
šalia karsto, skyrusio juos, ir padėjęs dėklą ant jo vėl ramiai 


atsitraukė į vietą, kurioje anksčiau stovėjo. 

— Aš noriu būti kremuotas, - staiga ištarė Einaras. 

— Turi visą gyvenimą tuo pasirūpinti. 

— O taip, visą gyvenimą, - atkirto Einaras, pakeldamas 
balsą. - Kas tai? Kas yra gyvenimas, kai tau septyneri? Ar 
gali man pasakyti? Koks tas gyvenimas? 

— Negaliu atsakyti, - atsakė Erlenduras. - Ar turi gink- 
142 

— Aš kalbėjau su Elina, - ignoruodamas jo klausimą pa- 
sakė Einaras. - Turbūt žinai. Mes kalbėjome apie Audur. 
Mano seserį. Aš žinojau apie ją, bet tik vėliau supratau, kad 
ji mano sesuo. Mačiau, kaip iškėlėte ją iš kapo. Suprantu Eli- 
ną, kai ji bandė jus pulti. 

— Kaip tu sužinojai apie Audur? 

— Iš duomenų bazės. Aš suradau visus žmones, kurie mirė 
nuo šios konkrečios ligos atmainos. Tuomet nežinojau, kad 
esu Holbergo sūnus, o Audur - mano sesuo. Sužinojau vė- 
liau. Kai paklausiau motinos, iš kur aš atsiradau. 

Jis žiūrėjo į Erlendurą. 

— Kai sužinojau, kad esu nešiotojas. 

— Kaip tu susiejai Holbergą ir Audur? 

— Per ligą, per jos atmainą - smegenų auglys yra toks re- 
tas. 

Akimirkai Einaras nutilo, o paskui pradėjo pasakoti nuo- 
sekliai ir be jokių nukrypimų ar sentimentalumų apie tai, 


ką tiksliai darė, lyg būtų tam ruošęsis. Jis nė karto nepakėlė 

balso, bet visada kalbėjo tuo pačiu žemu balsu, kuris kar- 
tais virsdavo šnabždesiu. Lietaus lašai krito ant žemės bei 
ant karsto ir aidas iš jo buvo girdimas nakties ramybėje. Jis 
papasakojo, kaip būdama vos ketverių jo dukra lyg iš niekur 
nieko susirgo. Ligą buvo sunku nustatyti ir praėjo ištisi mė- 
nesiai, kol gydytojai nusprendė, kad tai reta nervų sistemos 
liga. Ji buvo genetiškai perduodama ir būdinga tik tam tik- 
roms šeimoms, tačiau keisčiausias dalykas buvo tai, kad ši 
liga nepasitaikė nei giminėje iš jo motinos pusės, nei iš tėvo. 
Tai buvo nuokrypis arba kita atmaina, kurios gydytojai ne- 
sugebėjo paaiškinti, nebent su tuo būtų susijusi mutacija. 

Jie sakė, kad liga buvo vaiko smegenyse ir kad ji neišgy- 
vens daugiau dvejų metų. Paskui sekė laikotarpis, kurio Ei- 
naras sakėsi nė negalintis Erlendurui apibūdinti. 

— Ar tu turi vaikų? - paklausė jis. 

— Du, - atsakė Erlenduras, - berniuką ir mergaitę. 

— Mes buvome ką tik jos susilaukę, - ištarė jis, — ir išsi- 
skyrėme jai mirus. Kažkodėl nebeliko nieko, kas mus sietų, 
išskyrus širdgėlą, prisiminimus ir sunkumus ligoninėje. Kai 
visa tai baigėsi, atrodė, kad mūsų gyvenimai taip pat baigti. 
Nieko neliko. 

Einaras nustojo kalbėti ir užmerkė akis, lyg būtų užmi- 
gęs. Lietaus lašai varvėjo jam nuo veido. 

— Buvau vienas pirmųjų darbuotojų naujoje bendrovėje. 


Kai duomenų bazė buvo pradėta kurti, atrodė, kad grįžau į 

gyvenimą. Aš negalėjau susitaikyti su gydytojų atsakymais. 
Turėjau surasti paaiškinimą. Vėl pradėjau domėtis, kaip liga 
galėjo būti perduota mano dukrai, jei tai buvo įmanoma. 
Sveikatos duomenų bazė yra sujungta su genealogijos duo- 
menų baze, todėl duomenys jose gali būti apdoroti kartu. 
Ir jei žinai, ko ieškai, ir turi užkodavimo raktą, gali išsiaiš- 
kinti, kur slypi liga, ir atsekti ją pagal giminės medį. Netgi 
galima pamatyti nukrypimus. Tokius nukrypimus kaip aš ir 
Audur. 

— Aš kalbėjau su Karita Genetinių tyrimų centre, - ištarė 
Erlenduras svarstydamas, kaip galėtų prieiti prie Einaro. - Ji 
papasakojo man apie tavo triuką. Visa tai mums taip nauja. 
Žmonės tiksliai nesupranta, ką galima atlikti su informacija, 
kuri buvo surinkta. Kas ją sudaro ir ką ji gali suteikti. 

— Aš buvau pradėjęs kažką įtarti. Mano dukters gydyto- 
jas sukūrė teoriją, kad tai galėjo būti perduota genetiškai. Iš 
pradžių maniau, kad paprasčiausiai buvau įvaikintas, ir tai 
tikrai būtų buvę geriau. Jei jie būtų įsivaikinę mane. Tuomet 
aš pradėjau įtarinėti savo motiną. Apgavau ją, kad gaučiau 
kraujo pavyzdį. Savo tėvą taip pat. Jų kraujyje nieko nera- 
dau, nė viename iš jų. Tačiau radau savajame. 

— Tau nepasireiškė jokie simptomai ? 

— Tik keli, - atsakė Einaras. - Beveik negirdžiu viena 
ausimi — prie klausos nervo yra auglys. Nepiktybinis. Ir ant 


odos turiu dėmių. 

— Cafe au lait? 

— Atlikai namų darbus. Aš galėjau pasigauti ligą dėl ge- 
netinių pakitimų. Mutacijos. Tačiau pamaniau, kad kitas 
paaiškinimas yra labiau tikėtinas. Galiausiai įsigavau į duo- 
menų bazę ir gavau vardus kelių nešiotojų, su kuriais mano 
mama galėjo susitikinėti. Holbergas buvo vienas iš jų. Ji iš- 
kart man papasakojo visą istoriją, kai apkaltinau ją tuo, kuo 
įtarinėjau. Ji papasakojo, kaip tylėjo dėl išprievartavimo, kad 
aš niekuomet nekentėčiau dėl savo kilmės. Priešingai. Aš esu 
jauniausiasis sūnus, - paaiškino jis, - mažasis kūdikėlis. 

— Suprantu, - ištarė Erlenduras. 

— Kaip siaubinga tai girdėti! - sušuko Einaras, sutrikdy- 
damas nakties ramybę. - Aš nesu savo tėvo sūnus; mano tik- 
rasis tėvas išprievartavo mano motiną; aš esu prievartautojo 
sūnus; jis perdavė man blogus genus, kurie vargiai paveikė 
mane, tačiau nužudė mano dukterį; aš turėjau įseserę, kuri 
mirė nuo tos pačios ligos. Aš vis dar nesusitaikiau su tuo. 
Vis dar nesugebu to suprasti. Kai motina man papasakojo 
apie Holbergą, manyje sukilo įniršis ir aš tiesiog pratrūkau. 
Jis buvo bjaurus žmogus. 

— Tu pradėjai jam skambinti. 

— Aš norėjau išgirsti jo balsą. Argi ne visi pavainikiai nori 


susitikti su savo tėvais? - šyptelėjo Einaras. - Nors kartą. 


Lietus po truputį silpo ir dabar jau visai liovėsi. Nešioja- 
mas žibintas metė geltoną šviesą ant žemės ir lietaus, kuris 
srovelėmis tekėjo per taką tarp kapų. Vyrai nejudėdami sto- 
vėjo vienas priešais kitą, tarp jų buvo tik karstas, ir jie žiūrėjo 
vienas kitam į akis. 

- Turbūt jis buvo apstulbęs, kai pamatė tave, - galiausiai 
ištarė Erlenduras. 

Jis žinojo, kad policija yra jau pakeliui į kapines ir norėjo 
išnaudoti šį laiką su Einaru, prieš prasidedant sumaiščiai. Jis 
taip pat žinojo, kad Einaras beveik neabejotinai yra ginkluo- 
tas. Šratinio šautuvo nesimatė, tačiau jis negalėjo atmesti tiki- 
mybės, kad Einaras jį turi. Vieną ranką Einaras laikė kišenėje. 

— Būtum matęs jo veidą, - pasakė Einaras. - Atrodė, kad 
jis pamatė vaiduoklį iš praeities ir kad tas vaiduoklis buvo 


jis pats. 

Holbergas stovėjo tarpduryje spoksodamas į vyrą, kuris 
paskambino durų skambučiu. Jis niekada anksčiau nebuvo 
jo sutikęs, tačiau vis tiek iš karto atpažino jo veidą. 

— Labas, tėti, — sarkastiškai pasisveikino Einaras. 

Jis negalėjo nuslėpti įniršio. 

— Kas tu toks? - apstulbęs paklausė Holbergas. 

— Aš tavo sūnus, - atsakė Einaras. 

— Ką visa tai reiškia?.. Ar tu tas, kuris man visą laiką 
skambinėjo? Prašau palikti mane ramybėje. Aš tavęs nepa- 
žįstu. Gal tu nesveikas? 

Jie buvo panašaus ūgio ir išvaizdos, tačiau Einarą labiau- 
siai nustebino tai, koks senas ir paliegęs Holbergas atrodė. 
Kai jis kalbėjo, iš jo plaučių sklido švokštimas dėl chroniško 
rūkymo. Jo veidas buvo perkreiptas, ryškių bruožų, su tam- 
siais ratilais po akimis. Jo purvini pražilę plaukai buvo stip- 
riai prisiklijavę jam prie galvos. Oda buvo suvytusi, pirštų 
galai pageltę, jis pats šiek tiek susikūprinęs, jo akys bespalvės 
ir vangios. 

Holbergas ketino užtrenkti duris, bet Einaras buvo stip- 
resnis ir įsibrovė į jo butą. Jis iškart užuodė kvapą. Jis buvo 
tarsi arklių, bet bjauresnis. 

— Kartu čia laikai? - paklausė Einaras. 


— Tuojau pat nešdinkis iš čia. 

Holbergo balsas girgždėjo, kai jis šaukė ant Einaro. Jis at- 
sitraukė į svetainę. 

— Aš turiu teisę čia būti, - atkirto Einaras, žiūrėdamas į 
knygų lentyną ir kompiuterį kampe. — Aš esu tavo sūnus. 
Sūnus paklydėlis. Ar galiu paklausti tavęs vieno dalyko, tėti? 
Ar be mano mamos tu išprievartavai daugiau moterų? 

— Aš iškviesiu policiją! 

Švokštimas tapo dar labiau pastebimas, kai jis susijaudi- 
no. 

— Kas nors jau seniai turėjo tą padaryti, - ištarė Einaras. 

Holbergas delsė. 

— Ko tu nori iš manęs? - paklausė jis. 

- Tu nė nenutuoki, kas įvyko, tai nėra tavo reikalas. Tau 
tai visiškai nerūpi. Aš teisus, ar ne? 

— "Tas veidas, - ištarė Holbergas, tačiau sakinio nebaigė. 

Jis žiūrėjo į Einarą savo bespalvėmis akimis. Taip jis ste- 
bėjo jį kurį laiką, kol suvokė, apie ką kalbėjo Einaras, saky- 
damas, kad yra jo sūnus. Einaras pastebėjo, kaip Holbergas 
dvejojo, kaip tai, ką išgirdo, kėlė jam sumaištį. 

— Niekada gyvenime nesu ko nors išprievartavęs, — ga- 
liausiai ištarė Holbergas. — Visa tai — prakeiktas melas. Jie 
sakė, kad aš turėjau dukterį Keblavike ir jos motina apkal- 
tino mane išprievartavimu, tačiau ji niekada to neįrodė. Aš 


niekuomet nebuvau pripažintas kaltu. 

— Ar žinai, kas nutiko tavo dukrai? 

— Man rodos, mergaitė mirė dar būdama maža. Niekada 
nebendravau nei su ja, nei su jos motina. Žinoma, tu supran- 
ti. Ji apkaltino mane išprievartavimu, po velnių! 

— "Tu turbūt žinai apie vaikų mirštamumą tavo giminė- 
je? - paklausė Einaras. 

— Apie ką tu kalbi? 

— Ar tavo šeimoje yra miręs koks nors vaikas? 

— Dėl ko visa tai? 

- Žinau keletą atvejų šiame amžiuje. Vienas iš jų yra tavo 
sesuo. 

Holbergas spoksojo į Einarą. 

— Ką tu žinai apie mano šeimą? Kaip?.. 

— Tavo brolis, dvidešimt metų vyresnis už tave, mirė prieš 
penkiolika metų. Prarado savo jauną dukterį 1941 metais. 
Tuomet tu buvai vienuolikos. Jūs buvote tik du broliai, nors 
tu gimei daug vėliau. 

Holbergas nieko neatsakė, o Einaras tęsė: 

— Liga turėjo išnykti kartu su tavimi. Tu turėjai būti pas- 
kutinis nešiotojas. Buvai paskutinis eilėje. Nevedęs. Bevai- 
kis. Be šeimos. Tačiau tu buvai prievartautojas. Beviltiškas 
sumautas prievartautojas. 

Einaras nustojo kalbėti ir žiūrėjo į Holbergą neapykan- 


tos kupinomis akimis. 

— O dabar aš esu paskutinis nešiotojas. 

— Apie ką tu kalbi? 

— Audur gavo ligą iš tavęs, mano duktė gavo ją iš manęs. 
Viskas taip paprasta. Patikrinau duomenų bazėje. Šioje gi- 
minėje nebuvo jokių naujų ligos atvejų nuo tada, kai mirė 
Audur, neskaitant mano dukters. Mes esame paskutiniai. 

Einaras žengė žingsnį arčiau, paėmė sunkią stiklinę pele- 
ninę ir sukiojo ją rankose. 


— O dabar viskas baigta. 


— Aš nėjau ten jo žudyti. Jis turbūt galvojo, kad jam gresia 
didžiulis pavojus. Nežinau, kodėl paėmiau peleninę. Galbūt 
norėjau ją mesti į jį. Galbūt norėjau užpulti jį. Jis puolė pir- 
mas. Šoko prie manęs ir sugriebė už gerklės, tačiau aš tren- 
kiau jam per galvą, ir jis susmuko ant grindų. Padariau tai 
negalvodamas. Buvau piktas ir nesunkiai galėjau jį užpulti. 
Svarsčiau, kaip baigsis mūsų susitikimas, tačiau niekuomet 
to nenumačiau. Niekuomet. Krisdamas jis galva trenkėsi į 
stalą, tuomet išsitiesė ant grindų ir pradėjo kraujuoti. Kai 
pasilenkiau prie jo, supratau, kad jis negyvas. Aš apsižval- 
giau aplink, pamačiau popieriaus skiautę, pieštuką ir už- 

galėjau galvoti, kai pamačiau jį prie durų. Kad aš esu jis. Kad 
aš esu tas vyras. Ir tas vyras buvo mano tėvas. 

Einaras pažiūrėjo žemyn į kapo duobę. 

— Joje pilna vandens, - ištarė jis. 

— Mes sutvarkysime, - atsakė Erlenduras. - Jei turi gink- 
lą, atiduok jį man. 

Erlenduras atsargiai priėjo arčiau jo, bet atrodė, kad Ei- 
narui tai visai nerūpi. 

— Vaikai yra filosofai. Kartą ligoninėje mano dukra ma- 
nęs paklausė: „Kodėl mes turime akis?“ Aš atsakiau, jog tam, 
kad galėtume matyti. 

Einaras trumpam nutilo. 

— Ji pataisė mane, — tarsi sau ištarė jis. 

Jis žiūrėjo į Erlendurą. 

— Ji pasakė, kad jos yra tam, kad galėtume verkti. 

Atrodė, kad tuomet jis priėmė sprendimą. 

— Kas tu esi, jei nesi savimi? — paklausė jis. 

— Nusiramink, - atsakė Erlenduras. 

— Kas tuomet tu esi? 

— Viskas bus gerai. 

— Aš neplanavau, kad viskas taip pasisuks, tačiau dabar 
jau per vėlu. 

Erlenduras negalėjo suprasti, ką jis nori pasakyti. 


— Viskas baigta. 

Erlenduras žiūrėjo į jį lempos šviesoje. 

— Viskas baigiasi čia, - pakartojo Einaras. 

Erlenduras pamatė, kaip Einaras iš palto išsitraukė ginklą 
ir nukreipė į jį, kol jis bandė priartėti. Erlenduras sustojo. 
Akimirksniu Einaras apsuko šautuvo vamzdį ir nukreipė sau 
į krūtinę. Jis padarė tai per sekundės dalį. Šaukdamas Erlen- 
duras žengė artyn. Nuskambėjo kurtinantis šūvis. Akimirką 
Erlenduras buvo apkurtintas. Jis puolė prie Einaro ir abu 


nugriuvo ant žemės. 


Kartais jis jautėsi, lyg gyvenimas būtų apleidęs jį ir pali- 
kęs tik tuščią kūną, abejingomis akimis žiūrintį į tamsą. 

Erlenduras stovėjo ant kapo krašto ir žiūrėjo į Einarą, gu- 
lintį prie jo. Jis paėmė rankinį žibintą, pašvietė žemyn ir pa- 
matė, kad Einaras nebegyvas. Padėjęs žibintą pradėjo leisti 
karstą į žemę. Iš pradžių jis atidarė jį, įdėjo stiklainį į vidų ir 
vėl uždarė. Jam sunkiai sekėsi vienam nuleisti karstą, tačiau 
galiausiai sugebėjo tą padaryti. Jis rado kastuvą, paliktą ant 
žemių krūvos. Peržegnojęs karstą vyras pradėjo ant jo berti 
žemes ir jam skaudėjo kas kartą, kai sunkūs grumstai trenk- 
davosi į baltą dangtį su dusliu, žemu dunkstelėjimu. 

Erlenduras paėmė baltą medinę tvorelę, kuri sulūžusi gu- 
lėjo prie kapo, padėjo ją atgal į vietą ir sutelkęs visas jėgas 
pakėlė antkapį. Jis jau buvo bebaigiąs darbą, kai išgirdo pir- 


muosius automobilius ir šūkaujančius žmones, kai jie atvyko 

į kapines. Jis girdėjo Sigurdurą Olį ir Elinborg pakaitomis 
šaukiančius jį. Jis girdėjo balsus žmonių, kurie apšviesti prie- 
kinių automobilių žibintų metė milžiniškus šešėlius nakties 
tamsoje. Jis matė vis daugiau ir daugiau žibintuvėlių šviesų 
artėjančių prie jo. 

Jis matė Katriną ir netrukus pastebėjo Eliną. Katrina klau- 
siančiu žvilgsniu pažiūrėjo į jį ir supratusi, kas įvyko, krito 
ant Einaro ir verkdama jį apkabino. Detektyvas nebandė jos 
sustabdyti. Jis matė Eliną, priklaupiančią šalia kūno. 

Jis girdėjo Sigurdurą Olį, klausiantį, ar jam viskas gerai, ir 
matė Elinborg, pakeliančią šratinį šautuvą, kuris nukrito ant 
žemės. Jis matė atvykstančius kitus policininkus ir tolumoje 
blyksinčius fotoaparatus, kurie atrodė kaip maži žaibai. 

Jis pažiūrėjo aukštyn. Vėl pradėjo lyti, tačiau jam pasiro- 


dė, kad lietus kažkodėl buvo švelnesnis. 
* 


Einaras buvo palaidotas šalia savo dukters Grafarvoguro 
kapinėse. Tai buvo uždaros laidotuvės. Erlenduras susisiekė 
su Katrina. Jis papasakojo jai apie Einaro ir Holbergo su- 
sitikimą. Erlenduras kalbėjo apie savigyną, tačiau Katrina 
suprato, kad jis bando sušvelninti jos skausmą. 

Vis dar lijo, tačiau rudens vėjai nurimo. Greitai ateis Žie- 


ma, šaltis ir tamsa. Erlenduras laukė to. 

Jo dukteriai primygtinai reikalaujant, Erlenduras galų 
gale nuėjo pas gydytoją. Jis pasakė, kad krūtinės skausmų 
priežastis buvo šonkaulių kremzlės sumušimas, atsiradęs dėl 


miego ant prasto čiužinio ir mažo fizinio aktyvumo. 
o 


Vieną dieną, įveikęs mėsos troškinio dubenėlį, Erlendu- 
ras paklausė Evos Lindos, ar jis galėtų išrinkti vardą, jei ji 
pagimdys mergaitę. Duktė atsakė, kad tikėjosi kokių nors jo 
pasiūlymų. 

— Kaip nori ją pavadinti? - paklausė ji. 

— Audur, — ištarė jis. - Manau, būtų gražu pavadinti ją 
Audur. 

£ paprastai — tiesiog paklausinėjus kaimynų. Auka Holbergas 
prieš daugelį metų išprievartavo moterį, bet nuteistas 
nebuvo. Moteris susilaukė dukros, kuri mirė vaikystėje nuo 
reto smegenų auglio. Ekshumacija atskleidžia, kad mergaitė 
palaidota be smegenų. Aiškindamasis dešimtmečių senumo 
įvykius Erlenduras atsiduria Genetinių tyrimų centre, kur nuo 
1915 m. keliauja kiekvieno islando ligos Istorija ir kraujo | 
mėginiai, kur nagrinėjama DNR. Viena mįslė veda į kitą, O 
rezultatas — meistriškas detektyvas iš Skandinaviško 

“detektyvo elito serijos, tęsiantis puikias Stiego Larssono 

